
„Kas tu būtum, žmogau, kuris rasi 
„šį sarkofagą, nenukelk antvožo ir ne- 


|. drumsk man ramybės, nes šalia ma- 


mes nėra sidabro, nėra šalia manes 
. aukso, nei kitų vertingų daiktų, išsky- | 
A rus mane, kuris guliu šiame sarkofage. 


. . Nenukelk antvožo ir nedrumsk man 


"ramybės, nes tai bus niekšinga Astar- 


k 22 tos akivaizdoje. O jeigu nukelsi ant- 
| vo£a ir sudrumsi man ramybę, neturė- 


si palikuonių gyvenime po saule, nei 
"vietos su mirusiaisiais“ — 

„Kas tu būtum, karalius ar žmo- 

gus, neatidaryk šito sarkofago ir nie- 


/. ..ko neieškok, nes nieko čia nepadéta, 


ir neišimk karsto iš mano sarkofago 

PRATARMĖ 


Antraštė „Finikiečių pasaulis“ buvo numatyta vienos leidžiamos seri- 
jos pozicijai tada, kai aš šios knygos dar nė nebuvau pradėjęs rašyti. Jeigu 
ne antraštė, ši knyga niekad ir nebūtų buvusi parašyta, bent jau aš nebū- 
čiau jos rašęs. Leidėjo pasiūlymą ryžausi priimti tada, kai supratau, kad 
šitaip sugalvota antraštė gali atverti naujus ir skatinančius kelius tyrinė- 
jimams. Numačiau du pagrindinius kelius: išryškinti būdingiausius fini- 
kiečių civilizacijos bruožus, nors ji atrodo tokia įvairiaspalvė ir neviena- 
lytė, taip pat parodyti, jog tie bruožai pastovūs ir vystėsi toli viena nuo 
kitos išsimėčiusiose finikiečių kolonijose ir gyvenvietėse. 

Tokiomis gairėmis stengiausi vadovautis, tyrinėdamas nepaprastai 
įvairiarūšę medžiagą. Žinios apie finikiečius Rytuose labai negausios ir 
nepatikimos, tuo tarpu šaltinių, liečiančių Kartaginą, pasirodo, itin daug, 
ir vis dėlto, išskyrus meno paminklus, tai visų pirma netiesioginiai istorinio 
ir politinio pobūdžio šaltiniai; medžiaga, liečianti kitas kolonijas, yra išsi- 
barsčiusi ir daugiausia archeologinio pobūdžio. Kad galima būtų parašyti 
knygą, reikėjo daryti sintezę. Bandžiau detaliai įsivaizduoti tikrąjį fini- 
kiečių pasaulį jų tėvynėje, kur susiformavo būdingiausi jų civilizacijos 
elementai, ir apsiribojau būtiniausiu gerai-žinomos informacijos apie Kar- 
taginą minimumu, apibūdindamas mažiau žinomą informaciją (ypač meno 
srities), kartu stengiausi atskleisti tikrųjų, finikietiškų kultūros elementų 
nuoseklumą ir raidą. Plačiau aprašiau kolonijas Viduržemio jūroje, ypač 
tuos atvejus, kuriems dar stinga sintetiško apdorojimo, tačiau mano tiks- 
las visad buvo atspindėti istorinius, politinius, religinius ir meno ryšius su 
kitomis finikiečių pasaulio dalimis. 

Tokio pobūdžio knyga, žinoma, nėra istorinių faktų arba paminklų ka- 
talogas, tačiau, kad nesusidarytų klaidinantis ar iškraipytas vaizdas, pa- 
teikiau gana išsamią medžiagą, pabrėždamas tai, kas svarbiausia ir būdin- 
giausia finikiečių civilizacijai. Pagrindinis mano tikslas buvo charakterin- 
giausių tos civilizacijos bruožų dokumentavimas ir iliustravimas. Manau, 
kad kaip tik šitai turėjo omenyje leidėjas, reikalaudamas antraštės „Fini- 
kiečių pasaulis“. 


Pabaigtą darbą lieka įvertinti skaitytojui. Norėčiau dar viena pridurti: 
mano nuomone, istoriko, gvildenančio tokią šaką, kaip finikiečių civili- 
zacija, uždavinys yra kurti sintezę, žinoma, su sąlyga, kad ji sukels naujų 
minčių. Tai pagrindinis uždavinys, nes sintetinis apdorojimas inspiruoja 
ateities mokslininkų kartas, net jei ir neatitinka jų teorijų. Sintetinis vei- 
kalas turi daugiau spragų, daugiau netikslių ir diskutuotinų sprendimų, 
negu analitinis veikalas. Pripažįstu, kad ir ši knyga neišvengė tų spragų, 
bet tikiuosi, kad tai man bus atleista. 


Roma, 1965, 


ĮVADAS 


Finikiečių tauta ir jos kultūra visada kėlė gyvą susidomėjimą Vaka- 
ruose. Nuo to laiko, kai iš Homero sužinojome, kad jų būta puikių jūrinin- 
kų ir prekiautojų, kai išsiaiškinome, kad iš jų kilęs mūsų alfabetas, fini- 
kiečiais imta domėtis ne mažiau, kaip kitomis senovės Rytų tautomis, 
kartais net daugiau, negu to susilaukė daugelis tautų, pasiekusių kur kas 
reikšmingesnių laimėjimų kultūros ir politikos srityje. 
kankamas žinojimas specifinių istorijos, politikos, religijos, literatūros ir 
meno faktų, kurie sąlygoja ir apibūdina kiekvieną kultūrą. Taigi apie fini- 
kiečių, kaip tautos, vieningumą ir savitumą buvo veikiau iš anksto žinota, 
o ne nustatyta remiantis tyrinėjimais, dėl to ir atsirado niekuo neparemtų 
teorijų apie geografinį finikiečių kultūros įtakos ratą. Pavyzdžiui, po atra- 
dimų Ugarite mokslininkai padarė išvadą, kad toji kultūra yra daugeliu 
amžių senesnė, negu buvo manoma, ir privertė suabejoti iki tol susidarytu 
vaizdu, tačiau pamiršo pagrindinį klausimą, ar teisingai Ugarito medžiaga 
laikoma finikietiška. Kitokį pavyzdį mums duoda nuolat gausėjantys fini- 
kietiškos ir puniškos kilmės archeologiniai radiniai Viduržemio jūros ba- 
seine. Pagrindinė problema — kokiu laipsniu tie radiniai priklauso tikrajai 
finikiečių kultūrai ir kiek atspindi Kartaginos klestėjimą bei antrinius jo 
reiškinius — liko tik vos paliesta. Neverta aiškinti, jog abi tos problemos 
nelengvai išsprendžiamos. Jau pats priešistorinės Ugarito kultūros sugre- 
tinimas su paskutine punų kultūros faze, kaip tos pačios civilizacijos reiš- 
kiniu, verčia orientuotis galimų nesusipratimų rate. Tačiau vienoki ar 
kitoki akivaizdūs skirtumai nepaneigia vieningumo ir sutelktumo, būdingo 
kiekvienai kultūrai, jeigu ji nėra vien bereikšmis žodis. Vieningumo prob- 
lema jau iškyla, kai kalbama apie rytinę finikiečių tėvynę, kur paskiri 
miestai faktiškai yra savarankiški, o jų tarpusavio ryšiai ne visad aiškūs 
ir ne visad vienodai reikšmingi. Dar labiau klausimas komplikuojasi, kai 
kalbama apie Vakarus, nes ten gausu importo, per kurį dažnai neįmanoma 
atskirti tikrųjų kultūros elementų, taip pat vyrauja svetimos įtakos, visų 
pirma graikų, ir skaldo turimos medžiagos vientisumą. 


- 


Minėtos problemos sudaro pagrindinę šios knygos temą. Išvadas, žino- 
ma, atidėsime pabaigai, bet jau dabar reikia apibrėžti finikiečių kultūros 
geografines ir laiko trukmės ribas ir pagrįsti skirstymo kriterijų. 

Pradėti aprašymą nusprendžiau laikotarpiu apie 1200 m. pr. m. e., t. y. 
„jūros tautų“ antplūdžiu ir geležies epochos pradžia. Toji data žymi, be 
abejonės, gilų lūžį Artimųjų Rytų senovės istorijoje. Ir pamatysime, kad 
tą lūžį galima laikyti tikrosios finikiečių istorijos ir kultūros pradžia, 
darant tam tikras išlygas, būtinas kiekvienai periodizacijai. Pakrantės gy- 
ventojus tarp Viduržemio jūros ir Libano kalnų suspaudė užnugaryje iški- 
lusios stiprios izraelitų ir aramėjų valstybės, tad susidariusi padėtis, iš vie- 
nos pusės, skatino juos glaudžiau jungtis, iš kitos — stūmė į jūrą, kuri 
vėliau suvaidins svarbiausią vaidmenį jų istorijoje. 

Geografiniu atžvilgiu Finikiją apibrėžiu rajonu tarp Šukšu (Tel Sukvas) 
ir Ako, nepaisant periodiško jos klestėjimo už tų ribų. Kolonizacija, kaip 
neatskiriamai su finikiečių kultūra susijęs reiškinys, bus mūsų svarstymų 
objektas, nes remiamės faktu, kad, savarankiškai vystydamasi, ji buvo jos 
tęsinys. 

Ne visada lengva nustatyti, kur baigiasi finikiečių kultūra ir prasideda 
punų, ir pagaliau daugeliu atvejų toks klausimas nepagrįstas, nes punų 
kultūra yra finikiečių kultūros tęsinys ir tolesnė raida. Kultūros ir istorijos 
srityje stengiausi, kiek tai buvo įmanoma, atskirti paveldėtus reiškinius 
nuo naujai atsiradusių. 

Finikiečių kultūros žlugimu Rytuose galima apytikriai laikyti heleniz- 
mo atsiradimo laikotarpį. Auganti ir niveliuojanti helenų kultūros jėga 
palaipsniui ir galutinai likvidavo kultūrinį finikiečių miestų savarankiš- 
kumą. Vakarų kolonijose finikiečių kultūra išsilaikė kiek ilgiau: krizė, 
kurią nulėmė helenizmas, iš tikrųjų įvyko, tik romėnams nugalėjus. 


PIRMOJIDALIS 


FINIKIECIAI 
RYTUOSE 

PIRMAS SKYRIUS 


PAVADINIMAS, GYVENTOJAI IR KRAŠTAS 


Pavadinimas.— Kiekvieną tautą visų pirma apibūdina jos pavadini- 
mas. Žinoma, pavadinimo kilmė gali turėti įvairių šaltinių, bet jų išaiški- 
nimas visada turi pirmaeilę reikšmę. Šiuo atveju tautos pavadinimas 
Molvixes ir krašto pavadinimas PDowlxy yra graikiškos kilmės ir randami 
jau Homero kūriniuose, jei ne anksčiau. Nėra jiems atitikmenų pačių fini- 
kiečių kalboje, vadinasi, tuos pavadinimus vartojo tik svetimšaliai. Etimo- 
logiškai jie, be abejonės, susiję su žodžiu ,,purpuras", tuo pačiu su būdinga 
finikiečių vietovėms raudonų dažų gamyba ir dažymo amatu. 

Sakėme, jog graikiškas pavadinimas sutinkamas jau Homero kūriniuose, 
jei ne anksčiau. Iš tiesų neseniai iššifruotuose Mikėnų tekstuose randamas 
moteriškosios giminės būdvardis po-ni-ki-ja, reiškiantis „raudona“ ir api- 
būdinantis dviratį vežimą. Tas būdvardis jau tada galėjo nusakyti kilmę, 
nes, kaip liudija tekstai, daiktavardis po-ni-ki-jo reiškia augalą, gal būt, 
tą patį, kurį Plinijus vadina herba Phoenicea!. Vadinasi, jeigu etninė ter- 
mino reikšmė Mikėnų kalboje jau egzistavo, tai graikų dokumentacija 
būtų keliais šimtmečiais senesnė. 

Vietiniuose šaltiniuose randame atitinkančius graikišką pavadinimą žo- 
dzius , kanaanieciai" ir ,,Kanaanas", atsiradusius XV a. pr. m. e. (akadiškas 
įrašas Idrimės statuloje ir egiptiškas Amenofiso II iš Memfio steloje). Tie 
pavadinimai, nors ir sporadiški, randami ir vėlesnių laikų senovės pamink- 
luose (daugiausia Biblijoje, kurioje dažnai aptariamas visas ikiizraelitinis 
kraštas ir jo gyventojai), taip pat helenizmo laikotarpio Finikijoje (užrašai 
monetose: ,Leodicéja Kanaane“). Jų randame dažnai klasikiniuose šalti- 
niuose (Filono iš Biblo raštuose), kaip ir Afrikoje, kur finikiečių kolonistų 
ainiai vadino save kanaaniečiais (šv. Augustinas: „Unde interrogati rustici 
nostri quid sint, punice respondentes Chanani...'')?, 

E. Špeiseris pažymėjo, kad akadžių tekstuose i$ Nusi kinahhu reiškia 
„purpurą“, panašiai kaip graikiškai gotv.&. Kalbiniu požiūriu nurodo, kad 
kinahhu kilęs iš kn'n, o ne atvirkščiai. Dabar galima numatyti tolesnę pa- 
vadinimo raidą: Kanaanas buvo vietinis terminas finikiečių teritorijai 


apibūdinti, o ryšium su dažų pramone, būdinga tam regionui, iš to žodžio 
yra kilęs purpuro pavadinimas; graikų kalba pagal vietinį terminą nuko- 
pijuoja krašto ir dažų pavadinimą. 

nintelis pavadinimas, gal būt, net ne pagrindinis. Ir Homeras, ir Biblija 
dažnai juos vadina sidoniečiais, pagal vieną iš jų miestų. Biblijoje šis 
pavadinimas paremtas genealoginiu „Pradžios knygos“ teigimu (,,Chana- 
anas tada pagimdė Sidoną, savo pirmagimi, ir Heta")?. 

. Pavadinimai, apibūdinantys finikiečius kaip bendruomenę, apskritai 
imant, yra reti ir mažai vartojami, bent jų pačių. Tai įrodo krašto susiskal- 
dymą ir miestietiškos, o ne tautinės sąmonės persvarą. Bendruomenės su- 
vokimas atsiranda tik antroje antrojo tūkstantmečio pusėje. Vėliau atitin- 
kamai vartojami tokie pavadinimai, kaip kanaaniečiai arba sidoniečiai, 
patvirtina, kad finikiečių kultūros periodų ribos mūsų teisingai nubrėžtos. 

Gyventojai,—,,Praéjo jau laikas, — rašo V. F. Olbraitas,— kai buvo dis- 
kutuojama dėl teorijų, kildinančių finikiečius iš Eritrėjos, iš pietų Palesti- 
nos arba iš pirmykštės semitų tėvynės.“ Amerikiečių mokslininkas teisus, 
tačiau net naujausiais laikais žymiausi tyrinėtojai tebesprendžia ,,pirmyks- 
tės finikiečių tėvynės“ problemą. O. Eisfeldas, kuris šį klausimą plačiau 
aptaria, mano, jog tai buvęs Sinajaus pusiasalis arba jo kaimynystėje 
simu istorinių gyvenviečių kryptimi. G. Konteno daug puslapių skiria , fi- 
nikiečių lopšiui“ ir, nors nepasisako autoritetingai, bet nesvyruodamas 
kalba apie finikiečių tautos egzistavimą ir savitumą istorinės epochos pra- 
džioje arba dar anksčiau. Net pastebi, kad juo giliau į praeitį, tuo ryškesni 
etniniai duomenys, todėl tikėtina, jog istorijos slenkstyje egzistavo semitų 
rasė, šnekanti semitų kalba. Pastaruoju metu D. Hardenas remiasi eiliniu 
semitų migracijos srautu, ir semitai, „kaip atrodo“, keliavę iš Arabijos arba 
is už Persų įlankos (kartu jis čia remiasi Herodotu, apeidamas naujesnius 
darbus apie semitų kilmę). Pagaliau daugybė darbų, kuriuos inspiravo 
Ugarito tekstų publikavimas, paremia teoriją apie finikiečių kilimą iš 
pietų. 

Iš tikrųjų dauguma hipotezių remiasi klasikiniais autoriais. Filonas iš 
visa žmonijos kultūra kilusi iš ju krasto*. Herodotas juos apgyvendina visų 
pirma ties Raudonąja jira’. Strabonas teigia, jog prie Persų įlankos buvo 
rasta šventovių ir miestų, panašių į finikiečių?, o Plinijus tai patvirtina". 
Justinas praneša, kad finikiečiai, per žemės drebėjimą išvyti iš savo šalies, 
iš pradžių apsigyveno prie Sirijos ežero (Negyvosios jūros?), o vėliau Vi- 
duržemio jūros pakrantėje. i 

Ši tyrinėjimo tradicijų ir darbų finikiečių tautos kilmei nustatyti visuma 
remiasi neįrodytu teiginiu, kad finikiečių tauta gyvavusi jau prieš atsikel- 
dama į Viduržemio jūros pakrantę. Tačiau šis teigimas neįtikėtinas vien 
dėl to, kad finikiečių miestų kultūrinis ir istorinis bendravimas nepasireiš- 
kė nei istorinės epochos pradžioje, nei juo labiau ankstesniu laikotarpiu. 
Finikiečių tautos susiformavimas, tarp kitko, gana neapibrėžtas, greičiau 
gali būti istorinės evoliucijos pačiame Sirijos—Palestinos rajone, o ne tau- 
tų migracijos iš kitur rezultatas. Galima net pasakyti, kad kaip tik kitų 
tautų (filistiečių, izraelitų, aramėjų) migracija padėjo išsiskirti finikiečių 
miestams. 

Iš to, kas aukščiau pasakyta, išplaukia, kad kritikos neišlaiko nei hipo- 
tezė, jog finikiečių tauta susidariusi dėl masinės kitų tautų migracijos, nei 
ieškojimas finikiečiuose atskiros rasės žymių. Antropologiniame Sirijos— 
Palestinos komplekse, kur šalia vienas kito iškyla arabiškasis ir armėno- 
kaip ir jų kaimynai, o finikiečių savitumą sąlygoja tam tikros geografinės 
ir istorinės-politinės aplinkybės, kurių jokiu būdu negalima tapatinti su 
rasės arba kilmės funkcijomis. 


Kraštas.— Finikijos istorija prasideda Sirijos ir Palestinos pakrantės ra- 
jone. Šiaurinę sieną galima nubrėžti ties Šukšu, kadangi toliau į šiaure 
nuo tos vietos neberandame pastovių finikiečių gyvenviečių. Tiesa, ten 
buvo didelis centras Ugarite, bet jis nepriklauso finikiečių kultūrai, nes 
Ugarito istorija baigiasi prieš 1200 m. pr. m. e., t. y. laikotarpiu, kai prasi- 
deda Finikijos istorija. Pietinę sieną zymime ties Aku. Beje, persų epochos 
Ešmunasaro įrašas mini Doro ir Jafos? prijungimą prie Sidono teritorijos, 
tačiau tų centrų negalima pripažinti pastoviomis finikiečių gyvenvietėmis. 

Rytinę ir vakarinę sieną savaime sąlygoja geografinė padėtis: vaka- 
ruose Viduržemio jūra, rytuose — Libano kalnai. Pratęsdami Nosairio kal- 
nų grandinę, Libano kalnai apie 100 kilometrų eina lygiagrečiai su jūra, 
kai kuriose vietose siekdami iki 3000 m aukščio. Atstumas tarp kalnų ir 
jūros svyruoja nuo 50 iki 12 km, o vietomis uolėti iškyšuliai sminga tiesiog 
į jūrą. Tarp kalnų atsiveria nedideli slėniai, nuo šlaitų bėga upeliai, pasi- 
pildantys daugiausia lietaus laikotarpiu ir išdžiūstantys vasarą. 

Istorinės tokios padėties pasekmės yra akivaizdžios. Visų pirma, kraš- 
tas, įsispraudęs tarp kalnų ir jūros, yra izoliuotas nuo užnugario, o tai tu- 
réjo ypatingą reikšmę galingų valstybių formavimosi epochoje, apie 
1200 m. pr. m. e. Antra, vidaus susiskaldymas kliudė kurtis didesniems po- 
litiniams vienetams ir atsirasti sąmoningai bendruomenei, užtat skatino 
valstybių-miestų susidarymą. Trečia, natūralus kelias gyventojų ekspansi- 


jai buvo jūra. Išaiškėjo tai tuomet, kai jau buvo žlugusios kitos tautos, 
kurios anksčiau kontroliavo jūreivystę, ir tokia padėtis tvėrė tol, kol ge- 
riau organizuotos ir galingesnės tautos ėmė kontroliuoti jūros kelius. 

Jūreivystės būtinumą lemia pats kelių pobūdis. Ten, kur kalnai nusi- 
leidžia tiesiog į jūrą, perėjimas sausuma darosi sunkus. Tiesa, galima iš- 
kalti siaurus takelius iškyšulių uolose, bet laivininkystė buvo lengviausias 
ir patikimiausias transporto būdas tarp miestų ir kraštų. 

Finikiečių miestų padėtis yra labai savita: paprastai jie kuriami uolė- 
tuose iškyšuliuose taip, kad turėtų du uostus: šiaurinį ir pietinį, kuriais 
naudotasi pakaitom, priklausomai nuo vėjų krypties ir metų laiko. Kur 
būdavo galima, panaudodavo arti kranto esančias saleles — jose lengviau 
gintis apgulties atveju. Kaip tik šitaip buvo įkurti du stambūs finikiečių 
miestai: Aradas ir Tiras, pastarasis sujungtas su sausuma molu, kurį supilti 
įsakė Aleksandras Didysis. 

Jūreivystė, sąlygojama geografinių ir politinių aplinkybių, vystėsi ir 
skatino kurti sustojimo punktus bei prekybos centrus artimiausiose pa- 
krantése. Ekspansijos kelyje, išėjusiame net už Heraklio stulpų, finikiečiai 
ieškojo vietų, panašių į savo gimtinę. Kaip matysime, miestai statyti išky- 
šuliuose buvo: Kartagina, Nora, Bitija, salelėse įkurti miestai: Motija, 
S. Antiokas, Kadisas ir Mogadoras. Be to, savo stovyklas finikiečiai sten- 
gėsi išdėstyti vieną nuo kitos tolygiais atstumais, kaip sustojimo punktus 
ilgų kelionių metu. 

Finikijos klimatas senovėje buvo panašus į dabartinį. Žiemą ten daug 
lietaus, kuris tręšia dirvą, giliai prasisunkdamas į molėtą žemę. Pavasaris 
prasideda kovo mėnesį, o jau gegužės mėnesį ateina piūties metas. Lietūs 
pamažu liaunasi, pradedant kovo mėnesiu, o nuo gegužės iki rugsėjo 
beveik visai nelyja. Vasara trunka keturis arba penkis mėnesius. Tuo 
metu augmenija nudžiūva, tik vietomis dirbtinis drėkinimas palaiko augi- 
mą. Spalio mėnesį temperatūra krinta, vėl prasideda lietūs, ir metų ciklas 
kartojasi. Finikija turėjo tokias pat klimatines sąlygas, kaip ir Artimieji 
Rytai, bet dėl ypatingos geografinės padėties jos situacija buvo palankesnė. 

Taigi, kaip matyti, Finikija buvo vienas derlingiausių kraštų Artimuo- 
siuose Rytuose. Žemdirbystė, nepaisant žemės skurdumo, buvo gerai išvys- 
tyta. Puikiai augo javai, alyvmedžiai, vynuogės, vaismedžiai, ypač figme- 
džiai ir sikomorai. Palmių, šiandien retai sutinkamų, senovėje augo gau- 
sybė, bet nebuvo dabar taip plačiai paplitusių apelsinų. 

Istoriniai tekstai teigia, jog didžiausias Finikijos turtas buvę Libano 
miškai. Jie teikė gausybę kėnių, kiparisų, o daugiausia kedrų, išgarsėjusių 
visuose Artimuosiuose Rytuose. Per ištisus šimtmečius gausios ekspedici- 
jos iš Egipto ir Mesopotamijos vykdavo į Finikiją tos vertingos žaliavos. 

Šiandien beveik nieko neliko iš puikiųjų miškų, pamažu sunaikintų, o 
intensyvūs bandymai iš naujo apželdinti susidūrė su neįprasta kliūtimi — 
ožkų bandomis, kurios naikina jaunuolynus. Senovės Finikijos fauną sąly- 
gojo aplinka. Kalnuose buvo panterų, meškų, hienų, vilkų, šakalų ir kiškių. 
Naminių gyvulių tarpe vyravo asilai, jaučiai, avys ir ožkos. Jūra teikė gau- 
sybę žuvų ir ypač murex rūšies moliuskų, iš kurių buvo gaminamas pur- 
puras; nuo purpuro kraštas gavo ir pavadinimą. 

Uolų substratas sudaro pagrindinį minkšto ir trapaus kalcito sluoksnį, 
tačiau kalnuose buvo marmuro, rudosios anglies ir geležies klodų. Smulkus 
smėlis buvo gera žaliava stiklo gamybai. 

Vadinasi, finikiečių kraštas senovės gyventojams teikė daug turtų, bet 
jais visapusiškai pasinaudoti buvo galima tik gyvai prekiaujant mainais, 
visų pirma su kaimynais, o netrukus ir su visos Viduržemio jūros tautomis. 
Ne veltui finikiečiai tapo garsiausiais ir gabiausiais senovės pirkliais. Fi- 
nikiečių pirklių ir jūreivių išprusimą, be abejonės, nulėmė jau minėtos 
aplinkos sąlygos. 


ANTRAS SKYRIUS 


ISTORIJA 


Įvadinės pastabos.— Finikijos istorija, kurios pradžia laikome 1200 me- 
tus pr. m. e., visų pirma remiasi šalutiniais šaltiniais. Duomenų, išlikusių 
trumpuose finikiečių įrašuose, labai nedaug: valdovų vardai, dinastijų kai- 
ta, žinios apie pastatų šventinimą, apie dievus globėjus. Net seniausi iš 
tų trumpučių tekstų tėra iš X a. ir tik iš vienos vietovės — iš Biblo. Yra 
šiek tiek žinių iš kitų vietų, bet jos dar vėlesnės. 

Vienintelis tiesioginis šaltinis buvo Tiro metraščiai, pasiekę mus netie- 
siogiai, per fragmentus, kuriuos citavo Juozapas Flavijus pagal Menandrą 
iš Efeso. Fragmentai liečia du laikotarpius, X— VIII amžius ir VI, ir teikia 
daug duomenų apie miesto istoriją (visų pirma karalių vardai, taip pat kro- 
nikiniai užrašai). 

Šalutiniai keliai, kuriais jie mus pasiekė, iš tiesų padidina nesusiprati- 
mų galimybę, bet, palyginus su kitais duomenimis, ypač iš Biblijos, šiuo 
atveju senesnės epochos, galima tuos metraščius laikyti gana patikimais. Be 
to, pats tų metraščių buvimas byloja apie vietinę istoriografinę tradiciją, 
kas leidžia ateityje tikėtis daugiau rašytinių liudininkų. 

Apie finikiečių miestus taip pat ne kartą kalba Egipto ir Mesopotamijos 
šaltiniai. Visų pirma tai kronikos, daugiausia asiriškos, kurios aprašo Siri- 
jos— Palestinos miestų užkariavimą. Iš esmės jomis galima tikėti, tačiau 
reikia atminti, kad užkariavimai dažniausiai būdavo suprantami kaip val- 
džios pripažinimas; dėl to žygiai dažnai kartodavosi. 

Kituose Egipto ir Mesopotamijos šaltiniuose svarbesnių duomenų reta. 
Išimtį sudaro Egipto pasakojimai apie Ven Amoną, kur šiek tiek nušvie- 
čiami Finikijos ir Egipto santykiai apie XI amžiaus vidurį. 

Ypač svarbus netiesioginis šaltinis yra Senasis testamentas. Istorinės 
knygos dažnai informuoja apie santykius su finikiečių miestais, visų pir- 
ma su Tiru, o tie duomenys, nors ir sporadiški, ištisai aptariami hebrajų 
istoriografijoje. Kai kurių laikotarpių, kaip antai Saliamono epochos, infor- 
macija apie ryšius su Finikija yra itin išsami, o kaip žinoma, tų laikų heb- 
rajų istoriografija yra labai patikima ir nuodugni. 

Klasikiniai šaltiniai svarbių žinių teikia vien tik apie paskutinę Finiki- 
jos istorijos fazę. Išskyrus Tiro metraščių citatas, kurias mums pateikė Juo- 
zapas Flavijus, žinių apie seniausią laikotarpį nedaug, ir jos ne visada 
tikslios. 

Remiantis minėtais šaltiniais, galima atkurti svarbiausius finikiečių isto- 
rijos bruožus. Pagal šios knygos pobūdį mums svarbiausias klausimas 
bus — ar istorija atskleidžia ir kaip atskleidžia pavienių miestų ryšius ir ar 
teisingas yra Finikijos, kaip istorinio vieneto, traktavimas. 

Reikia pripažinti, kad skirtumai yra tokie dideli, jog iš esmės susidu- 
riame su pavienių miestų istorija. Vis dėlto, remiantis patikimais duome- 
nimis, galima daryti išvadą apie tarpusavio ryšius ir bendruomeniškumo po- 
žymius, ir tokius reiškinius ypatingai pabrėšime, kad galėtume atskleisti 
istorinį finikiečių miestų vieningumą. 


Savarankiskumo laikotarpis.—,,Juros tautų“ antplūdis apie 1200 m. 
pr. m. e. tiesiogiai palietė kai kuriuos pakrančių miestus. Justino duomeni- 
mis!, kuriuos, kaip atrodo, patvirtino archeologiniai atradimai, Aradas ir, 
tikriausiai, Sidonas buvo sugriauti. Vis dėlto politinė ir karinė situacija, 
kurią lėmė invazija, davė pradžią nepriklausomybės epochai, nes tais lai- 
kais didžiosios valstybės neturėjo galimybių imtis ginklo Sirijos ir Pales- 
tinos rajone. Asirija užsisklendė tarp savo sienų, o Egiptas buvo užka- 
riautas. Dėl to susidarė sąlygos hebrajų ir aramėjų valstybėms laisvai plės- 
tis, o finikiečių miestai turėjo pasitenkinti pakrantės juosta. 

Svarbiausiais miestais naujuoju istoriniu laikotarpiu tapo Aradas, Bib- 
las, Sidonas, Tiras ir Akas (apie Beirutą nėra žinių net iki pat persų epo- 
chos). Daug kas byloja apie tai, kad Sidonas iš pradžių vaidino svarbiausią 
vaidmenį. Visų pirma tai liudija faktas, jog Biblijoje ir Homero kūriniuose 
minimi „sidoniečiai“ reiškia finikiečius. Kadangi gana neįtikima, kad pa- 
vadinimas, taikomas visai tautai, vėliau būtų vartojamas pavadinti vienam 
miestui, kurį įkūrė toji tauta, tai reikia manyti, kad jo vartojimas arba reiš- 
kia to miesto pirmavimą, arba — kas mus ypač domina — liudija tą faktą, 
jog miestai tikrai sudarė tikrą vienybę, net jeigu tai būtų vienybė, atsira- 
dusi greičiau dėl išorinio, o ne dėl vidinio pobūdžio priežasčių. 

Kita nuoroda, liudijanti Sidono pirmavimą, yra Justino teiginys, kurį jis 
perėmė iš Timajo, kad 240 metų prieš pastatant Jeruzalės šventovę, t. y. 
maždaug po 1200-uju m. pr. m. e., Sidono gyventojai, ,,askalonieCiu" (tik- 
riausiai, „jūros tautos“) karaliaus nugalėti, savo laivais pabėgo ir įkūrė 
Tira?. Ši žinia, be abejo, yra netiksli, nes gerai žinome, jog Tiras egzistavo 
jau daug anksčiau, bet ji gali būti istoriškai motyvuota, jei leisime, jog 
sidoniečių būrys, „jūros tautų“ varomas, emigravo į Tira, apgyvendinda- 


mas miestą, gal būt, tų žmonių sunaikintą. Šiaip ar taip, reikšmingas faktas, 
kad Tiro era prasideda apie 1200 m. pr. m. e. Sidonas pirmavo tarp kitų 
miestų, tikriausiai, net iki maždaug 1000 m. pr. m. e. Pradedant šia data, į 
pirmąją vietą palaipsniui iškyla Tiras. 

Ilgaamžės egiptiečių įtakos silpnėjimas tame rajone pasireiškia apie 
1100 m. pr. m. e. Tuo metu į šiaurinę Siriją nužygiavo Asirijos karalius 
Tiglatpilesaras I (1112—1074) ir priėmė duoklę iš Arado, Biblo ir Sidono 
miestų. 


Nuėjau į Libano kalnus. Kedrų medžius Anu ir Adado, didžiųjų dievų, mano 
valdovų, šventovėms iškirtau ir pasiėmiau. Atsigreziau prieš Amuru ir nukaria- 
vau Amuru visiškai. Priėmiau duoklę iš Biblo, Sidono ir Arado. Arado laivais 
nuplaukiau iš Arado, kuris yra ant jūros kranto, į Simirą, Amuru žemėje... Už- 
mušiau jūroje nahirą, vadinamą jūrų arkliu.’ 


Iš teksto aiškėja, kad Tiglatpilesaro I žygio tikslas buvo gauti kedro 
medžių. Nekalbama apie mūšius, o žodžiai ,nukariavau" ir „duoklė“, pa- 
prastai vartojami kronikose, tiesiog gali reikšti prekybinius veiksmus. Pa- 
galiau delfino užmušimo epizodas rodo, jog žūklė jūroje galėjo būti fini- 
kiečių miesto organizuota įžymaus svečio garbei. Dar daugiau, to meto 
politinė padėtis kliudė Asirijos karaliui pastoviai kontroliuoti Siriją: sun- 
kūs karai su valstybėmis Tigro aukštupyje ir su aramėjų gentimis vakarų 
pasienyje liudija, kad Tiglatpilesaras dar neviešpatavo keliuose, vedan- 
čiuose į Sirijos kraštą. 

Kitą įrodymą, patvirtinantį finikiečių miestų nepriklausomumą, šiuo 
atveju nuo Egipto, pateikia egiptiečių pasakojimas apie Ven Amoną. Kal- 
bama ten apie nerimtą Biblo valdovo Sekarbaalo požiūrį į pasakojimo he- 
rojų, kuris šventuoju Amono laivu atplaukė kedro medžių. Sekarbaalas 
pasako apie Egipto karalių: „Negi būčiau tarnas to, kuris tave siunté?"* 

Tame pačiame Bible X a. viešpatavo keletas valdovų, apie kuriuos suži- 
nome iš trumpų įrašų, tai: Ahiramas, Itobaalas, Jehimilkas, Elibaalas ir 
Sipitbaalas*. Apie Ahiramą sužinome iš įrašo ant jo sarkofago, apie kitus 
valdovus iš dedikacinių įrašų, šaukiančių dievų globos. Raidžių pavidalas, 
kalba ir giminystės ryšiai tarp viešpataujančiųjų, atsiskleidžiantys tuose 
įrašuose, sudaro vientisą grupę. Datuojama remiantis faktu, kad du įrašai, 
Abibaalo ir Elibaalo, išgraviruoti ant egiptietiškų skulptūrų, vaizduojančių 
atitinkamai Šešonką I (950—929) ir Osorkona I (929—893); pastarojo skulp- 
tūroje yra seniausias iki šiol atrastas finikiečių įrašas. Ahiramo sarkofagas 
turėtų būti pora amžių senesnis, o įrašas, matyt, padarytas tada, kai tas 
sarkofagas buvo antrą sykį panaudotas. 

Valdovų eilę ir atitinkamas datas galima atkurti šitaip: 


apie 1000 m. pr. m. e. Ahiramas, apie 920 , ,, , , Jehimilkas, 
apie 980 , ,, „n , Itobaalas, apie 900 , ,, ,, , Elibaalas, 
apie 940 , ,, , , Abibaalas, apie 880 , ,, ,, , Sipitbaalas. 


Reikia pažymėti, kad Jehimilkas, priešingai negu kiti valdovai, nemini 
savo tėvo vardo, todėl jis galėjo būti naujos dinastijos pradininku. Valdo- 
vu titulas „Biblo karalius“ liudija jų nepriklausomumą. V. Hermanas ti- 
kina, jog įrašų suredagavimo būdas rodo tikrą nepriklausomumą nuo 
Egipto. Faktas, kad Abibaalas ir Elibaalas pašventė deivei iš Biblo faraonų 
statulas, iškaldami jose savo įrašus, gali puikiausiai liudyti apie gerus 
santykius su kaimynine valstybe. Užtat nėra kuo įrodyti Hermano hipo- 
tezės, pagal kurią Biblo valdovai viešpatavę juos supančioje teritorijoje 
ir privertę paklusti sau visą Finikiją, kurioje toji pirmenybė vėliau turė- 
jusi pereiti Tirui. 

Ekspansijos laikotarpiu tiesioginiai finikiečių miestų priešai buvo, Zi- 
noma, filistiečiai ir izraelitai. Apie santykius su pirmaisiais žinome tik iš 
minėtos žinutės apie tai, kad askaloniečiai sunaikino Sidoną. 

Apie izraelitus Senasis testamentas teikia plačios informacijos, kurią 
patvirtina Tiro metraščiai. Galimas daiktas, kad Dovydas (apie 1000—961), 
plėsdamas savo valstybę, prijungė prie jos gana didelę finikiečių pajūrio 
dalį. Biblinis pasakojimas apie gyventojų surašymą sako, kad karaliaus 
pasiuntiniai ,..nusileido į Galaadą ir į žemutinę Hodsio žemę ir atėjo į 
Dano miškus. O sukinėdamiesi aplink Sidoną, praėjo pro pat Tiro sienas 
ir per visą hevėjų ir kanaaniečių žemę ir atėjo į Judėjos pietus, į Bersa- 
bėją““. Sj fragmentą iš tiesų galima visaip interpretuoti, bet tekstas, nors 
ir nepatikimas, leidžia gerai įsivaizduoti Dovydo valstybės platumą. Tiras, 
didžiausias finikiečių miestas, tikriausiai, liko nepriklausomas, kas netie- 
siogiai išplaukia iš fakto, kad jo karalius Hiramas pasiuntė Dovydui ama- 
tininkų ir kedro medžių rūmų statybai". 

Iš Saliamono laikų (apie 961—922) turime daugiau žinių. Tire tuo metu 
(maždaug apie 969—936 metus) viešpatauja Hiramas arba Ahiramas, Abi- 
baalo sūnus. Iš metraščių sužinome, kad jis praplėtė savo miestą, pastatė 
auksinę koloną Olimpo Dzeuso šventovėje (t. y. Baal Šamino), sujungė sa- 
lelę, kurioje stovėjo Melkarto šventovė, su didesne Tiro sala, pastatė naują 
šventovę Herakliui (t. y. Melkartui) ir Astartai*. Metraščiai mini tik vieną 
karą, karą prieš gyventojus Kitijo, finikiečių kolonijos priešais esančioje 
Kipro salos pakrantėje, duoklės nemokėjimo dingstimi“. (Kitijo pavadini- 
mas nurodomas netiksliai, bet mūsų interpretacija, atrodo, teisingesnė, 


negu kita, labiau paplitusi, pagal kurią būtų kalbama apie tolimosios Uti- 
kos gyventojus.) 

Santykiai su Saliamonu klostėsi labai gerai. Šis valdovas gavo iš Hi- 
ramo medžio ir amatininkų šventovei ir rūmams statyti, Mainais duodamas 
brangių dovanų, kas liudija apie abiejų valdovų nepriklausomumą. 

Pirmą kartą čia turime plačių žinių iš kelių šaltinių, ir jas pravartu 
paanalizuoti. Štai ką sako metraščiai: 


Visą statybą Saliamonas baigė per 20 metų, o kadangi Tiro karalius Hiramas 
pristatė jam tai statybai daug aukso ir dar daugiau sidabro, taip pat kedro ir 
kėnio medžių, tai savo ruožtu davė Hiramui didžiulių dovanų, siųsdamas jam 
kasmet grūdų, vyno ir alyvos, kurių šiam, kaip sakėme, gyvenančiam saloje, la- 
bai trūko.!? 


O štai biblinis pasakojimas, dar išsamesnis ir aiškiai apibūdinantis 
abiejų karalių tarpusavio santykius: 


Ir pasiuntė Hiramas, Tiro karalius, savo tarnus pas Saliamoną, nes girdėjęs, 
kad jis pateptas valdyti karalystę vietoj savo tėvo; nes Hiramas buvo Dovydo 
bičiulis visą laiką. Ir pasiuntė Saliamonas pas Hiramą, sakydamas: , Tu žinai 
Dovydo, mano tėvo, valią ir kad negalėjo pastatyti namų Viešpačiui, Dievui 
savo, per aplinkui gresiančius karus, nors Viešpats juos davė jam po kojų. Tik 
dabar davė man Viešpats, Dievas mano, iš visų pusių ramybę, ir neturi nei prie- 
šo, nei patiri pikta. Todėl noriu pastatyti bažnyčią Viešpaties vardo, Dievo . 
mano, kaip liepė Viešpats Dovydui, mano tėvui, sakydamas: Tavo sūnus, kurį 
duosiu vietoj tavęs tavo sostui, pastatys mano vardo namus. Užtat įsakyk, kad 
tavo tarnai prikirstų Libano kedrų, ir mano tarnai tegu būna su tarnais tavo, o 
atlyginimą tavo tarnams duosiu tau, kiek tik pareikalausi; nes žinai, kad tarp 
mano žmonių nėra vyro, kuris mokėtų medžius kirsti kaip sidonieCiai." Kai 
Hiramas išklausė Saliamono žodžių, labai apsidžiaugė ir pasakė: „Tebūnie pa- 
laimintas Viešpats Dievas, kuris davė Dovydui sūnų, labai išmintingą valdyti 
tai didelei tautai!“ Ir pasiuntė Hiramas pas Saliamoną, sakydamas: „Viską gir- 
dėjau, ką man perdavei: aš išpildysiu visus tavo norus dėl kedrų ir kėnių me- 
džių. Mano tarnai suneš juos nuo Libano į jūrą, o aš sukrausiu juos sieliais jū- 
roje toje vietoj, kurią man nurodysi, ir atplukdysiu juos ten, o tu juos pasi- 
imsi; ir atgabensi man reikalingų daiktų, kad būtų maisto mano namams.“ Taip 
Hiramas davė Saliamonui kedrų ir kėnių medžių pagal visus jo norus. O Salia- 
monas davė Hiramui dvidešimt tūkstančių saikų kviečių maistui jo namams ir 
dvidešimt saikų aliejaus švariausio; šitai duodavo Saliamonas Hiramui kiek- 
vienais metais.!! 


Abiejų karalysčių savarankiškumą ir ekonominį bendradarbiavimą pa- 
tvirtina taip pat atitinkamas biblinės kronikų knygos fragmentas. Tai liu- 
dija taip pat kiti faktai, visų pirma pasakojimas apie tai, kaip Hiramas 

atsisakė priimti keletą Saliamono jam padovanotų miestų, nes jie jam 
nepatikę. Štai ką sako metraščiai: 


Be to, jis (Saliamonas) davė jam apie dvidešimt miestų Galilėjoje, esančių ne- 
toli Tiro. Bet kai Hiramas aplankė juos ir apžiūrėjo, liko nelabai patenkintas 
tokia dovana ir liepė pasakyti Saliamonui, kad jam nereikia jų.!2 


Ta pati istorija kartojama Biblijoje: 


O kai praėjo dvidešimt metų, per kuriuos Saliamonas pastatė dvejus namus, 
tai yra namus Viešpačiui ir namus karaliui (o Hiramas, Tiro karalius, pristatė 
Saliamonui kedrų ir kėnių medžių ir aukso, visko, ko reikalavo), tada davė 
Saliamonas Hiramui dvidešimt miestų Galilėjos žemėje. Ir išvyko Hiramas iš 
Tiro apžiūrėti miestų, kuriuos jam davė Saliamonas, ir jie nepatiko jam, ir pa- 
sakė: „Ir tai tie patys miestai, kuriuos man davei, brolau?“ Ir pavadino juos 
Chabulo žeme dar tą pačią dieną. Taip pat pasiuntė Hiramas karaliui Salia- 
monui šimtą dvidešimt aukso talentų.!? 


Įdomus Tiro metraščių pasakojimas, kurį verta čia pacituoti būdingų 
orientalinei literatūrai motyvų požiūriu ir kuris liečia tarpusavį Hiramo 
ir Saliamono varžymąsi išmintingumu. Biblija šio epizodo nemini, tik pa- 
brėžia, žinoma, Izraelio karaliaus išmintingumą. Metraščiai teigia, kad 
Hiramas pasiuntė Saliamonui mįslių ir klausimų, prašydamas įminti ir atsa- 
kyti. Sumanus ir įžvalgus Saliamonas puikiai juos išsprendė ir išaiškino jų 
turinj'*. Kiek kitokia yra versija istoriko Diodoro, kurį Juozapas Flavijus 
cituoja veikale „Prieš Apiju": Saliamonas pasiuntęs Hiramui mįslių ir mai- 
nais prašęs kitokių su sąlyga, kad jeigu kuris neįmins tų mįslių, sumokės 
sutartą sumą. Hiramas sutikęs ir iš pradžių negalėjęs įminti, todėl pralošęs 
didelę savo turtų dalį. Tačiau vėliau vis dėlto teisingai atsakęs ir savo 
ruožtu uždavęs Saliamonui klausimų, į kuriuos šis negalėjęs atsakyti, tokiu 
būdu turėjęs grąžinti ne tik tai, ką buvo išlošęs, bet dar primokėjęs Hira- 
mui nemažą sumą!“, 

Taip pat dėmesio vertas yra epizodas apie jūros kelionę į Ofiro žemę, 
į kurią, kaip rašoma Biblijoje, leidosi abu karaliai: 


Pastatė taip pat Saliamonas laivų Asjongabere, kuris yra netoli Ailato, Raudo- 
nosios jūros pakrantėje, Idumo žemėje. Ir pasiuntė Hiramas su tais laivais savo 
tarnus, jūreivius ir jūrą pažįstančius vyrus, drauge su Saliamono tarnais. Kai 
atplaukė į Ofirą, pasiėmė ten keturis šimtus dvidešimt talentų aukso ir nuga- 
beno karaliui Saliamonui.!6 


Kiti fragmentai pateikia ir daugiau detalių: 


O ir Hiramo laivai, kurie atgabeno auksą iš Ofiro, atplukdė iš Ofiro labai daug 
kvepiančių medžių ir brangių akmenu.!” 


„NES Warahans iana Grange sa Ehramo \aiveis kas Wei maui DlankAsNoe Der 
jura ) Tarts}, atgabendavo 15 ten aukso ir sidabro, à dramblio kaulo, X bedno- 
nių, ir povu.!? 


Šie fragmentai leidžia suprasti, kokie didžiai galingi buvo jūroje fini- 
kiečiai, kurie X amžiuje atlikdavo dideles keliones. Šitai svarbu ir vėlesnės 
kolonizacijos požiūriu. Ofiro vieta paprastai nurodoma Jemene ir net 
Somalijoje. Išsireiškimas ,,Ofiro auksas“ vartojamas hebrajų dantiraštyje 
iš Tel Kvasilio. Sudėtingesnė problema — Tarsis: atrodo, ši vietovė iden- 
tiska žinomam iš klasikinių šaltinių Tartesui, kuris, anot tų šaltinių, esas 
pietų Ispanijoje. Tai duotų supratimą apie finikiečių ekspansijos mastus, 
nors, žinoma, pasakymas „laivynas iš Tarsio" galėjo reikšti tam tikrą laivų 
rūšį, būtent tolimojo plaukiojimo laivus. 

Tiro metraščiai informuoja apie Hiramo įpėdinius: tai — Baleasaras, 
gyvenęs keturiasdešimt trejus metus ir valdęs septyniolika (935—919), taip 
pat Abdastratas, kuris gyveno dvidešimt devynerius metus, valdė devy- 
nerius (918—910) ir kurį nužudė jo žindyvės sūnūs. Pirmasis iš pastarųjų 
buvo Methusastratas, gyvenęs penkiasdešimt ketverius metus ir karaliavęs 
dvylika (909—898). Po jo sekė jo brolis Astharimas, kuris gyveno penkias- 
dešimt aštuonerius metus, valdė devynerius (897—889) ir kurį užmušė tre- 
čiasis brolis, Felesas, gyvenęs penkiasdešimt metų, o karaliavęs aštuonis 
mėnesius (888). Felesą savo ruožtu užmušė Astartos žynys Itobaalas, kuris 
gyveno šešiasdešimt aštuonerius metus, o valdė trisdešimt dvejus (887— 
856). Itobaalas pradėjo naują dinastiją, kuri viešpatavo mažiausiai šimt- 
metį. Vidaus neramumų ir karų laikotarpis, pasibaigęs Itobaalo įžengimu 
į sostą, sutampa su niūria Izraelio istorijos epocha, valstybės susiskaldymo 
ir beprasmiškų perversmų rūmuose epocha. Itobaalui įsigalėjus Tire, Izrae- 
lyje iškyla Omris, kuris taip pat pradeda dinastiją, viešpatavusią keletą 
dešimtmečių. Tuo laikotarpiu tarp abiejų valstybių atsinaujina draugiški 
santykiai!" 

Čia vėl taria žodį Senasis testamentas. Itobaalas ištekina savo dukterį 
Izabelę už Achabo, Omrio sūnaus. Ši santuoka, gal būt, sustiprino politinę 
Izraelio įtaką finikiečių pakrantėje ir, tikriausiai, išplėtė finikiečių reli- 
gijos įtaką Izraelyje, apie ką įtikinančiai liudija smerkiantys žodžiai: 


Ir darė Achabas, Omrio sūnus, Viešpaties akivaizdoje pikta daugiau, negu visi, 
kurie iki jo buvo. Ir nepasitenkino jis tuo, kad darė nuodėmes Jeroboamo, 
Nabato sūnaus; dar paėmė sau per žmoną Izabelę, dukrą Etbaalo, Sidono ka- 
raliaus. Ir nuėjo, ir tarnavo Baalui, ir lenkėsi jam. Ir surentė Baalui altorių 
Baalo bažnyčioje, kurią pastatė Samarijoje...20 

Jeigu pridursime, kad Atalija, Izabelės dukra, ištekėjo už Joramo, Ju- 
dėjos karaliaus, skaitytojas galės suvokti, koks buvo finikiečių tikėjimo ir 
kultų įtakos ratas. 

Tiro įsigalėjimą, valdant Itobaalui, patvirtina daugelis duomenų. Biblija 
kalba apie jį, kaip apie „Sidono karaliu'?!, ir tuo pat metu Hiramą vadina 
„Tiro karaliumi“. Tai neatsitiktinumas, nes Juozapas Flavijus apibūdina 
Itobaalą, kaip „tiriečių ir sidoniečių karaliu"?, patvirtindamas jo valdžios 
galią Finikijos teritorijoje. Tas pats autorius taip pat nurodo, kad šis ka- 
ralius įkūręs miestą Botrisą Biblo šiaurėje ir Auzos koloniją Libijoje”. 
Botrisas, kaip Batruna, jau buvo žinomas laiškų iš El-Amarnos epochoje, 
tokiu būdu čia kalbama apie iš naujo įkūrimą arba apie sutvirtinimą; pa- 
našiai buvo atsitikę, kai Sidonas „įkūrė“ Tirą. Šis faktas byloja apie didele 
Itobaalo galią. Auza neidentifikuota. 


Asirijos ekspansija.— Asirijos valdžios galios atsinaujinimas ir palaips- 
nis jos plėtimasis Artimųjų Rytų rajone sąlygojo finikiečių miestų auto- 
nomijos apribojimą. Iš tikrųjų nuolat pasikartojančios žinios apie priesai- 
kas ir duokles, tikriausiai, liečia atsitiktinius antpuolius, pagaliau tokius 
dažnus, jog jau savaime parodo laikino tikslo siekimą, ir vis dėlto asirų 
žygiai iš pagrindų pakeitė jėgų pusiausvyrą, kuri finikiečių miestų nepri- 
klausomybei buvo būtina sąlyga, o palaipsninis hebrajų ir aramėjų valsty- 
bėlių žlugimas siaurino finikiečių miestų apsaugos juostą, skiriančią juos 
nuo kaimyninių valstybių. 

Minėtas Tiglatpilesaro I (apie 1100 m. pr. m. e.) žygis pažymi jau pra- 
džią asirų ekspansijos, kuri itin didelį užmojį įgauna Asurnasirpalo II 
(883—859) laikais. Jo metraščiuose rašoma: 


Tuomet užkariavau Libano kalnus per visą platumą net iki Amuru krašto di- 
džiosios jūros. Nuploviau ginklus Didžiojoje jūroje ir sudėjau aukas dievams. 
Jūros pakrantės karalių, Tiro, Sidono, Biblo, Mahalato, Maisos, Kaisos, Amuru 
ir Arado, kurie yra pačioje jūroje, duoklę — sidabrą, auksą, alavą, varį, bron- 
zos indus, dažytos vilnos rūbus, beždžiones dideles ir beždžiones mažas, juod- 
medį ir buksmedį, dramblio kaulą, nahiru, jūros žvėrį, — gavau kaip jų dovaną, 
ir bučiavo jie mano kojas.2 


Ekspedicija, apie kurią kalbama, tikriausiai, įvyko apie 875 m. pr. m. e. 
Neatrodo, kad finikiečių miestai būtų priešinęsi ginklu, nes nekalbama 
apie mūšius. Tai atitinka, tarp kitko, tradicinę politiką mažų valstybėlių, 
kurios visad buvo linkusios nuraminti galingesnius kaimynus duoklėmis 
ir priesaikomis. Tačiau ši ekspedicija skiriasi nuo ankstesnės (Tiglatpile- 


saro I) neabejotinai didesne prievarta, norint palenkti sau vietinius valdo- 
vus. Kai kurie iš minimų miestų gerai žinomi (Tiras, Sidonas, Biblas, Ara- 
das), kiti neidentifikuoti (Mahalata, Maisa, Kaisa), o identifikavimas gali 
būti tik hipotezinis (Mahalata = Tripolis). Amuru — tai krašto pavadini- 
mas, vadinasi, pagrįstai nebeužtinkamas miestų sąraše, todėl paleografiš- 
kai galima prielaida, kad tai Simira, šiame kontekste atrodo įtikima. 

Įdomus yra sąrašas daiktų, paaukotų kaip duoklė Asirijos valdovui. 
Audiniai iš dažytos vilnos byloja apie išgarsėjusią finikiečių produkciją — 
purpurą; vietinės kilmės buvo ir mediena, o daiktai iš bronzos ir dramblio 
kaulo — taip pat būdingi finikiečių amato gaminiai. Lininiai audiniai, bež- 
džionės ir auksas atsigabenti iš Egipto, kiti metalai, ypač varis — iš Kipro. 
Duoklės daiktų išvardijimas vaizdžiai atspindi išsivysčiusią finikiečių 
miestų prekybą ir importinių dirbinių gausumą. Įrašas iš Balavato, kuris 
kalba veikiau apie prekybinį, o ne karinį žygį, patvirtina, kad finikiečių 
medis buvo naudojamas statyboms Asirijoje. 


Nuėjau į Libano kalnus ir prikirtau kedrų, kiparisų ir kėnių. Iš kedro kamieno 
padariau tos šventovės stogą, iš kedro padariau duris ir apmušiau jas bron- 
zos skarda ir jkabinau vartuose.” 


Pagaliau stela iš Nimrudo rūmų, taip pat Ašurnasirpalo II laikų, liudija, 
kad, statant tuos rūmus, tarp kitų dirbo ir finikiečių amatininkai iš Tiro 
ir Sidono?5, Panašiai kaip Saliamonas, statydamas savo šventovę, taip ir 
Asirijos karalius naudojosi aukštomis finikiečių meistrų kvalifikacijomis, 
tikriausiai, remdamasis taikaus pobūdžio susitarimu. 

Iš Salmanasaro III (858—824) laikų turime daugiau žinių. Asirijos kara- 
lius daug kartų žygiavo prieš Vakarų valstybes, ypač prieš Hamos ir Da- 
masko karalystes, bet prasibraudavo ir toliau, kad galėtų uždėti prievolę 
finikiečių miestams. Pirmoji kampanija, kurios metu buvo sueita į kon- 
Kurcho monolito išvardija Sirijos kariuomenės sudėtį, būtent: „10 vežimų 
ir 10 000 kareivių iš Irgato, 200 Matinu-Ba'ilo kareivių iš Arado, 200 karei- 
viu iš Usnatu, 30 vežimų ir (?) 000 Adunu-Ba'ilo kareivių iš Šanu.“?? Į akis 
krinta kontrastas tarp gausių Irgato ir Šanu pajėgų ir simboliškų Arado 
bei Usnatu kontingentų. Kai kurios valstybės, matyt, laikėsi skirtingos 
politikos: vos tik keletas jų nusprendė sutelkti visas jėgas karui prieš 
Asiriją, kitos užėmė delsimo poziciją. Įdomūs taip pat finikiečių val- 
dovų vardai: vienas buvo, matyt, vardu Maten-Baalas, kitas Adoni-Baalas. 
Įrašas kalba apie susirėmimą prie Karkaro, kaip apie pergalę Salmanasaro, 

kuris turėjęs nukauti keturiolika tūkstančių priešų, tačiau asirų žygis prie 
Karkaro užtruko, vadinasi, mūšis, tikriausiai, nieko neišsprendė. 
Asirijos karaliaus dešimtųjų, vienuoliktųjų ir keturioliktųjų viešpata- 
vimo metų kampanijose, be pagrindinių priešų — Hamos ir Damasko, — 
buvo dar dvylika pakrantės karalių. Sekantis didesnis susidūrimas buvo 
tik aštuonioliktaisiais valdymo metais (840). 
Skaitome metraščius: 


Priėjau net iki pat Haurano kalnų. Daugybę miestų sugrioviau, nusiaubiau, 
ugnimi sudeginau. Išsinešiau iš jų daugybę grobio. Priėjau prie Ba'li-ra'sio kal- 
no, iškyšulio jūroje. Pastačiau ten savo karališką atvaizdą. Tada priėmiau duok- 
le nuo Tiro ir Sidono karalių, taip pat nuo Jehu, Omrio siinaus.”8 


Kitokia versija tie patys metraščiai pateikia Tiro karaliaus Ba'liman- 
sero vardą ir kalba apie kitą karaliaus atvaizdą, kurį Asirijos karalius 
liepė pastatyti Libane??, 

Dar kita kampanija prieš finikiečius įvyko dvidešimt pirmaisiais valdy- 
mo metais (837). Karalius priėmė duoklę i$ Tiro, Sidono ir Biblo??, Mini 
karalių Ba'li, aiškiai finikietišką vardą, bet neišliko jo valstybės pavadi- 
nimo, o sostinė La-ru(?)-ba neidentifikuota. 

Dabar reikia grįžti prie Tiro metraščių, kurie išvardija Itobaalo įpėdi- 
nius ir pateikia jų viešpatavimo metus. Tai — Balesoras, kuris gyveno ke- 
turiasdešimt penkerius metus ir valdė šešerius (855—850), Metenas, gyve- 
nęs trisdešimt dvejus metus, o valdęs dvidešimt devynerius (849—821), 
ir Pigmalionas, gyvenęs penkiasdešimt šešerius metus ir viešpatavęs ketu- 
riasdeSimt šešerius (820—774). Septintaisiais Pigmaliono gyvenimo metais 
(814—813) jo sesuo pabėgo į Libiją ir įkūrė ten Kartaginos miestą?!. Cia 
prieštaraujama asirų šaltiniams, pagal kuriuos 840 metais Tire viešpatavo 
Ba'limanseras; panašiausiai skambantis čia bus vardas Balesoras. Ryšium 
su tokiomis chronologinėmis komplikacijomis siūloma įvairiausių aiški- 
nimų, tačiau nekelia abejonių tai, kad Tiro metraščių chronologija reika- 
lauja pataisų. 

Po Salmanasaro III mirties (824) Sirijai ir Finikijai prasidėjo keliasde- 
šimt metų trukusi sąlygiška ramybė. Tuo laikotarpiu, kol į sostą įžengė 
Tiglatpilesaras III (745), įvyko tik vienas vertas dėmesio žygis, žygis prieš 
Adadnirarą III (803—782) penktaisiais jo viešpatavimo metais (805). Adad- 
niraras tiesiog prisipažįsta, kad jo tėvui, Šamši-Adadui V, atsisakyta mo- 
kėti duoklę, ir tvirtina, jog nužygiavęs iki filistiečių ir edomitų krašto, 
uždėdamas duoklę, tarp kitų ir Tirui bei Sidonui?ž. 


Kaip matome, asirų ekspansija tada dar nebuvo ilgalaikių užkariavimų 
pobūdžio. Jie tenkinosi iš tolo kontroliuodami ir gaudami duoklę. Finikie- 
čių pasaulis, kaip jį apibūdina Asirijos metraščiai, nebuvo bendruomeniš- 
kai sąmoningas. Metraščiai greičiausiai chaotiškai išvardija užkariautus 
miestus (tiksliau — miestus-valstybes), negrupuodami jų ir neskirdami 
pajūrio miestų nuo kontinento gilumos, nei finikiečių pajūrio miestų nuo 
nefinikiečių pajūrio. Šiaip ar taip, pasigendama finikiečius apibendrinan- 
čio pavadinimo. 


Asirų užkariavimai.— Asirijos antpuolių padaugėja, valdant Tiglatpi- 
lesarui III (745—727) ir keičiantis užgrobimų politikai. Kai kurie posakiai 
metraščiuose, liečiantys Vakarų miestus, tuo atžvilgiu yra itin reikšmingi: 
„prijungiau jį prie Asirijos“, „,„paskyriau jiems savo tarnautojus, kaip val- 
dytojus", „išvežiau iš jų miestų... žmones ir apgyvendinau provinci- 
joje..."**, 

Trečiaisiais viešpatavimo metais (743) valdovas pasiekė didelę pergalę 
prieš Urartu ir Siriją. Per tai buvo įkurta nauja provincija, į kurią įėjo 
taip pat finikiečių miestai Usnu, Šanu, Simira, Kašpuna, pastarieji neidenti- 
fikuoti, bet įsikūrę „jūros pakrantéje'?*, Tikriausiai ta patį įvykį liečia kiti 
metraščių fragmentai, kurie mini Biblo, Simiros, Arkvos, Usnu ir Šanu 
miestus greta kitų nežinomų miestų, kaip Simara, Ri'-saba ir Ri'-sisu??, Kai 
kuriuose tų miestų tikriausiai buvo įsikūrę asirų vietininkai. Šitaip bent 
buvo Simiroje, nes kiti fragmentai aiškiai mini to miesto vietininką““. 

Biblo padėtis buvo ypatinga. Kartais jis minimas tarp prijungtų miestų, 
o kartais kaip nepriklausomas miestas, tik mokantis duoklę, turįs savo ka- 
ralių Sibiti-bi'lj?. Tikriausiai čia susiduriame su dalinės nepriklausomybės 
atveju, iš seno tipišku šio rajono miestų-valstybių tarpe. Panaši padėtis 
tikriausiai buvo ir Arade, kuris nefigūruoja prijungtų miestų sąraše ir 
kuris išsaugojo karalių, vardu Matan-bi'lis?*. 

Vadinasi, galima teigti, kad asirai, valdant Tiglatpilesarui, buvo užka- 
riavę šiaurinius Finikijos rajonus net iki Biblo, palikdami apribotą auto- 
nomiją Biblui ir Aradui. Nėra žinių apie prijungimą į pietus nuo Biblo 
esančių žemių. Tiras mokėjo duoklę, valdant Hiramui II?, kurio vardas 
pasikartoja finikiečių įraše iš Kipro. Vietinis valdytojas vadina save 
„tarnu Hiramo, sidoniečių karaliaus“. Atrodo, kad Tiras iš pagrindų išsau- 
gojo nepriklausomybę ir valdė artimiausias žemes (Sidonas Tiglatpilesaro 


įrašuose neminimas). Po Hiramo valdė Mitina, kuris taip pat mokėjo 
duoklę*!, 

Salmanasaras V (726—722) paskutiniaisiais savo viešpatavimo metais 
nugalėjo Samariją, o Sargonas II (721—705) tapo Kipro valdytoju. Ne kartą 
minima duoklė, kurią mokėjo kipriečiai. Taip pat jis liepė Kitijo mieste 
pastatyti bazalto stelą su iškaltu savo vardu*?, Reikšmingas Sargono akty- 
vumo jūroje augimas, atsispindintis metraščiuose, privertė Kipro miestus 
pakeisti politiką ryšium su visai nauja politine-ekonomine situacija ryti- 
nėje Viduržemio jūros dalyje. Finikiečiai neteko išskirtinės teisės kontro- 
liuoti prekybos kelius, nors, tiesa, atgavo ją vėliau, bet jau svetimos vals- 
tybės globojami. 

Nepaisant tų prieštaravimų, finikiečių miestai dar buvo didelė jėga. 
Sargono viešpatavimo pradžioje Simiros provincija sukilo, pritardama 
Hamos miesto vadovaujamam sukilimui; tas sukilimas apėmė taip pat 
Arpado, Damasko ir Samarijos provincijas“. Visos šiaurės vidurio Sirijos 
sukilimui vadovavo Tiglatpilesaro III sudarytos provincijos, taip pat nuka- 
riauta, bet dar ne visai pavergta Samarija. Tikriausiai tiesioginė sukilimo 
protrūkio priežastis buvo nelauktas Salmanasaro V kariuomenės sugrįži- 
mas. Antraisiais savo viešpatavimo metais įsiveržė Sargonas ir greitai su- 
kilimą numalšino. 

Daugiau mes nieko nežinome apie įvykius finikiečių pakrantėje to 
viešpatavimo metu. Metraščiai mini kelių „pakrantės karaliu"^* duoklės 
mokėjimą septintaisiais metais, o paaukojimo antspaudas iš Chorsabado 
rūmų apibūdina Sargoną kaipo tokį, kuris „užkariavo Kue ir Tirą““?. Ta- 
čiau tai daugių daugiausia reiškia vieną iš įprastų formalios priesaikos 
aktų. Nesusidaro įspūdis, kad Sargonas būtų ypač priešiškai nusistatęs fi- 
nikiečių miestų atžvilgiu; priešingai, jis tikriausiai naudodavosi jų paslau- 
gomis, pradėdamas plataus masto ekspansiją jūroje. 

Viešpataujant Sanheribui (705—681), susidaro Sirijos miestų koalicija 
prieš Asiriją, apimanti taip pat finikiečių miestus. 


Trečiuoju savo žygiu nuėjau prieš Chati. Luli, Sidono karalius, išsigando mano 
didybės švytėjimo, pabėgo į jūrą ir ten numirė. Didysis Sidonas, Mažasis Si- 
donas, Bit-sete, Serepta, Mahaliba, Ušu, Akzivas ir Akas, jo tvirtovės ir mies- 
tai, kur buvo valgio ir gėrimo jo būriams, išsigando Ašuro, mano valdovo, 
ginklo ir puolė man po kojų. Pasodinau į karališkąjį sostą jiems valdyti Tu- 
ba'lu ir uždėjau jiems prievolę ir kasmetinę duoklę mano didenybei visam 
laikui. Menahemas iš Šamšimuruno, Tuba'lu iš Sidono, Abdi-bi'tis iš Arado, 
Uru-milkis iš Biblo, Mitintis iš Ašdodo, Budu-ilis iš Bet-Amono, Kamušanadbis iš 
Moabu, Aja-ramu iš Edomo, visi Amuru karaliai, atnešė man keturiskart di- 
desnes aukas kaip duoklę ir bučiavo man kojas.*® 


Kitoje vietoje kalbama apie tai, kad Luli pabėgo „iš Tiro į Jadnana", 
t. y. Kiprą, kur numirė“. Kampanija įsisiautėjo 701 arba 700 m. pr. m. e. 
Tiro metraščiuose Luli minimas kaip Elulajas, kuris viešpatavo trisdešimt 
šešerius metus*®, Asirų metraščių apibūdinimas „Sidono karalius“ gali 
reikšti tik jo valdžios laikotarpį. Nekelia abejonių tai, kad jis buvo Tiro 
karalius, kaip pateikia Juozapas Flavijus, ir pagaliau patys asirų metraš- 
čiai sako, kad jis iš Tiro pabėgo į Kiprą. Juozapas Flavijus pateikia taip 


pat įdomią žinią“?, kad kai kurie finikiečių miestai nutraukė santykius su 


Tiru ir atidavė Asirijos karaliaus dispozicijon šešiasdešimt laivų, padėdami 
jam apsupti salą. Galima susimąstyti dėl tos koalicijos prieš didžiausią 
Finikijos miestą priežasties, ir jei pritarsime hipotezei, kad pagalba gauta 
priverstiniu būdu, tai tokia prievarta galėjo paskatinti varžytis su priešu. 
Pagal Juozapą Flavijų, Tiras išlaikė apsupimą penkerius metus ir nugalėjo 
kaimynų atsiųstą laivyną. Vis dėlto Elulajo pabėgimas ir naujo, Asirijos 
nuožiūra parinkto karaliaus (Tuba'lo, ar Itobaalo II) įkurdinimas Sidone 
buvo smūgis iki šiol didžiausio Finikijos miesto galiai?“ 

Nėra tolesnių žinių apie Sanheribo žygius į Finikijos teritoriją. Minimi 
„Tiro, Sidono ir Kipro jūreiviai, mano rankos belaisviai“?!, kuriais buvo 
pasinaudota eiliniuose žygiuose, be abejonės, yra 701 arba 700 metų kam- 
panijos belaisviai. 

Po Asarhadono (681—668) Sidone randame Itobaalo įpėdinį karalių 
Abdi-Milkutį, kuris susijungė su Sanduariu, Kilikijos karaliumi, prieš 
Asirijos valdovą: 


Abdi-Milkutis, Sidono karalius, nepripažino mano didybės, neklausė žodžių iš 

mano lūpų, pasitikėjo baisiąja jūra ir nusimete Ašuro jungą. Sidoną, tvirtovės 
miestą, kuris stovi pačioje jūroje, sulyginau su žeme, sunaikinau ir suverčiau 
į jūrą jo mūrus ir statinius, išlyginau vietą, kur jis buvo. Su Ašuro, mano val- 
dovo, pagalba sužvejojau jūroje kaip žuvį Abdi-Milkutį, Sidono karalių, kuris 
buvo pabėgęs nuo mano ginklo į jūrą, ir nukirtau jam galvą. Jo žmoną, jo sū- 
nus ir dukras, jo dvariškius, auksą, sidabrą, visokias gėrybes ir ginklus, bran- 
giuosius akmenis, audinius vilnonius ir lininius, dramblio odas, dramblio iltis, 
juodmedį ir samšitą, visa, kas buvo vertingiausia jo rūmuose, didžiausią gau- 
sybę pasiėmiau. Išsivežiau į Asiriją daugybę jo pavaldinių, jaučių, avių ir asilų. 
Pasiėmiau visus Chati ir pakrantės karalius ir pastačiau jiems miestą kitoje 
vietoje ir pavadinau jį Kar-Asarhadonu. Gyventojus (...), miestus, kurie buvo 
netoli Sidono, ganyklas ir gėryklas, jo sutvirtintus miestus, kuriuos su pagalba 
Ašuro, mano pono, nugalėjo mano rankos — žmones, atvestus iš kalnų ir iš ry- 
tinės jūros, ten apgyvendinau ir prijungiau prie Asirijos žemės. Naujai per- 
tvarkiau tą kraštą, jų valdytoju paskyręs savo tarnautoja. Uždėjau jiems duok- 
lę ir mokesčius kaip seniau. Miestus, kurie jam priklausė, Ma'rubu ir Sareptą, 
atidaviau Baalui, Tiro karaliui.92 

Iš metraščių teksto iškyla keletas įdomių faktų. Sidonas, iki tol ištiki- 
mas Asirijai, sukilo tuo metu, kai iš seno priešiškas Tiras drauge su savo 
naujuoju karaliumi Baalu teikė pagalbą asirams. Sidono teritorijai pri- 
klausė Sarepta, kuri vėliau perėjo valdžion Tiro, aiškiausiai vėl viešpa- 
taujančio pietinėje šalies dalyje. Sukilusių miestų numalšinimą lydėjo 
sunaikinimas, žmonių deportavimas ir perkeldinimas. Apie naujai įkurtus 
miestus neturime tolesnių žinių, kai tuo tarpu senesnieji vienur kitur pami- 
nimi vėlesnėje epochoje, bet nėra abejonės, kad čia susiduriame su pro- 
cesu, kur kas brutalesniu, negu įprastas duoklės išreikalavimas. Atkreipia 
dėmesį taip pat asirų valdytojo įkurdinimas. 

Asarhadono ir Babilono kronikų duomenimis, Sidono sutriuškinimas 
įvyko 677 m. pr. m. e., o Abdi-Milkučio egzekucija 676 m. Keletą metu, 
iki 671-ųjų, kai sukilo Tiras, viešpatavo tariama ramybė. Iš to laikotarpio 
turime sąrašą vasalų, kurie gabeno Asirijos karaliui medžiagą jo naujųjų 
rūmų Ninevijoje statybai. Tarp jų įrašytas Ba'lu iš Tiro, Milki-aSapa iš 
Biblo ir Matan-Baalas iš Arado™. Iš tų pat laikų sutartis, sudaryta tarp 
Asarhadono ir Baalo iš Tiro, kuri, nors ir ne visa išlikusi, pateikia įdomų 
asirų ir finikiečių politikos vaizdą. Tekstas turi dvi pagrindines dalis“*: 
pirmojoje apibūdinami Baalo įsipareigojimai Asarhadonui ir nurodomi 
būdai abiejų valstybių tarpusavio ginčams išspręsti. Antrojoje dalyje šau- 
kiamasi dievų patvirtinti paktą ir prakeikiamas tas, kuris pažeistų sutartį. 
Asirų valdytojo pozicija aiškiai apibūdinta: jis turi kontroliuoti visus 
kontaktus su Asirija. Be to, egzistuoja senųjų taryba („tos žemės senieji"), 
kurie padeda karaliui vykdyti savo pareigas. Ypatingas dėmesys skiriamas 
laivininkystei, kuri iš tiesų Tirui buvo labai svarbi: išvardijami uostai 
Sirijoje, kuriais Tiro laivai gali naudotis, iš anksto gavę leidimą prekiauti 
Asirijai priklausančioje teritorijoje. 

Tirui sutarties sąlygos turėjo būti labai sunkios. Dešimtaisiais Asarha- 
dono viešpatavimo metais (671) Tiras susijungia su Egipto karaliumi Ta- 
harka ir maištauja prieš Asiriją“. Ašuro įraše Asarhadonas pasakoja: 


Užkariavau Tirą, kuris yra jūroje. Karaliaus Baalo, kuris perėjo į Taharkos, 
Egipto karaliaus, pusę, visus miestus ir visą turtą pasiemiau. Nugalėjau Egiptą, 
Aukštutinį Egiptą ir Etiopija.? 


Tačiau kai kurie metraščių fragmentai daro įspūdį, jog ir tuo kartu 
buvo tiktai prievartinis duoklės ėmimas iš tiekimo atžvilgiu atsiskyrusios 
Tiro salos“. Tarp kitko, Asarhadono įpėdinio — Ašurbanipalo — laikais 
Tiras dar nepriklausė to paties Baalo valdžiai. 


Šiaip ar taip, Asarhadono viešpatavimas sudavė sunkų smūgį Finiki- 
jos nepriklausomybei. Krašto teritorija buvo padalyta į tris asiriškas pro- 
vincijas: šiaurėje Simira, vidury Sidono (Kar-Asarhadono) apygarda, 
pietuose Tiro (Ušu) zona. Vos keli izoliuoti miestai išlaikė nepriklauso- 
mybę: Aradas, Biblas, Tiro sala. 

Valdant Ašurbanipalui (668—628), Baalas iš Tiro vėl sukyla: 


Savo trečią žygį nukreipiau prieš Baalą iš Tiro, kuris gyvena jūroje ir kuris 
nepakluso mano karališkiems įstatymams, ir neklausė mano žodžių. Pastačiau 
sutvirtinimus prieš jį ir atskyriau jį nuo žemės ir jūros. Sutriuškinau juos ir 
niekinguosius nubaudžiau mirtimi. Paėmiau juos į savo jungą. Savo dukterį, 
savo įpėdinius ir savo brolių dukras jis atsiuntė man, kad tarnautų kaip ver- 
gės. Jahi-Milkis, jo sūnus, kuris niekad nebuvo plaukęs jūra, pirmą kartą at- 
vyko tuo keliu, atveždamas jas mano paslaugoms. Priėmiau iš jo Baalo dukterį 
ir jo brolių dukteris su dideliais kraičiais. Pasigailėjau jo ir nusiunčiau jam 
sūnų, jo jpédinj.59 


Tiro sukilimas pagal visus požymius siejasi su Egipto mėginimu su- 
žlugdyti Asirijos galybę. Nors toji akcija nepavyko, Tiras nebuvo nuga- 
lėtas, tik atsiuntė priesaiką ir duoklę. Tuoj pat po Tiro sukilimo asirų 
šaltiniai mini Arado maištą: 

Jakinlu, Arado karalių, kuris gyveno jūroje ir kuris nepasidavė karaliui, mano 


proseneliui, paėmiau į savo jungą. Atsiuntė į Nineviją savo dukterį su dide- 
liu kraičiu, kad tarnautų man verge, ir bučiavo jis mano kojas.9? 


Kitas tekstas priduria: 


Auksą, vilną, dažytą purpuru ir violetu, žuvis ir paukščius išreikalavau iš jo 
kaip metinę duokle.®! 


Pravartu pateikti dar prieš Arado sukilimą parašytą valdytojo Iti- 
Šamaš-balato laišką Asirijos karaliui: 


Ik-ki-lu [tikriausiai, Jakinlu] neleidžia laivams išplaukti iš karaliaus, mano val- 
dovo, uosto. Traukia visą prekybą į save. Kai kas nors atplaukia pas jį, leidžia 
tam keliauti, bet jeigu kas keliauja į asirų žemės uostą, jis užpuola ir sunaikina 


jo laivus.® 


Kitaip tariant, Ik-ki-lu sąmoningai komplikavo asirų jūrinę prekybą. 
Po jo mirties sūnūs iškeliavo su brangiomis dovanomis atiduoti priesaikos 
Ašurbanipalui, kuris Azi-Baalą paskyrė įpėdiniu, o kitus apdovanojo®. 

Galima manyti, kad įpėdinio postas buvo iš anksto Asirijos karaliui numa- 
tytas sutartyje, nes Jakinlu neišsirinko sau įpėdinio, o jo sūnūs panoro 
atsiduoti. Ašurbanipalo valiai. 

Praėjus tam tikram laikui, Ašurbanipalas, grįždamas iš savo devin- 
tosios kampanijos prieš arabų gentis, atsidūrė naujo finikiečių sukilimo 
akivaizdoje: 


Grįždamas atgal, užkariavau Ušu miestą, kuris yra jūros pakrantėje. Nugalėjau 
Ušu gyventojus, kurie buvo nepaklusnūs savo valdytojui ir nemokėjo duoklės, 
nedėjo savo kasmetinių dovanų. Todėl nepaklusniems žmonėms daviau rykš- 
čių. Išsigabenau į Asiriją jų dievus ir jų žmones. Numalšinau maištininkus iš 
Ako. Jų kūnus ant kuolų įkaliau aplink miestą. Likusius pasiėmiau į Asiriją ir. 
prijungiau prie mano asmeniškos kariuomenės, kurią davė man Asuras.“ 


Vėlesnių žinių apie Finikiją nuo Ašurbanipalo įpėdinių laikų nebėra. 
Tokiu būdu Asirijos imperijos žlugimo metu (612) šis kraštas tikriausiai 
buvo tokioje pačioje padėtyje, kaip ir Asarhadono epochoje; jį sudarė 
trys provincijos: Simira, Sidonas ir Ušu, taip pat trys nepriklausomi 
miestai, tik mokantys duoklę: Aradas, Biblas ir Tiras. 


Babilono ir persų epocha.— Neturime žinių apie Finikijos miestų li- 
kimą 640—590 m. pr. m. e. laikotarpiu, tačiau atrodo įtikima, kad, kai 
asirų valstybė žlugo ir ja 612 m. sunaikino midai, situacija galėjo Žymiai 
Necho, kuris 609—605 metais viešpatavo visame Sirijos—Palestinos re- 
gione. Nėra abejonės, kad Nabuchodonosoro pergalė prieš Egiptą prie 
Karkemišo (605) finikiečiams reiškė naujų sunkumų pradžią. Nabucho- 
donosoras (605—562) puolė finikiečių miestus ir apsupo Tira, kuris try- 
lika metų (586—573) ginklavosi, bet turėjo galutinai pasiduoti, kaip ir 
Sidonas bei kiti miestai. Juozapas Flavijus vėl mus informuoja apie Tiro 
likimą, cituodamas metraščius iš. laikotarpio maždaug nuo 590 m. iki 
530 m. pr. m. e.9, Nugalėtą karalių Itobaala Nabuchodonosoras pakeitė 
sau ištikimu Baalu, kuris valdė nuo 574 metų iki 564. Kartu su karaliumi 
valdė babilonietis valdytojas. | 

Ties Baalu laikinai nutrūksta karalių sąrašas. Septynerius metus, kaip 
rašo Juozapas Flavijus, iš eilės valdė „teisėjai“ (sufetai): Eknibalas, Chel- 
besas, Abaras, Mitinas ir Gerastratas. Tačiau tuo pačiu metu viešpatavo 
vienerius metus ir karalius Balataras. Pasibaigus sufetų valdymo laiko- 
tarpiui, karaliai vėl ima valdžią, 556 metais iš Babilonijos parvyksta kara- 
lius Merbalas, gal būt, ryšium su taikesne Nabuchodonosoro įpėdinių 


politika. Merbalas valdė ketverius metus, po jo valdžią perėmė jo brolis 
Hiramas (552—532)®, 

Neturime tiesioginių duomenų apie tai, kaip finikiečių miestai sutiko 
Babilono imperijos žlugimą ir persų pergalę. Tikriausiai neparodė prie- 
šiškumo, greičiausiai palankiai sutiko įvykį, kuris juos vadavo iš sun- 
kaus jungo. Biblija sako, kad Kiras leidęs žydams, grįžusiems iš Babilono 
nelaisvės, įsigyti iš tiriečių ir sidoniečių kedro medžių naujai šventovei 
statyti?", tačiau tai nedaug kuo papildo mūsų žinias apie finikiečių miestų 
padėtį. Daugiau patikimų žinių turime iš Kambizo laikų, kuriam finikiečiai 
atidavė naudotis savo laivyną žygiui prieš Egiptą, nors, kaip teigia Hero- 
dotas, patys atsisakė dalyvauti planuotoje ekspedicijoje prieš Kartaginą. 
Tai liudija apie išsilaikiusius ryšius su buvusiomis kolonijomis. 

515—514 metais, Darijaus I valdymo metu, padalijus imperiją į satra- 
pijas, Finikijos miestai buvo priskirti penktajai satrapijai, bet valdžioje 
palikti karaliai ir išsaugota lokalinė autonomija, kurią kontroliavo val- 
dytojai ir strategai, prižiūrintys, kaip susidorojama su duoklėmis ir loja- 
lumu kariniuose reikaluose. Miestai turėjo būti patenkinti tokia padėtimi, 
nes ilgesnį laiką negirdėti apie sukilimus. Graikų šaltiniai aprašo faktą, 
kaip finikiečių laivynas suteikė pagalbą Darijui (521—486) ir Kserksui 
(485—465), kai jie kariavo prieš graikus. Valdant Artakserksui I (465— 
425) ir Darijui II (424—404), taip pat girdime apie finikiečių miestų loja- 
lumą, kaip neabejotinai palankaus požiūrio į lokalinę ekspansiją rezultatą. 
Pseudo-Skylakso ,,Periplus", parašytas apie 350 m., bet pagrįstas, tikriau- 
siai, ankstesnės epochos duomenimis, teigia Tirą kontroliavus visą pa- 
krantę nuo Sereptos iki Karmelo su prijungtu uostu pietinėje Karmelo 
pusėje, taip pat Askaloną?š. Aradas išplėtė savo įtaką priešingame krante, 
Sidonas užvaldė Dorą ir Jafą, o greičiausiai jas padovanojo jam persų 
karalius apie 450 m., kaip liudija įrašas ant Ešmunasaro sarkofago““. 
Vėliau, klasikinių šaltinių žiniomis, tie trys miestai drauge pastatė ar 
atnaujino Tripolio miestą, kuriame kiekvienas jų turėjo savo dalj”. Šitai 
patvirtina Finikijos svarbiausius centrus buvus autonomiškus ir tarpusavy 
politiškai bendravus. 

Daugelis duomenų byloja apie Sidono pirmavimą toje epochoje. Per- 
sijos karalius turėjęs ten nuosavą rezidenciją, ką patvirtina rastos lieka- 
nos kolonų ir jaučio torso pavidalo kapitelių, būdingų achamenidų archi- 
tektūrai. Be to, turime vietinių valdovų įrašus: vieną Tabnito, vieną 
Ešmunasaro ir tris Bodastarto?!. Tabnito ir ESmunasaro įrašai iškalti ant 
sarkofagų abiejų valdovų atminimui įamžinti ir jų kapams nuo apiplėšimo 
apsaugoti. Pirmasis įrašas trumpas: iš jo sužinome, jog Tabnito tėvas va- 
dinosi taip pat Ešmunasaras. Antras, platesnis, mini šventovių šešiems 

1. Ahiramo sarkofagas, Biblas 


2. Ešmunasaro sarkofagas, Si- 
donas 

. Bronziné moters figūrėlė, Alepas 

. Bronziné moters figūrėlė, Alepas 

. Bronziné moters figūrėlė, Baalbekas 

. Bronziné vyro figūrėlė, manoma, kad iš Homso 


. Stela iš Bordž eš-Šemalio 


Stela iš Amrito 

Jehaumilko stela, Biblas 

10. Stela iš Akzivo 

12. Reljefas iš Arado 

13. Stelos iš Tir Dibo fragmentas 


14. Reljefo iš Adiuno fragmentas 


15. Dramblio kaulo bareljefas su kartusu, Nimrudas 


16. Moteris lange, dramblio kaulo 
plokštė, Nimrudas 


17, Jaunuolis ir lotosas, dramblio kau- 
lo plokštė, Nimrud :« 


18. Sparnuotas sfinksas, dramblio kaulo plokštė, Nimrudas 


19, Elnias, dramblio kaulo plokštė, Arslan Tašas 


20. Karvė ir žindantis veršiukas, dramblio kaulo plokštė, Arslan Tašas 

dramblio kaulo ploks- 
tė, Nimrudas 


21. Asiriškos 


r — 4, 2 
| 7, Hj. j qi 1 33 


—, 
' 


„2. Horas ant lotoso žiedo, drainblio kaulas, Samarija 
23. Frizas su palmetėmis, dramblio kaulas, Arslan Tašas 


24. Sparnuotas sfinksas, dramblio kaulas, Samarija 


25. Egiptietiško tipo figūros, dramblio kaulas, Samarija 


26. Bronzinis dubuo su avinų ir medžio atvaizdais, Nimrudas 


33 


dievams statybą ir patvirtina, kad „karalių viešpats“, t. y. persų karalius, 
leido Sidonui išplėsti savo teritoriją: 


Karalių viešpats davė mums Dorą ir Jafą, turtingą Dagono žemę, kuri yra Ša- 
rono lygumoje, už tuos svarbius dalykus, kuriuos atlikau, Ir prijungėme ją 
prie mūsų žemių ribų, kad priklausytų Sidonui visiems laikams.?2 


Bodastartas vadina save ,Eémunasaro, sidoniečių karaliaus, anūku"??, 
Savo įrašą liepė iškalti šventovių statybos atminimui. Tvirtai nežinoma, 
kurio Ešmunasaro anūkas jis buvo, kaip negalime atspėti sekos dviejų 
eilių vardų, kurie minimi užrašuose: 


Ešmunasaras I Ešmunasaras? 

Tabnitas X 

Ešmunasaras II Bodastartas 
Jatonmilkas 


Nežinome, ar Jatonmilkas, sėdęs į sostą po Bodastarto, viešpatavo po 
savo tėvo. Ešmunasaro II įrašas liudija apie ilgą jo motinos Umiastartės 
regentavimą. Tame įraše Ešmunasaras vadina save „našlaičiu, našlės sū- 
numi"” ir sako, kad mires keturioliktaisiais savo viešpatavimo metais: 
„pasitraukiau prieš savo laiką, išgyvenęs nedaugelj dienų“"?. Labiausiai 
įtikima, kad Ešmunasaras karaliumi tapo dar vaikas, mirus tėvui, ir todėl 
valdė jo motina. 

Sarkofagų stilius ir užrašų pobūdis rodo V amžių, kaip tų karalių vieš- 
patavimo laikotarpį. Jeigu, kaip spėja K. Galingas, persų karaliaus do- 
vanos Sidono karaliui buvo atpildas už finikiečių laivyno pagalbą karuo- 
se su Graikija, tai Ešmunasaras galėjęs karaliauti apie 450 m. 

Yra likęs maždaug to paties meto ilgas įrašas iš Biblo. Jo autorius, 
karalius Jehaumilkas, Urimilko sūnaus Jeherbaalo sūnus, praneša, kad 
pastatęs šventovę Baalatei i$ Biblo. Kiek vėlesni yra kiti du įrašai iš 
Biblo, šįkart ant sarkofagų: vienas karaliaus Šipitbaalo sūnaus, iškaltas 
tikriausiai apie 400 m.”, kitas Batnoamés, karaliaus Osbaalo motinos, 
spėjama — apie 340 m.” 

IV amžiuje jaučiamas aiškus finikiečių miestų santykių su Persija 
pakitimas. 392 m., kai graikas Euagoras užėmė Kiprą ir užpuolė Finikiją, 
Tiras ir kiti miestai laikinai pasidavė jo valdžiai. 362 m. Sidono karalius 
Stratonas (monetose Abdastartas) užmezgė tokius draugiškus santykius 
su graikais, jog buvo pavadintas Filhelenu. Priėmė jis net Egipto kariuo- 
menę, bet kai buvo numalšintas satrapų maištas, viltys į nepriklausomybę 
žlugo. Tenesas, Sidono karalius nuo 354 m. iki 344 m., vėl sukilo 346 m., 


sugriovė satrapų rūmus ir sunaikino karaliaus parką. Šį kartą Artakserksas 
Ochas reagavo baisiomis represijomis, kurios padarė galą sukilimams. 
Sidonas buvo sudegintas, apie 40 tūkstančių gyventojų išžudyta, neap- 
lenkiant ir paties Teneso, nors ir buvo pasidavęs. Po jo sostą užėmė kitas 
Stratonas, kuris vėliau pasidavė Aleksandrui. Iš to laikotarpio monetų 
sužinome kelių Biblo karalių vardus: Elpalas apie 360 m., Adramelekas 
apie 350 m., Osbaalas apie 340 m., Ainelis apie 335 m.?? 

Persų viešpatavimas Finikijoje pasibaigia Aleksandro užkariavimais. 
Po mūšio prie Iso (339) svarbiausi Finikijos miestai (Aradas, Biblas, Si- 
donas) atkėlė jam vartus. Tiro kunigaikštytė, pavaduojanti karalių Ase- 
milką, kuris dar liko tarnauti persams, atvyko į žemyną priešais miestą 
prisiekti užkariautojui. Aleksandras panoro persikelti į salą ir sudėti aukas 
Heraklio-Melkarto šventovėje, o kunigaikštytė savo ruožtu sudėjo aukas 
senesnėje to paties dievo šventovėje, kuri buvo sausumoje. Tiras, tikriau- 
siai, tęsė tradicinę politiką, kurios tikslas buvo pagal galimybes išsaugoti 
savo nepriklausomumą ir kurią rėmė Kartaginos pasiuntiniai, kas, be kita 
ko, liudija apie tvirtus ryšius tarp kolonijų ir metropolijos. Tačiau Alek- 
sandras nenorėjo atsisakyti salos, kuri pasidarė didelės reikšmės karine 
baze, ir ryžosi apsupimui. Tuo tikslu jis pradėjo statyti užtvanką, kad 
galėtų sujungti salą su žemynu, o darbų apsaugai iš kitų finikiečių mies- 
tų gavo laivų, kurie, palikę persus po Iso mūšio, susitelkė Sidono uoste; 
tuo metu tiriečių laivai, Asemilko vadovaujami, parplaukė į Tirą. Žadėta 
pagalba iš Kartaginos, įpainiotos į kitus karus, neatėjo. Po keleto mėne- 
sių užtvanka buvo baigta, ir miestas didžiausio kraujo praliejimo kaina 
buvo nugalėtas. Karaliui, Kartaginos diplomatams ir pasiuntiniams, kurie 
slėpėsi Melkarto šventovėje, buvo dovanota gyvybė. Miestas buvo atsta- 
tytas, kaip makedoniečių tvirtovė, ir apgyvendintas Makedonijos kolo- 
nistų. 

Nors finikiečių istorija tuo nesibaigia, bet finikiečių miestai pergy- 
veno, be abejonės, sunkią krizę. Tapę kelių iš eilės valdovų politikos 
įrankiais, jie palaipsniui perėmė heleniškąją kultūrą, kuri pamažu išstūmė 
savarankiškumo tradicijas ir savos kultūros palikimą. Finikiečių kalba 
taip pat palaipsniui nyksta, užleisdama vietą graikų kalbai. 

O vis dėlto kaip tik kalbos tyrinėjimai leidžia tvirtinti, kad finikiečių 
miestų žlugimas buvo lėtas procesas, pertraukiamas neilgam sugrįžtan- 
čios nepriklausomybės. Finikietiški įrašai pasirodo net iki II amžiaus 
pr. m. e. Kaip tik tuo metu Tiras ir Sidonas, savo dinastijų valdomi, atga- 
vo laikiną nepriklausomybę, o šis faktas padėjo nustatyti tiems mies- 
tams jų datavimą, kuriuo buvo pasinaudota vėlesniais laikais (Tiras nuo 
120 m., Sidonas nuo 111 m. pr. m. e.). Net ir po romėnų užkariavimų, 

64 m. pr. m. e., Tiras, Sidonas ir Tripolis tenkinosi ribota autonomija. 
Tačiau tai buvo tradicijos ir geografinės padėties sąlygojamos atgyve- 
nos, prieštaraujančios istorijos vystymosi krypčiai. 


Politinė santvarka.— Kiekvienas finikiečių miestas sudarė autonominį 
vienetą, valdantį miesto teritoriją ir apylinkes. Kaip matėme, tam tikrais 
laikotarpiais kai kurie didieji miestai kontroliavo kitus. Tačiau toks val- 
dymas neturėjo aiškių politinių formų; tik vardas „sidoniečių karalius“ 
gali atspindėti platesnę valdžią, negu miestą ir jo ribas. O, kaip žinome, 
miestų sąjungos nebuvo, tuo labiau sąjungos tam tikru atveju (pvz., prieš 
Tirą), be to, nebuvo ir bendro vadovo. Atkreipkime dėmesį į tai, kad fini- 
kiečių laivynas, 480 m. pr. m. e. pasidavęs Kserkso dispozicijon, turėjo, 
pasak Herodoto, ne vieną, o tris vadus: Tetramnestą iš Sidono, Mataną 
iš Tiro ir Marbala i$ Arado®. 

Miestus valdė karaliai, o valdžia iš esmės buvo paveldima. Beveik 
teisingai galime nustatyti, kada valdė kuri dinastija, nors jas nutrauk- 
davo dažni karai ir rūmų sukilimai. Valdovų titulavimas pabrėžia dinas- 
tinę įpėdinystę. Šipitbaalo įrašas, pavyzdžiui, šaukiasi dievų apvaizdos, 
remdamasis paveldima valdžia. 


Mūrai, kuriuos pastatė Šipitbaalas, Biblo karalius, Elibaalo, Biblo karaliaus, 
sūnaus Jehimilko, Biblo karaliaus, sūnus savo valdovei Baalatei iš Biblo. Tegu 
prailgina Baalatė iš Biblo Šipitbaalo dienas ir jo metus Bible.?! 


Įdomiai nušviečia karaliaus valdžios supratimą Jehimilko įrašas, pada- 
rytas ryšium su šventovės statyba; jame karalius apibūdinamas kaip „tei- 
singas" ir „teisus“. Šventovių ir statulų statymas — tipiškas valdovų 
užsiėmimas, minimas įrašuose. 


Šventovė, kurią pastatė Jehimilkas, Biblo karalius. Jis taip pat visas tas šven- 
toves atnaujino. Tegu Baal Šamimas, Baalatė iš Biblo ir visi šventieji Biblo 
dievai prailgina Jehimilko dienas ir jo metus Bible, nes jis yra karalius teisin- 
gas ir karalius teisus šventųjų Biblo dievų akivaizdoje.9? 


Būdvardžiai „teisingas“ ir „teisus“ nėra atsitiktiniai. Atitinkami daik- 
tavardžiai „teisingumas“ ir „teisumas“, kaip finikiečių dievybės, pasirodo 
Filono iš Biblo metraščiuose“?. Frazė „karalius teisingas“ išsilaikė paga- 
liau šimtmečius ir pasikartoja persų epochos Jehaumilko įraše?“. 

Antrame Bodastarto įraše randame taip pat sosto įpėdinio apibūdinimą 
„teisingas sūnus“; gali būti, kad jis reiškia sūnų „teisėtą“. | 


Karalius Bodastartas ir „teisingas sūnus“ Jatonmilkas, sidoniečių karalius, ka- 
raliaus Ešmunasaro, sidoniečių karaliaus, anūkas, pastatė šią šventovę savo 
dievui Ešmunui, šventajam kunigaikščiui.35 


Įdomų karaliaus ir žynio funkcijų ryšį, aiškėjantį iš kulto pastatų sta- 
tybos faktų, akivaizdžiai patvirtina persų epochos tekstai iš Sidono ir 
Biblo. Osbaalas, Biblo karalius, buvo kilęs iš žynių šeimos, kaip išaiškėja 
iš jo motinos Batnoamés užrašo: 


Šiame sarkofage guliu aš, Batnoamė, motina karaliaus Osbaalo, Biblo karaliaus, 

sūnaus Paltibaalo, Baalatės žynio, su rūbais ir papuošalais, kokiais aš aprengta, 

su auksine plokštele ant lūpų, kaip moterys iš karalių kartos, kuri buvo prieš 
86 

mane. 


Sidono Tabnitas vadina save ,,Astartos zyniu, sidoniečių karaliumi, 
sūnumi Ešmunasaro, Astartos žynio, sidonieciy karaliaus"®’. Panaši ka- 
raliaus padėtis matyti iš įrašo Ešmunasaro, kurio motina buvo Umiastartė, 
„mūsų valdovės Astartos žynė, karalienė, karaliaus ESmunasaro, sido- 
niečių karaliaus, dukté'55, Iš to paties teksto sužinome, kokį didelį vaid- 
menį vaidino karalienė: Umiastartė ilgai valdė kaip regentė ir, kalbėdama 
apie to meto įvykius bei vartodama daugiskaitą, turėjo galvoje save ir 
savo sūnų: 


Tai mes pastatėme Ešmuno, šventojo kunigaikščio, šventovę (...). Karalių vieš- 
pats davė mums Dora ir Jafą (...)?9 


Be terminų, liečiančių karaliaus valdžią ir jos atributus, jau anksčiau, 
Ahiramo įraše, randame duomenų apie valstybines tarnybas. Kalbama 
kaip tik apie civilinį tarnautoją — valdytoją ir apie karo vadą. Nors apie 
pastarąjį nieko daugiau nežinome, bet valdytoją, kaip aukštesnį tarnau- 
toją, administruojantį rūmus ir miestą, jau mini tekstai iš Ugarito ir iš 
El Amarnos. Pakartotinai jis minimas Kipre, ,Kart-Hadasto valdytojo, 
tarno Hiramo, sidoniečių karaliaus““?, įraše. 

Karaliui pareigas atlikti padėdavo vyresniųjų taryba. Nežinome, kada 
šis susirinkimas atsirado pavieniuose miestuose ir ar nenutrūkstamai 
veikė. Jis minimas jau sutartyje, kurią sudarė Asarhadonas ir Baalas iš 
Tiro. Toje vietoje tekstas apgadintas, bet, be abejonės, galima įskaityti 
žodžius „tavo žemės vyresnysis taryboje'?!, Klasikiniai šaltiniai pateikia 
daugiau žinių: Tire taryba galėjo priimti nutarimą, nedalyvaujant kara- 
liui?2, Sidone, kur taryba, pasak Diodoro, turėjusi apie 100 narių”, galėjo 
veikti net prieš patį karalių. Pagaliau privalomą „vyresniųjų“ dalyvavimą 

Bible paliudija Ezekiėlis“*. Finikiečių miestų ūkio pobūdis leidžia daryti 
išvadą, kad vyresnieji, be abejonės, buvo stambiausieji pirkliai arba at- 
stovai giminių, kurių rankose telkėsi prekyba. 

Tiro metraščiai suteikia žinių apie ypatingą valdymo formą, kokia, 
išsivystė šiame mieste neobabiloninėje epochoje. Pasibaigus Baalo vieš- 
patavimui, susikūrė respublika, „teisėjų“ valdoma, paprastai dviejų, val- 
dančių keletą metu?» Kartaginos sufetai, sprendžiant iš pavadinimo, tęsė 
tas tradicijas. Šiaip ar taip, Tiro „teisėjai“ minimi tik trumpu laikotarpiu. 

Užkariavus asirams, kai kuriuose miestuose valdytojas kontroliuoda- 
vo karaliaus veiklą. Apie valdytojo funkcijas daugiau kalba Asarhadono 
ir Baalo iš Tiro sutarties fragmentas: 


Laiško, kurį tau nusiųsiu, tu neprivalai be vietininko atplėšti. Jeigu vietininko 
nebus, turi jo palaukti ir paskui atplésti.% 


Vadinasi, vietininkas buvo vienintelis Asirijos karaliaus įsakymų inter- 
pretatorius ir kontroliavo visus valstybės reikalus, ypač užsienio politiką. 

Pagrindinė vietininko pareiga iš tikrųjų buvo raportų savo karaliui 
siuntimas. Jau minėjome laišką Iti Šamaš-balato, asirų valdininko iš Ašur- 
banipalo laikų, kuris gyveno Simiroje ir, atrodo, buvo atsakingas už 
santykius su Aradu. Iti Šamaš-balatas skundžiasi, jog Arado karalius nuo 
kitų uostų atitraukia į savo miestą jūros prekybą, sulaiko ir net sunaikina 
laivus, plaukiančius į uostus asirų įtakos zonoje. Laiškas taip pat daro 
aliuziją į finansines aukštesniųjų Asirijos funkcionierių machinacijas: 


Karalius, mano valdovas, turi apie tai žinoti. Daug yra dvariškių karaliaus, 
mano valdovo, kurie davė pinigus tam vietiniam. Bet aš esu atiduotas karaliui, 
mano valdovui. Neduodu niekam nei skatiko, nei pusės skatiko. Viską atiduodu 
karaliui, mano ponui.%” 


Pravartu pabrėžti, kad tuo tarpu, kai Tire asirų vietininkas kontro- 
liavo vietinį karalių, Simiroje karaliaus nebuvo ir valdė vietininkas. 


TREČIAS SKYRIUS 


RELIGIJA 


Įvadinės pastabos.— Tiesioginis šaltinis finikiečių religijai pažinti, 
žinoma, pagal šios knygos profilį, visų pirma yra įrašai, kilę iš finikiečių 
miestų, patvirtinantys duomenis apie religijos ypatybes. Reikia pabrėžti, 
jog įrašų specifika, taip pat jų trumpumas itin apriboja tuos duomenis, 
net ir apie dievų vardus. Pasakojimų, liečiančių religinį kultą ir gyvenimą, 
labai mažai, o mitologinių duomenų iš viso nėra. | 

Šaltinis, kuris mus netiesiogiai pasiekė, yra Sanchuniatono, finikiečių 
žynio iš Berito (gyvenusio, tikriausiai, XI amžiuje pr. m. e.) veikalas. San- 
tvėrimą. Bent taip rašo Filonas iš Biblo, graikų raštininkas, gimęs m. e. 
42 m. (pagal Teisėjų knygą) ir gyvenęs dar 117 m., viešpataujant Adria- 
nui; jis tvirtina, jog cituojąs senovės finikiečių Žynio rašto aiškinimą. 
Deja, Filono veikalas taip pat nepasiekė mūsų, bet apie jį žinome iš 
fragmentų, kuriuos yra pateikę įvairūs istorikai ir kurių tarpe geriausiai 
žinomas Euzebijus, gyvenęs m. e. IV amžiuje, ,,Pasiruosimo evangeliškam 
gyvenimui“ autorius. Euzebijus cituoja Filono veikalo fragmentus, norė- 
damas sugriauti pagonybės doktriną. Tokiomis aplinkybėmis suprantama 
ir ilga diskusija dėl tokių žinių autentiškumo. Seniau rimtai buvo abejo- 
jama pačiu Sanchuniatono buvimu, tačiau atradimai Ugarite patvirtino 
daugelį jo informacijų, tokiu būdu dabar Sanchuniatono veikalas pripa- 
žįstamas autentiškų, nepaisant aiškių klaidų, praleidimų ir pakeitimų. 

Kitus duomenis apie finikiečių kosmogoniją pateikia neoplatonistas 
filosofas Damaskijas, gimęs apie 480 m., kuris cituoja rašytojo Mocho 
traktatą apie kosmogoniją; Mochą, kaip Finikijos istorijos autorių, mini 
taip pat ir kiti šaltiniai. Taip pat ir klasikiniai autoriai, ypač Plutarchas 
ir Lukianas, pateikia žinių apie finikiečių tikėjimą. Tačiau tais duome- 
nimis naudotis reikia apdairiai, ypač kai nerandama. jų patvirtinimo 
kitur. 

Atskirą problemą sudaro informacija, duota Senajame testamente ir 
liečianti kanaaniečius, t. y. izraelitų prosenius Sirijos ir Palestinos teri- 
torijoje. Tai, ką Senasis testamentas aiškina kaip kanaaniečių palikimą, 

galima, be abejonės, tam tikra prasme taikyti finikiečių miestams, kurie 
tačiau turėjo neabejotinai savitą, originalų tikėjimą. Bet apie tai Senasis 
testamentas maža teduoda žinių. 

Kitokį klausimą kelia Ugarito tekstai, kurių turinį sudaro plati doku- 
mentacija apie to šiaurinėje Sirijos pakrantėje įsikūrusio miesto religiją 
ir mitologiją ir tiesiogiai atspindi tą epochą, kuria mes čia domimės. Uga- 
rito religija, tikriausiai, yra Kanaano religija, tačiau jos ryšiai su pakran- 
tės miestų religija geležies amžiuje greičiausiai turėjo būti menki. 
Vadinasi, negalime plačiai remtis ja, kaip lyginamąja medžiaga, kaip ir 
negalime jos betarpiškai nagrinėti, nes Ugaritas geografiniu bei laiko at- 
žvilgiu atsiduria už šio veikalo ribų. 

Analogiška situacija, nors ir dėl kitų priežasčių, susidaro, kalbant apie 
punų religiją. Finikiečių užjūryje įkurtos kolonijos iš tiesų tam tikra 
prasme išsaugojo gimtos šalies tikėjimą ir jo formas, o duomenų apie 
kolonijas yra kur kas daugiau, negu apie finikiečių miestus. Tačiau, 
antra vertus, kolonijose vyko, be abejonės, antriniai vystymosi reiškiniai, 
ir punų tikėjimo taip pat negalima tapatinti su finikiečių tikėjimu. Tokiu 
būdu čia turime labai naudingos medžiagos palyginimui ir kontrolei, bet 
netinkamos tiesiogiai panaudoti. 

Šie samprotavimai apie šaltinius rodo, kokia sudėtinga yra finikiečių 
religijos problema. Atrodo, jog savitumu ir iš dalies originalumu toji 
religija laiko atžvilgiu yra tęsinys religijos, kurią antrojo tūkstantmečio 
prieš m. e. laikotarpiu galima apskritai apibūdinti kaip kanaanietišką. 
Hebrajų ir aramėjų atkeliavimas susiaurino kanaaniečių kultūrinę ir poli- 
tinę teritoriją, sustumdamas ją į pakrantės juostą, kur toliau gyvavo 
pavėlavę, jau iš kitur išvyti reiškiniai. Pastarieji iš tikrųjų tampa pagrin- 
diniu objektu finikiečių religijai tyrinėti, nors, be abejonės, didžiuma 
duomenų apie tą religiją kilę iš tų šaltinių, kuriais negalime pasinaudoti 
paprastai ir be išlygų. 


Dievai.— Metodologiniu požiūriu visų pirma reikėtų apžvelgti duo- 
menis apie atskirus finikiečių miestus ir tik paskui pereiti prie apibendri- 
nančių išvadų, kurios gali iš tų duomenų išplaukti. 

Bible svarbiausieji dievai yra Elas, Baalatė ir Adonis. Elas apskritai 
yra semitų dievas ir ypatingai kanaaniečių, užimąs pirmąją vietą Ugarito 
panteone, kur, tarp kitko, jis vaidino nelabai aktyvų vaidmenį. Vardas Elas 
reiškia „dievas“ ir vartojamas kaip bendrinis arba tikrinis daiktavardis. 
Bible, panašiai kaip ir Ugarite, Elas yra pirminė dievybė, bet nelabai akty- 
vi, tai patvirtina identifikavimas su Kronu ir paliudija Filonas iš Biblo 
bei kiti klasikiniai šaltiniai. Tas pats Filonas, apeidamas Elą, nurodo dievą 


Eljuna (Hypsistos), iškeldamas jį į dieviškosios hierarchijos viršūnes. Ši 
dievybė pasirodo taip pat aramėjų įrašuose iš Sefiro, tuo tarpu Biblija 
sutapatina ją su Elu (El Eljonas, „aukščiausias dievas“)! 

Kur kas aktyvesnė yra Baalatė, kurios vardas reiškia „valdovė“ ir kuri 
praktiškai iškyla kaip miestus valdanti deivė (Baalaté Gebal, ,,Baalateé iš 
Biblo"). Šios deivės pozicija akivaizdi jau seniausiuose tekstuose, kurie 
paprastai yra dedikacija jai. Prašymo į Baalatę formulė apie Biblo kara- 
liaus dienų ir metų prailginimą kartojama Jehimilko (kur drauge su Baala- 
te minimi Baal Šaminas ir visi kiti šventieji Biblo dievai), Abibaalo, Eli- 
baalo ir Šipitbaalo įrašuose. Vėlesnis, persų epochos, Jehaumilko įrašas 
yra ištisai paskirtas Baalatei, nurodant deivės valdžios galią: 


Esu Jehaumilkas, Biblo karalius, Jeharbaalo sūnus, Urimilko, Biblo karaliaus, 
anūkas, kurį valdovė Baalatė iš Biblo paskyrė Biblo karaliumi. Šaukiausi mano 
valdovės Baalatės iš Biblo, ir ji išgirdo mano balsą. Pastačiau savo valdovei 
Baalatei iš Biblo šį bronzinį altorių, kuris yra šiame kieme, ir tuos aukso var- 
tus, kurie yra priešais mano vartus, ir diską sparnuotą(?) iš aukso, kuris yra 
ant akmens vidurio viršum tų aukso vartų, ir tą portiką su kolonomis ir kapi- 
teliais, kurie yra viršum jų, ir stogą; (tai) pastačiau aš, Jehaumilkas, Biblo ka- 
ralius, savo valdovei Baalatei iš Biblo, nes šaukiausi savo valdovės Baalatės iš 
Biblo, ir ji išgirdo mano balsą ir padarė man gera. Tegu Baalatė iš Biblo palai- 
mina Jehaumilką, Biblo karalių, tegu įsako, kad gyventų, ir tegu prailgina jo 
dienas ir jo metus Bible, nes jis yra karalius teisingas. Ir tegu valdovė Baalatė 
iš Biblo suteikia jam malonę dievų akyse ir tos žemės žmonių akyse, ir tos že- 
mės žmonių nuolankumas (tegu bus su juo?). Kas tu bebūtum, ar karalius, ar 
žmogus, kuris tęsi darbą prie to altoriaus ar prie tų aukso vartų, arba prie 
to portiko, mano vardą —,,aS esu Jehaumilkas, Biblo karalius“ — privalai, tai 
dirbdamas, padėti šalia savojo; o jeigu nepadėsi mano vardo su savuoju arba 
nuversi tą kūrinį ir nukelsi... jo pamatus iš tos vietos... tegu valdovė Baalatė 
iš Biblo sunaikina tą žmogų ir jo palikuonis visų Biblo dievų akivaizdoje.’ 


Baalatė iš esmės yra ekvivalentas motinos-žemės, kuri įkūnija vaisin- 
gumą ir per tai yra garbinama kaip dievų ir žmonių, taip pat augmenijos 
gimdytoja. Žinoma, kalbama apie dievybę, nuo giliausios senovės papli- 
tusią visuose Artimuosiuose Rytuose: Inaną — šumerų, Ištarą — babilo- 
niečių ir asirų, Izidę — egiptiečių. 

Trečiasis Biblo dievas, Adonis, tuo vardu yra tik graikų autorių mini- 
mas. Tačiau vardas yra aiškiai semitiškas ir taip pat turi bendrinę reikšme: 
adon —,,viešpats“, su įvardine priesaga -i —,,mano viešpats“. Graikų šal- 
tiniai, kurie mini Adonį, ypač pabrėžia išvaizdą jauno dievo, kuris miršta 
ir iš Mirusiųjų prisikelia, simbolizuodamas kasmetinę augmenijos mirtį ir 
atgijimą. Tuo atžvilgiu kulte ir mitologijoje jis siejasi su deivės-motinos 
paveikslu. Graikų versijoje mitas pateikiamas bendrais bruožais taip: 

Adonis yra jaunas medžiotojas, kurį myli deivė Afroditė ir stengiasi ati- 
traukti nuo pavojingo užsiėmimo. Tačiau Adonis — nepasiduoda, ir ga- 
liausiai šernas jį papiauna. Kai Adonis atsiduria po žeme, Persefonė, prie- 
šindamasi Afroditei, nenori jo išleisti. Abi deivės vaidijasi tarpusavy, 
tačiau Adonis pagaliau grįžta į žemę. 

Graikų Adonis aiškiai atitinka šumerų Dumusį, babiloniečių ir asirų 
Tamusa, egiptiečių Ozirį, hetitų Telepiną, Ugarito Baalą; Afroditė mite 
užima rytiečių deivės-motinos vietą. Vis dėlto reikia pasakyti, kad nau- 
jesni tyrinėjimai parodė ryškius atskirų rytiečių mito redakcijų skirtu- 
mus: jauno dievo funkcijos ne visais atvejais tos pačios, ir svarbiausia, 
kad jis, mires ir nuzenges požemin, ne visada prisikelia iš mirusiųjų. 

Biblo dievų aprašymą galima baigti teigimu, jog panteono sudėtis 
buvo ne visiškai nusistovėjusi. Be keleto neišaiškintų dievų vardų, ran- 
damų antspauduose, galima paminėti dievą Baal Samima, ,,padangiu 
viešpatį“, kuris pasirodo seniausioje epochoje (Jehimilko įrašas), kaip ir 
persų epochoje (Šipitbaalo įrašas). Pastarajame tekste minimas taip pat 
Baal Adiras, ,,galingasis viešpats“, dievybė, vėl atsirandanti pūnų ir 
Afrikos neopuniskuose įrašuose ir galinti būti pavadinta lotyniškai Jupiter 
Valens, kurį garbino afrikiečių kariuomenė. Pagaliau Jehimilko įraše pir- 
mą kartą atsiranda apibūdinimas ,,Biblo dievų susirinkimas“, o persų epo- 
chos Jehaumilko ir Šipitbaalo įrašai mini „visus Biblo dievus“, kas tik- 
riausiai reiškia tą patį. Atkreipkime dėmesį į tai, kad šalia šio termino 
minimi didžiųjų dievų vardai, nejeinantys į jį. Tokiu būdu Jehimilko įraše 
skaitome: „tegu Baal Šamimas ir Baalatė iš Biblo ir šventųjų Biblo dievų 
susirinkimas prailgina Jehimilko dienas ir metus Bible“*, Jehaumilkas 
sako: „tegu valdovė Baalatė iš Biblo sunaikina tą žmogų ir jo palikuonis 
visų Biblo dievų akivaizdoje'?, o Sipitbaalas: ,,..Baal Adiras ir Baalatė, 
ir visi dievai“. 

Sidone Elo vietą užima Baalas. Šį vardą (kuris iš tikrųjų yra Baalatės 
vyriškos giminės atitikmuo) taip pat sutinkame Ugarito tekstuose; čia jis 
kartu apibūdina labiausiai garbinamą kanaaniečių dievą ir turi apibend- 
rinančią prasmę —,,viešpats“, kuri leidžia sieti jį su įvairiomis vietovė- 
mis ir pridurti jam daugiau epitetų. Baalas Sidone, panašiai kaip Elas 
Bible, nėra labai aktyvi dievybė. Vis dėlto Ešmunasaras savo įraše sako, 
jog paskyręs Baalui šventovę, ir pats pavadinimas ,,Baalo vardas“, pritai- 
kytas Astartai, atskleidžia jo reikšmę. 

Astarta, žinoma, Sidono panteone yra vyriausia; tai liudija pasikarto- 
jančios įrašų formulės, jos garbei statomos šventovės arba pagaliau faktas, 
kad karalius ir karalienė yra jos Žyniai. Jos. epitetas ‚Baalo vardas“ at- 
spindi, tur būt, teologines spekuliacijas, kurių esmės nežinome; tačiau 


pravartu pabrėžti, kad jis vartojamas jau Ugarito tekstuose. Kaip matyti, 
taip pat ir Astartos atveju prieš mus iškyla bendrakanaanietiška dievybė, 
visų senovės Rytų deivės, simbolizuojančios motiną-žemę, atitikmuo, ir 
tokiu būdu Baalatės iš Biblo atitikmuo. Jos vardas skamba Astart, kaip 
rodo semitų komparatistika. Biblinis vardas Astoret yra atsiradęs pakei- 
čiant balsį žodyje boSet, „šlykštybė“, pradėtą vartoti, siekiant pasmerkti 
jos kultą, kuris, kaip tada buvo manoma, buvo per daug paplitęs. Biblija 
ne kartą mini Astoret kaip „sidoniečių dievybę“, ir tikrų tikriausiai turi- 
ma galvoje ne tik pats Sidono miestas, bet apskritai Finikija, kaip jau 
buvo apie tai kalbėta. 

Šalia Baalo ir Astartos trečiasis Sidono dievas yra Ešmunas. Čia turime 
reikalą su dievu, kurio nėra paliudijusi ankstesnė epocha ir kuris neži- 
nomas už finikiečių-punų teritorijos ribų. Pirmą kartą jis pasirodo VII 
amžiuje Asarhadono ir Baalo iš Tiro sutartyje'. Mini jį nuolat Sidono 
įrašai iš persų epochos: Ešmunasaras stato jam šventovę „prie Idlalo šal- 
tinio aukštumoje“?, kitą šventovę jam stato Bodaštartas?. Abiem atvejais 
randame epitetą „šventasis kunigaikštis“, dedamą prie dievo vardo. 
Ešmunas, be abejonės, savo esybe ir funkcijomis atitinka Adonį. Vardo 
etimologija neaiški, tačiau, galimas daiktas, jog siejasi su žodžiu šem, 
„vardas“, ir akivaizdžiausiai nurodo dievybės vardą. Graikų šaltiniai ji 
identifikuoja su Asklepiju, tai liudija ypatingą evoliuciją dievo-gydy- 
tojo kelyje. Savo ruožtu Asklepijas, perimdamas Adonio funkcijas, at- 
skleidžia savo panašumą į jaunąjį dievą, kuris miršta ir keliasi iš miru- 
siųjų. 

Tiro miesto globėjas yra dievas Melkartas: dar vienas aiškios etimo- 
logijos atvejis, nes vardas reiškia „miesto karalius“. Ta prasme Melkartas 
atitinka Elą iš Biblo ir Baalą iš Sidono, ir iš tiesų jame galima atpažinti 
Baalą, apie kurį kalba Biblija ryšium su karaliaus Achabo i$davystémis!?. 

Vadinasi, Melkartas yra tiesiog Tiro miesto Baalas ir neturi jokių ypa- 
tingų savybių nei autonomiškų bruožų. Kadangi Juozapas Flavijus teigia, 
kad Hiramas pastatęs jam šventovę (panašiai kaip šventovę Astartai)!!, 
diu Menil diu Biuisonas mano, jog X amžiuje Melkartas iškilo panteone 
į pirmąją vietą. Kitas svarbus faktas, bylojantis apie Melkarto-Baalo 
identifikavimo reikšmę, tai elemento Baal pasirodymas tiriškuose tikri- 
niuose varduose!ž. Nors Melkartas neabejotinai atitinka Ela ir jį galima 
identifikuoti su Baalu, bet kasmetinės prisikėlimo iš numirusiųjų šventės 
jo garbei liudija, kad jo asmenyje nusveria Adonio ir Ešmuno funkcijos. 
Įdomu, kad, nepaisant sinkretinio identifikavimo, Ešmunas iškyla taip pat 
nepriklausomai, kaip, pavyzdžiui, Asarchadono su Baalu sutartyje, o 

graikų mitologija pasakoja, kad Eolas-Ešmunas atgaivinęs Heraklj-Mel- 
kartą, Asterijos (Astartos) ir Dzeuso sūnų, kurį užmušęs Tifonas. 
Nemažėjančią Melkarto reikšmę liudija faktas, kad jo šventovėje pa- 
noro aukas sudėti Aleksandras, taip pat liudija ir jo kultas Tiro koloni- 
jose (visų pirma Kartaginoje). Taip pat ir identifikavimas su Herakliu 
kalba apie šio dievo svarbą ir atspindi jo kulto paplitimą Graikijoje. 
Metams bėgant, krikščionybės laikais, Heraklis-Melkartas įgauna vis 
daugiau iškilmingumo, kaip, tarp kita ko, daugelis kitų dievų Rytuose. 
Šalia Melkarto labai populiari Tire buvo aukščiausia moteriška die- 
vybė Astarta, kuriai, kaip matėme, Hiramas pastatė šventovę. Biblijoje, 
kalbant apie Saliamono išdavystes, sakoma: „garbino Saliamonas Astar- 
tą, Sidono deive"!?, o vėliau, ryšium su Jozijo reforma, dar priduriama: 


Taip pat kalvas, kurios buvo Jeruzalėje, Nuodėmių kalno dešinėje, ir kurias 
supylė Saliamonas, Izraelio karalius, Astartai, Sidono stabui, ir Chamui, Moabo 
sugadintam, ir Melchomui, Amono sūnų šlykštybei, subiaurojo karalius.!4 


Astarta minima Asarchadono su Baalu sutartyje, o ilgainiui, kaip 
Asterija-Afroditė, helenizuotame mite tampa Melkarto motina. 

Kalbant apie Tiro panteoną, itin sudomina minėtoji Asarhadono su 
Baalu sutartis. Ketvirtoje šio dokumento pastraipoje šaukiami pakto liu- 
dininkais dievai, ne tik asirų (tekste išlikę Ištaros ir Gulo vardai), bet ir 
finikiečių!?. Pastarųjų tarpe, be Melkarto ir Astartos, figūruoja Bait-ilis, 
tapatus Baitilosui, kurį mini Filonas iš Biblo, tikriausiai, tai stelų ir altorių, 
laikomų dievų buveine, sudievinimas; Anat-bait-ili vardas sudėtas iš Ži- 
nomos sirų deivės Anatos (dažnai sutinkamos Ugarito tekstuose) vardų, 
ir Bait-ili, kuris čia atrodo kaip Anatos vardas ar epitetas; Baal-samen, 
iš tikrųjų Baal-Šamimas, vėliau, kaip dangaus dievas, identifikuotas su 
Olimpo Dzeusu; Baal-malage, atitinkąs Dzeusą Meilikiosą (Filonas), kurio 
vardą reikia aiškinti, tikriausiai, kaip „jūreivių vieSpatj"; Baal-sapuni, 
atitinkąs Baal Safoną („„Safono kalno viešpatį“), kuris gerai pažįstamas iš 


Ugarito ir Senojo testamento tekstų; pagaliau Jesumunu, aiškiausias 
Ešmunas. 


Nedaug težinome apie kitų finikiečių miestų dievus. Berite buvo gar- 
binamas Baalatas iš Berito, tiksliausias Baalato iš Biblo atitikmuo. Poetas 
Nonas m. e. V amžiuje teigia, kad Adonis veltui bandęs pasigrobti Berito 
nimfą ir kad ginčą dėl jos laimėjęs jūrų baalas!“. Damaskijas sekančiame 
amžiuje Asklepijui iš Berito priskiria Adonio mitą. Apskritai susidaro 
įspūdis, jog būdingiausi didžiuosiuose miestuose viešpataujančių religi- 


jų bruožai pasireiškia ir ne tiek svarbiuose centruose; tą visiškai paremia 
lyginamieji tyrinėjimai, prie kurių dabar priartėjame. 

Visi tie duomenys, be abejonės, rodo, kad Finikijoje buvo plačiai 
paplitusi dievų triada: dievas — miesto globėjas, deivė, atspindinti vai- 
singos žemės kultą, dažniausiai ji dievo žmona ar bičiulė, ir jaunas dievas, 
glaudžiai susijęs su deive (dažniausiai jos sūnus), kuris mirdamas ir prisi- 
keldamas simbolizuoja kasmetinį vegetacijos ciklą. Šios dievų triados 
vardai ir funkcijos gali keistis tam tikrose ribose. Šiam panteonui būdin- 
gas vientisumas; čia bendrinis vardas dažnai esti svarbesnis už tikrinį, 
o funkcija — už individualias savybes. Tokių bruožų apskritai jau pasi- 
rodo kanaaniečių religijoje ir net tam tikrais aspektais senesnėse semitų 
religijos formose. Aiškiai apibūdintų savybių, susiklosčiusių bei susi- 
kristalizavusių funkcijų išryškinimas, pateikiamas mitinių įvykių pasa- 
kojimo rėmuose, greičiausiai liudija apie semitų religijos išplitimą rajo- 
nuose su išsivysčiusia tenykšte kultūra, nors jos nebuvo tų tautų pir- 
mykštėje struktūroje. Kitas būdingas finikietiškos triados bruožas — tai 
jos ryšiai su miestu net iki to meto, kai kuris nors dievas gauna visišką 
nepriklausomybę (pvz. Melkartas). Individualių bruožų reikšmė tolydžio 
vis didėja ir konkretėja, ir mes esame liudininkai ypatingo reiškinio, kai 
susiejamos įvairiausios funkcijos, kurios susitelkia vieno dievo asme- 
nyje, pvz. Melkarto. 

"Iš to, kas aukščiau pasakyta, išplaukia, kad komplikuotas finikiečių 
religijos graikiškas interpretavimas iš esmės buvo teisingas. Vyriausiasis 
arba seniausias dievas buvo identifikuotas su Kronu arba Dzeusu, deivės 
atitinka Afroditę, o jaunasis dievas, jei ir neišsaugo Adonio vardo, pasi- 
rodo kaip Asklepijas, Dionizas arba Heraklis. Taip pat ir kompleksas mi- 
tinių nuotykių, kuriuos graikai priskyrė tiems dievams, atitinka jų indivi- 
dualumą, jeigu tai tiesiog nėra, kaip Adonio atveju, orientalinio mito 
apvilkimas graikišku rūbu. 

Dievų triada, apie kurią iki šiol kalbėjome, apibūdina finikiečių reli- 
giją, bet jos neišsemia. Jau pati dievų prigimtis, labiau funkcijinė, negu 
asmeniška, sudaro sąlygas įvairiems pasikeitimams. Visų pirma šitaip 
atsitinka su Baalu, kuris pasirodo kaip Baal Šamimas (,,padangiu viešpats“), 
Baal Safonas (,,Safono kalno viešpats“), Baal Lebanonas („Libano viešpats"), 
Baal Rošas („iškyšulio viešpats“). Filono iš Biblo Dzeusas Kasias, tikriau- 
siai, yra identiškas Baal Safonui. Atkreipkime dėmesį, kad tokios Baalo 
atmainos, kurios tam tikrais atvejais gali atitikti iš esmės savarankiškus 
dievus, dažnai būdingos kalnų vietovėms, o jose paprastai būdavo dievų 
buveinės. 

Resefas, perkūnijos ir ugnies dievas, kurį graikai sutapatino su Apo- 
lonu, nepriklauso triadai, nes jo vardas neturi elemento Baal, tačiau kilęs 
jis iš rytietiškos aplinkos. Panašus atvejis ir senovės grūdų dievo Dagono, 
apie kurį Filonas iš Biblo kalba kaip apie javų ir arklo išradėją. 

Pagaliau trumpas įrašas steloje iš Amrito, datuotas VI—V amžių 
sandūra, aukotojo skiriamas „jo dievui Sadrapui, nes išklausė jo žodžių 
balso“!'. Tokiu būdu aptinkame seniausią žinią apie šį dievą, pasirodantį 
vėliau punų, Palmiro ir graikiškuose įrašuose iš Sirijos (Satrapes). Vardas, 
pasirodo, sudėtas iš dviejų elementų, kuriuos galima būtų išversti kaip 
„gydanti dvasia“. Palmiro bareljefuose jį lydi žalčiai ir skorpionai, ten 
jis iškyla kaip zemiSka dievybė. Punų Tripolitanijoje jis bus sutapatintas 
su dievu Liber Pater, panašiu į Dionizą. 

Dangaus kūnų kultas senovinėje finikiečių religijoje turėjo būti retas 
atvejis. Vis dėlto helenizmo epochoje, visuose Artimuosiuose Rytuose pa- 
plitus babiloniečių tikėjimų įtakai, Finikijoje pasirodo astralinių figūrų 
dievybių su aiškiai antriniais bruožais. Elas iš Biblo tada sutapatinamas 
su Kronu, Baalatė iš Biblo ir Astarta iš Sidono — su Afrodite. Pagaliau 
pasirodo hipostazės bruožų ir funkcijų, Filono paliudytų, bet iš tikrųjų 
kur kas senesnių — tai rodo įdomūs Ugarito atitikmenys. Kaip žinome, 
tie dievai nebuvo paplitę, taip pat jie nebuvo gyvo kulto objektas, grei- 
čiausiai čia būta teologinių spekuliacijų rezultato, tačiau jų reikšmė yra 
svarbi apibendrinančios dievybių koncepcijos, kurią jie išreiškia, požiū- 
riu. Tarp tų dievų iškyla Chusoras!®, geležies ir jos apdirbimo, daugybės 
amatų, užbūrimų ir aforizmų išradėjas. Filonas iš Biblo identifikuoja jį 
su Hefaistu, bet Ugarito tekstai patvirtina senesnę jo kilmę. Moralinių 
bruožų personifikacija yra Sidikas ir Misoras, kurių vardai reiškia „tei- 
singumą“ ir , paklusnuma"!?. 

Platų dievų veiklos aprašymą, vadinasi, mitologinę medžiagą, pateikia 
Filonas iš Biblo. Jo pranešimą galima padalinti į tris dalis: pasaulio atsi- 
radimas, kultūros pradžia, dievų genealogija. Kadangi Filono veikale, be 
abejonės, yra vėlesnio meto elementų, o pavienius dievus aptarėme aukš- 
čiau, nesiimame — remdamiesi šios knygos prielaidomis — analizuoti to 
pasakojimo turinio. Tačiau apsistosime prie kai kurių bendrų bruožų, 
reikia manyti, teisingai atspindinčių senovines finikiečių religijos koncep- 
cijas. Filonas teigia, kad iš pradžių visatoje buvęs vėjas ir chaosas, tai 
šiaip ar taip atitinka iš dalies mesopotamiškos ir hebrajiškos kosmogonijos 
prielaidas. Be to, jis pateikia istoriją „kosminio kiaušinio“, kuris, nuo tos 
akimirkos, kai perskilo, davęs pradžią žvaigždėms ir vandens nuo dan- 
gaus atsiskyrimui; čia atpažįstame babiloniečių pasakojimus apie pasau- 
lio sutvėrimą. Vadinosi jis Motas, bet tenka abejoti, kad būtų susijęs su 


taip pat vadinamu Ugarito dievu, viešpataujančiu po žeme. Kultūros 
užuomazgose — Usooso”, drabužių iš žvėrių kailių išradėjo ir savo brolio 
Hipsuranijo konkurento, figūrą atpažįstame bibliniame Ezave, jo varde ir 
bruožuose; apskritai paprotys tradicinėje genealogijoje priskirti meno ir 
amatų užuomazgas atskiriems asmenims yra būdingas orientalinei aplin- 
kai ir ypač biblinei. Dievų genealoginio medžio viršūnėje stovi Eljunas, 
jau anksčiau minėtas, ir Beruta (tikriausiai Baalatė iš Berito). Iš jų pali- 
kuonių minimi Elas, Baitilosas (betyl — kulto akmuo), Dagonas (vadina- 
mas Sitonu, t. y. ,,grüdu"), Astarta, Baaltis (tur būt, Baalatė) ir Melkartas. 
Elo palikuonių tarpe išsiskiria Motas (Thanatos), kurį šiuokart tikrai ga- 
lima identifikuoti su Ugarito dievu ir jo tokiomis pat funkcijomis. 

Apie kosmogoninius padavimus sužinome iš variantų, pateikiamų Da- 
maskijo?! ir iš dalies Mocho, kurio pastabos komparatyvizmo požiūriu 
labai įdomios. Jis patvirtina Etero ir Oro pirmapradiškumą. Nuo Elo gimė 
Ulomas, kurio vardas, be abejonės, yra semitiškas ir atitinka hebrajišką 
‘Olam, „pasaulis“. Nuo Ulomo kilęs minėtasis Chusoras ir paskui kiauši- 
nis Motas. Ši istorija yra tokia paini, jog, remiantis ja, būtų sunku at- 
skleisti koordinuotą finikiečių kosmogonijos vaizdą. Antra vertus, tų duo- 
menų saitai su aplinka ir įrašais rodo, kad finikiečių miestuose neabejo- 
tinai egzistavo mitologinės tradicijos, aiškinančios pasaulio atsiradimą. 
Su tomis tradicijomis buvo susijusios kitos, liečiančios meną ir amatus. 
Galiausiai Žyniai. sudarė komplikuotą dievų genealogiją, siekdami išaiš- 
kinti jų tarpusavio giminystę. Svetimtaučių pavyzdžiu ypatingai išaukš- 
tinti kai kuriuos dievus jiems buvo nelengva, matyt, ryšium su poli- 
tine situacija, kaip yra buvę kitose epochose ir kitose senovės Rytų 
teritorijose. 


Kultas.— Dievų epitetų analizė ir tikrinių vardų etimologija leidžia 
finikiečių religijoje atkurti pakankamai aiškų dievo ir žmogaus santykių 
vaizdą. Apibendrinant galima pasakyti, kad epitetai apibūdina distanciją 
tarp žmogaus ir dievo; giminystės apibūdinimai „sūnus“ ar „duktė“ pasi- 
taiko retai, užtat dažnai kartojasi išsireiškimai „vergas“, „vergė“. Die- 
vai apibūdinami kaip aukščiausi, visavaldantys, visagalintys globėjai, 
teisėjai, išminčiai, išvaduotojai ir t. t. | 

Kultas vystėsi ypač kalnuose, arčiau prie šaltinių, medžių ir akmenų, 
kurie buvo garbinami kaip šventi. Jau matėme, kaip sinoniminiai dievus 
apibūdinantys vardai (ypač Baalo) įrodė kulto koncentravimąsi kalnų 
rajonuose. Tai patvirtina griuvėsiai sanktuariumų ir kadaise buvusių 
krikščioniškų koplyčių, pastatytų senovės pagoniškų šventovių vietose. 
Svarbiausi miestai turėjo savo sanktuariumus aplinkinėse kalvose, kaip 

pvz. Aradas Betocecėjoje ir Biblas Afkoje. Lukianas, kuris aplankė 
šventovę Afkoje, jau tada ją vadina senovine?ž. Sidone įvairios švento- 
vės, be abejo, stovėjo ant kalvų, netoli miesto: Ešmuno šventovė stovėjo 
šlaite įkalnės, kurios papėdėje teka Asklepijo upė. Didžiai garbinamas 
taip pat buvo vanduo. Afkos šventykla buvo pastatyta Libano kalnuose, 
ties Adonio upės ištakomis (šiandien Nahras Ibrahimas). Aukos Astartai 
buvo metamos į baseiną: priimtomis laikyta tos, kurios skendo, o atmes- 
tomis — plaukiojančios paviršiuje. Tos upės vandenys, tekėdami į jūrą, 
kadaise įgaudavo raudoną atspalvį. Lukianas teigia, jog, tikinčiųjų nuo- 
mone, tai buvęs Adonio kraujas. Tai yra įdomi informacija apie finikiečių 
mitologiją, deja, kitų šaltinių nepaliudyta: 


Taip pat žinomas kitas stebuklas Biblo apylinkėje. Upė, prasidedanti Libano 
kalnuose, čia įteka į jūrą; jos vardas Adonis. Kasmet tuo pačiu laiku žiotyse 
ji nusidažo krauju, netenka savo tikrosios spalvos ir nurausvina didelį jūros 
plotą. Šitaip ji skelbia Biblo gyventojams gedulo valandą. Jie aiškina, jog tą 
valandą buvęs sužeistas Adonis ir upės spalva pasikeičianti nuo jo kraujo, 
plūstančio į vandenį. Dėl to ir vadinasi Adonis.23 


Lukianas priduria, kad ne visi tikėjo tuo mitiniu aiškinimu. Vienas 
žmogus iš Biblo pasakęs jam, kad šio reiškinio priežastys gamtinės, bū- 
tent, sezoniniai vėjai, kurie atneša nuo kalnų daugybę rausvos žemės. 
Bet, priduria Lukianas, net jeigu tas žmogus tiesą sakė, lieka kažkas ant- 
gamtiška, nes vėjas reguliariai pučia ir nudažo upės vandenį. Ne tik ši 
upė buvo finikiečių kulto objektas, bet ir Asklepijo upė (Nahras el-Avalis), 
tekanti pro Sidoną palei Ešmuno šventovę, buvo ypatingai garbinama. 

Kaip ir vanduo, kulto objektas buvo medžiai, ypač šventosios girai- 
tės prie sanktuariumų. Senasis testamentas smerkia kulto apeigas „po 
medžiais žaliais ir pavésingais". Tokia šventa giraitė buvusi Astartos 
sanktuariumo vietoje Afkoje. Kulto globojami buvo taip pat akmenys, 
būtent kūgio formos stulpai, statomi altoriuose, vadinami betilais. Šis 
pavadinimas reiškia „dievo buveinę“ ir tuo pačiu paaiškina kulto pagrin- 
do sąvoką. Garsiausias Finikijos betilas buvo Biblo šventovėje, kuri pa- 
vaizduota romėnų epochos monetose. Betilo atitikmuo buvo ašera, ma- 
žas aukų stulpas, tikriausiai, medinis. 

Šventovė daugiausia būdavo mūrine siena aptvertas plotas po atviru 
dangumi. Viduryje stovėdavo nedidelė koplytėlė arba betilas, arba kop- 
lytėlė su betilu viduryje. Priešais koplytėlę arba betilą būdavo aukuras. 
Šventyklos visumą paprastai papildydavo šaltinis arba nedidelis tvenki- 
nys ir giraitė. Archeologiniai radiniai liudija, kad tokio pobūdžio šven- 
tovės egzistavo Sidone (Ešmuno šventovė) ir Betocecėjoje prie Arado. 


Atvaizdai monetose patvirtina buvus tokios pat išvaizdos Baalatės šven- 
tovę Bible. Tikriausiai, ir finikiečiai turėjo dengtus kulto pastatus, apie 
tai liudija taip pat kiti paminklai, kaip ir biblijiniai padavimai apie Sa- 
liamono šventovę, kurią statė finikiečių statybininkai. 

Kalbant apie šventovės personalą, įrašuose dažnai minimi žyniai, taip 
pat jų viršininkai. Randama žinių ir apie zynes*‘, o Biblijoje rašoma apie 
Baalo pranašus, kurie užsiimdavo bürimu?. Be abejonės, buvo ir kitokių 
kategorijų, jų tarpe grupė sakralinių prostitučių, būdingų Astartos kul- 
tui. Verti dėmesio jau minėti žynių ir karaliaus valdžios tarpusavio san- 
tykiai persų epochoje. Bible Batnoamės įrašas sako, kad Osbaalas, mies- 
to karalius, buvo Baalatės žynio sünus?$; Sidone Tabnitas apibūdina save 
kaip ,,Astartos žynį ir sidoniečių karalių“?'", o Ešmunasaras savo motiną 
Umiastartę vadina ,,Astartos, mūsų valdovės, žyne"2š. Ypač reikšmingi 
yra pastarieji įrašai, iš kurių galima daryti išvadą, kad karaliaus ir žynių 
funkcijas atlikdavo, bent formaliai, tie patys asmenys. 

Paprastai aukojama buvo žvėreliai ir augmenija. Tačiau Filonas iš 
Biblo paliudija, kad būdavę aukojami ir žmonės didelių nelaimių atveju”. 

Šią vėlesnio autoriaus informaciją patvirtina Biblija ir pasakojimai 
apie finikiečių kolonijas Vakaruose, todėl ją reikėtų laikyti teisinga. 
Apie tofetus, aukojimo vietas, plačiau kalbėsime skyriuje apie meną. 

Populiariausios finikiečių šventės buvo rengiamos Adonio garbei. 
Į Afkos šventyklą tada suplaukdavo Biblo ir, tikriausiai, kitų miestų gy- 
ventojai. Jeigu turėtume turtingesnę dokumentaciją, tai šį reiškinį, tur 
būt, galima būtų pripažinti kaip vieną iš pastovių ir bendrų finikiečių 
miestams religijos bruožų. Vis dėlto, remiantis tuo, ką sako Teokritas apie 
adonijas Aleksandrijoje II amžiuje pr. m. e.*?, reikia manyti, jog šventės 
būdavo aiškiai gedulingo pobūdžio, vaizduodavo dievo laidotuves, auko- 
jima ir puotas, prasidedančias po mirties. 

Yra šiek tiek žinių ir pomirtinio gyvenimo tema. Nėra abejonės, kad 
buvo tikima pomirtiniu gyvenimu. Tai liudija ne tik įprastos laidojimo 
aukos, brangūs sarkofagai, konstatuoti kūno balzamavimo pėdsakai, bet, 
visų pirma, įrašuose pasikartojantys draudimai drumsti mirusiojo ramy- 
bę, grasinimai šventvagiams dievų rūstybe, kaip pasakoja Ahiramas: 


Jeigu karalius tarp karalių arba valdovas tarp valdovų, arba kariuomenės va- 
das užpultų Biblą ir atidarytų šį sarkofagą, tegu nulūžta jo teismo skeptras, tegu 
sugriüva sostas jo karalystės?! 

Dar reikšmingesnių įrašų yra iš Sidono, pavyzdžiui Tabnito įrašas: 


Kas tu būtum, žmogau, kuris rasi šį sarkofagą, nenukelk antvožo ir nedrumsk 
man ramybės, nes šalia manęs nėra sidabro, nėra šalia manęs aukso nei kitų 
vertingų daiktų, išskyrus mane, kuris guliu šiame sarkofage. Nenukelk antvožo 
ir nedrumsk man ramybės, nes tai bus niekšinga Astartos akivaizdoje. O 
jeigu nukelsi mano antvožą ir sudrumsi man ramybę, neturėsi palikuonių gy- 
venime po saule nei vietos su mirusiaisiais.?? 


Tokias pat mintis panašiais žodžiais išreiškia Ešmunasaras: 


Kas tu būtum, karalius ar žmogus, neatidaryk šito sarkofago ir nieko neieškok, 
nes nieko čia nepadėta, ir neišimk karsto iš mano sarkofago ir nepernešk manęs 
iš čia į kitą sarkofagą. Net jeigu tau žmonės lieptų, neklausyk jų žodžių, nes 
joks karalius ir joks žmogus, kuris paims karstą iš mano sarkofago, kuris iškels 
mane iš šio sarkofago, neturės vietos su mirusiaisiais ir nebus palaidotas kape, 
ir neturės sūnaus nei palikuonių, ir išduos jį šventieji dievai galingam karaliui, 
kuris bus jo viešpats, ir sunaikins tą karalių arba žmogų, kuris pakėlė šio sar- 
kofago dangtį arba kuris pasiėmė šį karstą. O to karaliaus arba tų žmonių sėklos 
neturės šaknų apačioje nei vaisių viršuje, nei jokio pavidalo gyvenime po 
saule.3? 


Kaip matyti, įrašai mini mirusiuosius, esančius aname pasaulyje, va- 
dindami juos refūim; tokiu būdu jie liudija finikiečius tikéjus pomir- 
tiniu gyvenimu ir dvasios nemirtingumu. 


KETVIRTAS SKYRIUS 


MENAS 


Įvadinės pastabos.— Finikiečių epochos meno paminklų labai maža, 
ypač radinių pačios Finikijos teritorijoje. Žinome kelis daiktinius liudi- 
ninkus iš bronzos epochos, visų pirma iš kasinėjimų Bible ir Ugarite, taip 
pat daug daiktų iš graikų — romėnų laikų, tuo tarpu iš nepriklausomos 
Finikijos laikotarpio, apie kurį čia kalbame, išlikę labai nedaug. Pasku- 
tinieji atradimai Bible ir Sidone davė nemaža medžiagos, iki šiol nepa- 
skelbtos, tuo tarpu iškasenos Tire neperžengia romėnų laikotarpio. Iš 
mažesniųjų vietovių Šukšu ir Amritas šiaurėje ir Akzivas pietuose teikia 
pastaruoju metu įdomių paminklų, o Moriso Šehabo kasinėjimai Chirbet 
Selme, Kerajoj ir Chaldoje leidžia, nepriklausomai nuo ligšiolinių kera- 
minių radinių iš ankstyvojo geležies amžiaus, tikėtis tolesnių atradimų. 
Tai pasakytina ir apie nekropolį, kurį tas pats Šehabas atrado ties Beiruto 
aerodromu. 

Nors kur kas daugiau senovės paminklų aptikta už Finikijos ribų ir 
turime pagrindo manyti, jog kaimyniniuose kraštuose atrastos statulėlės, 
dramblio kaulo raižiniai, metaliniai indai ir antspaudai daugiausia yra 
finikiečių dirbiniai, vis dėlto tam dažnai trūksta neginčijamų įrodymų, 
ir abejonės, net jeigu ir nepaneigia ištisų produkcijos šakų finikietiškos 
kilmės, liečia daugiausia pavienius daiktus. 

Kitas reikalas, kai susiduriame su finikiečių menu. Nors nėra išli- 
kusių finikiečių šventovių griuvėsių, turime tikslų aprašymą Saliamono 


šventovės, tikriausiai, buvo panašios. Nors neišliko miestų rūmų ir sie- 
nų, bet juos matome asirų bareljefuose. Nepaisant neabejotino supa- 
prastinimo, tai yra daug bylojantys liudininkai, ir tokiu būdu susidaro 
žymus netiesioginių duomenų bagažas. 

Remiantis ta netiesiogine medžiaga, ją lyginant su tuo, ką Finikijos 
žemė yra davusi prieš tai ir po to, galima susidaryti apibendrinančią 
nuomone, nors ir ne be klaustukų. Iškyla tos pačios problemos, su kurio- 
mis susidūrėme, kalbėdami apie istoriją ir religiją: koks Finikijos meno 

ryšys su už jos esančių kraštų menu? Ar yra kokių nors savitų bruožų, 
o jeigu yra, tai kokie? 

padarė de Vogiue, ir ji daug kartų buvo kartojama. Be abejonės, fini- 
kiečių menas tam tikru mastu yra sirų meno dalis, susidariusi veikiant 
įvairiausioms jtakoms — nuo egiptietiškos iki mesopotamiškos ir nuo 
egėjiškos iki anatoliškos. Esant tokiai padėčiai, glaudžiai susijusiai su po- 
litine ir ekonomine situacija, retai kada išsivysto didis menas. Paprastai 
nusveria amatininkiško lygio produkcija. Išorinės įtakos įvairiausiai su- 
sikryžiuoja, ir todėl dirbiniams dažnai stinga stiliaus vieningumo ir tra- 
dicijos. Tiesa, kartais matyti bandymai išgauti savitą išraišką, bet ši 
kryptis, kurią galima vadinti liaudiška, nesivysto nuosekliai ir, tarp kitko, 
yra daug ryškesnė bronzos epochoje, negu vėlesniu laikotarpiu. 

Šitaip atrodė bendra situacija Sirijos teritorijoje. Tačiau, kalbant apie 
Finikiją, visų pirma reikia pasvarstyti pavienių įtakų pajėgumą. Kaip 
teigė H. Frankfortas ir kiti autoriai, Egipto įtaka čia buvusi stipriausia, 
tai puikiai paaiškina faktas, kad egzistavo tiesioginiai ir pastovūs preky- 
biniai kontaktai jūrų keliais, kurie iš esmės sudarė prielaidą vystytis me- 
ninių dirbinių gamybai. 

Toks vaizdas, nors apskritai ir teisingas, turi būti modifikuotas, kai pa- 
liečiamos kai kurios meno rūšys. Tikriausiai, egiptiečių įtaka lėmė dir- 
binių iš dramblio kaulo formas, tačiau gliptikoje vyrauja mesopotamiškos 
tradicijos. Savo ruožtu keramikoje randame egėjiškų formų ir motyvų, 
o metalo dirbiniuose aiški Mesopotamijos ir Anatolijos įtaka. 

Visa tai apžvelgę, prieiname išvadą, kad finikiečių meno nesavaran- 
kiškumo ir originalumo problema yra kur kas sudėtingesnė, negu galėtų 
atrodyti, ir jos neįmanoma spręsti vienpusiškai. Šito meno rūšys ir jo iko- 
nografija, be abejonės, priklauso nuo išorės įtakų, kurias galime išvar- 
dinti, bet iš to dar nepaaiškėja, kokias pozicijas ir reakcijas atitiko tos 
įtakos. Visų pirma peršasi pasiūlymas konstatuoti, kad geležies epochos 
finikiečių dirbiniai liudija ilgiau gyvavus bronzos epochos kultūrą, kurios 
vystymąsi kai kuriose vietose buvo sutrikdęs izraelitų ir aramėjų atėji- 
mas. Ateiviai neatsinešė savų meno tradicijų, o tik pamažu savinosi at- 
rastąją kultūrą, tuo tarpu finikiečiai išsaugojo ir vystė senąsias tradicijas. 

Tradicijų trukmės požiūriu labai sunku datuoti paminklus, rastus ne 
pagal archeologinius sluoksnius. Pavyzdžiui, mažos bronzinės statulėlės 
gali priklausyti vėlyvajam bronzos arba ankstyvajam geležies laikotarpiui. 
Dramblio kaulo atvejis geresnis, nes nesunku nustatyti kai kurių komplek- 
sų, pvz. iš Nimrudo, datas, tai leidžia sudaryti šios produkcijos šakos 
chronologiją, galima apibūdinti jos vystymosi kelią, remiantis ikonogra- 


fija ir pačios rūšies paplitimu. Vadinasi, nusikeliame už Finikijos ribų. 
Kadangi daug kas byloja apie tai, kad meno dirbiniai, ne tik iš dramblio 
kaulo, bet taip pat ir iš metalo, ir net statyba, ką aiškiai liudija Saliamono 
šventovės istorija, buvo susiję su finikiečių miestais, tai, nepaisydami 
tariamo paradoksalumo, galime drįsti pasakyti, kad jeigu užnugario me- 
nas nesiskiria nuo finikietiško, tai todėl, kad jis taip pat yra finikietiškas. 
Tai liečia ypač geležies epochos pradžią. 

Reikia pabrėžti, kad finikiečių meną galima apibūdinti taip pat rūšių 
ir formų požiūriu. Pirmajame tūkstantmetyje finikiečiai, be abejonės, 
buvo dideli dekoratyvinių daiktų meistrai: plokštelių iš dramblio kaulo, 
metalinių indų, brangakmenių, antspaudų. Tuo aspektu, kuris, teisybė, 
nedaug teturi bendra su menu, finikiečių produkcija išsiskiria savitumu, 
originalumu. | 

Finikiečių meno pagrindų tyrinėjimai turi prasidėti nuo pavienių pa- 
minklų. Tai sudaro galimybę išryškinti stiliaus savybes, taip pat pasekti 
kilmę ir plėtotę liaudies tendencijų, paraleliai pasireiškiančių stereotipi- 
nėje amatininkų dirbtuvių gamyboje. Iki šiol nepradėta tokia analizė, kuri, 
tikriausiai, galėtų duoti vertingų rezultatų. Taip pat būtų didelis laimėji- 
mas, jei pavyktų nustatyti atskirus gamybos centrus, pasiremiant kon- 
krečiais pavyzdžiais. Iki šiol neturime pakankamai duomenų teorinei kla- 
sifikacijai sudaryti. 


Architektüra.— Pilniausią informaciją apie sakralinę statybą pateikia 
biblinis aprašymas Saliamono šventovės, kuri iš tikrųjų buvo pastatyta 
Izraelyje, bet ją statė meistrai, aiškiai pavadinti finikiečiais!. Priešais 
šventovę buvo kiemas, kuriame stovėjo aukų altorius ir vadinamoji 
„bronzinė jūra“ — didelis indas su vandeniu ritualiniams apiplovimams. 
Abiejuose durų šonuose stovėjo dvi kolonos, taip pat bronzinės. Pastatą 
sudarė trys dalys, viena už kitos: kvadratinis prieangis, stačiakampė 
nava, kurioje stovėjo aukso altorius — smilkykla ir kedro stalas duonai 
padėti, ir „šventų švenčiausioji“ vieta — kvadratinė tamsi patalpa, kurios 
angą dengė užuolaida ir kurioje buvo slepiama Sandoros skrynia. Dėl laip- 
tų į šventovę ir į „šventų švenčiausiąją“ visas pastatas dalimis kilo aukš- 
tyn. Šventyklą supo trijų aukštų patalpos (pieš. 1). 

Palyginus biblinius aprašymus su archeologiniais kitų sirų šventovių 
duomenimis, ypač Hazore XIII amžiaus ir Tel Tainate IX amžiaus, išaiškėja, 
kad Saliamono šventovės pamatai bendrais bruožais atitinka sirų šventovių 
pamatus. Tie bruožai glaudžiau siejasi su Egipto šventovių konstrukcija, 
su jų salių anfiladomis, vedančiomis į vidų, negu su Mesopotamijos 
šventovėmis, kurias sudaro keletas kiemų ir juos supantys kambariai. 

Čia turime dar vieną įrodymą, kad Finiki- 

je) rasti vadinamojo protoeoliško tipo kapi- Ms 

teliai leidžia manyti, jog Finikija buvo tas ep Ee 2 
centras, iš kurio jie paplito. Tuos kapite- m 5 us P 1 
lius sudaro dvi voliutos, kurias skiria tri- A [eric TN E 
kampis, ir galimi papildomi egiptietiškos ee UD me 
kilmės motyvai: palmetės, sfinksai ir loto- = EE eu d 
so žiedai; tai dar vienas Egipto meno įta- KSS dos 
kos vyravimo finikiečių architektūroje pa- 6 
vyzdys. — 


Finikiečių šventovių griuvėsių buvo 1. Saliamono šventovės planas 
rasta Tel Sukve, Sidone, Amrite ir Ain el-Hajate. Neseniai danų archeolo- 
gai atkasė Tel Sukve du pastatus, neabejotinai sakralinius, dar nenusta- 
tytos konstrukcijos. Ešmuno šventykla Sidone, kurią mini ten rastas Bo- 
daštarto įrašas, buvo iš pradžių Makrido Bejo, o paskui G. Konteno ir 
M. Dunando tyrinėjimų objektas. Yra ji vietovėje, vadinamoje Bostan 
eš-Šeich, keturis kilometrus į šiaurę nuo šiandieninio Saido miesto, šlaite, 
kuris kyla ties kairiuoju upės Nahr el-Avali krantu. Tuos griuvėsius supa 
siena, apjuosianti 57 m pločio ir 37 m ilgio žemės sklypą. Ten yra buvę 
mažiausiai dvi terasos šlaite ir, gal būt, dar toliau slėnyje. Šventykla sta- 
tyta V amžiuje pr. m. e. arba kiek seniau. Be Bodaštarto įrašų, kurie yra 
svarbūs chronologijai, netoli šventovės rasta, tarp graikiškų raižinių 
fragmentų, achemenidiško tipo kapitelio dalis su jaučių torsais, patvir- 
tinančiais, kad švenytkla yra persų epochos. 

Amrito šventovė, kurią atkasė Diunanas, yra geriau išsilaikiusi, jos 
planas bei konstrukcija suvokiami. Sudaro ją didelis aptvaras su šventuoju 
baseinu, kurio dydis 48 X 38 m ir kuris senovėje buvo pripildomas vandens. 
Aptvaro šiaurėje buvo įėjimas, o iš trijų pusių stovėjo portikai, sudėti iš 
stačiakampių piliastrų. Baseino viduryje stiepėsi šešiakampė koplytėlė su 
anga priekyje. Ten, tikriausiai, buvo laikomas kulto objektas. Koplytėlė 


stovėjo ant egiptietiško karnizo apjuostos 
pakylos, kurios šono ilgis 5 m (pieš. 2). 
Priešais koplytėlę rastas dviejų kolonų 
pagrindas prie jos rytinės ir vakarinės sie- 
nos. Amrito šventyklą pagal visokeriopus 
požymius galima datuoti V amžiumi pr. 
m. e. 

Kiek vėlesnė yra kulto vietovė Ain el- 
Hajate, kurią aprašė E. Renanas. Ten buvo 
tvenkinys, iš šonų apaugęs švendrėmis, ir 
dvi viena priešais kitą stovinčios koplytė- 
lės, to paties tipo, kaip ir Amrite. Viena iš 
jų, gerai išsilaikiusi, buvo visiškai panaši 
į Amrito koplytėlę ir turėjo karnizą, Egip- 

2. Koplytėlė iš Amrito to pavyzdžiu dekoruotą figūromis, kaita- 
liojant eilėmis su urėjais ir saulės diskais. 

Kaip matome, iki šiol atrastose finikiečių šventyklose, nors ir blogai 
išsilaikiusiose, galima išskirti aptvertą plotą, aplink jį portikus ir vidury 
koplytėlę. Šio tipo šventovių įdomus patvirtinimas yra Biblo imperato- 
riaus Makrinaus laikų (217—218 m. e.) moneta, kuri aiškiai parodo jau 
tada buvus senovinę šventovę Bible (pieš. 3). Atrodo ji kaip templum in 
antis su laiptais prieš įėjimą, tačiau tai tik įėjimas į kolonados supamą 
šventąją vietovę su betilu viduryje. Terakotinis modelis iš Idaliono bei 
du Kipro šventovės atvaizdai aukso plokštelėje ir monetoje yra dar arti- 
mesni Amrito šventyklos modeliui. Idaliono šventovė buvo labiau išvys- 
tytos statybos, bet priešakyje buvo tokios pat kolonos, o viduryje — kulto 
objektas. Be to, tokio mažo sanktuariumo atvaizdas dažnai matyti stelose 

„Kalvos“, kurias mini Biblija, buvo kitokio tipo šventyklos: jas su- 
darė tik stelos ir stulpai po atviru dangumi, paprastai aukštumose, kur, 
kaip buvo tikima, įsikūrusi dievybė. Taigi savaime aišku, jog nedaug iš 
tų „kalvų“ galėjo išlikti, bet literatūriniuose šaltiniuose yra žinių, kad 
imperatorius Vespasianas, užkopęs į Karmelo kalną, norėdamas kreiptis 
į orakulą patarimo, radęs ten vien tik altorių atvirame plote. Jeigu kalba- 
ma apie tų sanktuariumų stelas ir stulpus, juos galima palyginti su bron- 
zos epochos Biblo ir geležies epochos Hazoro paminklais Palestinoje, kaip 
ir su pavieniais vėlesniais egzemplioriais, rastais Vakaruose. 

Pagaliau dar vienas sanktuariumo tipas, kurį mini Biblija, tai tofet; 
tiesa, kalbama ne apie pačią Finikiją, bet apie Jeruzalės apylinkes. Ten 
būdavo aukojami kūdikiai“. Taip pat ir šį kartą trūksta paliudijimy iš pa- 

čios Finikijos teritorijos, bet nėra abejonės, kad tokie sanktuariumai ten 
egzistavo. Be biblinio pasakojimo, turime išsamią archeologinę doku- 
mentacija iš kolonijų Vakaruose. Kartaginoje, Susoje, Motijoje, Noroje, 
S. Antioke ir ant Monte Sirajo rasta didelių sakralinių vietovių liekanos 
ir urnos su sudegintais vaikų kaulais, kartais su paukščių ir kitų mažų žvė- 
relių, aukojamų vietoj žmonių, kaulais. Biblijoje minimos „aukos Molo- 
chui" ir tofetas (vieta, kur dievams buvo aukojami žmonės) prie Jeruza- 
lės rodo, kad turime reikalą su kanaaniečių apeigomis, kurias praktikavo 
finikiečiai geležies epochoje. 

Archeologija pateikia gausybę duomenų apie kapus uolose vertikalių 
šachtų pavidalo su kameromis apačioje. Taip atrodo kapai Akzive, kuriuos 
pastaruoju metu tyrinėjo italų-izraeliečių ekspedicija. Bible tuos pačius 
elementus (šachtą, koridorių ir kamerą) matome Ahiramo kape, kur atras- 
tas garsusis sarkofagas. Persų epochos Sidono kapai atsiveria tiesiog ver- 
tikaliose šachtos sienose (pieš. 4), o panašūs kapinynai Kartaginoje liu- 
dija apie šio tipo visuotinumą. Kartais kapas esti tiesiog išduobtas uoloje 
ir iš viršaus uždengtas akmens konstrukcija, kaip pvz. Ešmunasaro antka- 
pis Sidone ir daugelis senų Kartaginos antkapių. Taip pat persų epochoje 
Amrite randame požeminių kapų, viršum kurių atskirai stovi monolitinės 

4. Sachtinis kapas Sidone 


konstrukcijos, vadinamos meghazil (arabiškai , verpsté"). Viena iš jų turi 
pavidalą dviejų dalių cilindro, pastatyto ant pamato su liūtų skulptūromis 
ir užvožto kupolu (pieš. 5), kita yra nupiauto kūgio formos su uždėta pen- 
kiašone piramide, trečioji — ant keturkampio paaukštinimo stovi kaip 
piramidė. 

"Siu paminklų datos nėra tikros. Pirmasis gali būti kiek ankstesnis, 
negu persų laikų, tuo tarpu antras ir trečias greičiau atspindi graikų įtaką. 
Jų atitikmuo Vakaruose yra mauzoliejus Dugoje, Tunise. 

Finikijoje taip pat, tikriausiai, buvo kapų, tiesiog iškaltų uolų sienose. 
Šiaip ar taip sužinome apie juos iš šiaurinės Afrikos. 

Vertingas šaltinis pasaulietiško pobūdžio statiniams pažinti yra asirų 
paliudijimai, nors jie gana abstraktūs ir schematiški. Visi miestai buvo 
aptverti mūro sienomis, kurias tarsi vainikavo bokštai ir dantytos plokš- 

tės: tipiškas pavyzdys yra 
Tiro atvaizdas, iškaltas ant 
bronzinių Salmanasaro III 
(859—824) vartų Balavate. 
Ir vėlesniuose  Sanheribo 
(705—681) bareljefuose už 
sienų matome namus. Krinta 
į akis sienų dantytos plokš- SIC Ie T 
tės ir kolonos, stovinčios abi- 
pus namų durų, panašiai 
kaip Saliamono šventovėje. 
Kiti Sanheribo bareljefai 
vaizduoja miesto, tikriausiai 
finikiečių, užkariavimą: ana- 
pus sienų aiškiai matome 
dviaukščius namus, kurių 
viršutinis aukštas siauresnis , 
uz apatinį (pieš. 6). Krinta į 

akis langai nedidelėse pal- 

mės kamieno pavidalo kolo- I 
nose. Tokie langai dažnai "HE s 
vaizduojami dramblio kaulo ` 5. Meghazila 
dirbiniuose. 1962 m. Ramat 

Rahelyje buvo atrasti tokių kolonų originalai. Savo ruožtu tai paliudija 


Sidono moneta iš IV a. pr. m. e., kurioje pavaizduotos dantytos miesto 
sienų plokštės ir bokštai. Ankstešnius duomenis patvirtina ir Strabono 
žinutė*, pagal kurią Tiro ir Arado miestai buvę daugiaaukščiai, o Tire 
namai net aukštesni, negu Romoje. Papildomos informacijos teikia Vaka- 
rai: anot Apiano?, Kartaginos namai tarp forumo ir tvirtovės buvę ne ma- 
žiau kaip šešių aukštų. 

Finikiečių statybininkai buvę ypatingi užtvankų ir tiltų konstrukcijos 
meistrai. Tam reikalui naudodave didelius natūralios uolos blokus. Už- 
tvankų liekanos Arade, Sidone ir Tire (pastarąsias atrado A. Puadebaras) 
leidžia gerai įsivaizduoti tas konstrukcijas. Taip pat verti dėmesio dirbti- 
niai uostų baseinai (cothon), iki šiol atrasti tik kolonijose, būtent Karta- 
ginoje ir Motijoje. Motijoje kanalas, ne mažiau kaip 7 m pločio, vedė 
į stačiakampį baseiną 51X37 m dydžio, kuriame nedideli laivai galėjo 
saugiai stovėti ir, reikalui esant, būti remontuojami. 


/ - 


s Amrite 


ee 


SS 2 y T ull ONA 
iii OQ NA RORY NE s SA P s NS 
ON MN NN Nome NY LEN 
NX) ai SEN Y NR 


RU: MT c sms NE 
— vn aan po} ok] 3 | 
SNP ys ul JPN: M NONE RS EE g jose. 
EA A PN epEET. peN OS 
L L I Ak 
Uri SS LAN x 
ile pun I AR I B || 


ROOK SU NN iN T 
SUN t NN ES SAN AA A NN “= 
XO ANNE (M | SS Says RX) RY YS 
AMAN ANA TT Mia TI 4 ` RR N VV X — 
mcr: | NN SENA NM XS 
s NS ANE Ion AS 
jų i KK ARS , TW NS Re Dor A i CIN 
CULA WESS ANN SUN "E ANNA 


6. Finikiečių miestas, n Sanheribo reljefus 


Skulptūra.— Seniausias monumentaliosios akmens skulptūros frag- 
mentas yra žmogaus torsas iš Sarafando, senovinės Sareptos, tikriausiai 
siekiąs VI arba V amžių pr. m. e. Jis vaizduoja beveik nuogą vyriškį, 
prisidengusį rauktu sijonėliu su juosta, iš priekio papuošta dviem di- 
džiuliais urėjais. Išliko tik vienas kelis, gana grakščiai modeliuotas. Ant 
krūtinės matome ilgą vėrinį iš pailgų karoliukų ir su pakabučiu, vaizduo- 
jančiu žemyn apverstą mėnulio piautuvą ir saulės diską. Skulptūra, tik- 
riausiai, vaizduoja valdovą, o, gal būt, net dievą. Daugybė skulptūrų 
fragmentų, kaip galvos arba vyrų kūnai, apvilkti liūtų kailiais ir siauromis 
tunikomis, yra kilę iš Amrito, bet, atrodo, kiek vėlesni — IV arba III am- 
žiaus. Pagaliau keli mažų skulptūrėlių iš kalcito fragmentai pastaruoju 
metu rasti Tel Sukve, jų tarpe liūto fragmentas iš VI amžiaus. 

Geriau, negu akmeninės skulptūros, yra išlikę smulkiosios plastikos 
bronziniai paminklai, nors jų ne tiek daug, kaip ankstesnėje epochoje. 
Tačiau reikia pabrėžti, kad tie paminklai, nors, be abejonės, siriški, nebū- 
tinai buvo iš Finikijos. Moters figūrėlė su plokščiu, apskritu galvos ap- 
dangalu, trumpu vėriniu, ilga kasa, krintančia ant pečių, ir dviem trum- 
pesnėmis kasytėmis abipus galvos, vilkinti ilgu perjuostu drabužiu, buvo 
nupirkta Alepe ir šiandien saugoma Asmoleano muziejuje. Ji datuojama 

VIII ar VII amžiumi (nuotr. 3). Taip pat Alepe įgyta kita bronzinė figūrėlė, 
vaizduojanti moterį, vilkinčią suknele su trim eilėm rauktinukų, tikriau- 
siai, yra iš IX amžiaus (nuotr. 4). Trečia skulptūrėlė, vaizduojanti moterį, 
taip pat ilgu drabužiu, tik šį kartą sėdinčią, rasta Balbeke ir priklauso 
IX arba VIII amžiui (nuotr. 5). Bronzines vyriškių statulėles iš tos epochos 
nelengva atskirti nuo daugybės paminklų, reprezentuojančių seniausius 
laikus. Atrodo iš IX ar VIII amžiaus yra stabas su žema kūgio formos 
kepure, sėdintis soste, papuoštame iš šonų liūtų figūromis, ir rankoje lai- 
kantis vazą (nuotr. 6). Visos tos statulėlės labai primityvios, šiurkščių 
veido bruožų, net sąmoningai deformuotų. Jos atspindi arba tautos stilių, 
arba pagaliau su juo susijusį polinkį šmaikščiam įžvalgumui, nesutam- 
pančiam su stereotipiniu žvilgsniu. Tokiu požiūriu aptariamoji bronza 
atspindi individualius bruožus, net ir siejant su ankstesne vietine tradicija. 

Pereidami prie akmens bareljefų, visų pirma aptarsime nedidelį pa- 
minkla, bet turintį didelę reikšmę vėlesnio puny meno raidai, būtent Sidono 
koplytėlę, kuri yra sumažinta jau mums pažįstamo statinio Amrite kopija. 
Daug panašių bareljefų aptinkame vėliau Kartaginoje ir apskritai Vaka- 
ruose (nuotr. 11). Ant pamato, kurį juosia egiptietiškas karnizas, tarp 
dviejų plokščių piliastrų padaryta niša. Nišoje dvi žvėrelių figūros, pana- 
šios į sfinksus, stovi frontu ir laiko sostą. Aukščiau matome sparnuotą 
saulės diską ir eile didelių urėjų su diskais viršum galvų. N. Žironas, kuris 
paskelbė apie tą paminklą, teigia, kad Sidone yra dar mažesnių ir didesnių 
panašių koplytėlių fragmentų; vadinasi, šis bareljefų tipas buvo gana pa- 
plitęs ir atsirado, tikriausiai, dar prieš pradedant sklisti graikų įtakai. 
Kitas pavyzdys ankstyvojo prototipo paminklų, plačiai žinomų Vaka- 
ruose, yra stačiakampė stela iš Bordž eš-Šemalio, kurią paskelbė M. Šeha- 
bas (nuotr. 7). Ant aukštos pakylos, nišoje, du lengvai viršuje sutvirtinti 
betilai. Aukščiau, egiptietiskame karnize, matome diską ir mėnulio piau- 
tuvą, o viršum jų — eilę urėjų. Taip pat ir šiuo atveju paminklo data, 
atrodo, yra prieš graikų įtakos pradžią. 

Seniausia atrasta stela yra iš Amrito ir vaizduoja figūrą, stovinčią 
ant liūto (nuotr. 8): vyriškis dėvi kažką panašaus į baltąją Aukštutinio 
Egipto karūną, iš priekio papuoštą urėjumi, o užpakalyje — kutu, vilki 
tipišku egiptietišku sijonėliu. Iškeltoje dešinėje rankoje turi kuoką, 
o nuleista kairiąja laiko už užpakalinių kojų nutvėręs jauną liūtuką. 
Suapvalintą stelos viršų puošia diskas su dideliais nuleistais sparnais, po 
kuriais matome diską, sujungtą su mėnulio piautuvu į viršų atsuktais ra- 
gais. Liūtas, ant kurio stovi toji figūra, žengia per kalnus, simboliškai at- 
vaizduotus asirišku būdu. Reljefas ypač įdomus, nes pakartoja senovinę 
Ugarito bronzos epochos schemą, pažįstamą iš stelų, vaizduojančių dievą 


su Zaibu, tik jautį čia pakeitė liūtas, o žaibą — mažas liūtukas, kurį die- 
vas laiko už užpakalinių kojų. Tos detalės greičiau kreipia mus Anatolijos 
link, bet vis dėlto egiptiečių įtaka čia kur kas ryškesnė, negu kituose pa- 
minkluose. Stela priklauso laikotarpiui tarp IX ir VI amžiaus, greičiausia 
arčiau pirmosios datos. 

Neaiški data kitos įdomios stelos, kurią atrado italų-izraeliečių ekspe- 
dicija Akzive (nuotr. 10). Vaizduoja ji koplytėlę su keliais gilumon nuei- 
nančiais rėmais, kurių viduryje suprastintai atvaizduotas vadinamasis 
„Stabas-butelis“, iki šiol pažįstamas tik iš puniškų paminklų. Tai leidžia 
suvokti šio pagrindinio ikonografinio motyvo Vakaruose finikietišką 
prototipą. 

Persų epochai priklauso Jehaumilko stela. Jos apatinėje dalyje esąs 
įrašas įamžina karaliaus atliktą restauravimo darbą ir išvardija daiktus, 
jo paaukotus Biblo šventovei (nuotr. 9). Viršutinėje stelos dalyje panašūs 
dekoratyviniai elementai, kaip ir Amrito steloje: saulės diskas ir dideli 
išskleisti sparnai. Kiek žemiau pavaizduotas karalius su taure rankoje, 
stovintis priešais deivę, sėdinčią soste. Ant karaliaus galvos žemas apva- 
lus apdangalas, būdingas persų epochai, ilgi plaukai ir barzda, drabužiai 
siekia pėdas, ant pečių plati skraistė. Deivė sėdi kubo pavidalo soste su 
žema atkalte, kojas padėjusi ant pakojės, apsivilkusi ilgu aptemptu dra- 
buziu, ant galvos — Egipto deivės Hatoros emblema — diskas su ragais, 
kairėje rankoje laiko aukštą papiruso stiebo pavidalo skeptrą, dešinę 
iškėlusi priešais save. Egipto įtaka čia matyti dar ryškiau, negu ankstes- 
niuose bareljefuose. 

Hatoros ikonografijos elementai kartojasi keliuose fragmentuose ba- 
reljefų, kuriuos S. Ronsevalis vadina helenistiniais, tačiau, atsižvelgiant 
į Diuso nuomonę, juos greičiau reikėtų priskirti persų epochai. Pirmasis 
iš jų, rastas 1913 m. Tir Dibe, vaizduoja moters biustą su krintanciomis 
plaukų garbanomis, su disku ir ragais ant galvos ir urėjumi ant kaktos, 
su papiruso stiebu rankoje. Figūra pasukta dešinėn (nuotr. 13). Kitas 
fragmentas, vėliau rastas toje pačioje vietovėje, labai panašus, tik skiriasi 
tuo, kad moteris pasisukusi į kairę. Ronsevalis taip pat paskelbė aprašymą 
reljefo, vaizduojančio moterį su ilga suknele, pasisukusią į kairę, netu- 
rinčią emblemų ant galvos, bet laikančią lotoso žiedą. Atrodo, jog tai 
ankstesnio tipo variantas. Pagaliau figūra moters, kuri sėdi soste su aukšta 
atkalte ir su liūtais iš abiejų šonų, ant galvos užsidėjusi nedidelę apvalią 
tiarą, rankoje laikanti lotoso ir papiruso žiedus,— atrodo, baigia tos epo- 
chos bareljefų stelose seriją. 

Žinome ir kitokių reljefų akmenyje, bet jau ne stelose. Jie ypač įdomūs 
tuo, kad kartoja motyvus, pažįstamus iš dramblio kaulo dirbinių ir iš me- 

talinių taurių. VIII ar VII amžiaus ale- 
bastrinis bareljefas iš Arado vaizduoja sta- 
čiakampę, pilną palmečių plokštumą, ku- : 00 MN 
rig aprémina stilizuotų bangų ornamentas. 
Žemiau, taip pat stačiakampiame plote 


Dias ead gl) SS Y 
matote sparnuota sfinksa, sėdintį ant že- 


mos pakylos (nuotr. 12). Verta démesio os JUD 

ypatinga palmečių forma, pasikartojanti 

tos voliutos ir keturi vertikalūs elementai 
viduryje. Ant sfinkso galvos dviguba egip- 
tietiška karūna, beje, ir pakyla primena 
egiptietiškas formas. 

Jau sakėme, jog palmetės kartojasi ir 
kituose bareljefuose. Vienas iš tokių ba- 
reljefų, saugomas Ženevos muziejuje, vi- 
durinėje plokštumoje vaizduoja stilizuotą 
augalą, kurį, be kita ko, sudaro dvi pal- 
metės; tą augalą saugo du ant užpa- 
kalinių kojų pasistiepę sparnuoti grifai 
(pieš. 7). Dekoratyvinės žuvies stuburkau- 
lio motyvų juostos plokštumos apačioje 
ir viršuje atskiria kompoziciją nuo ornamentinių plokštumų, iš kurių tik 
viršutinė išlikusi visa; ją puošia kelios eilės palmečių. Kitas reljefas iš 
Arado tą pačią sceną vaizduoja plokštumos viduryje. Čia trūksta apatinio 
dekoravimo, tuo tarpu viršutinėje dalyje vėl pasikartoja palmečių moty- 
vas, atskirtas banguoto ornamento juostos. Palmetes matome pagaliau ir 
bareljefo, rasto Adlune prie Tiro, fragmento vertikalios juostos dešinėje 
pusėje. Jis vaizdavo sėdinčią dievybę. Išliko galva sfinkso, puošiančio 
sosto šoną, taip pat kelis ir viena ranka, laikanti skeptrą. Priešais dievybę 


7. Reljefas iš Ženevos muziejaus 


stovi smilkytuvas (nuotr. 14). 


Sosto su sfinksais iš šonų motyvas taip pat yra senas, nors Finikijoje 
rasti pavyzdžiai paprastai priklauso vėlesniems laikams. Tačiau įdomus 
soste sėdinčios deivės paveikslas, rastas vietovėje Fi, į pietus nuo Tripolio, 
greičiausiai iš persų epochos, kaip mano Diuso, o ne helenistinių laikų, 
kaip teigia Ronsevalis. Sosto atkaltė aukšta, o priešais jį stovi pakojė, į 
kurią remiasi deivės kojos. Ant jos galvos matome saulės diską su deivės 
Hatoros ragais. Viena ranka atremta į kelį, dengiamą ilgo drabužio, kita 
ranka ištiesta į kitą figūrą, stovinčią maldininko poza priešais sostą. Vaiz- 
do viduryje, viršutinėje dalyje, matyti saulės diskas ir mėnulio piautuvas. 


Įdomus cokolio dekoravimas: du jaučiai, stovintys iš abiejų šventojo 
augalo šonų. 

Finikijai ir jos kolonijoms būdingi, nors svetimos kilmės, sarkofagų 
bareljefai. Seniausias, matyt, yra XIII—XII amžiaus Ahiramo sarkofagas 
su įrašu iš X amžiaus (nuotr. 1). Statmenos formos sarkofagas padėtas ant 
gulinčių liūtų, kurių kūnai pavaizduoti sarkofago šonų reljefuose, tuo 
tarpu galvų pilnos skulptūros — sarkofago galuose. Abiejuose sarkofago 
šonuose matome figurines scenas, virš kurių aplinkui eina ištisas lotoso 
puokščių ir žiedų, nukarusių žemyn, frizas. Šonuose pavaizduotos eisenų 
scenos: vienoje pusėje valdovas, kitų nuomone, dievas, su nuvytusiu lo- 
toso žiedu rankoje, sėdi soste, kurį puošia sparnuoti sfinksai ir kuris stovi 
priešais puotai paruoštą stalą; link jo eina šešios figūros, nešančios do- 
vanas ar besimeldžiančios. Kitame sarkofago šone tokios pat aštuonios 
figuros, tuo tarpu galuose matome po keturias moteris, kurios mušasi į 
krūtinę ir raunasi nuo galvos plaukus. Ant sarkofago ilsisi du liūtai, iškalti 
bareljefu, o pilnos jų galvų akmeninės skulptūros išsikišusios sarkofago 
galuose. Liūtų kūnai pavaizduoti išilgai antvožo, ant kurio šonų yra po 
dvi figūras, laikančias lotoso žiedus, vieną gyvą, kitą nuvytusį. Apibendri- 
nant galima pasakyti, kad aukų atnašavimo scena siejasi su antrojo tūks- 
tantmečio sirų ikonografija, kurią reprezentuoja, pavyzdžiui, garsi kaulo 
plokštė iš Megido, tačiau dekoravimo visuma, ypač jos pritaikymas sar- 
kofagui, daro šį paminklą originalų. 

Po Ahiramo sarkofago vėliau tokių radinių tėra iš V amžiaus, nes taip 
reikėtų datuoti Tabnito ir jo sūnaus Ešmunasaro sarkofagus (nuotr. 2). 
Padaryti iš juodojo bazalto, abu jie visiškai egiptietiško tipo ir tikriausiai 
buvo importuoti. Tabnito sarkofagas, tarp kita ko, buvo pakartotinai 
panaudotas, nes tai liudija ieroglifų įrašas, kuris mini pirmojo savininko 
vardą. Drauge su tais dviem sarkofagais rastas dar trečias, kuriame buvo 
moters griaučiai, nebaigtas ir, gal būt, sąmoningai aptrupintas. 

Vėlesniais laikais, V ir IV amžiuje, sarkofagų gamyba buvo gerokai 
išplėsta. Daugiausia jų buvo Sidone, kur paskutinieji atradimai dar padi- 
dino seniai žinomų paminklų skaičių, bet žinome taip pat egzempliorių 
ir iš kitų vietovių, ne tik Rytuose, bet ir Vakaruose. Sarkofagų tyrinėjimą 
pradėjo E. Kukanas, remdamasis Sidono pavyzdžiais: juose, iš vienos 
pusės, galima matyti ryškią Egipto įtaką, iš kitos pusės, didesnę graikų 
įtaką, vaizduojant ir puošiant galvas, kurios ištisai figūruoja ant sarko- 
fagų. Atsižvelgdami į jų priklausomybę graikų meno poveikio sričiai, tų 
paminklų čia neaptarinėsime. Tačiau reikia pabrėžti, kad graikų įtaka 
nebūtinai yra Aleksandro nukariavimų rezultatas, nes tikrai aplenkia 
juos keliasdešimčia metų. 

Dramblio kaulo raižiniai.— Dėl priežasčių, apie kurias kalbėjome, 
finikiečių meninė kūryba vystėsi daugiausia nedidelių formų pavidalu. 
Paminklų kilmę apibūdinti galima tik remiantis kritiška analize, nes iš 
tikrųjų visi buvo atrasti ne finikiečių teritorijoje. 

Smulkiosios plastikos srityje svarbiausią grupę sudaro dramblio kaulo 
bareljefai. Dauguma jų buvo rasta Nimrude, Samarijoje, Zendžirli, 
Arslan Taše ir Chorsabade, kai kuriose šalyse, gerokai nuo Finikijos nu- 
tolusiose: Samos, Kretos salose, Jalise, Rodo saloje, Bernardinų kapinyne 
Prenestėje (Italijoje). Pačios Finikijos teritorijoje, Sidone, rasta tik ke- 
letas pavyzdžių. Daugelyje bareljefų yra finikietiški įrašai, kurie nusako 
bent kai kurių kompleksų kilmę. 

Yra pagrįsta nuomonė, jog šios rūšies dirbinių paplitimas „daugelyje 
Sirijos ir Palestinos vietų, taip pat Viduržemio jūros baseine susijęs su 
jūrine finikiečių ekspansija ir būdinga jiems meninių daiktų prekyba. 
Tuo tarpu Asirijoje tie bareljefai atsirado kaip karo grobis arba buvo 
finikiečių amatininkų, įdarbintų rūmuose, vietoje padaryti. 

Dramblio kaulo raižinių Sirijos—Palestinos žemėje atsiranda keletas 
amžių prieš finikiečių epochą. Vėlesniojo bronzos laikotarpio, t. y. nuo 
XVI amžiaus pr. m. e., dramblio kaulo bareljefų atsiranda Alalache, Uga- 
rite, Bible, Megide, Lachiše ir kitose vietovėse. Tačiau šios rūšies dirbinių 
išsivystymas datuojamas, be abejonės, tik finikiečių epochos pradžia, 
vadinasi, geležies epocha, ypač nuo IX iki VIII amžiaus. Bareljefai turėjo 
dekoratyvinę paskirtį, jie puošė kulto arba karaliui priklausančius daik- 
tus: altorius, smilkytuvus, sostus, taburetes, lovas, stalus ir kitus baldus. 
Remiantis bibliniais teiginiais apie Saliamono šventovę ir apie Achabo 
„namus iš dramblio kaulo“?, galima manyti, jog bareljefai puošė taip 
pat šventovių ir rūmų sienas, bet tokiai išvadai stinga duomenų. Už labai 
kruopščią ir išsamią studiją apie bareljefus iš dramblio kaulo mes turim 
būti dėkingi R. D. Barnetui, kuris iš gausios medžiagos, rastos Nimrude, 
išskyrė „finikietiškąją grupę“, taip pat grupę, kurios svarbiausius stilis- 
tinius bruožus laiko siriškais, t. y. susijusiais su aramėjų centrais, išsidės- 
čiusiais krašto gilumoje. Be to, yra dar viena bareljefų grupė, kurią tema- 
tikos ir motyvų kilmės atžvilgiu galima pavadinti asiriška, net jei gamin- 
tojai buvo ne asirai. 

Pateiksime čia tikslią Barneto išvadą, pridurdami tik keletą bendrų 
savo pastabų. Pradėsime nuo bareljefų iš Nimrudo, kurie dalomi į dvi gru- 
pes, vadinamas jų atradėjų vardais —,Lajardo grupė“ iš šiaurės vakarų 
rūmų ir ,,Lofteso grupė“ iš pietryčių rūmų. 

Lajardo grupės bareljefai laikomi grynai finikietiškais. Šiaurės vakarų 
rūmus, kuriems jie priklausė, pastatė Ašurnasirpalas II (883—859), bet 


rastieji daiktai yra Sargono II (721—705) laikų. Žinoma, tai dar nereiškia, 
kad bareljefai padaryti tuo laikotarpiu; Sargonas II juos tada tik atsivežė 
į Asiriją. Nustatyti tikslesnę chronologiją Barnetui padėjo ieroglifinis 
įrašas viename iš fragmentų, kur ‘iwbnre gali reikšti vardą Ia'u-bi'di, 
Hamos karaliaus, kurį nugalėjo Sargonas mūšyje prie Karkaro. Daugumą 
Lajardo grupės bareljefų galima priskirti prie namų buities reikmenų, 
pagamintų tam karaliui ir Sargono pasiimtų, todėl jie priklauso VIII am- 
Ziaus pabaigai. Tos grupės kilmę visiškai patvirtina 1961 m. atrasti du 
dramblio kaulo bareljefai, iš kurių vienas mini Hamą, o kitas Laašą, ant- 
rąją karalystės sostinę. Dar daugiau, 1962 m. atrasti kiaukuto fragmentai 
su įrašu „Urchilina didysis karalius“ hetitų ieroglifais (Urchilina buvo 
Hamos karalius, kurį nugalėjo Salmanasaras III apie 850 m.). Pagaliau 
danų ekspedicija Hamoje atkasė dramblio kaulo apdirbimo atliekų ga- 
balus. 

Daugelis bareljefų — stačiakampės plokštės su ne taip giliu ir kiek 
gilesniu reljefu; taip pat pasitaiko ažūrinių bareljefų ir pilnos raižybos. 
Randame tokių motyvų: du vaikinai, rišantys papiruso švendres; vaikinas, 
kuris laiko vienoje rankoje lotoso stiebą, o kitą iškėlęs kažką sveikina ar 
laimina (nuotr. 17), dvi sparnuotos deivės, laikančios lotoso žiedus, sto- 
vinčios abipus Horo, kuris sėdi ant lotoso žiedo; šventąjį medį saugo gri- 
fai, kurie stovi abipus medžio arba tupi ant jo šakų; juodas stulpas ir 
sfinksai; sparnuoti sfinksai (nuotr. 18); karvė su atgręžta galva į veršį, 
kuris ja zinda; moteris lange (nuotr. 16); dvi figūros, sėdinčios abipus 
herbo su įrašytu vardu (nuotr. 15); ožka arba elnias, geriantis vandenį ar 
skabantis žolę; zengiantis liūtas; liūtas, papiruso lauke ryjantis negra. 

Kaip matyti, šioje bareljefų grupėje vyrauja Egipto įtaka. Kai kuriais 
atvejais juose gali būti išlikusių religinės prasmės motyvų, kitais gi jie 
sutampa su finikiečių pasaulėžiūra arba sukurti dekoratyviniais tikslais. 
Ypatinga vieta skiriama „moters lange“ motyvui. Barnetas, patyrinėjęs 
jo geneze, atpažino Astartos-Afroditės tipą, susijusį su mitu, kur taip 
pat iškyla Adonio tipo dievas, simbolizuojantis nekaltybės auką. Tokiu 
būdu turime reikalo su vietinės tradicijos motyvu, kurį klasikinėje epo- 
choje tęs Afroditės parakypiousa (Venus prospiciens) kultas Salamine, 
Kipro saloje. 

Ne visi bareljefai iš šiaurės vakarų rūmų yra to stiliaus, kurį Barne- 
tas pavadino finikietišku. Kai kuriuose yra mesopotamiškų motyvų: sto- 
vinčios viena priešais kitą asiriškoje rikiuotėje figūros (nuotr. 21), kar- 
tais su sparnuotu saulės disku, arba žvėrys, stovintys abipus užrašo arba 
stilizuoto medžio, 

27. Bronzinė vaza su geometriniais raštais, Nimrudas 


28. 


30. 


Bronziné vaza su ožkomis, medžiais ir schematisku kalnų piešiniu, 
Nimrudas y 


Bronzinė vaza sy žmonių figūromis ir schematisku kalnų piešiniu, 
Nimrudas 


Terakotos statulėlė iš Akzivo 


31. Antropomortfiškas indas iš Kipro 


32. Auksiniai finikietiški pakabučiai 

33. Protoeolinis kapitelis i$ Galgojos 
34. Bronzinis smilkytuvas iš Kurijono 
35. Stela su stulpo pavidalo betilu, Kart 

36. Stela su ,,Tanités ženklu“ bei kitais simboliais, Kartagina 


37. Stela su žynio atvaizdu, Kartagina 


38. Stela, puošta augalų ir dangaus kūnų motyvais, Kartagina 

42. Stela su betilais ir kaducėjais, Susa 


43. Stela su betilais ir kolonomis, Susa ' 


44. Stela su zmogaus pavidalo „„Tanitės ženklu“, Konstantina 

45. Stela su stabu-buteliu, Kartagina 


46. Stelos iš Gorfo viršutinė dalis 


47. Baalšileko sarkofagas, Kartagina 

Lofteso grupė, kurią Barnetas pavadino siriška, yra glaudžiai susijusi 
su Finikija. Ją pažįstame iš Nimrudo, iš pietryčių rūmų, kuriuose buvo 
gyvenama tarp 824 ir 703 m. pr. m. e. Tie bareljefai, tikriausiai, atvežti iš 
kažkokios Sirijos vietovės, Barneto nuomone, taip pat iš Hamos. Iš tik- 
rųjų tos vietovės sluoksnyje F rasta fragmentų, gana artimų Lofteso 
grupės bareljefams, o daugybė tos grupės panašumų su įvairiais pamink- 
lais iš Hamos apylinkių taip pat liudija apie jų giminingumą. Vieno barel- 
jefo iš Nimrudo įrašas ,Malkiramui" duoda, gal būt, ir tolesnių nuro- 
dymų. Barnetas mano, kad čia kalbama apie Edomo karalių Malki-ramu, 
kurį nugalėjo Sanheribas. Jei šis identifikavimas teisingas, visą grupę 
tenka datuoti VIII amžiaus pabaiga. Tačiau reikia priminti, kad, anot 
M. E. L. Malovano, šiaurės vakarų rūmai išsyk po Sargono mirties buvę 
sugriauti. Barnetas mano, jog bareljefai buvę iškalti Hamoje, dideliame 
šių meno dirbinių centre, Edomo karaliui Malkiramui. 720 m. Sargonui 
užkariavus Hamą, būtų buvęs sutrukdytas bareljefų perdavimas Edomo 
karaliui, o Asirijos karalius būtų paėmęs juos kaip karo grobį. Tokiu 
būdu abi grupės, Lajardo ir Lofteso, nors ir skirtingų stilių, būtų buvusios 
bendrai pagamintos Hamoje ir tuo pat metu atvežtos į Asiriją. 

Lofteso grupę sudaro visų pirma fragmentai dėžučių, taurių bei kitų 
indų, šukų ir šepečių, tokių pat plokščių, kaip ir Lajardo grupėje. Tema- 
tikos požiūriu Barnetas išskyrė fragmentus, kurie neatspindi Egipto įtakos, 
vadinasi, tiktai siriSkus ir tokius, kuriuose egiptiški bruožai leidžia su- 
vokti finikietišką gamybą arba bent vietinio finikietiško stiliaus pėdsa- 
kus. Dažniausiai juose vaizduojama: žmonės, besigrumiantys su liūtais 
arba sfinksais; tikroviški arba fantastiški žvėrys, besigrumiantys tarpu- 
savy (liūtai, jaučiai, grifai); moteriškos dievybės, apsirengusios arba nuo- 
gos, vaizduojamos frontaliai, kartais rankoje laikančios gėles arba liūtus; 
eisenos; sfinksai priešais šventąjį medį; pagaliau augalų motyvų — lapų 
ir rozečių — ornamentai. 

Šios grupės bareljefai, anot Barneto, susiję su ikonografinio ir stilisti- 
nio vidurio Sirijos meno tradicijomis. Kaip pavyzdį galima palyginti 
sfinksų prie šventojo medžio motyvą, naudojamą abiejose grupėse: Lof- 
teso grupėje išsyk matome didelę įvairovę, traktuojant motyvą ir išsau- 
gojant tvirtus ryšius su iš kitur žinomais sirų meno motyvais. Barnetas 
Lofteso grupę laiko neabejotinai siriška, savo pagrindine menine tradi- 
cija atsiskiriančia nuo Lajardo grupės, neginčijamai finikietiškos. 

Barneto klasifikaciją, kuri remiasi Nimrudo paminklais, patvirtina 
kiti dramblio kaulo bareljefai, atrasti vėliau Artimuosiuose Rytuose ir 
Viduržemio jūros baseine. Pradėsime nuo Arslan Tašo radinių, kurie 
sudaro vieningą grupę, artimą Lajardo grupei, ir tokiu būdu yra nauji 


liudininkai kūrybos, laikomos finikietiška. Vieno iš tų bareljefų įrašas 
mini „mūsų viešpatį Hazaelą“, kuris, atrodo, sutapatinamas su Damasko 
karaliumi, žinomu iš Biblijos ir iš Salmanasaro III (854—824) laikų asirų 
šaltinių. Vadinasi, šią bareljefų grupę finikiečių menininkai bus padarę 
Damasko karaliui apie IX amžiaus vidurį. Vėliau ji buvo atvežta į Asiriją 
ar kaip Bar Hadado (Hazaelo sūnaus) duoklės dalis Adadnirui (809—782), 
ar kaip Tiglatpilesaro III grobio dalis, nugalėjus Damaską 732 m. Pasta- 
rosios hipotezės naudai kalba faktas, kad Arslan Tašas (senovinis Cha- 
datas) buvo asirų rezidencija, valdant Tiglatpilesarui III, o gal ir anksčiau. 

Bareljefų iš Arslan Tašo tematika tokia: dvi, atrodo, moterų figūros 
su išskėstais sparnais, su dvigubom Aukštutinio ir Žemutinio Egipto ka- 
rūnomis, laikančios lotoso žiedus, stovinčios abipus mažojo Horo, kuris 
sėdi ant lotoso žiedo; dvi panašios moterų figūros abipus stilizuoto augalo 
su voliutomis; du jaunuoliai su dvigubomis Egipto karūnomis, rišantys 
papirusą, kurio viršuje sėdinčios deivės Maatės figūrėlė (pieš. 8); du 
avinai, stovintys vienas priešais kitą abipus augalo su stilizuotomis vo- 
liutomis (pieš. 9); sparnuoti sfinksai, einantys arba sėdintys su frontaliai 
atvaizduotomis galvomis; aukotojų eisena, pirmykštiškai puošianti simbo- 
linių motyvų frizą; moteris lange; ožka arba elnė su nuleista galva 
(nuotr. 19); karvė su galva, atgręžta į žindantį veršelį (nuotr. 20); pal- 
mečių frizai su šventaisiais augalais (nuotr. 23), su lotoso puokštėmis ir 
žiedais arba papirusu; papiruso žiedų ir puokščių pynės. Atskirai reikia 
paminėti dvi plokštes, turinčias ryškių siriškų bruožų: vienoje frontaliai 
atvaizduotas barzdotas vyras sukryžiuotomis ant pilvo rankomis, ilga tu- 
nika, o iš abiejų figūros pusių supinti stiebai; kitoje — barzdota figūra 
su ilgais garbiniais, trumpu sijonėliu, žengianti profiliuota baze, ant ku- 
rios jaučio atvaizdas. 

Nors ir probėgšmais buvo iškelta problema apie tuos du bareljefus, 
kurie, tarp kita ko, nelabai tenutolsta nuo egiptietiško azijiečių vaizda- 
vimo, bet akivaizdžiai matyti egiptietiška įtaka bareljefams iš Arslan Tašo, 
panašiai kaip ir jų giminingumas su Nimrudo grupe, kuri laikoma finikie- 
tiška. Taigi reikia manyti, kad Damasko karalius su užsakymais kreipėsi 
į finikiečių menininkus. 

Panašiai darydavo ir Izraelio karaliai. Samarijoje Omrio (879—869) ir 
Achabo (869—850) rezidencijos griuvėsiuose rasta kompleksas dramblio 
kaulo bereljefų. Paminklų datavimo klausimas sukėlė nesutarimų: vieni 
tvirtino, kad tai IX amžius, kiti — jog VIII. Pirmąją hipotezę paremia 
analogija su Arslan Tašo grupe iš IX amžiaus, kai kuriuose fragmentuose 
iškaltų raidžių pavidalas ir biblinė pastaba apie Achabo „namus iš dramb- 
lio kaulo". 

9. Dramblio kaulo bareljefas: du avinai vienas priešais kitą, Arslan Tašas 


Kalbant apie tipus, tenka išskirti, kaip ir Lajardo grupėje, bareljefus 
plokštesnius arba gilesnius, ažūrinius arba pilnos raižybos. Motyvus ran- 
dame tokius: Horas ant lotoso žiedo (nuotr. 22); dvi sparnuotos moterų 
figūros abipus juodojo stulpo su saulės diskais ant galvų ir lotoso žiedais 
rankose; egiptiSko pobūdžio figūros tarp palmečių ir visokių simbolių 
(nuotr. 25); zengiantys sparnuoti sfinksai (nuotr. 24); sparnuoti avinai 
abipus šventojo medžio su stilizuotomis voliutomis; žvėrių grumtynių 
scenos (pieš. 10); mirtinai susipiovusios ožkos; frizas iš lotoso žiedų ir 


10. Dramblio kaulo bareljefas: besigrumiantys žvėrys, Samarija 


puokščių (pieš. 11); palmetės, uždėtos viena ant kitos; dideli palmės žie- 
dai su užlenktais vainiklapiais ir platėjančiu stiebu; rozetės, pynės, geo- 
metriški raštai. Moters lange motyvų retai pasitaiko. Samarijos bareljefų 
ikonografija byloja apie visuotinę Egipto įtaką, panašiai kaip Lajardo 
grupės ir grupės iš Arslan Tašo ikonografija. Tie trys kompleksai yra svar- 
biausi kiekybės ir kokybės atžvilgiu. 

11. Dramblio kaulo bareljefas: frizas su lotoso žiedais, Samarija 


Vaizdui papildyti dar aptarsime bareljefus iš Chorsabado, kurie taip 
pat atspindi finikietiskus bruožus. Priklausė jie Sargono II (721—705) rū- 
mams. Vyraujantys motyvai: moteris lange, taip pat sparnuotos moterys 
abipus šventojo augalo; zengiantys sfinksai su frontaliai atgrezta galva, 
ornamentai iš lotoso stiebų ir žiedų. Priminsime dar keletą Ašuro barel- 
jefu su besiganančio arba geriančio ožio motyvu. O Zendžirli bareljefai, 
priklausantys IX ar VIII amžiui, dažnai yra artimi grupei, kuri laikoma 
siriška. Atrodo, kad, turėdami platesnės dokumentacijos, tą patį galėtume 
pasakyti ir apie Tel Halafo bareljefus. 

Bareljefu padalinimas į grupes ir finikietiškos bei siriškos serijos iš- 
skyrimas atrodo visiškai pagrįstas. Finikietiškoje serijoje Egipto įtaka 
vyrauja ne tik pasirenkant motyvus, bet taip pat juos apdorojant. Tiems 
bareljefams būdingas linearinis modeliavimas, priešingas raiškioms, 
erdvioms formoms, kilusioms iš siriškų tradicijų. Griežtai dekoratyvinis 
finikiečių dirbinių pobūdis sąlygojo antitezinių schemų paplitimą, net 
kartais religinio turinio motyvų išnykimą, tačiau, tikriausiai, ne tokiu 
laipsniu, kaip dažnai manoma. Nors motyvai vystėsi, kito ir netekdavo iš- 
raiškingumo, vis dėlto sunku patikėti, kad tokios figūros, kaip pavyzdžiui 
stinksas arba Horas, būtų visiškai netekę savo religinio turinio. 

Ryšium su tuo, kas anksčiau pasakyta, reikia pabrėžti, kad skirstymas 
į mokyklas kai kada remiasi nelabai tvirtu pagrindu. Iš samprotavimų 
apie bendrą Sirijos—Palestinos istorijos ir kultūros kryptį finikiečių epo- 
choje išplaukia, kad Finikija buvo meno centras, šviečiantis kitiems 
kraštams. Vadinasi, lieka be atsakymo klausimas, kad, gal būt, mokyklų 
krašto gilumoje išsiskyrimas, nors ir plintant vietinei, sirų, įtakai, buvo 
tik antrinis reiškinys, turint galvoje dramblio kaulo bareljefų gamybos 
centrą, kokiu visad buvo pakrantė. 


Metaliniai indai.— Kitas smulkiosios plastikos tipas, kurio pavyzdžių 
randame ne pačioje Finikijoje, bet vien tose šalyse, kurias pasiekdavo 
finikiečių įtaka, yra metaliniai indai iš bronzos, sidabro ir aukso su iški- 
liu dekoravimu. Šių indų gamyba susijusi su tradicija, užsimezgusia Uga- 


rite, tačiau, kaip ir kaulo bareljefų atveju, šių dirbinių raida ir itin įvai- 
riu motyvų sudėtis priklauso jau geležies epochai. Tie indai buvo atrasti 
Asirijoje (Nimrudas), Kipro saloje, Graikijoje (Atėnai, Delfai, Olimpija), 
Kretos saloje ir Italijoje (Prenesté, Cerveteris, Saleras). Priklauso jie 
VIII ir VII amžiui, jų bendras bruožas yra dekoratyvinis egiptietiškos 
(dažniausiai), mesopotamiškos ir egėjiškos ikonografijos motyvų susieji- 
mas. Kadangi radinių pačioje Finikijoje nėra, tai manoma, jog tų dirbinių 
gamybos vieta buvusi Kipras. Tačiau tam prieštarauja finikietiški įrašai: 
įrašas ant indo, rasto Bernardinų kapuose Prenestéje, buyo jau seniai Ži- 
nomas, kitus neseniai identifikavo Barnetas, kuris šia tema ruošia plačią 
studiją. Griežtas egiptietiškų elementų vyravimas taip pat nurodo Fini- 
kiją, kaip pirminį gamybos centrą, nors tai nepaneigia galimybės, kad 
kai kurie indai galėjo būti padaryti Kipre. Taip pat reikia atminti, jog 
kai kurie iš Italijoje atrastų indų nutolsta nuo finikietiško stiliaus. Kaip 
ir daugelio orientalinio meno paminklų, neįmanoma tiksliau nustatyti jų 
pagaminimo datos ir vietos. 

Pradėsime nuo vazų iš Nimrudo, kurias Lajardas rado taip pat šiaurės 
vakarų rūmuose, kaip ir dramblio kaulo bareljefus; daiktai iš tų rūmų 
priklauso Sargono II laikams, tai ir vazos negali būti daug vėlesnės. Jos, 
tikriausiai, padarytos dar VIII amžiuje. 

Kiekvienas tų indų turi tokius bendrus bruožus: centre medalionas, 
dekoravimas klostosi koncentriškais ratais, motyvai geometriniai, šalia 
žmonių ir žvėrių figūros, ne tik dekoratyvinėse juostose, bet ir tarp jų. 
Paprasčiausių tipų tarpe atkreipia dėmesį vaza su dideliu medalionu; jį 
sudaro centrinė rozetė su trim ratais žiedinių kilpų, kuriuos vieną nuo 
kito skiria taškų eilės. Medalionas yra svarbiausia vazos dekoratyvinė 
dalis (nuotr. 27). Paprastesnių indų ornamentinius motyvus sudaro dau- 
giausia geometrinių elementų eilės, kartais augalinių — palmetės, papi- 
ruso žiedai ir puokštės — arba žvėrinių — sparnuoti sfinksai, skarabėjai, 
fantastiški paukščiai, elniai ir ožkos. Puošmenų metopose matome ketur- 
sparnius skarabėjus, rozetes, Horo akis ir apskritus elementus. 

Labiau komplikuotą tipą atstovauja vaza su medalionu, kurį sudaro 
kelios koncentrinės rozetės ir jas supanti žvaigždė, o tarp jos spindulių — 
kitos rozetės. Likusią vazos dalį užima koncentriniai frizai su žvėrių figt- 
ru eilėmis; juos dalo iš centro spinduliškai einančios figūros su dviem 
veidais (pieš. 12). 

Tarp labiau komplikuotų tipų dažni yra indai, kurių vidurinė dalis 
dekoruota geometriniu raštu, o kraštinę juostą sudaro didesni ir platėjan- 
tys žmonių bei žvėrių atvaizdai. Imsime keletą pavyzdžių: dubuo su kraš- 
tiniu frizu, vaizduojančiu du ožius vieną priešais kitą ir šventąjį medį 

tarp jų (nuotr. 26); dubuo su kraštiniu frizu, vaizduojančiu du paukščius, 
plėšrūniškai ryjančius kiškį; kitame dubenyje matome koplytėles, kuriose 
stovi po du sparnuotus grifus su dvigubomis egiptiečių karūnomis iš 
abiejų pusių siauro stulpelio su sparnuotu skarabėjumi; kitas dubuo 
vaizduoja medžiotojus, kurie su ietimis veja liūtus; liūtų medžiojimas iš 
vežimo vaizduojamas išorinėje kito dubens pusėje, kur vežime stovįs šau- 
lys atsigręžęs atgal (šis motyvas, kaip sakė Brestedas, atsiradęs Egipte, 
o iš ten per finikiečių meną patekęs į Asiriją). 

Centrinio medaliono dekoravimas žmonių figūromis randamas dube- 
nyje, kurio medalioną supa dvi koncentrinės juostos, puoštos žvėrių ir 
žmonių atvaizdais. Medalione matome sceną, tipišką Sirijos bei Anatolijos 
menui: dvi figūros, esančios viena priešais kitą, griebia tarp jų stovinčią 
figūrą su sukryžiuotomis rankomis ir muša ją per galvą. Tai labai įdomu, 
nes perėjimą prie dekoratyvinių indų be centrinio medaliono arba su 
deformuotu medalionu parodo dubuo, kurio viduryje keturi moterų vei- 
dai aplink lęšio pavidalo motyvą, apsuptą schematiškais kalnų piešiniais; 
aplink eilės figūrų, atrodo, dievų, kurių neskiria, kaip kitais panašiais 
atvejais, tipiška dekoratyvinė juosta (nuotr. 29). 


Pagaliau seriją indų be centrinio medaliono arba su deformuotu me- 
dalionu, kurių visas paviršius dekoruotas, reprezentuoja vaza su ovaliniu 
lęšio formos motyvu viduryje, aplink kurį schematiškai pavaizduoti kau- 
burėliai, sudėlioti žvaigždės pavidalu. Ant jų negiliu reljefu atvaizduo- 
tos ožkos ir medžiai (nuotr. 28). Kitą indą, neturintį centrinio motyvo, iš- 
tisai dengia besikaunančių liūtų ir grifų piešinys, 

Kipro saloje rasti indai tapo objektu išsamios studijos E. Gjerstedo, 
kuris suskirstė juos grupėmis pagal tam tikrus laikotarpius. Čia atkrei- 
piame dėmesį į indus, kuriuos Gjerstedas apibūdina kaip kiprofinikietiš- 
kus, dalindamas juos į tris grupes: I (800—700 m. pr. m. e.), II (700—600) ir 
III (600—500). Galimas daiktas, kad tuos indus, išsiskiriančius kai kuriais 
originaliais bruožais ir dekoravimo tendencijomis, reikėtų greičiau pri- 
skirti finikiečių amatininkams, dirbusiems Kipre, negu laikyti importu 
iš Finikijos. 

Pirmajai grupei priklauso sidabriniai indai iš Amato su mažu meda- 
lionu viduryje ir trimis koncentrinėmis dekoratyvinėmis juostomis 
(pieš. 13). Pirmoji juosta vaizduoja eilę sfinksų, kiekvienas su išskleistais 
sparnais, su saulės disku ir urėjais ant galvos; antroje matome egiptietiš- 
kas dievybes ir sparnuotą skarabėjų ant egiptietiško tipo altorių, Horo 
figūrą ant lotoso žiedo ir stilizuotą palmę, nuo kurios žiedus skina dvi 
finikietiško arba, apskritai kalbant, azijietiško tipo figūros; trečioje juos- 
toje iš dešinės pusės matome karius, asiriškoje rikiuotėje atakuojančius 
miestą su akmens sienomis ir bokštais, kairėje — egiptietiško tipo figūras, 


J 
5 Y 7 
o Mi V 4 
= ^ ne 
4 E 
iN 
2 QN 


t 
y 
Q 
QU 
y 


13. Bronzinis dubuo iš Kipro, I grupė 

14. Bronzinis dubuo iš Kipro, II grupė 


kurios kopėčiomis lipa ant tų sienų, tuo tarpu kitos kerta medžius egėjiš- 
kais kirviais. Indai verti ypatingo dėmesio, nes tai yra tipiškas pavyzdys 
įvairių motyvų susiejimo, ir kur kas laisvesnio, negu tai buvo įmanoma 
bareljefuose iš dramblio kaulo. 

Antrajai kiprofinikietiškai grupei priklauso trys vazos: dvi iš Česnolo 
kolekcijos ir viena esanti Luvre. Indas Nr. 4554 iš Cesnolo kolekcijos 
(pieš. 14) yra vienintelis pavyzdys, kur medaliono dekoravimo motyvas 
yra, atrodo, asiriškos kilmės, jeigu tai nėra antrojo tūkstantmečio siriškos 
tradicijos tęsinys: mitologinė būtybė — genijus su keturiais išskleistais 
sparnais, uzmuSantis liūtą, pasistiepusį ant užpakalinių kojų. Du koncent- 
riniai frizai, atskirti pyne, vaizduoja: vidurinysis — karves, sfinksus ir 
žirgus, taip pat šaulį tarp nedidelių medžių; kraštinis — eilė motyvų: gri- 
fai, sfinksai, ožkos, lipančios į medį, faraonas, nugalintis priešus, herosas, 


nuduriantis grifą. Kito indo iš Česnolo kolekcijos, Nr. 4556, išliko tik 
fragmentai, bet galima išskirti keletą frizų su karinėmis scenomis, o vidurį 
užima scena, vaizduojanti, kaip faraonas žudo savo priešus. Pagaliau tre- 
čioji antros grupės vaza kilusi iš Idaliono ir dabar saugoma Luvre. Didelį 
vidurio medalioną supa šešialapės rozetės ir dvi eilės augalinių motyvų. 
Viduriniame frize kaitaliojami heroso, ietimi smeigiančio baidykles, ir 
šventojo augalo su stilizuotomis voliutomis motyvai; kraštiniame frize 
ištisa scena: matome raitelius, šaulius, kareivius, kupranugarius ir vežė- 
čias ir visa tai papildančius augalų motyvus. 

Trečiąją kiprofinikietiškų indų grupę sudaro du egzemplioriai, vienas 
su žvėrių figūromis viduryje ir su koncentriniais frizais, antras — su fa- 
raonu, žudančiu priešus, o frizuose grifai ir sfinksai, kurių kiekvienas 
padėjęs leteną ant pargriauto žmogaus galvos. Kraštinis šito indo frizas 
vaizduoja pasikartojančias heroso kautynes su liūtu arba grifu (pieš. 15). 

15. Bronzinis dubuo is Kipro, III grupė 

16. Bronzinis dubuo iš Olimpijos 


Artimųjų Rytų ir Kipro rajono finikiečių stiliaus indų pavyzdys yra 
vaza iš Olimpijos (pieš. 16). Viduryje matome didelę aštuonkampę žvaigž- 
dę su šešialapėmis rozetėmis tarp spindulių, kuriuos juosia platus frizas 
su siauromis pynėmis iš abiejų pusių. Frizas suskirstytas dalimis, iš kurių 
keturiose priešpriešiais atvaizduotos dievybės, pakaitomis nuogos ir apsi- 
rengusios, su sparnuotais saulės diskais virš galvų; likusiose keturiose 
dalyse — dvi aukojimo scenos, muzikantų grupė ir grifo užmušimo scena. 

Du sidabriniai VII amžiaus indai yra žinomi iš Italijos, Bernardinų 
kapinių Prenestėje. Vienas, aiškiai egiptietiško tipo, viduryje vaizduoja 
dažną faraono, žudančio priešus, motyvą, aplinkui keturios papiruso val- 
tys, kuriose plaukia dievybės ir sparnuoti skarabėjai; tarp valčių lotoso 
žieduose kitos figūros. To frizo viršuje ir apačioje randame ieroglifinių 
įrašų pamėgdžiojimus, neimanomus iššifruoti; tarp jų valdovo Ešmuna- 


17. Bronzinis dubuo iš Prenestės, egiptietiškas stilius 


saro ben Ašto vardas užrašytas finikietiškai (pieš. 17). Antro indo centri- 
niame medalione vaizduojami egiptiečių kariai ir azijietis vergas. Vidu- 
rinis frizas vaizduoja eilę žirgų ir paukščių, tuo tarpu kraštinis — karius 
ir asiriškus vežimus karinėse scenose. Taip pat neapsieinama ir be egip- 
tietiško saulės disko. 

Šie rinktiniai pavyzdžiai gerai iliustruoja metalinių indų reikšmę fini- 
kiečių meno istorijoje. Geriausiai jie atspindi tris bruožus: būdingą tam 
menui kaimyninių šalių ikonografijos motyvų įsisavinimą, tų motyvų 
ornamentavimą ir jų paplitimą Viduržemio jūros pasaulyje. Be to, reikia 
pabrėžti tam tikrą nepriklausomumą tos meno rūšies, kurios ypatingumas 
ir originalumas prilygsta pasiskolintų elementų daugumai. Aiški yra 
egiptietiškos įtakos persvara, ne mažiau aiškiai pasireiškia tipiškas polin- 

kis ornamentuoti ir naudotis sirų, kartais ir asirų tradicijomis. Reikia pažy- 
mėti, kad ši kūrybos šaka, skirtingai nuo kitų, nepasireiškia punų mene 
Vakaruose. 


Gliptika.— Prie finikiečių graviravimo meno paminklų priklauso ska- 
rabėjaus arba panašios formos spaudai su giliaspaudiniu piešiniu apati- 
nėje dalyje. Tiesa, yra surasta keletas cilindrinių antspaudų su finikietiš- 
kais vardais, tačiau tai neliudija, kad jie finikietiškos kilmės. Neabejotina 
asiriška arba persiška tų cilindrų ikonografija patvirtina jų mesopota- 
mišką arba iranietišką kilmę; užrašas yra antraeilis priedas, pažymintis 
nuosavybę. Spaudų, o ne cilindrinių antspaudų vyravimas yra būdingas 
geležies amžiui Sirijoje ir Palestinoje kaip alfabeto paplitimo išdava. Nuo 
alfabetinio rašto atradimo vietoje molio rašymui imta vartoti papirusas. 
Cilindrinis antspaudas, kuris buvo graviruojamas molio lentelėje, tokiu 
būdu išnyksta, o paplinta egiptietiško tipo skarabėjaus vartojimas. Ska- 
rabėjaus forma, tarp kitko, buvo pritaikyta ne tik antspaudui, bet taip pat 
ir žiedui arba kaklo vėrinio elementams; visais šiais atvejais remtasi ma- 
giškąja ir apotropaine reikšme, kuri sąlygoja ir bent jau iš dalies paaiš- 
kina ikonografiją. 

Geležies epochoje spaudai paplinta visame Sirijos—Palestinos regio- 
ne: daugybę šios meno rūšies pavyzdžių randame ne tik finikiečių mies- 
tuose, bet taip pat izraelitų ir aramėjų vietovėse. Taigi svarbu atskirti 
tikrai finikietiškus dirbinius ir nustatyti, kiek jie susiję su visais kitais. 
Turint omenyje, kad spaudų pavyzdžių, tikrai kilusių iš finikiečių mies- 
tų, yra labai nedaug, ši problema kelia nemaža sunkumų. Vis dėlto dide- 
lė paspirtis yra įrašai: ypač teoforiniai vardai tikroviškai nurodo savi- 
ninko kilmę. Tarp kita ko, panašiai kaip kitose smulkiosios plastikos ša- 
kose, verti dėmesio argumentai, paremti ikonografija ir bendra meno 
centrų situacija. 

Plati K. Galingo studija apie antspaudų ikonografija įgalina išskirti 
šiuos motyvus: žingsniuojantis sparnuotas sfinksas (prieš. 18); liūtai, sė- 
dintys ant pakylų vienas priešais kitą; bėgančios ožkos (pieš. 19); ožka, 
žindanti jauniklį; sakalas su išskėstais sparnais; frontaliai atvaizduota 
dievybė su keturiais išskleistais sparnais; tokia pat dievybė, zengianti su 
šakele rankoje; dievybių su žvėrių galvomis scena; figūra su aukšta tiara 
ir skeptru priešais smilkytuvą; žengianti figūra su dviguba karūna ir 
strėnjuoste, vienoje rankoje laikanti lazdą su mėnulio piautuvu antgalyje, 
kitą iškėlusi pasveikinimui ar palaiminimui (pieš. 20). Su šiais motyvais 
paprastai derinamas sparnuotas saulės diskas, saulės diskas su mėnulio 
piautuvu ir urėjus, užpildantis foną. 


18, Finikietiškas antspaudas su sfinksu 


20. Finikietiškas antspaudas su žengiančia 
figūra 


19. Finikietiškas antspaudas su ožka 


Be išvardintų įvaizdžių, kuriuos 
randame inskribuotuose antspauduo- 
se, žinome dar kitokių, aptinkamų 
antspauduose be įrašų: ketursparnis 
skarabėjus; nuogas Horas, klūpantis 
ant lotoso žiedo su dviem urėjais iš 
šonų; Mažutis Horas ant stulpo džed 
ir dvi figūros siriškoje rikiuotėje; 
dievas Bešas atvaizduotas frontaliai; 
klūpanti figūra su keturiais išskėstais 
sparnais; du sparnuoti sfinksai abi- 
pus šventojo augalo; Izidė, maitinan- 
ti stovintį Horą; dievybė su sakalo 
galva, saulės disku ir urėjumi; du 
grifai, užsiropštę ant augalo su stili- 
zuotomis voliutomis. Visuose šiuose 
motyvuose dominuoja egiptiečių įta- 
ka. Kai kuriuos antspaudus, atrodo, 
iš persų epochos, galima priskirti fi- 

nikiečiams; jie vaizduoja barzdotą dievą soste, kartais su sfinksais iš šonų, 
priešais aukurą. Kai kurie iš tų antspaudų, gal būt, vėlesni už kitus, buvo 
rasti Vakaruose. Neseniai paskelbta nuomonė, kad atvaizdas juose — 
Melkarto. 

Išskyrus pastarąjį motyvą, visas Sirijos ir Palestinos antspaudų meno 
ikonografinis kompleksas atspindi vyraujančią Egipto įtaką, kaip ir mo- 
tyvus, su kuriais jau susidūrėme finikiečių dirbiniuose iš dramblio kaulo 
ir metalo. Tokiu būdu peršasi išvada, kad antspaudų gamyba koncentravosi 
finikiečių miestuose. Todėl tie dirbiniai izraelitų ir aramėjų miestuose ga- 
lėjo atsirasti arba importo keliu, arba finikiečių amatininkų pagaminti, 
arba pagaliau vietos amatininkų padaryti mėgdžiojant finikiečių dirbinius. 


Kiti meninio amato dirbiniai.— Panašaus dėmesio susilaukia tyrinėji- 
mas brangenybių, iš kurių tik nedaugelis rasta Finikijoje, kitos — Kipro 
saloje, Kartaginoje, Sardinijos saloje, Etrurijoje ir Ispanijoje (jų motyvai, 
suprantama, ne tokie sudėtingi, kaip kitų meno rūšių). Tai yra kaklasaičiai, 
apyrankės, žiedai, įvairūs segtukai, pektoralės, medalionai, paprastai iš 
aukso ir puošiami repulsavimo technika (nuotr. 32). Pasikartojantys mo- 
tyvai: tai nuogos moters figūra — vaisingumo simbolis, skarabėjai, sfink- 
sų, liūtų, ožkų, paukščių galvos, augalų piešiniai, daugiausia palmetės, 
ir geometriniai ornamentai. Kaip įprasta, vyrauja Egipto ikonografijos 
įtaka. 

Būdingas Finikijai amatas buvo stiklo gamyba. Nors finikiečiai — prie- 
šingai, negu tvirtina kai kurie senovės autoriai — neišrado šios technikos, 
bet, be abejonės, ją vystė. Be to, jie gamino ne tik nepermatomą stiklą, 
kuris buvo žinomas egiptiečiams, bet ir vertingą permatomą stiklą, daž- 
nai vaivorykštės spalvų. Todėl pelnytai Plinijus" savo veikale giria Sidono 
stiklo dirbtuves. Puodukai, buteliukai ir flakonai, kurių gausiai randama 
ne tik kapuose, vėliau, romėnų epochoje, yra masiško eksporto į Vakarus 
prekė. 

Persų epochoje prasideda monetų kalimas. Seniausia jų, atrodo, yra 
iš Tiro ir priklauso V amžiaus viduriui. Vienoje jos pusėje matome tarp 
bangų delfiną ir purpurinę kriauklę, antroje pusėje — pelėdą. V amžiaus 
pabaigoje ir IV pradžioje monetų pasirodo ne tik Tire, bet ir Arade, Si- 
done ir Bible. Tiro monetų vienoje pusėje kartojasi pelėdos motyvas, 
kitoje — delfino ir kriauklės arba Melkarto, sėdinčio ant hipokampo ir 
laikančio lanką, motyvas (pieš. 21). Arado monetos averse matome pusiau 
žmogaus, pusiau žuvies pavidalo dievybę (pieš. 22) arba vyro galvą su 
barzda, reverse — galerą arba hipokampą tarp bangų. Sidono monetos 
kur kas įvairesnės: averse — galera ties priešų miestu arba tik galera 

21. Tiro moneta 22. Arado moneta 


jūroje, arba pagaliau barzdota galva su kepure; reverse — persų karalius 
vežime su savo vežėjų, o už vežimo pėsčia figūra, gal būt, Sidono kara- 
liaus; arba taip pat persų karalius, šaunąs iš lanko arba nukaunantis liūtą. 
Galiausiai Biblo monetų averse matome laivą ir hipokampą, reverse — 
suopį arba liūtą, kuris puola jautį. Monetų kalimas yra atitinkamai vėles- 
nis reiškinys ir kaipo toks jis nėra būdingas geležies epochos finikiečių 
civilizacijai; kur kas labiau ši gamybos šaka išsivysto helenistinėje epo- 
choje. 

Iš eilės pereisime prie terakotos. Daugelį statulėlių randame kapuose, 
ypač moterų figūrų. Kai kurios jų labai originalios, pvz. figūrėlė iš Akzivo 
(nuotr. 30), vaizduojanti moterį, glaudžiančią vaiką prie veido. Figūrėlių, 
daugiausia vyriškų, grupę Konteno rado Sidone, jos išsiskiria egiptietiškais 
Ozirio perukais ir barzdomis arba aukštomis smailiomis siriško tipo kepu- 
rėmis. Kai kurie amuletai, rasti kapuose, taip pat yra iš terakotos (kai 
kurie iš stiklo); jie taip pat ištisai yra egiptietiško pobūdžio, kaip Akzive 
rasta figūrėlė su šuns galva. 

~ 1946 metais Cherajebe rasta svarbią terakotos grupę, kurią tyrinėjo 
Šehabas, sudaro daugiausia helenistinės figūrėlės. Tačiau kai kurios jų 
yra iš kiek ankstesnių, negu ta epocha, laikų ir atspindi egiptiečių įtaką: 
tai figūrėlės su egiptietiškais galvos apdangalais, Harpokratas, Bešas, 
Apis. Tam tikrais atvejais persų įtaka aiškiai pasireiškia barzdotose figū- 
rélese su būdingomis kepurėmis, 

Tarp keramikos dirbinių išsiskiria lygaus paviršiaus indai, ryškiai 
raudonai glazūruoti, kuriuos randame daugelyje pajūrio vietovių (Akzive, 
Bet-Pelete, Dore, toliausiai er-Retabe Nilo deltoje). Daugiausia susidu- 
riame su trim formom: ąsočiai su platėjančiu kraštu, ąsočiai su ilgu kaklu 
ir trigubu snapu ir taip pat dvigubo kūgio ąsočiai. Seniausi šių trijų tipų 
egzemplioriai priklauso tikriausiai IX— VIII amžiui, jų formos paplito ypa- 
tingai VII amžiuje, o kai kuriuose rajonuose išsilaikė mažų mažiausiai iki 
VI arba V amžiaus. Tos formos kildinamos iš metalinių indų, ką liudija 
snapų forma arba apvadas per kaklo vidurį. Šalia šios keramikos randame 
Finikijoje daug kasdienės buities indų, neglazūruotų, pvz. tipiškų lėkščių 
su dekoruotu dugnu ir kraštais ir ne mažiau tipiškų be gaubto lempų su 
vienu dagčiu, kiaušinio formos amforų su kampuotomis ąsomis ir ąsočių 
su viena ąsa. 


PENKTAS SKYRIUS 


EKONOMIKA IR PREKYBA 


Ekonomika.— Apie ekonominį. finikiečių miestų gyvenimą nedaug 
tėra žinių. Tačiau pabandysime, remdamiesi netiesioginiais duomenimis 
ir archeologiniais šaltiniais, pateikti faktus, kurie padės apibūdinti aplin- 
kos sąlygojamą finikiečių visuomenės ūkio specifiką ir įgalins suprasti 
finikieciams būdingus istorinius ir kultūrinius reiškinius. Reikia išsyk 
pabrėžti, kad dauguma šaltiniuose randamų duomenų liečia Finikijos ko- 
lonijas, ypač Kartaginą. Nors šitaip dokumentuoti ekonominiai santykiai 
paprastai kildinami iš pačios Finikijos, metodologinio tikslumo dėlei aptar- 
sime juos vėliau atitinkamoje vietoje. 
žemės plotus, kuriais disponavo, ir plėtė dirvas net ant Libano kalnų šlaitų, 
o vandenį irigacijai sėmė iš kalnų šaltinių. Sąnašų žemė buvo tinkama 
javų auginimui, tuo tarpu uolėtus plotus buvo galima panaudoti plan- 
tacijoms. 

Javų, ypač kviečių, kultivavimo būdas, tikriausiai, nėra pasikeitęs net 
iki dabartinių laikų. Punų stelos vaizduoja paprastą,— kaip liudija Mago- 
nas, — jaučių traukiamą plūgą, panašų į šiandieninius Berberijos ir Sirijos 
plūgus. Rasti apvalūs rato pavidalo akmenys, geriau ar blogiau išsilaikę, 
tikriausiai, buvo vartojami grūdams malti. Vynuogės, alyvmedžiai, figos 
ir datulių palmės buvo labiausiai paplitusios plantacijų kultūros. Kai kurie 
Finikijoje rasti dideli akmenys su skyle, gal būt, yra vynuogių arba alyvos 
grūstuvų dalys. Vynuogininkystė Vakaruose, ir ypač Kartaginoje, apie 
kurią kalba Magonas ir Kolumela, bent iš dalies, tikriausiai, atėjo per 
finikiečių patirtį Taip pat paplitęs Kartaginoje granatų kultivavimas, 
matyt, irgi kilęs iš Finikijos. 

Geriamasis vanduo finikiečių miestams, ypač esantiems salose, lietų 
metu buvo kaupiamas didelėse cisternose. Archeologai atrado daugybės 
cisternų liekanas, o įdomus Strabono pasakojimas nurodo, kokiu būdu 
Arado gyventojai naudojo povandeninį šaltinį: toje vietoje, kur jūros 

dugne tryško šaltinis, buvo įtaisytas alavinis varpas, iš kurio odiniu vamz- 
džiu vanduo tekėjo tiesiai į salą!. 

Ypatingą reikšmę finikiečių ūkiui turėjo kedrų ir kėnių miškų eksplo- 
atavimas. Visuose kaimyniniuose kraštuose mediena turėjo didelę paklau- 
są. Egipto šaltiniai, ypač liesdami Biblą, kalba apie šią prekybą jau nuo 
istorijos užuomazgų. Mus dominančioje epochoje atsirado biblinių ir me- 
sopotamiškų šaltinių, kurie buvo aptarti istorijos skyriuje. Sargono II 
reljefas vaizduoja medžio kamienų transportavimą laivais. Į Egiptą me- 
džiai, aišku, buvo gabenami jūra; iki Mesopotamijos — karavanų keliais 
net iki Eufrato, o toliau pasroviui plukdomi upe. Transportavimo aplin- 
kybes charakterizuoja Nabuchodonosoro įrašas, kuriame kalbama apie 
ekspediciją į „Libaną, kalnus kedrų ir žaliųjų miškų, kur oras žvarbus": 


Nabu ir Marduko, mano valdovų, lieptas, apginklavau savo kariuomenę žygiui 
į Libaną. Išvijau ten priešus ir iš kalnų, ir iš slėnio ir atnešiau laimę žemės 
širdžiai. Surinkau ir atvedžiau į jos sodybas išsisklaidžiusius žmones. Padariau 
tai, ko nė vienas karalius iki manęs neįstengė: perskėliau aukštus kalnus, iškir- 
tau iš kalnų akmens luitus, atvėriau perėjas, paruošiau kelią kedrams vežti. 
Arachtu kanalu kaip upės švendres nuplukdžiau didžiulius kedrus, aukštus ir 
galingus, didžiai gražius ir didingai atrodančius, Libano turtą, ir atgabenau juos 
Marduko, karaliaus, akivaizdon.? 


Finikiečiai taip pat naudodavo akmenis. Jau pats kapų uolose kalimas 
liudija apie jų sugebėjimus akmens apdirbimo srityje. Didžiuliai luitai 
miestų mūrų statybai buvo imami iš akmens karjerų; tikriausiai, daugeliu 
atvejų statyboje zaliavinius luitus išstūmė tašytų akmenų luitų panaudo- 
jimas, bet pati technika nėra pakankamas pamatas chronologijai. Akmens 
sarkofagai tai sekantis techninio akmenkalystės tobulumo įrodymas. 

Pagrindinė gamybos šaka buvo tekstilės pramonė. Homeras daugelį 
kartų mini įvairiaspalvius sidoniečių drabužius, o egiptiečių piešiniai, 
vaizduojantys azijiečius, kuriuos ne visada galima pavadinti finikiečiais, o 
veikiau sirais, parodo juos margaspalviais drabužiais. Kaip žinoma, fini- 
kiečiai pagarsėjo dažydami audeklus natūraliais dažais, gaunamais iš mo- 
liuskų murex trunculus arba murex brandaris atmainos, kurių kadaise 
buvo gausybė finikiečių pakrantėje ir kurie dėl intensyvaus gaudymo 
ilgainiui išnyko. Negyvos sraigės leisdavo skystį, kuris dažydavo viole- 
tine spalva. Tai ir buvo tas garsusis finikiečių purpuras, iš kurio kilo 
Finikijos ir finikiečių pavadinimas. Priklausomai nuo skysčio tirštėjimo 
ir nuo laiko, kiek tas skystis išbūdavo prieš saulę, buvo galima išgauti 
atspalvius nuo rausvo iki tamsiai violetinio. Be daugybės literatūrinių 
liudininkų, didžiuliai šių kriauklių sluoksniai Tiro ir Sidono apylinkėse 
byloja apie finikiečių veiklą šioje srityje. Į pietus nuo Sidono yra kalva, 


kurią tiesiog sudaro storas kiaukutų sluoksnis. Vietos, kur sraigės buvo 
laikomos prieš saulę, kuri jas numarindavo ir padėdavo išsiskirti dažams, 
tikriausiai, būdavo atokiau nuo miestų, nes gyvūnėliai pūdami skleidė 
stiprų ir šleikštų dvoką. Kriauklių sluoksnių yra taip pat ir Vakaruose, 
jie liudija apie dažymo meno paplitimą ir kolonijose. 

VII amžiuje išauga kita svarbi pramonės šaka — stiklo gaminimas. 
Kaip jau minėjome, negalima tiesiogiai pritarti Plinijaus pasakojimui?, 
pagal kurį finikiečiai israde būdą stiklui gaminti, nes egiptiečiai turėjo 
stiklą jau anksčiau. Tačiau finikiečiai gerokai išvystė jo gamybos tech- 
niką ir išrado receptą permatomam stiklui, kuris Egipte buvo nežinomas. 
Stiklo pūtimo išradimas paplito tik I amžiuje pr. m. e. 

Metalo ir dramblio kaulo apdirbimą jau aptarėme skyriuje apie meną: 
šios gamybos šakos reikalavo plačių prekybinių santykių. Varis buvo 
gabenamas iš Kipro, sidabras ir auksas iš Etiopijos ir, gal būt, iš Anato- 
lijos (nors vario ir geležies kasyklų buvo ir arčiau, Vadi-Arabe, ir jas in- 
tensyviai eksploatavo Saliamonas), dramblio kaulą iš Indijos ir Punto. 
Visa tai liudija, kokią didelę reikšmę turėjo Raudonoji jūra, kaip preky- 
binis kelias į Afrikos ir Indijos pakrantes. Finikiečių ūkis rėmėsi prekyba: 
buvo intensyviai išnaudojami natūralūs krašto resursai ir tuo pat metu 
iš toli dideliais kiekiais buvo gabenama žaliava, kad galima būtų ją per- 
dirbti ir siųsti atgal jūrų keliais. 


Prekyba.— Finikiečių miestų prekyba, gal būt, geriausiai atsispindi 
žodžiuose hebrajų pranašų, kurie koneveikė finikiečių miestus, jų buvusį 
didingumą priešpastatydami būsimiems griuvėsiams. Izaijo, Jeremijo ir 
Ezekiėlio pranašystės liečia Sidoną ir visų pirma Tirą. Ezekiėlio prana- 
šystė, ilgiausia ir teikianti daugiausia informacijos, šitaip vaizduoja Tiro 
turtingumą: 


O Tire, kuris vadinamas tobuliausios grožybės laivu, tavo valdos yra jūros vi- 
duryje. Tavo statytojai padarė tave tobulai gražų. Iš Saniro kėnių jie pastatė 
tave ir visus lentų padarinius jūrai; Libano kedrų jie ėmė, kad padarytų tau 
stiebų. Iš Bazano ąžuolų jie padirbo tau irklus, tavo suolus jie padarė tau iš 
Indijos dramblių kaulo ir padangtes iš Italijos salų medžiagos. Plonos margai 
išadytos drobės iš Egipto buvo tau audžiama burėms, kad būtų pakabintos ant 
stiebo; mėlyna ir raudona purpura iš Elisos salų buvo tavo dangalai. Sidono ir 
Arado gyventojai buvo tavo irklininkai; tavo, Tire, išmintingieji buvo tavo vai- 
rininkai. Gebalio seniai ir jo išmintingieji turėjo jūrininkų aptarnauti įvairiems 
tavo padargams; visi jūros laivai ir visi jų jūrininkai buvo tarp tavo prekybos 
žmonių. Žmonės iš Persijos, iš Ludo ir iš Punto buvo tavo kariuomenėje tavo 
kovotojais; skydą ir šalmą jie pakabino ant tavęs tau papuošti. Arado sūnūs 
buvo draug su tavo kariuomene aant tavo sienų aplinkui; taip pat ir pigmėjai, 
kurie buvo tavo bokštuose, pakabino savo saidokus ant tavo sienų aplinkui; jie 

padarė tavo gražumą tobulą. Kartaginiečiai buvo tavo pirkliai dėl visokių turtų 
daugybės; sidabro, geležies, cinos ir švino jie pripildė tavo rinkas. Javanas, Tu- 
balas ir Mosochas prekiavo su tavimi; jie gabeno tavo žmonėms vergų ir skaist- 
varinių rykų. Togormiečiai gabeno į tavo rinką arklius, raitelius ir mulus. De- 
dano sūnūs buvo tavo pirkliai, daugelis salų buvo tavo prekybos tarpininkai; 
dramblio kaulą ir juodmedį jie davė mainais už tavo gėrybes. Sirijiečiai buvo 
tavo pardavėjai dėl tavo išdirbinių daugybės; brangius akmenis, purpurą, mez- 
ginius, ploną drobę, šilką ir rubinus jie statė į tavo rinkas. Jūdas ir Izraelio šalis 
prekiavo su tavim geriausiais javais; jie siūlė tavo rinkose balsimą, medų, aliejų 
ir balsimo sakus. Damaskas prekiavo su tavim dėl tavo išdirbinių daugybės, del 
įvairaus lobio daugumo, gabendamas tau stipraus vyno ir geriausios spalvos 
vilnų. Danas ir Javanas iš Usalo siūlė tavo rinkose kaltą geležį; miros sultys 
ir kvepianti nendrė buvo tarp tavo maino prekių. Dedanas prekiavo su tavim 
sėdimais kilimais. Arabija ir visi Kedaro kunigaikščiai buvo tau prekyboje tar- 
pininkai; su ėryčiais, avinais ir ožiais jie ateidavo prekiauti su tavim. Sabos ir 
Ragmo pirkliai prekiavo su tavim; visokių geriausių kvepalų, brangių akmenų 
ir aukso jie siūlė tavo rinkoje. Haronas, Kanas, Edenas buvo tavo pirkliai. Jie 
prekiavo su tavim visokeriopu būdu purpuros apsiaustais, adiniais ir brangia 
plona medžiaga, kuri buvo suvyniota ir surišta virvėmis; jie turėjo taip pat 
kedro medžių, kad prekiautų su tavim. Jūros laivai buvo tavo vadai tavo pre- 
kyboje; taip tu pasidarei turtingas ir labai garbingas jūros širdyje.‘ 

Pranašystė, ypatingai turtinga detalių, atskleidžia prekybinę finikiečių 
miesto veiklą. Nors ir ne visos gyvenvietės ir prekių rūšys gali būti tiks- 
liai identifikuotos, bet visumos vaizdas lieka iš tiesų imponuojantis ir tam 
tikra prasme vienintelis Tiro prekybos turtingumo ir apimties liudininkas. 

Teksto analizė rodo, kad Tiro, kaip didelio laivo, alegorija medžiagų, 
naudojamų laivo statybai, rūšimis atspindi svarbiausius prekybos daiktus, 
o jūreivių tautiškumas parodo jos išplitimą. Mediena imama iš Hermono 
kalnų (Seniras yra viena šito masyvo viršūnių), iš Libano, Basano (į šiaurės 
rytus nuo Tiberio ežero), iš Kipro (Chitimo pagal finikiečių kolonijos 
Kitijo pavadinimą). Drobė atgabenama iš Egipto, purpuras ir violetas taip 
pat iš Kipro (Elios, t. y. Alažijos, kaip buvo vadinama sala antrame tūks- 
tantmetyje). Minimi jūreiviai iš Sidono, Arado ir Biblo rodo glaudų fini- 
kiečių miestų bendradarbiavimą ir tuo pačiu dominuojantį Tiro vaidmenį. 
Yra nuomonių, kad Persijos paminėjimas, kalbant apie karius yra anachro- 
nizmas, gal būt, vietoj Paro reikėtų skaityti Kušas (toks teksto variantas 
yra galimas). Ludas, tikriausiai, reiškia ne Lidiją, bet kokią nors Libijos 
arba iš viso afrikiečių gentį. Puntas — tai, be abejonės, Nubija. 

Kitoje Ezekiėlio teksto dalyje, kur kalbama apie prekybinius kontaktus, 
pirmiausia paminimas Tarsis, atrodo, Ispanijos, iš kur, anot pranašo, gabe- 
namas metalas: sidabras, geležis, cinas ir alavas. Toliau kalbama apie 
Anatoliją: Javanas reiškia Joniją, vadinasi, joniečius iš Graikijos arba 


Mažosios Azijos; Tubalas — tai pietų Kilikija; Mosochas — tai Frigija; 
Togarma — pietų Armėnija. Pirmosios trys iš tų šalių taip pat teikė meta- 
lus (bronzai lydyti) ir vergų, o kitos — arklius ir mulus. Savo ruožtu kal- 
bama apie Arabiją, būtent apie Dedano kraštą, ir „daugybę salų“, iš kur 
buvo gaunamas dramblio kaulas ir juodmedis (tur būt, tik tranzitu iš Indi- 
jos arba Afrikos; Dedanas sugriauna geografinę aprašymo tvarką, nes 
apie Arabiją dar ir toliau išgirstame; išlyga į Rodo salą, galima paleogra- 
finiu požiūriu, nesiderina su išvardintais gaminiais). Toliau kalbama apie 
Siriją ir Palestiną. Aramas (arba Edomas) teikia audinių ir brangakmenių, 
Judėja ir Izraelis — žemės ūkio produktų ir kvepalų, Damaskas — vyno ir 
aliejaus. Pavadinimai Danas ir Javanas priskirtini Anatolijai: Danas reiš- 
kia pietų Kilikijos Danuno žmones, apie Joniją jau buvo kalbėta. Abu 
kraštai buvo žinomi kaip geležies gamintojai (kaip Kilikija hetitų laikais). 
Grįždamas prie Arabijos, pranašas vėl mini Dedaną ryšium su odiniais 
balnais, Kedarą ir jo avis, Sebą ir Ragmą su jų kvepalais ir brangakme- 
niais. Pagaliau iš Mesopotamijos importuojama drabužiai, kilimai ir virvės. 

Kai kurios šio imponuojančio finikiečių prekybos vaizdo detalės gali 
būti netikslios, ypač kad, perrašinėjant tekstą, galėjo atsirasti neaiškumų 
ir klaidų, tačiau paveikslo visuma turi svarbią reikšmę. Jį papildo kitų 
pranašų tekstai, pavyzdžiui Izaijo, kuris primena, kad Sidonas prekiauja 
Egipto javais“, arba taip pat istoriniai duomenys apie Hiramo laivyną, 
kuris atgabendavo iš Ofiro (tikriausiai, pietų Arabija) aukso, brangak- 
menių ir vertingų rūšių medienos, o iš Tarsio — aukso, dramblio kaulo, 
beždžionių ir povu$. 

Finikiečių pirkliai naudojosi laivais, kurių atvaizdai išliko asirų barel- 
jefuose. Ninevijos reljefuose, vaizduojančiuose Lulo pabėgimą iš Tiro, 
parodyti du pagrindiniai laivų tipai. Pirmojo tipo, karinio, laivas turi 
gerokai įgaubtą denį ir priekyje vandens paviršiaus aukštyje sparnus. 
Jūreiviai išrikiuoti dviem eilėm, viena viršum kitos: apatinės eilės jūrei- 
viai laiko irklus, viršutinės — skydus. Laivas burinis. Antrojo tipo laivas, 
tikriausiai, prekybinis, bet taip pat karinio ekipažo saugomas, turi iškeltą 
priekį ir denį. Jūreiviai užima tas pačias vietas, kaip ir pirmojo tipo laive. 
Nėra burių ir takelažo. Trečiojo tipo laivą matome ant bronzos vartų 
Balavate ir Sargono II bareljefuose iš Chorsabado. Denis ir priekis įdubę, 
laivo snape matyti arklio galva. Atvaizdai rodo tik vieną eilę irkluotojų, 
nėra karių ir skydų. Šio tipo laivai greičiausiai tarnavo vien tik prekybos 
tikslams, menkesnės vertės prekių transportavimui, nereikalaujančiam 
karinės apsaugos, bent pačiame laive. 

Navigacijoje, nors ir nebuvo kompaso, vadovautasi padėtimi Mažųjų 
Grįžulo ratų, kuriuos graikai vadino finikiečių žvaigžde. Atviros jūros lai- 


vai vengdavo. Finikiečiai, kiek galima, stengėsi savo bazes kurti atstu- 
mu, nereikalaujančiu daugiau kaip dienos kelio, kad laivai naktį galėtų 
praleisti pakrantėje, bet, nepaisant šito, jie nesvyruodami plaukdavo į 
labai tolimas keliones ir atviroje jūroje naudodavosi salomis, kurios jiems 
atstodavo bazes. 

Jei tikėsime Herodoto pasakojimu’, toliausia finikiečių jūrų kelionė 
buvusi aplink Afrikos kontinentą faraono Nechono įsakymu apie 600 m. 
pr. m. e.; kelionė trukusi trejus metus. Jūreiviai išplaukė iš Raudonosios 
jūros. Jų kelionės tikrumui įrodyti paminima, kad, plaukiant pro Libiją, 
saulė jiems švietusi iš dešinės pusės. Du kiti žygiai prasidėję nuo Karta- 
ginos. Apie 450 metus Himilkonas apiplaukė Iberiją ir pasiekė Britų sa- 
las, o apie 425 m. kiti laivai pro Heraklio Stulpus, Hanono vadovaujami, 
pasiekė, kaip atrodo, Gvinėjos įlanką. Tos kelionės, prasidėjusios ne iš 
Finikijos, o iš Kartaginos, galėjo būti natūralus jūreivystės meno, kuriame 

kinus ir merginas, kad galėtų juos kaip vergus kituose kraštuose parduoti. 
„Odisėjoje“ (XV giesmė) Eumajas pasakoja“, kad finikiečiai, „pagarbinti 
jūrų keleiviai“, tik „sukčiai“, pasirodę jo krašte, kur jis buvo dar vaikas, 
„atvežė savo juoduoju laivu begalinę niekų visokių daugybę“. Susikal- 
bėję su finikiete verge, esančia karaliaus rūmuose, ir pagrobę ją kartu su 
karaliaus vaiku, kad galėtų parduoti juos į vergovę. Taip pat ir Odisėjas 
pasakoja?, kad finikietis pasikvietęs jį į savo kraštą, siūlydamas kartu 
keliauti į Libiją, o iš tikrųjų tik norėjęs jį parduoti. Dar kitokių liudijimų 
pateikia Herodotas: finikiečiai pagrobę Jo, Inachoso dukterį, ir nuvežę 
ja į Egipta!?; Egipto Tebuose pagrobę žynes, norėdami jas nuvežti į Libi- 
ją!!. Tačiau, reikia pripažinti, kad tokio pobūdžio žygiai negalėjo būti 
dažni, nes būtų suardę prekybinius santykius, kuriais finkiečiai, be abe- 
jonės, labiausiai buvo suinteresuoti. Be to, piratiškus veiksmus reikia 
skirti nuo organizuotos prekybos vergais, kuri buvo normali ir legali pre- 
kybinės veiklos sritis. 


ŠEŠTAS SKYRIUS 


RAŠTAS IR KALBA 


Raštas.— Vienas iš didžiausių, jeigu ne pats didžiausias finikiečių nuo- 
pelnas civilizacijai yra alfabeto išplatinimas Viduržemio jūros zonoje. 
Nėra abejonės, kad finikiečiai išmokė graikus alfabetinio rašto, ir vieni, 
ir kiti įdiegė jį Vakaruose. 

Šitai jau savaime patvirtina finikiečių poziciją kultūros istorijoje. 
Tačiau alfabeto kilmės problema nėra visiškai aiški. Jeigu finikiečiai iš- 
platino raštą, tai dar nereiškia, kad jį ir išrado. Pateiksime čia svarbiausius 
balsus iš diskusijos dėl finikiečių indėlio į šį atradimą pobūdžio ir dydžio. 

Su teiginiu apie finikietišką alfabeto kilmę buvo visur sutinkama jau 
senovėje, nors daugelis autorių kalba tik apie jo išplatinimą, bet ne apie 
išradimą. Pavyzdžiui, daug kartų cituotame Herodoto fragmente sakoma: 


(...) taip pat alfabetą, kurio prieš tai graikai, kaip manau, neturėjo.! 


Diodoras Sicilietis šia tema rašo: 


Kitaip, negu tie, kurie tvirtina, jog alfabetą išradę sirai ir kad finikiečiai, iš jų 
išmokę, perdavę jį graikams (...) kretiečiai pasakoja, kad finikiečiai pirmieji 
neišradę raidžių, o tik pakeitę ju pavidalą.2 


Lotynų autoriai taip pat dažnai kalba apie kitus alfabeto išradėjus. 
Plinijus, tiesa, vienoje vietoje pripažįsta, kad raidžių išradimas tai fini- 
kiečių nuopelnas, bet kitur kalba apie jo mesopotamišką kilme*; Tacitas 
laikosi nuomonės, kad alfabetas išrastas Egipte, ir priduria, jog fini- 
kiečiai savinasi visą šlovę išradimo, kurį patys pasiskolinę, o paskui per- 
davę kitiems?, Vadinasi, klasikiniai paliudijimai nėra lygiareikšmiai, ir tuo 
pačiu išaiškėja, kad egzistuoja problema, apie kurią mums teks kalbėti. 

Senovės autorių nuomonės turi istorinę reikšmę, tačiau nėra pagrindo 
sustoti ties kiekviena iš daugybės teorijų, iškeltų naujesniais laikais. Tik 
pasakysime, kad nedaugeliui mesopotamiškos alfabeto kilmės šalininkų 

prieštarauja daugybė jo egiptietiškos kilmės gynėjų, kurie remiasi tar- 
piniais protosinajiškais įrašais. Tuos įrašus, atsiradusius laikotarpiu tarp 
1800 ir 1500 m. pr. m. e, buvo bandoma iššifruoti, remiantis raidžių 
reikšme (Olbraitas, van den Brandenas), tačiau rezultatai buvo ne visiškai 
tikri. Kai kas mano, jog tarpininkais buvę „pseudohieroglifiniai" įrašai 
iš Biblo, užrašyti antrame tūkstantmetyje, kurių interpretacija, išskyrus 
E. Dormo bandymus, kelia abejonių. Nepasisekė taip pat iššifruoti trum- 
pų įrašų, rastų daugiausia Palestinoje (Bet Šemeše, Lachiše, Gezeryje, Tel 
el-Adžule ir kt.), vadinamųjų protokanaanietiškų įrašų, padarytų apie 
antrojo tūkstantmečio vidurį. Pagaliau rašto su pilnu alfabetu iš XIV am- 
žiaus pr. m. e. atradimas Ugarite naujai nušvietė klausimą, nes raštui 
buvo pavartoti dantiraščio ženklai. 

Čia reikia pabrėžti, jog atrasti alfabeto užuomazgas tai ne tas pat, kas 
nustatyti, koks rašto tipas alfabetui pritaikytas. Ugarito alfabetui neabe- 
jotinos įtakos turėjo dantiraštis, tačiau tai nereiškia, kad alfabeto idėja 
kilusi Mesopotamijoje, kur iš tikrųjų nebuvo aptikta kokių nors raidžių 
rašto pradmenų pėdsakų. Egiptiečių raštui pritaikytas akrofonijos prin- 
cipas — galimumas pavartoti ženklą vien tik pirmajam žodžio priebal- 
siui — labai galėjo inspiruoti alfabeto išradimą. Toks priklausomumas 
pagaliau nė kiek nemažina revoliucinės išradimo reikšmės. 

Todėl egiptietiški pradmenys yra įtikinami, o sinajiški, pseudohierogli- 
finiai ir protokanaanietiški rašmenys, atrodo, tėra pirmosios fazės proceso, 
kuris sąlygojo alfabeto galutinį įsitvirtinimą. Tokiu pirmuoju bandymu 
būtų, šiaip ar taip, sinajiški ir protokanaanietiški rašmenys, nes ,,pseudo- - 
hieroglifai“ apima tokią daugybę ženklų, jog juos veikiau reikia laikyti 
skiemenų žymėjimais. Tačiau, jeigu sugretinsime sinajiškas ir protoka- 
naanietiškas formas su finikiečių raidėmis, tai pamatysime, kad ženklų 
formos iš pagrindų skiriasi, ir labiau skiriasi ankstyvesnėje epochoje, 
negu vėlesnėje. Vadinasi, jeigu per ilgą savo istoriją finikiečių alfabetas 
liko iš esmės nepasikeitęs, tai kodėl jis turėjo pačioje savo užuomazgoje 
taip radikaliai keisti formas? 

Yra dar viena galimybė: nepriklausomai nuo ankstesnių bandymų Uga- 
rite išrastas apie XV-— XIV amžių pr. m. e. alfabetas jau turėjo visus jam 
būdingus bruožus. Tada finikiečių alfabetas, kurio seniausias liudytojas 
yra įrašas ant XII amžiaus strėlinių, gal būt, mėgdžiojo ugaritiškąjį ir pa- 
keitė bei supaprastino ženklų formą, o tai savaime jau yra laimėjimas. 
Jeigu ši hipotezė pasirodytų teisinga, tai alfabeto išradimas priklausytų 
Ugarito gyventojams, tuo tarpu įvedimas supaprastintų raidžių, iš kurių 


yra kilęs ir mūsų raštas, ir išplatinimas jų Viduržemio jūros pasaulyje, 
būtų, be abejonės, finikiečių nuopelnas. 

Šiandien paskutiniųjų atradimų dėka galima nustatyti tikslesnį uga- 
ritiško ir finikietiško alfabeto ryšį. Atradus ugaritišką abėcėlę, t. y. raides 
su nustatyta eilės tvarka, išaiškėjo, jog tai iš esmės tokia pat sistema, kaip 
ir finikiečių alfabeto eilės tvarka, kuri buvo žinoma iš kai kurių biblinių 
psalmių. Be to, ugaritiškosios sistemos skirtingumą nuo finikietiškosios 
sukėlė fonetiniai pakitimai, kurių atsirado per tą laiką: kai kurie priebal- 
siai išnyko, o kartu su jais išnyko atitinkamos raidės. Pagaliau alfabeto 
susiaurinimas nuo 30 iki 22 ženklų prasidėjo dar Ugarite, kaip liudija dar 
nepaskelbti tekstai, kuriuose trūksta ženklų išnykusiems priebalsiams. 
Vadinasi, Ugarito alfabetas yra finikiečių alfabeto pirmtakas, pirmoji rai- 
dinio rašto pagrindų kūrimosi fazė arba veikiau pirmoji jo fazė, pilna ir 
aiškiai apibrėžta, priešingai, negu buvę abejotini ankstesni bandymai. 

Nustatę alfabetinio rašto kilmę, susiduriame su jo ženklų kilmės prob- 
lema. Plačiai paplitusi nuomonė raidžių pavadinimus kildina iš daiktų, 
kurie turėję pirmykštiškai reikšti: alef turi atitikti jautį, bet — tai namas, 
dalet — durys ir t. t. Tačiau ši teorija kelia abejonių, nes kai kuriais atve- 
jais nėra formalaus panašumo tarp ženklo ir atitinkamo daikto, kitais at- 
vejais pavadinimai neturi materialių atitikmenų. Vadinasi, greičiau tenka 
pripažinti, kad raidžių pavadinimai yra antriniai pačių raidžių atžvilgiu 
ir kad buvo sugalvoti mnemotechniniais tikslais. Nereikia pamiršti, jog, 
parenkant pavadinimus, tam tikrą vaidmenį vaidino asociacijos tarp 
raidžių pavidalo ir daiktų, bet, suprantama, tai nebuvo taisyklė. 

Esant tokiam pavadinimų ir raidžių santykiui, raidžių pavidalai galėjo 
būti tiesiog išgalvoti. Šiame procese galima pripažinti tam tikrą derinimo 
su daiktų pasauliu vaidmenį, tačiau nėra negalima ir egiptietiškų, sina- 
jiškų, pseudohieroglifinių, kretiškų ir kt. ženklų įtaka. 

Kaip matėme, alfabetinio rašto pagrindas, be abejonės, atsirado anks- 
čiau, negu finikiečių epochos pradžia. Po šio išradimo prasideda antras — 
įvedimas paprastų ir lengvai rašomų ženklų, kurie paplinta po visus Vi- 
duržemio jūros kraštus, ir tai yra, be abejonės, finikiečių laimėjimas, 
Drauge su kitokio pobūdžio reiškiniais, apie kuriuos kalbėjome aukščiau, 
tas kitas išradimas gali žymėti finikiečių epochos pradžią. Nieko tikro 
nežinome, kokioje vietoje pirmą kartą pasirodė naujieji ženklai. Seno- 
vės šaltinių nurodomas Biblas, vadinasi, yra įtikima, nors ir nepatvirtinta, 
kad kaip tik šiame mieste atrastos mums žinomos raidžių formos. 

Kitos alfabeto formos, paliudytos Sirijos—Palestinos rajone, tikriau- 
siai, kilusios iš finikietiškų. Seniausi hebrajiški įrašai palyginti nelabai 

skiriasi nuo finikietiškų rašmenų. Charakteringa, kad seniausias žinomas 
hebrajiškas įrašas, vadinamasis Gezerio kalendorius, i$ X amžiaus pr. m. e., 
yra tikslus atitikmuo Ahiramo įrašo, o ne palestiniškų ženklų variantų 
ant strėlinių. Vadinasi, pakitimai yra atsitiktiniai, tai tėra nukrypimai, 
kurie išnyko, Biblo klestėjimo nustelbti. Skirtumas tarp finikietiško rašto 
ir seniausių aramėjų įrašų yra toks nežymus, jog negali byloti apie kitokią 
kilmę, ir jei netgi ženklai ne visad tiksliai atitinka priebalsius (interden- 
taliniai balsiai dar egzistavo senovės aramėjų kalboje, bet finikiečių kal- 
boje išnyko), tai tas tik patvirtina, kad buvo perimta finikietiška sistema. 


Kalba.— Finikietiškų įrašų kalba, be abejonės, yra glaudžiai susijusi 
su kitomis Sirijos ir Palestinos semitinėmis kalbomis, ankstesnėmis ir da- 
bartinėmis. Ji taip pat susiskirsčiusi į dialektus, kaip ir susiskaldžiusi yra 
Finikijos istorija ir kultūra. Šiaip ar taip, galima teigti, kad finikiečių 
kalba turi savo autonomiją ir individualumą, ir tuo pačiu sudaro būtiną 
komponentą tautos sąvokos, kurią grindžia kolektyvinė kalbančiųjų 
sąmonė. 

Pastarųjų metų tyrinėjimai iš pagrindų pakeitė samprotavimus apie 
šiaurės vakarų semitinių kalbų grupę. Visų pirma pasirodė, kad bronzos 
epochos viduryje ir vėliau dėl ypatingos kalbų situacijos neįmanoma ap- 
répti to meto labai artimų tarpusavy kalbų (amoritų, ugaritiškos, glosos 
iš Tel el- Amarnos kalbos), taip pat geležies epochos kalbų bendros klasifi- 
kacijos. Antra vertus, pasirodė, kad geležies epochos kalbos (vadinasi, 
visų pirma hebrajų, finikiečių, aramėjų) atsiranda kaip formacijos, ne- 
priklausančios nuo palaipsniško skaldymosi rezultatų ir nuo autonominių 
izoglosy sistemos išsiskyrimo. Šis naujas kalbų situacijos vaizdas patvir- 
tina nuomonę apie nepriklausomos finikiečių kultūros užuomazgas gele- 
žies epochos pradžioje. 

Dabar pereisime prie nuodugnesnio šios nepriklausomos kalbos atsi- 
radimo sąlygų ir jos savybių apibūdinimo. Visa vystėsi palaipsniui, o ne 
staiga atsirado. Seniausi tekstai, kaip įrašai iš Biblo, turi daug archainių 
elementų, kurie vėliau išnyks, tuo pačiu supainiodami ir izoglosas, dar 
neleidžiančias atskirti finikiečių kalbos nuo hebrajų ir aramėjų. Pavyz- 
džiui, Ahiramo įraše ir hebraiškame Gezerio kalendoriuje nėra artikelio, 
kurį aptinkame vėlesniuose finikiečių tekstuose. Veiksmažodinė forma su 
infiksu ¢ randama Ahiramo įraše ir moabitų kalboje, bet ne vėliau. Įvar- 
dinės priesagos, pasirodančios Biblo įrašuose (III asm. vyr. vnsk.— h, 
dgsk.— hm), atitinka hebraiškąsias ir seniausias aramėjiškąsias, kai tuo 


tarpu finikiečių kalba turi formą -i, -nm. Parodomieji ir sąlyginiai įvar- 
džiai Biblo paminkluose (zn, z) atitinka aramėjiškas formas ir skiriasi nuo 
vėlesnių finikietiškųjų. Panašių reiškinių, nors ir lėtesnės eigos, aptin- 
kame ir tolesnėje kalbų evoliucijoje. Paaiškinami jie tuo, kad kai kuriuo- 
se regionuose ilgai gyvavo archainiai elementai, kai tuo tarpu kituose 
vyko evoliuciniai pakitimai. 

Pirmojo tūkstantmečio finikiečių kalboje matyti dialektiniai skirtingu- 
mai. Be jau minėtų Biblo savitumų, ypač Ahiramo įrašo, mums žinoma 
nedaugelis paralelių Kipre, Karatepėje, Ure, nekalbant apie smarkią punų 
kalbos evoliuciją (tačiau nepamirškime, kad mūsų žinios ribotos, 
ypač pačios Finikijos atžvilgiu). Vis dėlto, atkreipiant dėmesį į faktą, kad 
tie skirtingumai daugeliu atvejų atsirado dėl įvairių vystymosi fazių ir 
archainių bruožų išlaikymo laipsnio arba taip pat dėl kalbos geografinio 
išsisklaidymo, mums susidaro aiškaus vieningumo įspūdis. Vadinasi, mūsų 
duomenys patvirtina finikiečių visumos susiskaldymą ir tuo pačiu jos prin- 
cipinį savitumą. 

Lyginant su antrojo tūkstantmečio semitų kalbomis Sirijoje ir Palesti- 
noje, finikiečių kalba pasižymi ir nuoseklumu, ir intensyviu vystymusi. 
Apie nuoseklumą byloja išlikę archainiai elementai, kai kur išnykstantys 
(pvz. įvardžio III asm. dgsk. hmt, nežymimasis įvardis mnm, moteriškosios 
giminės priesaga -f, nepasikeitęs daiktavardžių qatl, qitl, qutl sudary- 
mas), taip pat nauji elementai, aiškiai kilę iš tų formų, kurias paliudija 
antrasis tūkstantmetis. Apie intensyvų vystymąsi byloja daugybė paki- 
timų (priebalsių krizė, daiktavardinės fleksijos nykimas, artikelio atsira- 
dimas, veiksmažodinių kamienų sistemos suprastinimas, semantiškas „lai- 
ku"— perfectum ir imperfectum — sutvarkymas ir kt.). Šių reiškinių re- 
zultatas — kalba, be abejonės, gana išsivysčiusi, palyginti su pirmykste, 
iš kurios ji pradėjo savo raidos kelią. Finikiečių kalbos savitumas tampa 
neginčijamu faktu ir daro įtakos žmonėms, kurie ta kalba šneka. 

Lyginant su kitomis pirmojo tūkstantmečio kalbomis, finikiečių kalba 
daug kuo į jas panaši, ypač smarkiai į hebrajų, ir to priežastis, tikriausiai, 
vienoda raida. Dauguma finikietiškų naujovių taip pat matyti ir hebrajų 
kalboje, kaip rodo aukščiau minėti pavyzdžiai. Tuo tarpu skirtumai yra 
dviejų rūšių: archaiškų elementų išlikimas tik vienoje iš tų dviejų kalbų 
(pvz. pateikti finikietiškų archaizmų atvejai) arba skirtingos naujovės 
(pvz. finikiečių kalboje supriesagintas įvardžio III asm. vnsk. -i, kau- 
zatyvinis veiksmažodžio kamienas j-, ū perėjimas į 0, taip pat pakartotinio 
ū atveju, n asimiliacija tuose veiksmažodžiuose, kurie turi šį priebalsį 

kaip trečią šakninį ir t. t). Bendrajai finikiečių kalbos charakteristikai 
turi reikšmės sena paties hebrajų kalbos egzistavimo problema. Jeigu, 
kaip atrodo, hebrajų kalba yra kalba, kurią izraelitai rado jau vietoje, 
Palestinoje, tai turėtume dar vieną bronzos epochos kultūros trukmės 
Finikijos rajone įrodymą, kultūros, kurią pasisavino naujai atsikėlusi tau- 
ta. Finikiečių ir hebrajų kalbų sugretinimas iš tiesų parodo ir abipusį 
savarankiškumą, ir kartu bendrumą bei vienodą vystymąsi, kas sutrukdė 
atsirasti reikšmingesniems skirtumams. 


SEPTINTAS SKYRIUS 


\ 


FINIKIEČIŲ EKSPANSIJA 


Klausimo esmė.— Jau ilgą laiką pagrindinė tyrinėjimų problema yra 
finikiečių kolonizacijos datavimo klausimas. Kada ji prasidėjo? Nuo atsa- 
kymo į šį klausimą priklauso visa seniausios Viduržemio jūros kraštų 
istorijos chronologija. 

Klasikinių autorių teigimu, finikiečių kolonizacija yra ankstesnė už 
graikiškąją. Pirmieji išsilaipinimai, kaip liudija senoviniai šaltiniai, pra- 
sidėję XII a. pabaigoje. 1110 m. pr. m. e. įkurtas Kadisas!, 1101 m. Utika?, 
o, kaip teigia Plinijus?, Likė (Lixus) Maroko Atlanto pakrantėje atsiradusi 
dar anksčiau. Pagaliau Diodoras sako, kad finikiečių kolonijos Afrikoje 
buvusios dar prieš Kadiso įkūrimą“. 

Anksčiau už graikus finikiečiai įsikūrė taip pat Sicilijoje, ką aiškiai 
„jūros tautų“ antpuolių dar prieš graikų kolonizaciją, kuri, kaip liudija 
šaltiniai, prasidėjusi VIII amžiuje. Nuo to meto datuojama ilga finikiečių 
ir graikų kova dėl viešpatavimo jūrose. 

Pereito amžiaus archeologiniai ir filologiniai atradimai patvirtindavo 
šią teoriją, o kai kurie mokslininkai net pernelyg vertino finikiečių indėlį 
į civilizacijos istoriją. Tačiau ilgainiui prieš šį požiūrį ėmė kilti reakcija. 
Pirmasis ir didžiausias jos šalininkas buvo K. Belochas. Jis iš pagrindų 
sukritikavo senesniųjų nurodytas datas ir padarė išvadą, kad finikiečių 
ekspansija Viduržemio jūroje negalėjo prasidėti prieš VIII amžių, o vyko 
vienu metu su graikų ekspansija ir konkuravo su ja. Tradicines ne tik 
Kadiso ir Utikos, bet ir Kartaginos (814—813) įkūrimo datas pripažino 
neturinčiomis istorinės vertės. Belocho tezes parėmė visų pirma archeolo- 
gai, pabrėždami, jog nėra jokių archeologinių radinių, ankstesnių, kaip 
iš VIII amžiaus, kuriuos galima būtų pavadinti puniškais. Pastaruoju 
metu ši pozicija svarstoma. Tarp archeologų taip pat atsirado tendencija 
atsisakyti finikiečių kolonizacijos chronologijos. Ankstesniosios chrono- 
logijos šalininkai, remdamiesi įrodymo ex silentio silpnumu, pateikia 
naują archeologinių duomenų interpretaciją ir ypač parodo susidomėjimą 
iki tol apeitais epigrafiniais duomenimis. 

Archeologija.— Dalykas tas, kad nežinome archeologinių puniškų 
dokumentų, kuriuos galima būtų tvirtai pripažinti kilusiais iš laikotarpio, 
ankstesnio, negu VIII amžius. Tačiau kas iš to išplaukia? 

Ex silentio argumentai visados yra gana abejotini. Tai įrodo, pavyz- 
džiui, jūroje prie Selinunto rasta bronzinė statulėlė, vaizduojanti finikie- 
tiško tipo dievą. Apie šį radinį 1961 metais paskelbė Kjapizis. Visa, ką 
žinome apie finikiečių meną, verčia mus manyti, kad statulėlė yra iš ant- 


šią statulėlę, o kokie nors kiti jūreiviai. Kai kurie mokslininkai iš tiesų 
paskelbė hipotezę, kad tai buvę Mikėnų pirkliai. Tačiau tokia hipotezė 
nereikalinga, nes nėra pagrindo, dėl kurio negalėtume statulėlės atgabe- 
nimo priskirti praplaukiančiam finikiečių laivui. 

Be to, ne visos archeologinės datos yra tikros. Pavyzdžiui, Korinto ke- 
ramika iš Kartaginos, datuota VIII amžiaus pabaiga, buvo priskirta seniau- 
siam Tanitės sanktuariumo sluoksniui, ir, tuo remiantis, buvo suabejota 
tradicine miesto įkūrimo data. Tačiau Hardenas, kuris ten vadovavo 
kasinėjimams, nuo pat pradžių tvirtino, jog ta keramika atrasta antrame 
sluoksnyje ir todėl yra ne senesnė už miestą. Kitas pavyzdys yra raudo- 
noji keramika iš Mogadoro, panaši į senesnę už ją Kartaginos keramiką. 
P. Sentas iš pradžių manė, jog jos datavimas VII amžiumi yra nepagris- 
tas, ir todėl pripažino, kad toji keramika kilusi ne iš Kartaginos, bet iš 
Kipro arba Finikijos ir ne anksčiau kaip IV a. Tačiau vėliau kartu su rau- 
donomis šukėmis buvo rasti graikiškos keramikos, neabejotinai iš VII a., 
fragmentai, todėl pakeisti raudonosios keramikos datavimą, pasirodė, 
būtina. 

Vadinasi, kad galima būtų įvertinti aktualią aukščiau pateiktų išlygų 
reikšmę, reikia jas panagrinėti, siejant su epigrafikos ir istorijos duome- 
nimis, o visų pirma turėti galvoje, kad net ir seniausi archeologiniai duo- 
menys negali reikšti finikiečių kolonizacijos pradžios; veikiau jie siejasi 
su vėlesne stadija, kai egzistavo jau pastovios gyvenvietės. Pirmojoje 
kur nedideli jų būriai gyveno itin primityviomis sąlygomis. Be abejonės, 
tada negalėjo būti monumentalios architektūros, todėl atrasti tas gyven- 
vietes dalykas nelengvas. Veikiau reikėtų tikėtis archeologinių radinių. 
iš kolonijų konsolidacijos stadijos, o ne pradinės fazės, o tarp tų dviejų 
fazių galėjo praslinkti dešimtys, jeigu ne šimtai metų. 


Epigrafika.— Šiuo metu nekelia abejonių tai, kad graikai perėmė fini- 
kiečių alfabetą ne vėliau kaip VIII amžiuje. Tai, žinoma, neįvyko staiga, 
o buvo ilgo finikiečių kultūros plitimo ir jos įtakos stiprėjimo proceso 


kulminacija. Kitaip tariant, jeigu Vakarai alfabetą perėmė ne vėliau kaip 
VIII amžiuje, tai reikia manyti, jog santykiai su Finikija egzistavo jau 
seniai, vadinasi, šiuo atveju turime proceso apogėjaus, o ne pradžios liu- 
dijimą. 

Tačiau pereikime tiesiog prie finikietiškų įrašų. Vienas antkapio įrašas 
iš Kipro“, be abejonės, padarytas IX amžiuje. Mažiau tikėtinas yra toks 
pat įrašo iš Noro, Sardinijoje", datavimas. Vadinasi, jeigu finikiečiai tuo 
metu paliko tokius liudininkus, tai, atrodo, teisinga manyti, jog jie pasiek- 
davo Rytų ir Vakarų salas dar anksčiau. Įrašas iš Noro tuo požiūriu yra 
ypatingai iškalbus, nes įtikima, kad IX amžiuje Sardinijoje jau egzistavo 
susiformavusi finikiečių kolonija. Juk įrašo iškalimas, tikriausiai, buvo 
ne svarbiausias finikiečių, statančių prekybinę bazę, rūpestis. 


Istorija.— Pereidami prie istorinių šaltinių, prisiminkime Olbraito pa- 
stabą: ar klasikiniai autoriai vieningai priskirtų finikiečiams pirmavimą 
prieš graikus, kolonizuojant Viduržemio jūrą, jeigu tai neatitiktų tikro- 
ves? Galima manyti, kad autoriai rėmėsi nepamatuota informacija, tačiau 
tai atrodo mažai įtikima aprašytų kelionių laikotarpio artimumo požiūriu. 

Prisiminkime taip pat, kad Biblija kalba apie Tiro prekybinį laivyną, 
kuris išsiruošdavo į ilgas ir sunkias keliones Saliamono epochoje. Kalbama 
apie „laivyną iš Tarsio“?, o Tarsio reikėtų ieškoti, tikriausiai, pietų Ispa- 
nijoje. Iš tikrųjų galimas daiktas, kaip ne kartą į tai buvo atkreiptas dė- 
mesys, kad šis išsireiškimas gali tiesiog reikšti „tolimojo plaukiojimo 
laivynas“, tačiau pavadinimas Tarsis lieka ne mažiau reikšmingas. Ka- 
dangi nėra pagrindo abejoti biblinių pasakojimų šia tema teisingumu, 
atrodo įtikima, kad jau X amžiuje finikiečių jūreiviai buvo pasiekę toli- 
mus Vakarus, o tai būtų neįmanoma, neturint savų bazių pakrantėse. 

Tiro metraščiai taip pat suteikia žinių apie karalių Hiramą, Saliamono 
bendrininką, Biblijoje aprašytų išvykų iniciatorių. Viena tokia žinia tie- 
siogiai liečia mūsų temą. Hiramas, pasakoja metraščiai, išsiuntęs ekspe- 
diciją prieš kolonijos gyventojus, kurie atsisakę mokėti duoklę?. Kai 
kurių tyrinėtojų nuomone, esą galima ten išskaityti gyventojų pavadini- 
mą „utikiečiai“, o tokiu atveju turėtume patvirtinimą apie Utikos egzista- 
vimą X amžiuje ir jos artimus ryšius su metropolija. Tačiau, atrodo, labiau 
tikėtina, kad čia kalbama apie artimiausią Tirui miestą Kitiją Kipro saloje. 

Šiaip ar taip, istoriniai šaltiniai rodo, kad finikiečių kolonizacija prasi- 
dėjusi prieš X amžių. Politinė tos epochos situacija patvirtina šaltinių 
duomenis. Mikėnai kontroliavo jūrų kelius net maždaug iki 1200 m. 
pr. m. e., kai „jūros tautų“ invazija sukėlė visuotinę krizę rytinėje Vidur- 

49. Terakotos plokštė su moters atvaizdu, Kartagina 


50. Terakotinė moters su disku statulėlė, Kartagina 


- 


51. Anties pavidalo indas, Kartagina 


52. Terakotinė vyro statulėlė, Kartagina 


53. Terakotinis heleniško stiliaus moters biustas, Kartagina 


54. Smilkytuvas iš Kartaginos 


55. Stiklinis amuletas su udžiai akimi, Kartagina 
56. Terakotinis egiptietiško stiliaus moters biustas, Kartagina 


57. Kaukė-pakabutis iš stiklo, Kartagina 


58. Terakotos kaukė, Il grupė, Kartaginė 


59. Terakotos kaukė, III grupė, Kartagin 


Terakotos kaukė, IV grupė, Kartagina 


Terakotos kaukė, I grupė, Kartagina 


62. Bronzinis skustuvas iš Kartaginos 
63. Amuletas iš stiklo, Kartagina 


64, Auksinis amuleto futliaras, Kartagina 

65, Kartaginieciu papuosalai 


66. Auksinė Kartaginos moneta, aversas 


67. Auksinė Kartaginos moneta, reversas 


‘~| 68. Marginto stručio kiaušinio fragmentas, 
Kartagina 


| 69. Skarabėjus iš stiklo, Kartagina 


70. Punų keramika iš Kartaginos 


Dviejų dagčių lempa iš Kartaginos 


l. 

72. Akmeninis biustas iš Tas Silgo 


73. Ąsočio fragmentas iš Tas Silgo 

ir nepriklausoma tauta. Prabégo, tikriausiai, trys šimtmečiai — XI, X ir 
IX,— tada prasidėjo kolonizacinis graikų judėjimas. Finikiečių ekspansija, 
pasinaudodama palankiomis aplinkybėmis, išlygina susidariusias spragas. 
Bet sunku įsivaizduoti tokią ilgą prekybos stagnaciją, o paskui staigiai iš- 
kylančią aštrią graikų ir finikiečių tarpusavio konkurenciją. 

Taigi. naujausias mokslas patvirtina klasikinės tradicijos teiginius. 
Žinoma, galimi daliniai netikslumai ir klaidos, tačiau apskritai galima 
teigti, kad finikiečių ekspansija prasidėjo, tikriausiai, apie 1100 m. pr. 
m. e. o gal ir anksčiau. Tai puikiai derinasi su mūsų nubrėžtu istoriniu 
vaizdu, pagal kurį pati finikiečių miestų istorija prasideda po „jūros tau- 
tu" invazijos. Prie to galima pridurti, kad užjūrio-kolonizavimo reiškinys, 
ankstesnėje epochoje nežinomas, vienas iš daugelio elementų, išskiriančių 
ir charakterizuojanciu finikiečių civilizaciją. 


Chronologija.— Finikiečių kolonizacijos eigą analitiškai apibūdinsime 
likusiuose šios knygos skyriuose. Tačiau pravartu jau dabar duoti bend- 
rus to proceso chronologijos apmatus. Reikia atsiminti, kad finikiečiai 
isikurdavo ne tik ten, kur vėliau susidarydavo kolonijos, bet taip pat įkur- 
davo mažesnes prekybines gyvenvietes, kurios nebeišaugo arba įsiliejo 
į svetimą aplinką. 

Pradėsime nuo Azijos žemyno į pietus ir į šiaurę nuo pačios Finikijos. 
Šiaurėje įrašai iš Zendžirli ir iš Karatepės liudija apie finikiečų kalbos 
ir kultūros išplitimą IX ir VIII amžiuje net iki pietų Anatolijos kraštų. 
Tačiau tai neturėtų būti grynai kolonijinio tipo ekspansija. Analogiškai 
finikiečių raudonosios keramikos radiniai pietų Palestinoje, pvz. Bet Pe- 
lete ir Regeiše, gali byloti, kad tos vietovės buvo sustojimo vietomis ke- 
lionėje į Egiptą, bet nebuvo kolonijos. 

Finikiečių centrai Kipro saloje susidarė, tikriausiai, jau antrame tūks- 
tantmetyje ir, be abejo, egzistavo pirmojo pradžioje. Minėjome įrašą iš 
IX amžiaus ir žinome įsakymus dėl Eliso (IX amžius) ir dėl Lulimo 
(VIII amžius). Svarbiausias finikiečių miestas Kipre, be abejonės, buvo 
Kitijas, iš kurio apylinkių kilę daugelis įrašų ir kur I. Mairis atrado gy- 
venvietę, atitinkančią, gal būt, asirų šaltiniuose minimą Kartihadaštį, 
miestą, kurio karalius davė priesaiką Sargonui II 709—708 m. pr. m. e. 
Kiti finikiečių centrai — tai, tikriausiai, Golgoja, Idalionas, Tamašas, Ma- 
rionas, Lapetas. 
dviejuose svarbiausiuose miestuose — Kamire ir Jalise. Graikų padavimai 
sako, kad čion jie atvykę Trojos karo laikotarpiu apie 1190 m. pr. m. e., 
vadovaujami kažkokio Falaso, ir kad juos išvarę graikai ar karijiečiai. 


Graikų padavimai taip pat informuoja apie finikiečių centrus kitose Egė- 
jo archipelago salose (Tase, Kitiroje, Mele, Teroje) ir Kretoje, kur fini- 
kiečiai įkūrę miestą Itaną. 

Palei Afrikos pakrantę finikiečių faktorijos pasirodė Egipte. Herodotas 
mini rajoną Memfyje, vadinamą „Tiro lauku“, ir priduria, kad Astartos 
(,svetimsalés" Afroditės) šventykla buvo pastatyta, kai į Memfį, pasibai- 
gus Trojos karui, atvyko Elena'?, Herodoto pasakojimas duotas antroje 
dalyje legendos, kuri, deja, liečia tik atsiradimą, bet ne patį rajono egzis- 
tavimo faktą. Be to, reikia pridurti, kad tipiškos finikiečių raudonosios 
keramikos randame Er-Retabe ir kitose Nilo deltos vietovėse. Finikiečių 
gyvenvietės Egipte buvo, tikriausiai, vien tik miestų kvartalai arba 
uostai, o ne kolonijos tikrąja to žodžio prasme. Bendrą kolonijų bruožą 
sudaro faktas, kad jos išsiplėtė politiniu atžvilgiu palyginti silpnuose ra- 
jonuose, tuo tarpu stipriai centralizuotose valstybėse, pavyzdžiui Egipte, 
finikiečių įsiterpimas negalėjo būti okupacinio pobūdžio, netgi autono- 
mijos jie negalėjo gauti. 

Palei pakrantę į vakarus nuo Egipto seniausia kolonija, kaip sako le- 
gendos, buvo Utika. Velėjus Paterkulas mini, kad finikiečių laivynas Ka- 
disą įkūrė, praslinkus apie 80 metų po Trojos žlugimo, o kiek vėliau 
Utiką!!. Kadangi kitoje vietoje šis autorius Trojos žlugimą datuoja apy- 
tikriai 1190 metais pr. m. e., Kadisas turėtų būti įkurtas apie 1110, o Utika 
apie 1100 m. Plinijus tuos duomenis patvirtina, sakydamas, kad Utikos 
Apolono šventovės kedro sijos turi 1178 metus amžiaus!. Rašė jis 77 m. e. 
metais, tai įgalina nustatyti Utikos įkūrimo datą — 1101 metus. Pagaliau 
kažkoks tekstas, priskiriamas Aristoteliui, pateikia Finikijos istorikų liu- 
dijimą, pagal kurį Utika buvusi įkurta 287 metais anksčiau, negu Karta- 
gina!?, šitai leidžia Utiką datuoti 1101 m., o Kartaginą — 814 m. Archeolo- 
giniai radiniai Kartaginoje yra truputį jaunesnio amžiaus, bet skirtumas 
labai nedidelis. 

Kitos kolonijos šiaurinėje Afrikoje buvo: Auza (neidentifikuota), kurią, 
kaip rašo Tiro metraščiai, įkūręs Itobaalas IX amžiuje!“; Leptis Magna 
(Did. Leptis), pagal G. Saliustijų, įkurta pabėgėlių iš Sidono!?, o pagal 
kitus šaltinius — tirieciu'®; Hipas, miestas, to paties Saliustijaus priskirtas 
finikieCiams"; Hadrumetumas (Sousse), priskirtas tiriecCiams!?. Žinoma, 
sunku tikėti šiais padavimų liudijimais; gal būt, kai kuriuos miestus įkūrė 
kartaginiečiai, kurie ėmė skubiai steigti savas kolonijas, o šį antrąjį kolo- 
nizacinį judėjimą ne visad galima atskirti nuo pirmosios finikiečių kolo- 
nizacijos. Spėjama, kad puniskos kolonijos — tai Oea, Sabrata, Achola, 
Tapsas, Leptis Parva, Hermakonas (Bono iškyšulys), Filipvilis, Konstan- 

tina, Chulu, Džidželi, Tipsas, Gurėja, Melilja, Emsa, Sidi Abdselamas, 
Tamuda. 

Jau sakėme, kad bronzinė Melkarto statulėlė, rasta jūroje prie Siakos, 
rodo finikiečius buvus Sicilijoje antrojo tūkstantmečio pabaigoje. Tuki- 
didas tvirtina, kad finikiečiai saloje buvę prieš graikus ir, tik šiems spau- 
džiant, atsitraukę į jos vakarinį kraštą. Šiaip ar taip, VIII ir VII amžiais 
buvo apgyvendinta Motijos sala, o netrukus Panormas (Palermas) ir So- 
luntas. Hardenas pastebi seniausiosios keramikos iš Motijos ir kartaginie- 
tiškosios keramikos didelį panašumą ir, tuo remdamasis, sprendžia, kad 
Kartagina turėjusi suvaidinti didelį vaidmenį įkuriant šią koloniją. Ta- 
čiau ši išvada nėra visiškai teisinga. 

Į pietus nuo Sicilijos esančiose salose finikiečių centras, be abejonės, 
buvo Malta. Archeologiniais duomenimis remdamiesi, finikiečių įsikūri- 
mą toje saloje galime datuoti apytikriai VIII amžiumi. Tuo pačiu metu 

Sardinijoje įrašas iš Noro liudija apie finikiečių buvimą ten anksčiau- 
siai nuo IX amžiaus. Kiti finikiečių centrai saloje — tai Kaljaris, Bitija, 
Sant Antiokas (Sulcis), Karlofortas, Taras. Kasinėjimai, kuriuos darė 
Dž. Pešė ir F. Bareka, neseniai tose vietovėse atskleidė ikikartaginietiškas 
gyvenvietes, ypač patvirtindami finikiečių buvimą Karloforte, kurį vie- 
nas iš įrašų mini kaip „vanagų salą“!?. Diodoras Sicilietis datuoja 654— 
653 metais Ibisos įkūrimą Balearų salose, priskirdamas jį kartaginie- 
čiams, o archeologiniai duomenys nenurodo ankstesnių datų. Pavadinimas 
Port Mahonas Minorkos saloje gali patvirtinti punišką jo kilmę. 

Už Heraklio Stulpų finikiečių arba punų kolonijos buvo: Tanžeras, 
Likė ir Mogadoras. Kaip minėjome, Plinijus teigia?!, kad Heraklio-Mel- 
karto šventovė Likėje buvusi senesnė, negu to paties dievo šventovė Kadi- 
se. Jeigu tai tiesa, tai Likė būtų seniausia mums žinoma finikiečių kolo- 
nija. Archeologinė medžiaga iš kolonijos Maroke, ypač keramika, pri- 
klauso VIII a. pr. m. e., nors tai nepasako, ar tas kolonijas įkūrė finikie- 
čiai, ar taip pat Kartagina. Tačiau, gal būt, pasitvirtins hipotezė, pagal 
kurią įkūrėjais būtų finikiečiai kolonistai iš Ispanijos. Finikiečių koloni- 
zacijos Ispanijoje problema buvo gyviausios diskusijos tema. Padavimai 
sako, kad Kadisas buvęs įkurtas XII amžiaus pabaigoje. Radiniai iš tos 
vietos vis dėlto yra kur kas vėlesni (V amžius), o senesni pėdsakai kitose 
vietovėse (VIII amžius) taip pat yra nutolę nuo padavimų datos. Į šiaurę 
nuo Kadiso, prie Gvadalkviviro žiočių, buvo įsikūręs, tikriausiai, Tarsis 
(Tartesas); labiausiai tikėtina hipotezė lokalizuoja šią vietovę Asta Regi- 
joje. Tarsio-Tarteso identifikavimas verčia manyti, kad finikiečių kolo- 
nizacija pasistūmėjo Ispanijoje X amžiuje, jeigu ne dar ankstesniu lai- 


kotarpiu, kaip nurodo ir padavimų data. Tokias pat išvadas daryti skatina 
paskutinieji archeologiniai atradimai: 1957 m. B. Mazaro ekspedicijos 
rezultatai, kurie dar nėra paskelbti, atrodo, leidžia konstatuoti finikiečių 
pėdsakus Ispanijoje ne vėliau kaip IX amžiuje. 


Metodai.— Per kelis savo garsios knygos apie kartaginiečių koloni- 
zaciją Maroke puslapius Sentas nušvietė finikiečių-punų ekspansijos 
metodus, kartu patardamas, kaip ieškoti jos pėdsakų: 


Būtų didelė klaida manyti, jog galima siekti užsibrėžto tikslo, pasikliaunant 
atsitiktinumu. Mūsų laikais kasinėjimai, kurių išvados išplaukia tik iš atsitikti- 
numo, yra neleistini. Juoko vertas būtų tyrinėtojas, septynmyliais batais žings- 
niuojantis Maroko pakrantėmis nuo Spartelio iškyšulio iki Pliaž-Blanšo ir ieš- 
kantis kartaginiečių pėdsakų, paliktų paplūdimiuose. Nuo pat mano tyrinėjimų 
pradžios nebuvo atvejo, kad aš spėliočiau, kur kasti. Visada remdavausi pati- 
kimomis mokslinės archeologijos taisyklėmis, kurios kas kartą vis labiau įtvir- 
tina savo teises, prielaidas ir išvadas. Todėl nekreipiau dėmesio į vietas, apie 
kurias galėjo būti kalbama senovės autorių, o tyrinėjau pakrantes, ieškodamas 
tam tikro kraštovaizdžio — puniško kraštovaizdžio. Nes egzistuoja konkretus 
punų gyvenvietės tipas ne tik pakrantėje, bet ir toliau žemyne. Kad galima būtų 
jį atkurti, pakanka įsivaizduoti sunkaus ir primityvaus finikiečių gyvenimo 
aplinkybes ir stabtelti prie būdų, kurie tiktų toms negandoms įveikti. Tada tik 
galėsime nubrėžti jų veiklos ribas.2? 


Vadinasi, egzistuoja puniškas (ir finikietiškas) kraštovaizdis. Kad 
galima būtų jį atpažinti, pakanka įsivaizduoti tuometines gyvenimo ir jū- 
reivystės sąlygas. Jau žinome, kad finikiečiai mėgo pakrantės iškyšulius 
ir saleles, parinkdami laivams lengvai priplaukiamą ir saugią vietą. Rei- 
kėjo jiems ir užnugario, kad galėtų išsilaikyti, ir nors vieno vandens 
šaltinio. Jų laivai nereikalavo gilios prieplaukos ir net saugiau stovėdavo 
seklumoje. Be to, finikiečių laidojimo papročiai vertė ieškoti uolėtų vie- 
tų, kur galima būtų iškalti šachtinius kapus. Iš tų uolų taip pat būdavo 
kertami akmenys kapams uždengti, todėl akylas stebėtojas pagal tuos 
pėdsakus visada gali atsekti nekropolius. 

Ypač reikia nepamiršti, jog senovėje laivai naktį būdavo ištraukiami 
į krantą, o plaukiojama būdavo dieną. Vadinasi, remiantis nuotoliu tarp 
dviejų žinomų prieplaukų, galima rasti kitų prieplaukų vietas. Šį metodą 
Sentas labai sėkmingai pritaikė, pavyzdžiui, Tipaso atveju. 

Jūrinis ekspansijos pobūdis nulėmė, kad finikiečių ir kartaginiečių 
gyvenvietės, įsikūrusios sausumos gilumoje, turėjo antraeilę reikšmę. 
Statiniai lengvai apginamose įkalnėse papgastai turėjo tikslą apsaugoti 
pakrantės gyvenvietes arba kontroliuoti užnugarį. Šiuo atveju taip pat 

pirmiausia sąlyga buvo vanduo. Tokios padėties geriausi pavyzdžiai yra 
Konstantina Alžyre ir Monte Sirajis Sardinijoje. 

Mūsų žinios apie pirmąsias prieplaukas ir pirmąsias prekybines tran- 
sakcijas daugiausia liečia kartaginiečius, bet gana drąsiai galima teigti, 
jog ir seniausieji finikiečių jūreiviai panašiai elgėsi. Štai ką rašo Hero- 
dotas: 


Atvykę iškrauna savo prekes ir sudeda jas tvarkingai ant kranto, o paskui grįž- 
ta į laivus ir uždega rūkstančius deglus, čiabuviai pamato dūmus, prisiartina 
prie kranto, padeda šalia prekių tiek aukso, kiek nori duoti mainais, ir nueina. 
Kartaginiečiai sugrįžta ir apžiūri auksą. Jeigu jiems atrodo, kad aukso kiekis 
atitinka prekių vertę, pasiima auksą ir nuplaukia; jeigu ne, tai grįžta į laivus ir 
laukia. Tada čiabuviai vėl sueina ir prideda aukso; taip daro, kol patenkina 
"pirklius. Niekad vieni kitų neapvagia. Pirmieji nepasiima aukso, kol jis nepri- 
lygsta jų siūlomoms prekėms, antrieji nepaliečia prekių, kol pirkliai nepasi- 
ima aukso.? 


Finikiečių, vėliau pūnų, kolonizacija buvo grynai prekybinio pobū- 
džio, jąja nebuvo grindžiami užkariavimai, nuolatinių gyvenviečių sta- 
tyba ir masinė žmonių imigracija. Žinoma, tai netrukdė atsirasti nuola- 
tinėms gyvenvietėms, žmonių persikėlimui ir užkariavimams. Kad šis 
istorinis procesas būtų suprantamas, reikia pabrėžti, jog tokie reiškiniai 
nebūtinai turėjo būti susiję su pirmykšte ekspansija, galėjo jų visiškai 
nebūti arba jie galėjo atsirasti vėliau. 


AŠTUNTAS SKYRIUS 


FINIKIEČIAI KIPRE 


Istorija.— Vienintelė intensyvios finikiečių kolonizacijos Rytuose 
teritorija buvo Kipro sala. Kolonizacijos pradžia primena kolonijų kuri- 
mą Vakaruose, bet metropolijos artumas sąlygojo tokius dažnus kontak- 
tus, jog nelengva atskirti kiprietiškus daiktus nuo atsiradusių iš pačios 
Finikijos. 

Poezijoje ir mitologijoje randamos žinios apie finikiečius Kipro saloje 
neturi didesnės reikšmės, ypač kad jos priklauso vėlesnei epochai. Tačiau 
kartu atspindi tikrąją istorinę realybę, liudydami apie senovinę finikiečių 
kolonizaciją saloje. Aleksandras iš Efeso kalba apie Lapeto miestą: ,,Belui 


priklausė Kitijas ir Zavingasis Lapetas!." Belas — tai graikiška finikietis- 


ko vardo Baalas forma, o Kitijas buvo didžiausias finikiečių miestas sa- 
loje. Vergilijus liepia pasakyti Didonei?, kad jos tėvas Belas viešpatavo 
Kipre tada, kai išvytas iš tėvynės Teukras, Telamono sūnus ir Salaminos 
karalius, atvyko ten ieškoti naujos karalystės, ir atvykėlis gavo pagalbos 
iš Belo. Tai turėjo įvykti netrukus po Trojos žlugimo. Teukras yra legen- 
darinis įkūrėjas Salaminos, Kipro miesto, esančio graikų ir finikiečių įtakų 
sankryžoje. 

Abejonių kelti gali ne tik poetinis ir mitologinis tekstų aspektas, bet 
taip pat ir jų neaiškumas, kaip pvz. jau minėta Juozapo Flavijaus infor- 
macija apie Hiramą, Tiro karalių, kuris turėjęs numalšinti vienos kolonijos 
gyventojų maištą. Nors dauguma yra tos nuomonės, jog kalbama apie 
Utiką, bet labiau patikima hipotezė, kad toji žinutė liečia Kitiją, svarbiau- 
sią finikiečių gyvenvietę Kipre. Hipotezę paremia ne tik teksto kritika, 
bet ir istoriniai argumentai. Sunku įsivaizduoti, kad X amžiuje būtų su- 
rengta tokia baudžiamoji ekspedicija prieš tolimąją Utiką, ypač kai vaka- 
rinės kolonijos tuo metu buvo daugiau prekybinių mainų sargybos, o ne 
duoklę mokančios gyvenvietės. Galima ir prielaida, kad čia kalbama apie 
trumpą išvyką į priešingą Kipro krantą, ypač kad vėlesniais laikais Kiti- 
jas buvo priverstas pripažinti finikiečių metropolijos viršenybę. 

Finikiečių įsikūrimo Kipre istorijai nušviesti svarbiausi yra archeolo- 
giniai duomenys. Švedų ekspedicija Kitijyje atkasė XI amžiaus pr. m. e. 
akropolį. Tiesa, anot Gjerstedo, finikiečiai įsikūrę ne anksčiau kaip 
VIII amžiuje, tačiau nematyti didelio skirtumo tarp senesnių sluoksnių, 
kuriuos Gjerstedas laiko ikifinikietiškais, ir VIII amžiaus sluoksnių, lai- 
komy finikietiSkais. Taip pat nėra nei sunaikinimo pėdsakų, nei radikalių 
pasikeitimų keramikoje. Be to, matyti, kad akropolį pastatė pirmieji saloje 
atsikėlė, tikriausiai, dar prieš nepriklausomų finikiečių miestų atsiradimą. 
Nuo vidurinės ir vėlesnės bronzos epochos prasidėję kontaktai darėsi daž- 
nesni ir gyvesni, kaip tai liudija atradimai Ugarite. 

Taip pat turime epigrafinių liudijimų apie finikiečių įsikūrimą saloje. 
Įrašas kape, neaiškios kilmės, bet, tikriausiai, iš Kitijo*, pasižymi paleo- 
grafiniais bruožais, kurie rodo IX amžių. Drauge su įrašu iš Noro Sardi- 
nijoje jis liudija apie kolonijinio judėjimo pradžią ir, šiaip ar taip, apie 
finikiečių buvimą ten. 

Kita žinia apie finikiečius Kipre kilusi iš antros VIII amžiaus pusės. 
Finikietiškas įrašas iš Mouti Sinoa? mini Hiramą II iš Tiro, kuris mokėjo 
duoklę Asirijos karaliui Tiglatpilesarui III (745—727). Kart-Hadašto mies- 
to valdytojas tame įraše vadina save ,,Hiramo, sidoniečių karaliaus, 


tarnu". Vadinasi, turime įrodymą apie tiriečių kolonijinį įsikūrimą arba 


bent apie vasalinę jų valstybėlę. Matysime, kad Kart-Hadaštas — tai, 
tikriausiai, Kitijas. 

Be abejonės, Kitijas buvo svarbiausias finikiečių miestas Kipre, bet, 
matyt, ne vienintelis. Epigrafika ir onomastika leidžia identifikuoti kitus 
finikiečių centrus Golgojoj, Idalione, Tamase, Marijone ir Lapete. Neži- 
nome tų vietovių istorijos, tačiau žinome, jog apskritai finikiečių kolo- 
nijų nepriklausomumas pasibaigė VIII amžiaus gale, o konkrečiau, vieš- 
pataujant Sargonui II (721—705), kuris užkariavo Kiprą ir įsakė jo garbei 
pastatyti bazalto stelą Kitijo mieste, 0 savo metraščiuose mini uždėtas 
kipriečiams duokles. Vėlesni Asirijos šaltiniai ne sykį pakartoja Žinias 
apie vietinių karalių pavergimą, kas paliudija faktą, kad tie valdovai 
naudojosi tikra autonomija, panašiai kaip ir Finikijos, Sirijos ir Palestinos 
valstybėlių karaliai. Vis dėlto nuo Sargono laikų Kipro valstybėlės linksta 
jau prie Asirijos, o ne prie Finikijos. Tai didelės svarbos faktas, nes lie- 
čia esminius politinės situacijos pakitimus Viduržemio jūros kraštuose. 
Finikiečiai jau nebeviešpatavo jūros keliuose, bet pasidarė priklausomi 
nuo didžiųjų Artimųjų Rytų valstybių. 

Sanheribui (705—681) valdant, Sirijoje susidarė antisiriška koalicija, 
kuriai priklausė Luli (Elulajas), Tiro ir jo apylinkių karalius. 701 ar 


700 m. pr. m. e. nugalėtas, jis pabėgo į Kiprą ir ten mirė“. Ryšiai tarp 
Tiro ir salos, matyt, dar buvo glaudūs, jeigu Kipras galėjo būti prieglobs- 
čiu pabėgėliams. 

Asarhadonas (680—669) paliko sąrašą jam priklausančių karalių?, kurių 
keletas valdė Kipre. Pažymėtina, kad dalies tų karalių vardai graikiški. 
Tarp paminėtų vietovių, iš kurių ne visas pasisekė identifikuoti, figūruoja: 
Idalionas, Chytras, Pafas, Kurionas, Tamasas ir Ledra. Sąraše taip pat yra 
Kart-Hadaštas, o trūksta Kitijo ir Amato, kas rodo, jog Kart-Hadaštas 
buvo vienas iš tų dviejų miestų. Jau minėjome prielaidas, kurios skatina 
identifikuoti Kart-Hadaštą su Kitiju, svarbiausia finikiečių kolonija. 
Asarhadono sąrašai pateikia naują argumentą. 

Daugiau žinių apie asirų vasalus Kipre randama Ašurbanipalo (668— 
628)* įrašuose, kurie išvardina Damasa, Kuriono karalių, Admesa iš Ta- 
maso, Damusą iš Kart-Hadašto ir Unasagusą iš Ledros. Spraga informa- 
cijose apie kolonijas Kipre susidaro net iki 449 m., kai salą užvaldė persai. 
Jiems viešpataujant, klestėjo palyginti nepriklausomos valstybėlės, fini- 
kiečių dinastijų valdomos, tačiau neabejotinai persų globojamos kaip at- 
svara graikų miestams. Daugelis finikiškų įrašų iš laikotarpio nuo V am- 
žiaus pusės iki III-II amžiaus leidžia atkurti kai kuriuos įvykius ir 
valdovų vardus. 

Kitijyje apie 450 m. pr. m. e. viešpatauja karalius, grynai finikietisku 
vardu — Baalmilkas. Jo sūnus Osbaalas, taip pat būdingu vardu, išplėtė 
savo valdas iki Idaliono. Po jo tuose abiejuose miestuose viešpatavo 
Baalmilkas II. Dinastija pasibaigia apie 410 m., bet 372 m. naują dinastiją 
pradeda Kitijyje ir Idalione viešpataująs Milkjatonas, Baalramo sūnus. 
361 m. jo sostą užima Pumajatonas, kuris išplečia savo valdas, kaip tai 
atsispindi įrašuose, kur jis figūruoja kaip ,,Kitijo, Idaliono ir Tamaso kara- 
lius", Anot Atenajaus!?, Pumajatonas nupirkęs Tamasą iš Amato miesto 
karaliaus. 312 m. Ptolomėjus I pasmerkia Pumajatoną myriop ir aneksuoja 
jo valstybę, padarydamas galą finikiečių valdovų autonomijai. 

Monetos iš Lapeto duoda šiek tiek žinių apie šio miesto valdytojus. 
V amžiaus pradžioje pasirodo karaliaus Demoniko vardas, užrašytas fini- 
kietiškomis raidėmis. IV amžiaus pradžioje randame tą patį vardą, taip 
pat finikietiškai užrašytą. Vėliau, antroje IV amžiaus pusėje, įrašas mini 
karalių Barakšemešą. Šis valdovas semitišku vardu buvo Demoniko sūnus, 
antrojo iš aukščiau minėtų arba dar kurio kito. 

Ptolomėjaus užkariavimai nelikviduoja Kipro miestų-valstybių auto- 
nomijos. Miestai srities reikšmę įgauna laikotarpiu, prasidedančiu nuo 

užkariavimo: Kitijas nuo 311 m. pr. m. e., Lapetas nuo 304-ųjų. Įrašai, 
liečiantys tas sritis, liudija apie dar gana ilgą finikiečių kalbos gyvavimą, 
ypač raštuose. 


Archeologija.— Kipro kultūra dėl geografinės salos padėties yra kilusi 
iš įvairių šaltinių. Vadinasi, yra vietinio elemento, paprastai vadinamo 
eteokiprisku, graikiško elemento, paplitusio jau Mikėnų epochoje ir 
nuolat atsinaujinusio pirmojo tūkstantmečio laikotarpiu, pagaliau fini- 
kietiško elemento, atsispindinčio įrašuose ir meno kūriniuose, kurie, tarp 
kita ko, turi ir svetimų komponentų. 

Apskritai galima pasakyti, kad Kipre yra graikiško elemento persvara, 
ypač Mikėnų. Tačiau finikiečių, arba apskritai azijiečių, indėlis yra neabe- 
jotinas, nors iki šiol nėra radinių iš finikiečių kolonizacijos seniausiųjų 
tazių. Vis dėlto tie negausūs duomenys, kuriais mes remiamės (žinomo 
protoeolinio tipo kapiteliai, kulto reikmenys, keramikos, terakotos for- 
mos), rodo, jog meniniai dirbiniai analogiški Finikijos menui. 

Ir dar viena bendra pastaba: kadangi finikiečių kultūra Kipre yra 
metropolijos kultūros tęsinys, tai kai kurie elementai, būdingi vakarinėms 
kolonijoms, kildinami iš Kipro, pavyzdžiui kai kurių Sardinijos šventovių 
planai, architektonikos detalės, voliutiniai kapiteliai su horizontalia egi- 
nečių dekoracija, tam tikros ikonografinės detalės, būtent vyriška figūra 
su atsikišusia į priekį barzda. Kipro kontaktai su vakarinėmis kolonijomis 
neapsiriboja vien archeologija, jie išryškėja taip pat religijos srityje: 
karaliaus Pumajatono vardas turi elementą dievo Pumajo vardo, kurį ran- 
dame Kartaginos onomastikoje ir įraše iš Noro kartu su itin paplitusia jo 
interpretacija. Tie kontaktai rodo, kokį svarbų vaidmenį vaidino Kipras 
susiskaldžiusios finikiečių religijos srityje. 

Nerandame Kipre architektūros arba urbanistikos pėdsakų, kuriuos 
galima būtų apibūdinti kaip tipiškai finikietiškus, vis dėlto architektoni- 
nėje ornamentikoje Kipras išlaikė vertingus fragmentus protoeoliškų ka- 
pitelių, kiek vėlesnių, negu buvo analogiški dekoratyviniai elementai 
Sirijos ir Palestinos rajone. Gražus ėgzempliorius iš Galgojos, datuotas 
VI amžiumi, tarp dviejų voliutų turi kylantį į viršų trikampį su į jį įrėžtais 
kitais trikampiais ir dviem simboliais, taip dažnai sutinkamais vėliau 
puniškuose Vakaruose,— saulės disku ir mėnulio piautuvu (nuotr. 33). 
Tas kapitelis gausiai dekoruotas: viršum voliutų ir trikampio užlenktos 
palmetės su lotoso žiedais, o aukščiau — trieilis abakas. Kitas kapitelis iš 
Golgojos, šįkart iš V amžiaus, dar gausiau dekoruotas. Jis pavaizduotas 
stelos bareljefe. Palmetės, kylančios viršum voliutų ir trikampio, apglebia 
du mažyčius sparnuotus sfinksus, stovinčius abipus šventojo medžio. Ka- 

23. Kapitelis i$ Golgojos 


piteli pridengia trigubo abako variantas (pies. 23). Pagaliau démesio 
vertas yra Hatoro kapitelis, rastas Kitijo mieste, priklausas VI a. pabaigai 
arba V pradžiai. Vaizduoja jis egiptietiško tipo koplytėlę, panašią į koply- 
tėles, vėliau dažnai sutinkamas puniškose stelose. 

Tiesa, neatrasta Kipre kulto statinių, tačiau turime 21 cm aukščio 
terakotinį šventovės modelį, rastą Idalione ir priklausantį VI a. pabaigai 
arba V a. pradžiai. Šventovės frontone dvi lotoso stiebo pavidalo kolonos 
abipus angos, iš kurios žvelgia paukštis su žmogaus galva. Pro langelius 
statinio šonuose kyšo kitos galvos. Modelis primena koplytėlę iš Amrito 
ir vėlesnes puniškas stelas. 

Įdomi yra Kipro terakotinė plastika. Pavyzdžiui, Kamelargo šventyk- 
loje prie Kitijo rasta šimtai moters statulėlių su stambių bruožų veidais 
ir liemeniu ant plataus stovinčio cilindro formos pagrindo (nuotr. 31). 
Statulėlės giminingos, iš vienos pusės, gausiems Sirijos— Palestinos gami- 


niams, iš kitos — itin būdingai, vėlesnei puniškajai plastikos rūšiai, 

kurią, gal būt, geriausiai reprezentuoja votų kolekcija iš Bitijos Sardi- 
nijoje. Taip pat vertos dėmesio vyriškos statulėlės: žynys su ilga tunika 
ir smaila kepure, glaudžiantis prie krūtinės mažą aukojamą žvėrelį, pri- 
klauso VII amžiaus pabaigos arba VI pradžios Ajo Irinio šventyklai. Pats 
tipas, kaip ir ikonografija, yra grynai finikietiški ir vėliau pasirodo punų 
mene. | 

Kita svarbi Kipro finikiečių kūrybos šaka yra metaliniai indai. Apie 
juos rašėme, aptardami finikiečių meną apskritai, todėl tik priminsime, 
kad egiptietiški, mesopotamiški ir egėjiški motyvai ant tų indų derinami 
dekoratyviniais tikslais. Kipro indai, kuriuos Gjerstedas suskirstė į tris 
grupes (I — 800 iki 700; II — 700 iki 600; III — 600 iki 550), greičiau yra 
finikiečių amatininkų, įsikūrusių Kipre, darbas, o ne importas, ir vis 
dėlto hipotezė, kuri salą laiko svarbiausiu šios rūšies meno centru, neat- 
rodo įtikima. 

Kipro metalo dirbiniai, be abejonės, atspindi finikiečių ir azijiečių 
įtaką. Pavyzdžiu gali būti bronzinis padėklas indui arba smilkytuvui 
(nuotr. 34) su ažūriniu dekoru iš keturių šonų, kur paeiliui atvaizduota 
arfininkas, žmogus su dviem žuvim, žmogus su taure ir su dviem ritiniais 
audeklo ir pagaliau žmogus su lazda. Daiktas kildinamas iš Kuriono, iš 
antrojo tūkstantmečio pabaigos. 

Kipro keramika reprezentuoja kai kurias finikietiškas formas, ypač 
ąsočiai su platėjančiu kakleliu, paprastai gana siauru ir su žiedeliu per 
vidurį. Randama jų iš IX— VIII ir net V amžiaus. Vėlesnėje epochoje 
pasirodo tipiškų vietinio pobūdžio dekoravimų tamsiais dryžiais ir apskri- 
timais. Žibintai vieno dagčio, panašūs į finikietiškus, skiriasi nuo įprastų 
puniškų žibintų su dviem dagčiais. Visoje Kipro keramikos raidoje matyti 
stipri graikų stiliaus ir vietinės tradicijos įtaka, kas ryškiai skiria Kipro 
dirbinius nuo finikietiškų. | 


Religija.— Apie Kipro salos finikiečių religiją mums žinoma iš įrašų 
ir onomastikos duomenų. Juose randame gerai mums pažįstamas dievybes: 
Astartą, Melkartą, Ešmuną, Rešefą. VIII amžiaus įrašas yra skiriamas Baa- 
lui, pavadintam iš kažkur girdėta formule „Libano Baalas“!!. Baalo vardas 
aptinkamas tikriniuose varduose, kaip Baaliatonas, Aserbaalas ir pan. Reikia 
pabrėžti, kad tie vardai yra prototipai formų, paplitusių punų pasaulyje. 
Dievybė, kuri įsitvirtino Kipre dar iki finikiečių, buvo Anat. Be to, žinome 
vietinių dievų, kuriuos pripažino finikiečiai ir kurių tarpe svarbią vietą 
užima Pumajas (iš jo kilęs graikų Pigmalionas), sutapatintas su finikiečių 
Adoniu-Esmunu. Iš kitų vietinių dievų tai — Sasmas, pažįstamas iš tikri- 
nių vardų, vartotų Marione, Lapete, Kitijyje ir Tamase, taip pat Mikalas, 


dažnai gretinamas su Rešefu kaip ReSef-Mikalas; jo graikiškas atitikmuo 
Apolo-Amiklajas; žinoma, garsų sutapimas tik atsitiktinis. Rešefas ir Mi- 
kalas, tikriausiai, buvo du atskiri dievai. Pirmasis veikiausiai atitiko Apo- 
loną, antrasis Heraklį. Pagaliau tai ne vienintelis derinys, kuriame figu- 
ruoja Rešefas. Du IV amžiaus įrašai dviem kalbom skiriami dievui, ati- 
tinkamai pavadintam Resef-'lyyt (Apolo Heleitas) ir ReSef-'Jhyts (Apolo 
Alasiotas). Pirmasis iš tų vardų, be abejonės, susijęs su Kipro vietove 
Helos, kitas su paties Kipro vardu — Alasia. Vadinasi, tai yra graikiškų 
formų finikietiška adaptacija, o ne atvirkščiai. 

Vėlesniais laikais, kaip ir kitose finikiečių bei punų vietovėse, Kipre 
atsiranda Egipto dievybių, pavyzdžiui Oziris arba Horas. Šalia jų randame 
Ešmuno-Melkarto tipo derinių, susidariusių, tikriausiai, daug vėliau ir 
kitokiu būdu, negu Rešef-Mikalo tipo deriniai. 

Vadinasi, finikiečių religija Kipre išsaugo pirmykščius bruožus, kartu 
pripažindama keletą vietinių dievybių ir identifikuodama jas su savosio- 
mis. Matyt, kipriečių įtaka veikė finikiečius, o ne atvirkščiai. 


ANTROJI DALIS 


FINIKIEČIAI IR KARTAGINIEČIAI 
AFRIKOJE 

DEVINTAS SKYRIUS 


ISTORIJA 


Įžanginės pastabos.— Reikia pasakyti, jog neturime tiesioginių šaltinių 
apie finikiečių kolonizaciją Afrikoje ir Kartaginos galios išaugimą. Nėra 
abejonės, kad tokie šaltiniai buvo žinomi bent kai kuriems klasikiniams 
autoriams, kurių raštų yra išlikę. Kartkartėmis aptinkame tokių įrodymų, 
kaip, pavyzdžiui, Hanono įrašas, pasakojantis apie jo garsią kelionę. Vis 
dėlto tenka pripažinti, kad tokiais atvejais apskritai nekalbama apie isto- 
rinius šaltinius siaurąja prasme. Be to, nestinga įrašų iš finikiečių kolonijų 
šiaurinėje Afrikos dalyje, ypač iš Kartaginos, tačiau visi tie įrašai yra 
religinio turinio ir iš tiesų teikia vertingų žinių apie dievus ir ritualus, 
bet nedaug tepasako apie visuomeninį ir politinį gyvenimą. 

Dėl tokių aplinkybių šiaurinės Afrikos finikiečių ir kartaginiečių isto- 
rija turi remtis netiesioginiais šaltiniais. Blogiausia, kad, skirtingai nuo 
Rytų finikiečių šaltinių, tai nėra pasakojimai, kilę iš giminingos aplinkos: 
Afrikoje nėra tokios istoriografijos, kokią turi Izraelis ar Mesopotamija. 
Klasikinė dokumentacija yra turtinga ir įvairiapusiška tik dėl Kartagi- 
nos nuolatinių kontaktų ir jos vaidmens reikšmės Vakarų Viduržemio 
jūros kraštų istorijoje. 

Graikų ir lotynų rašytojai visų pirma savo dėmesį koncentravo į Kar- 
taginos karų istoriją, pirma su Sirakūzais, vėliau su Roma. Todėl jų infor- 
macija turtinga, visapusiška ir nenutolusi nuo pačių įvykių. Kiti duome- 
nys yra labai negausūs: Aristotelio pastabos apie punų santvarką, Poli- 
bijaus pasakojimas apie samdytinių maištą, jau minėtas graikų Hanono 
įrašo aiškinimas, IV amžiaus vidurio kartaginiečių gyvenviečių Afrikoje 
sąrašai, aptariami Pseudo-Skylakso veikale. Štai pavyzdžiai tos negausios 
atsitiktinės dokumentacijos, kurią sunku kuo nors papildyti. 

Yra žinoma, kad graikų ir lotynų istorikų priešiškam požiūriui į Kar- 
taginą turėjo įtakos įvairūs faktoriai. Visų pirma veikė instinktyvi neapy- 
kanta tokiems atkakliems priešams, be to, matyti ryški tendencija apjuo- 
dinti punus, apkaltinti juos sukčiavimu, iSdavikiskumu ir pan. Tačiau 
reikia atkreipti dėmesį į tai, kad istorikai tuo požiūriu daro išlygą Hani- 


balo naudai: giria jo charakterį ir sugebėjimus, kad galėtų tokiu būdu 
paaiškinti triuškinančius smūgius, kuriuos jis sudavė romėnams. Panašūs 
motyvai lėmė tai, kad dažnai susiduriame su perdėtu Kartaginos galingu- 
mo vaizdu: duomenys apie kariuomenės, laivyno ir žmonių skaičių, kaip 
ir apie miesto turtingumą ir jo valdžios platumą, aiškiausiai yra išpūsti. 
Finikiečių ir punų kolonizacijos šiaurinėje Afrikoje vaizdas ir didžiau- 
sios kolonijos — Kartaginos — istorija, be abejonės, yra iškraipyti dėl 
netiesioginių ir nepilnų šaltinių. Antra vertus, klasikinių autorių duomenų 
dėka apie šią finikiečių pasaulio dalį turime labai gausią informaciją. 


Kartaginos įkūrimas.— Klasikiniai šaltiniai Kartaginos įkūrimą vienin- 
gai žymi 814—813 m. pr. m. e. Tačiau turime pasvarstyti klausimą, ar 
miestas iškilo senesnės finikiečių gyvenvietės vietoje, ar visiškai naujoje 
teritorijoje. 

Pasak Filisto, graiko iš Sirakūzų, gyvenusio IV amžiuje, Kartaginą 
įkūrę tiriečiai Azoras (arba Zoras) ir Karchedonas šiek tiek anksčiau, 
negu prasidėjo Trojos karas!. Pakanka įsižiūrėti į tuos vardus ir įsitikin- 
sime, kad šie tradiciniai duomenys, Eudokso iš Knido? ir Apiano? pakar- 
toti, nėra patikimi, Zoras — tai Tiro pavadinimo iškraipymas, Karchedo- 
nas — Kartaginos. Pavadinimas Kartagina, kuris finikietiškai reiškia 
„Naujas miestas“, galėtų liudyti apie senesnį miestą toje vietoje, bet 
patikimesnė nuomonė, kad miestas pavadintas „nauju“, siejant jį su 
metropolija. Vadinasi, ši padavimų dalis turi labai silpną pagrindą, nors 
gali būti, kad finikiečiai Kartaginą įkūrė jau iš seno jiems žinomoje 
vietoje. 

Tuo tarpu klasikinėje literatūroje turime gausios ir sutartinos infor- 


macijos apie 814—813 metų įvykius. Atrodo, pirmasis autorius, traktuo- 


jantis Kartaginos įkūrimą, buvo Timajas; klausimą praplėtė Justinas, ir 
jo versija su nedideliais pakitimais pasikartoja daugelio kitų autorių 
raštuose. 

Taigi, pagal Justina’, Kartaginos įkūrėjai buvo kilę iš Tiro. Elisa, ka- 
raliaus Pigmaliono sesuo, ištekėjo už savo dėdės Acherbaso, Melkarto 
žynio ir didelio turtuolio. Pigmalionas įsakė nužudyti Acherbą, tuomet 
Elisa drauge su saujele ištikimų vyro atminimui žmonių slapta pabėgo į 
Kiprą, sudėjusi aukų Melkartui (Herkulesui). Kipre prie jų prisidėjo vy- 
riausias Astartos (Junonos) žynys su ta sąlyga, kad krašte, kur jie apsi- 
gyvens, žynystė bus jo šeimoje paveldima. Taip pat buvo paimta aštuo- 
niasdešimt merginų, skiriamų kulto prostitucijai, kad galėtų įtvirtinti 
finikiečių religijos nenutrūkstamumą. 

Keliautojai — sakoma padavimuose — atvykę tiesiog į būsimos Karta- 
ginos vietą. Norėdama užtikrinti atitinkamą miestui vietą, Elisa griebėsi 
klastos: ji pirko žemės sklypą, kurį galima būtų apdengti jaučio oda; 
paskui odą supiaustė siauromis juostelėmis ir apjuosė jomis visą kalvą, 
kuri stūkso ties Kartaginos iškyšuliu. Pasakojimas čia remiasi žodžių žai- 
dimu, kurį sugalvojo graikai: byrsa — tai punų aukštutinio miesto — ak- 
ropolio — pavadinimas, graikiškai jis reiškia jaučio odą. 

Ateiviai buvo labai prielankiai sutikti. Utikos miestelėnai atsiuntė 
pasiuntinius su dovanomis savo žemiečiams. Tuo tarpu Hiarbas, vietinis 
valdovas, kuris leido pabėgėliams įsikurti savo žemėje, įsimylėjo Elisą 
ir pranešė miesto notabliams, jog ketinąs ją vesti, grasindamas karu, 
jeigu ji atsisakysianti. Elisa, trokšdama likti ištikima vyro atminimui, 
puolė į aukuro ugnį. Jos pavaldiniai tada iššlovino ją kaip dievybę ir 
įvedė jos kultą, kuris išsilaikė iki miesto žlugimo. Elisos vardas buvo 
susietas ir galiausiai padavimuose sutapatintas su Didonės vardu, kurios 
legendą plačiausiai pateikia Vergilijaus „Eneida“. 

Timajas, kurį cituoja Dionisijus iš Halikarno?, tuos įvykius įterpia į 
tokį laiko tarpą, kai dar buvo likę 38 metai iki pirmosios olimpiados, t. y. 
814 m. pr. m. e. Velėjus Paterkulas sako, kad Kartaginos istorija tęsėsi 
667 metus“, tai, remiantis apskaičiavimais, jos įkūrimo data galima laikyti 
813 metus. Kiti autoriai įvairiais būdais patvirtina šį datavimą, be to, jis 
yra solidžiai įsitvirtinęs padavimuose. 

Nors pateikti padavimai remiasi, be abejonės, principiniu legendos 
elementu, bet bendras skepticizmas, kuris ilgą laiką juos lydėjo, neatrodo 
pateisinamas. Kadangi archeologija nepasiekė toliau, negu iki VIII am- 
žiaus vidurio, tai minėtoji kritikinė mokykla iš viso atmeta legendą. 
Tačiau šiandien matome, kad seniausioji keramika iš Kartaginos, vadinasi, 
urnos iš pirmojo Tanitės šventyklos sluoksnio, priklauso maždaug 800 m. 
pr. m. e. (Hardenas), ir, be to, turime suvokti, jog tarp pirmųjų kolonistų 
išsilaipinimo ir tvirtų paminklų pastatymo galėjo pragyventi net keletas 
kartų. 

Jeigu į padavimus apie Kartaginos užuomazgas pažvelgsime pozity- 
viau, tai matysime, kad, be graikiškos kilmės elementų — kaip vietovar- 
džio Birsa aiškinimas — joje yra duomenų, bylojančių apie tvirtą fini- 
kiečių aplinkos pažinimą: didvyrių vardai, kaip Pigmalionas (Pumajato- 
nas) ir Elisa (Eliša), užuomina apie Heraklio (Melkarto) kultą Tire, Juno- 
nos (Astartos) kultas ir bažnytinė prostitucija Kipre, paveldima žynystė, 
pagaliau žinojimas apie finikiečių žygį ir senovės Utiką. 

Rimtą padavimų patvirtinimą randame pas Juozapą Flavijų, kuris, kaip 
žinome, pateikia Tiro metraščių fragmentus. Viename iš tų fragmentų 


sakoma, kad septintaisiais Pigmaliono viešpatavimo Tire metais jo sesuo 
pabėgusi į Libiją ir įkūrusi Kartaginą'. Juozapas Flavijus, tiesa, nepazymi 
tikslios datos, bet Pigmaliono laikai sutampa su IX amžiaus pabaiga, o 
tai nė kiek neprieštarauja padavimų datai. 


Tirietišką Kartaginos kilmę geriausiai patvirtina paprotys, trukęs 


šimtmečius, kasmet siųsti pasiuntinius į Tira? su dovanomis Heraklio 
(Melkarto) šventovei. Jeigu tiesa, kad dovanos iš pradžių atitiko vieną 
dešimtąją valstybinio pelno dalį (šitai tvirtina Diodoras Sicilietis“), galima 
manyti, jog tai duoklės forma. Vėliau, vėl anot Diodoro, aukų sumažėję, 
bet, gresiant pavojui, kartaginiečiai prisiminė Tiro dievą ir vėl ėmė 
aukoti jam dideles sumas. 

Archeologiniai radiniai liudija, kad seniausias miestas buvo įsikūręs 
saugioje nuo vėjų vietoje ties Le Kramu, į pietus nuo akropolio — Birsos. 
Jaučio odos istorija, žinoma, yra vėlesnės etimologijos padarinys, ir, atro- 
do, viešpatavimas kalvoje iš tiesų buvo svarbiausias tikslas kolonistų, 
kurie suvokė, jog nuo to priklauso uosto saugumas. 

Jau nuo seno teisingai pastebėta, kad miestų vardai liudija apie stra- 
teginius įkūrėjų planus. Kart-Hadaštas, žinoma, reiškia: „naujasis mies- 
tas", bet taip pat gali reikšti „naujoji sostinė“, tuo būdu atskleisdamas 
tam tikrus politinius planus. Tada buvo kalbama apie finikiečių veiklos 
centro įkūrimą Vakaruose, veiklos, gerokai peržengiančios pačios Karta- 
ginos zoną. Galimas daiktas, kad plano realizavimui buvo pasirinkta jau 
žinoma finikiečių jūreiviams vieta, bet faktas, kad, iškilus Kartaginai, 
greitai ėmė ryškėti vieningas visų kolonijų valdymas, be abejonės, yra 
ne atsitiktinumo, o tik numatyto plano rezultatas. 

Šitaip visa nušviesdami, galime suprasti, kodėl kolonizatoriai nepasi- 
tenkino jau esančia baze Utikoje. Kartaginos padėtis buvo patogi ne tik 
uostui, bet ir kontinento gilumoje esančių teritorijų kontroliavimo požiū- 
riu. Didžiulį iškyšulį tarp dviejų įlankų, kurios puikiai gynė abu flangus, 
su žeme jungė smėlėta, lengvai apginama sąsmauka. Pačiame iškyšulyje 
buvo pakankamai dirbamos žemės, kas užtikrino nepriklausomumą nuo 
užnugario ir puikias strategines sąlygas. 

Vadinasi, gali būti, jog dramatiška Elisos istorija, be savo neabejo- 
tinų mitinių komponentų, turi tiesos elementų ir yra istorinių įvykių at- 
spindys. Laikykime įtikima padavimų perduotą Kartaginos įkūrimo 
datą — 814—813 m. pr. m. e. ir pripažinkime, kad įkūrėjai buvo kolonistai 
iš Tiro, atvyko jie, ketindami įkurti finikiečių centrą Vakaruose. 


Imperijos struktūra.— Žinių apie seniausius Kartaginos metus labai 
maža, be to, pirmoji informacija atsiranda tik ryšium su kolonijos Ibisos 

saloje įkūrimu 654—653 m. pr. m. e. Tačiau istorinė situacija liudija, kad 
Kartagina jau anksčiau tapo svarbiausiu finikiečių centru Vakaruose ir 
savo valdžion paėmė visas tenykštes kolonijas. 

Pagrindinė išsimėčiusių Finikijos kolonijų sujungimo priežastis, be 
abejonės, buvo graikų ekspansija. Prasidėjusi nuo VIII amžiaus vidurio 


jiems grėsdama. Iš tiesų naujieji ateiviai ieškojo tokių žemių, kur nebu- 
vo finikiečių, tokiu būdu įsikūrė pietų Italijoje, Korsikos saloje ir Gali- 
joje, vengdami Afrikos krantų tarp Sirtos ir Gibraltaro, kur viešpatavo 
vieni finikiečiai. Ginčytina žemė buvo Sicilija, kur, pasak Tukidido'?, 
finikiečiai turėję pasitraukti į salos šiaurės vakarų pakraštį. Vadinasi, 
taikus įtakos sferų pasidalijimas buvo nelengvas dalykas. 

Graikų pavojus buvo ne vienintelis. Finikiečių kolonijų — mažų, nu- 
tolusių viena nuo kitos prekybinių faktorijų — pobūdis sukeldavo vie- 
tinių gyventojų pasipriešinimą, ypač kai kolonijos buvo silpnos arba 
neturėjo galimybių atsispirti. Dėl tos priežasties ir iškilo susivienijimo 
reikalas, suprantama, vadovaujant stipriausiai kolonijai. 

Palaipsniškam ryšio tarp Kartaginos ir kitų kolonijų sustiprėjimui pa- 
dėjo krizė pačioje Finikijoje ir ypač Tire. Toji krizė buvo lėta, laipsniška, 
pertraukiama geresnės konjunktūros laikotarpių, ir vis dėlto ji kliudė 
metropolijai teikti aktyvią pagalbą kolonijoms, išsimėčiusioms tolimose 
Vakarų žemėse, o graikų ekspansija užkirsdavo susisiekimo kelius. 

Antra vertus, nėra tikrai žinoma, ar visos kolonijos palankiai sutik- 
davo Kartaginos viršininkystę ir ar išsyk pripažindavo sąjungos būtinu- 
mą. Istoriniai ir archeologiniai duomenys, kuriais disponuojame, nėra 
pakankamai išsamūs, kad, jais remiantis, galima būtų daryti išvadas apie 
nesutarimus ar susidūrimus, kolonijai pereinant iš finikietiškos fazės į 
punišką. Kaip tik priešingai, tų fazių atskyrimas tampa viena iš sunkiau- 
sių problemų tyrinėtojams. 

Kaip pamename, pirmoji žinutė apie kartaginiečių veiklą liečia kolo- 
nijos įkūrimą Ibisos saloje, Balearų archipelage. Šią žinią pateikia Dio- 
doras Sicilietis!!, kuris teigia, kad tai įvyko po 160 metų nuo Kartaginos 
įkūrimo, t. y. 654—653 m. pr. m. e. Ibisa tapo baze kelyje iš Sardinijos 
į Ispaniją. Nežinome, kiek paplitusi buvo kartaginiečių įtaka Balearų 
salyne, bet pažymėsime, kad vietovardis Port Mahonas Minorkoje turėtų 
būti puniškos kilmės (nuo vardo Magonas). 

Maždaug tuo pačiu metu kartaginiečiai įsikūrė Sardinijoje ir Sicilijoje 
ir šiaip ar taip sutvirtino ryšius su tenykštėmis finikiečių kolonijomis. 
Tolesnių metų įvykiai patvirtino kartaginiečių buvimą tose abiejose sa- 


lose, taigi galime teigti, kad Kartagina VII amžiaus laikotarpiu perėmė 
Tiro hegemoniją Vakaruose. 

Pagal Tukidida'?, kartaginiečiai apie 600 m. pr. m. e. bandė sukliudyti 
fokiečiams įkurti Masaliją, bet jūros mūšyje buvo nugalėti. Nėra žinoma, 
kur tas mūšis įvyko. Kartaginiečiams jis turėjo lemiamą reikšmę, nes 
įgalino graikus užimti komanduojamą poziciją Viduržemio jūros keliuo- 
se ir užtikrino jiems priėjimą į Rodano slėnį. Tiesioginė pralaimėjimo 
pasekmė buvo vis tvirtėjanti etruskų ir kartaginiečių sąjunga, kuri turėjo 
tikslą užkirsti kelią graikų kolonizacijai. Apie 550 m. pr. m. e. Kartaginos 
vadas Malchas, kaip liudija Justinas!?, nugalėjo Sicilijoje graikus ir užka- 
riavo dalį tos salos. Atrodo įtikima, kad jis tai darė, gindamas finikiečių 
kolonijas vakarinėje pakrantėje. Paskui Malchas leidosi į Sardiniją, kur 
buvo sumuštas vietinių gyventojų. 

Toliau Justinas pasakoja“, kad Malchas dėl to pralaimėjimo buvo 
kartu su savo armijos likučiais išvytas iš Kartaginos, bet sukilo, apsupo 
Kartaginą ir ją paėmė. Netrukus po to, apkaltintas tironijos įvedimu, jis 
buvo nuteistas mirti. Jo įpėdinis buvo Magonas, pradėjęs Magonidų di- 
nastiją, kurios trys kartos valdė Kartaginą ir įvedė daugelį naujovių, 
turinčių tikslą išplėsti miesto galią. Įžymiausi dinastijos atstovai buvo 
Magono sūnūs: Hamilkaras ir Hasdrubalas. 

Kartaginiečių ir etruskų sąjunga savo ruožtu sąlygojo fokiečių pra- 
laimėjimą 535 m. pr. m. e. Pastarieji plėšikavo jūroje, bazuodamiesi 
Alalijoje Korsikos saloje, ir darė didelių nuostolių Viduržemio jūros pre- 
kybai, tad buvo etruskų ir kartaginiečių sumušti jūrų kautynėse ties Ala- 
lija. Mūšis turėjo didelę reikšmę, nes užtvėrė kelią graikų kolonizacijai 
Sardinijoje ir Korsikoje. Kartaginiečių ir etruskų tarpusavio sutartys 
paskirstė įtakų zonas. Etruskams atiteko Italija nuo Alpių iki Kampanijos, 
kartaginiečiams — visa didelė teritorija į pietvakarius nuo graikų zonos. 
Kartaginoje atrasti etruskų daiktai taip pat liudija kultūrinius ryšius, o 
dar svarbesnis liudininkas tokių ryšių net vėlesnėje epochoje yra puniš- 
kas įrašas, rastas 1964 metais Santa Severe (senovinė Pirga). Tame įraše, 
datuojamame maždaug 500 m. pr. m. e, yra du labai panašūs etruskų 
tekstai: tai dedikacija „„valdovei Astartai“, įrašyta Tefario Veliano (arba 
Veliuno), Cerės (Cerveteri) valdovo, įsakymu. 

Reikia pasakyti, kad etruskų-kartaginiečių sąjunga turėjo gilesnę 
reikšmę Viduržemio jūros baseino politikoje, nes stiprino antigraikišką 
grandinę, kurios rytinė grandis buvo persų imperija. Neatsitiktinai tik 
Kartaginos ir Finikijos ryšiai tada buvo ypatingai tvirti: kai Kambizas, 
užkariavęs Egiptą, norėjo suorganizuoti žygį prieš Kartaginą, finikiečiai 
atsisakė jame dalyvauti. Be to, žinoma, kad reguliarių pasiuntinybių iš 

Kartaginos į Tirą siuntimo tikslas buvo ne tik aukoti Melkarto šventovei, 
bet taip pat tai buvo proga koordinuoti bendrą kovą prieš graikus. 

Įdomus tos kovos epizodas buvo ekspedicija Dorijo, Spartos karaliaus 
brolio, kuris visų pirma patraukė į Afriką, o paskui į Siciliją. Į VI amžiaus 
pabaigą (tiksliau nustatyti datos negalima) Dorijas išsilaipino tarp dviejų 
Sirtų, 18 km į pietryčius nuo Lepčio. Kartaginiečiams prireikė trejų metų, 
kad su čiabuvių pagalba galėtų jį išvyti. Tada jis grįžo į Peloponesą, bet 
netrukus vėl iškeliavo į Vakarus, šiuokart į Siciliją, kur prie Erikso 
kalno įkūrė miestą ir pavadino jį Heraklėja. Tačiau buvo nugalėtas ir 
žuvo kare prieš savo jėgas sujungusius kartaginiečius ir elimus, o mies- 
tas buvo sugriautas. | 

Pirmieji krizės požymiai antigraikiškoje sąjungoje rytuose atsiranda 
kartu su silpnėjančiu etruskų vaidmeniu, su maištu prieš Tarkvinijų 
510 m. pr. m. e., taip pat su nepriklausomos Romos respublikos iskilimu. 
Jau 509 m. Roma sudaro su Kartagina sutartį, apibrėžiančią abiejų vals- 
tybių įtakos zonas. Susitarimo tekstas, kurį pateikia Polibijus, labai įdo- 
mus, nes liudija Kartaginos galią: 


Tarp romėnų bei jų sąjungininkų ir kartaginiečių bei jų sąjungininkų patvir- 
tinama draugystė tokiomis sąlygomis: nei romėnai, nei romėnų sąjungininkai 
neplaukios toliau už iškyšulio, pavadinto Gražiuoju, nebent tik juos privers 
audra arba priešas. Niekas, kam tai atsitiktų, neturės teisės pirkti turguje arba 
kitokiu būdu įsigyti daugiau, negu to reikia laivui paruošti arba sudėti aukoms, 
ir išplauks per 5 dienas... Jeigu romėnas atsidurs Sicilijos dalyje, priklausan- 
čioje kartaginiečiams, turės tokias pat teises, kaip kiti. Kartaginiečiai savo 
ruožtu nedarys nieko blogo gyventojams Ardėjos, Ancijumo, Laurencijumo, 
Circėjos, Teracinos nei jokio kito lotynų miesto, priklausančio romėnams. Su- 
silaikys ir nepuldinės lotynų miestų, priklausančių romėnams, o jeigu kurį nors 
iš jų užims, atiduos romėnams nepaliestą. Nestatys įtvirtinimų lotynų terito- 
rijoje ir, jeigu atvyktų ten ginkluoti, neturės teisės nakvoti.!5 


Tuo tarpu artėjo lemiamasis persų ir graikų susitikimas, didžios svar- 
bos įvykis, pergalingas graikų bandymas padaryti galą apsupimui ir 
pasiekti hegemonijos didesnėje Viduržemio jūros dalyje. Jau senovės 
autoriai pastebėjo, kad sutampa datos mūšio ties Salaminu, kur graikai 
nugalėjo persų laivyną, sudaromą daugiausia finikiečių laivų, ir mūšio 
ties Himera, nepasisekusio kartaginiečių bandymo užgrobti graikų žemes 
Sicilijoje. 

Tai buvo neatsitiktinis sutapimas. Graikų istorikas Eforas!'? pasakoja, 
kaip karo išvakarėse persų ir finikiečių pasiuntiniai nuvyko į Kartaginą 
prašyti, kad kuo didesnis Kartaginos laivynas suduotų smūgį Sicilijos 
graikams ir po pergalės pasuktų Peloponeso kryptim. Kartaginiečiai šį 
117 planą priėmė. Diodoras!" vėl sako, kad Kserksas nusiuntė į Kartaginą 


pasiuntinius, norėdamas suderinti bendrus veiksmus. Buvo susitarta, kad 
kartaginiečiai puls Sicilijos ir Italijos graikus, tuo tarpu persai atakuos 
pačią Graikiją. 

Situacija Sicilijoje šiaip ar taip skatino Kartaginą intervencijai. Gelo- 
nas, Sirakūzų tironas, rytinėje Sicilijoje sukūrė stiprią valstybę ir sudarė 
sąjungą su Teronu, Akrago tironu, taip pat galingos valstybės valdovu. 
Paskui Teronas nukariavo Himerą, išvijo iš jos Terilą, Kartaginos sąjun- 
gininką. Kartagina buvo akivaizdoje stiprios ir susivienijusios graikų 
Sicilijos ir negalėjo ilgiau delsti. 

Tada Hamilkaras, Magono sūnus, ėmėsi vadovauti didžiuliam Karta- 
ginos laivynui. Nors audra skandino laivus, kurie gabeno arklius ir ve- 
žimus, jis išsilaipino Panormoje ir iš ten išžygiavo į Himerą. Dideliame 
mūšyje Teronas ir Gelonas pasiekė pergalę. Hamilkaras žuvo, jo kariai 
žuvo kautynėse arba buvo paimti į nelaisvę, laivai sudeginti. 480 metai 
pr. m. e. lėmė graikų pergalę rytinėje ir vakarinėje Viduržemio jūros 
dalyje. 

Nors taikos sąlygos nebuvo labai sunkios, kaip galima buvo tikėtis 
(išsaugota valdų padėtis Sicilijoje, gal būt, todėl, kad Gelonas nenorėjo 
pernelyg sustiprinti savo sąjungininką iš Akrago), Kartaginos ofenzyva 
prieš Siciliją kuriam laikui buvo sustabdyta. 


Kolonijos.— Prieš pradedant kalbėti apie tolesnes kovas Sicilijoje, 
apžvelgsime situaciją Afrikoje, kolonijose jau ne finikiečių, o punų. 
Situacija byloja apie Kartaginos ekspansijos jėgą, tačiau dar vis daugiau 
prekybinės ekspansijos, negu politinės. Apie kolonijų kontrolės formas 
kalbėsime vėliau, šį kartą apsiribosime trumpu faktų išdėstymu. Pasirodo, 
jog daugiausia pasako archeologiniai duomenys, o iš jų visų pirma kera- 
mika, rasta nekropoliuose. Pažvelgę į žemėlapį, matome, kad gyvenviečių 
lokalizavimas atitiko tradicinę finikiečių politiką, steigiant išsisklaidžiu- 
sias pajūrio bazes. 

Kelyje iš rytų į vakarus pirmasis svarbus miestas yra Leptis Magna, 
kur buvo rastas III—II amžiaus pr. m. e. nekropolis, taip pat didelis komp- 
leksas reljefų, be abejonės, puniškų, tikriausiai, iš helenizmo epochos. 
Kitas miestas tai Oea (šiandien Tripolis), kur 1957 m. atkastas III—II am- 
žiaus pr. m. e. nekropolis su kapais, iškaltais olose. Kaimyninėje vieto- 
vėje, Bu Setoje, rasta daugybė amforų su atspaudais būdingų puniškų 
ženklų, kaip kaducėjus ir deivės Tanitės simbolis. Sabratoje, trečiame 
dideliame Tripolitanijos centre, A. Di Vita 1962—1964 metais atkasė 
monumentalų punų nekropolį su puikiu mauzoliejumi, o anksčiau R. Bar- 
točinis, kasinėdamas III amžiaus pr. m. e. kapus, atrado fragmentus vė- 

rinių iš stiklo su tipiškais egiptietiško stiliaus Harpokrato atvaizdais, 
negrų galvomis, vynuogių kekėmis, balandžiais ir t. t. Taip pat iš Sabra- 
tos yra daugelis smiltainio skulptūrų fragmentų, priskirtinų punų hele- 
nistinei epochai. 

Dabartinio Tuniso teritorijoje pirmasis svarbus punų centras buvo 
Achola, įkurta, kaip sako padavimai, Maltos kolonistų. Ten rastas ir iš 
dalies atkastas tofetas. Tapsas, daugelį kartų minimas klasikiniuose šal- 
tiniuose, yra Ras Dimaše, kur atkastas punų IV amžiaus nekropolis, vė- 
lesniais laikais romanizuotas. Kitas nekropolis, didumu antras po Karta- 
ginos, yra Madijoje, mieste, kurio senovinio vardo nežinome. Kapų atri- 
butika leidžia juos datuoti V amžiaus pabaiga; juose, tarp kita ko, rasta 
molinių nuogos deivės su karūna statulėlių. Iš Leptis Minoros (šiandien 
Lamta) tėra likę šachtinių kapų su mediniais sarkofagais. Hadrumetumas, 
šiandien Susa, buvo svarbiausias centras, kurio klestėjimas datuojamas 
VI amžiumi. Ten randame tofetą su ypatingai įdomiomis stelomis, taip pat 
nekropolį, kurio seniausia dalis, deja, slepiasi po dabartiniu miestu. Taip. 
pat svarbus pūnų miestas buvo šiandieninio Kerkuano vietoje, Bono išky- 
šulyje. P. Sento kasinėjimai, kuriuos tęsė Tuniso archeologai, paskelbė 
apie IV ir III amžiaus pr. m. e. gyvenamąjį rajoną, akmens sienas ir sani- 
tarinius įrengimus. Artimiausioje kaimynystėje, Džebel Mlecos rajone, 
atrasta daug kapų su juvelyriniais dirbiniais, amuletais, keramika ir net 
dažų likučiais. Toliau į vakarus yra Utika, iš padavimų žinoma kaip se- 
niausia finikiečių kolonija šiaurinėje Afrikoje. Sentas ten atkasė du 
VIII—IV amžiaus pr. m. e. nekropolius su turtingu inventoriumi, kurį 
sudaro žiedai, skarabėjai, amuletai ir įvairiaspalviai indai. 

Nedaug težinoma apie punų miestus — Hipo Akrą (Biserta), Hipo Re- 
gijų (Bona) ir Filipvilį, esančius jau dabartinėje Alžyro teritorijoje. Dau- 
giau žinių yra apie Cirtą (Konstantina), kur atrasta daug stelų, tiesa, pri- 
klausančių laikotarpiui ne ankstesniam kaip III amžius pr. m. e., bet 
patvirtintų senesniuose padavimuose. Taip pat ne anksčiau kaip III am- 
žiui priklauso nekropolis iš Chulu, ir nenustatyta yra Igilgilio (Džidželio) 
nekropolio data. Pastarojo tyrinėtojas M. Astriukas teigia, kad kapai 
priklauso net VI amžiui, tuo tarpu Sentas sprendžia, kad vėliausiai — 
III amžiui. Nedaug tezinome apie Ikoziumą (dabar Alžyras) ryšium su 
išsiplėtusia naujojo miesto teritorija. Tačiau daugybė punų monetų su 
legenda yksm liudija buvus ikiromėniškąją fazę. Neseniai buvo rasti 
punų kapai Tipase: seniausieji priklauso mažiausiai V amžiui pr. m. e. Tai 
uoloje virš jūros iškaltos kameros ir negilūs kapai, pripildyti skaldos. 
Net iki pat romėnų epochos aptinkama stelų su Tanitės ženklu, bylojančiu 
apie puniškąsias tradicijas. 


Dar toliau į vakarus yra Jolas (Šeršelis) su, tikriausiai, vėlyvojo punų 
laikotarpio liekanomis; Gunugu (Guraja), kur III-II amžiaus nekropolyje 
tarp kitų daiktų rasta stručio kiaušinių, dažytų raudonais ir juodais dažais 
baltame fone su geometriniais ir augaliniais ornamentais, taip pat su zmo- 
nių atvaizdais; Les Andaluzas su gyvenviete ir nekropolių, kur rasta 
IV amžiaus keramikos; Rašguno sala, kur Vilemotas atrado daugiau kaip 
100 kapų, daugiausia kremacinių, su turtingų inventoriumi, daugybe 
VII—VI amžiaus vazų, žibintų, ginklų, juvelyrinių dirbinių, amuletų, 
kurie atspindi ypatingus ryšius su Motijos sala; pagaliau Mersa Mada- 
chas, 40 km į vakarus nuo Orano, apsuptas mūro sienų, su gausia kera- 
mika, gal būt, is VII—VI amžiaus. 

Šiandieninio Maroko teritorijoje pirmas punų miestas yra Rusadiras 
(Melilja), kur aptinkame paprastų kapų, apstatytų eilėmis amforų. Tokį 
neįprastą vaizdą randame ir Olbijoje, Sardinijos saloje, tos pačios epochos 
kapuose (tarp III ir I a. pr. m. e.). Toliau į vakarus, Emsoje, yra mūro 
sienų ir gyvenamųjų patalpų griuvėsių su III ir II amžiaus keramika. 
Sidi Abdselamo vietovėje kultūrinis sluoksnis su keramika liudija apie 
gyvenimą nuo V iki I amžiaus pr. m. e. M. Taradelio dėka sužinome apie 
didelį miestą Tamudoje, kurio mūrų sienos, aikštės, gatvės ir namai pri- 
klauso vėlesniems laikams, II ir I amžiui pr. m. e. M. Ponsiko atradimai 
Tanžere praplėtė mūsų žinių ratą, iš seno apribotą laikotarpiu iki romė- 
nų epochos; ypač vertos dėmesio monetos, kuriose puniškais rašmeni- 
mis iškaltas miesto vardas tng. | 

Maroke Atlanto pakrantėje toliau aptinkame Likę (Arcila), svarbiau- 
sią ikiromėninės epochos krašto centrą. Aukščiau minėjome šaltinių 
duomenis, liečiančius tą gyvenvietę. Taradelio kasinėjimai atvėrė seniau- 
sią miestą, Mažų mažiausiai VII—VI amžiaus, su mūro sienų liekanomis, 
šventove, dviem nekropoliais, įrašais, monetomis, keramika. Tarp Likės 
ir Mogadoro identifikuota keletas puniškų griuvėsių, pavyzdžiui Mulej 
Buselhame, bet svarbiausias miestas prieš tai buvo Mogadoras, kur ti- 
piška raudonoji keramika liudija apie gyvenvietės pradžią VII—VI am- 
žiuje. 

Baigiant reikia pabrėžti, kad, nors ir buvo kalbama apie kartaginiečių 
gyvenvietes, vis dėlto ne visada galima atskirti finikietiškus elementus 
nuo puniškų. Apskritai Kartagina pakeitė Finikiją Vakarų kolonizacijos 
procese, tačiau kai kurie radiniai verčia galvoti apie tiesioginę rytietišką 
kilmę, bent kontaktus su Finikija. 


Kartaginiečiai ir graikai Sicilijoje.— Pralaimėjimas ties Himera su- 
žlugdė antigraikiškos sąjungos planus, kuriuos propagavo Kartagina. 

Vis dėlto valdos vakarinėje Viduržemio jūros dalyje ir tos zonos kontrolė 
liko Kartaginos rankose, o energingas pasipriešinimas užkirto kelią kri- 
zei. Visų pirma iš Kartaginos buvo išvyti svarbiausieji Magonų šeimos 
nariai, Hanonas ir Gizgonas, tuo būdu pakeičiant santvarką, kuri per tris 
kartas beveik nuolatos kariavo. Taip pat buvo įsteigta Šimto taryba, oli- 
garchinė institucija, kurios tikslas buvo sutramdyti per didelę atskirų 
asmenų valdžią. Gal būt, tuo pačiu metu buvo įvykdytas titulų ir, tikriau- 
siai, aukščiausiųjų valdininkų funkcijų pakeitimas — iš karalių į teisėjus, 
tuo pačiu sutrumpinant jų kadencijas. Vadinasi, valdymo sistemoje būta 
svarbių pakitimų, kurie sąlygojo naują politikos kryptį. 

Politines reformas lydėjo religinės, kurios, be abejonės, atsispindėjo 
punų įrašuose. Negausūs senieji tekstai mini tik vieno dievo vardą, tuo 
tarpu daugelis vėlesnės epochos tekstų pirmą iš eilės mini Tanite (su 
epitetu „Baalo veidas“), ir iš eilės antra — Baal Hamona. 

Archeologinė medžiaga savo ruožtu nurodo staigų graikiško importo 
sumažėjimą. Kartaginos valdovai turėjo atsisakyti prekybos su graikais, 
tai nuskurdino miestą, sumažėjo prabangos dalykų, pirktų už žaliavą. 

Politiniai, ūkiniai pasikeitimai ir religinė reforma liudija ryžtingus 
ketinimus izoliuotis nuo graikų pasaulio. Šito išdava, be abejonės, buvo 
kultūros krizė, bet kartu ir didesnė kultūrinė nepriklausomybė, ir, vadi- 
nasi, galimybė užkirsti kelią graikų įtakai. Kitokia padėtis buvo Finikijoje. 

Stengiantis sustiprinti autonomiją, vedama ekspansijos pagyvinimo 
Afrikoje ir tuo pačiu žemės ūkio pagerinimo savoje teritorijoje politika. 
Abu tuos reiškinius galima stebėti V amžiuje. Taip pat buvo stipri ten- 
dencija sustiprinti ir išplėsti kontaktus su užsieniu. Kaip tik V amžiuje 
vyko didelės išvykos už Heraklio Stulpų: Himilkono žygis palei Ispanijos 
ir Prancūzijos krantus net iki Kornvalijos, be abejonės, turėjęs tikslą 
rasti priėjimą prie žaliavų (ypač alavo), kurių importą kontinento keliu 
užkirto graikai iš Marsilijos; taip pat iš Kartaginos Baal Hamono šven- 
tovės puniško įrašo vertimo į graikų kalbą žinomas Hanono žygis Afrikos 
pakrante, matyt, siekęs Gvinėjos įlanką, užtikrindamas ir iš tos pusės 
priėjimą prie gamtos turtų. 

Akivaizdus politinės akcijos motyvas buvo karinis ir ūkinis pasiruo- 
šimas neišvengiamam karui su graikais. Jis įsiliepsnojo 409 m. pr. m. e., 
kai Segestos miestas, Selinunto grasinamas, kreipėsi pagalbos į Kartaginą. 
Punai išsiuntė į Siciliją ekspediciją, kuriai vadovavo Hanibalas, prie 
Himeros žuvusio Hamilkaro anūkas (gal būt, tai reiškia, kad tada prasi- 
dėjo tam tikras politinių grupių susitaikymas bendro priešo akivaizdoje 
arba tiesiog, kad Magonidai, nepaisant nieko, išsaugojo įtaką valdymo 
sistemoje). Žygis pasisekė gerai: buvo sugriautas Selinuntas ir Himera, 


o 3000 karo belaisvių buvo nužudyti toje vietoje, kur kadaise žuvo Ha- 
milkaras. Kiek vėliau, 406 metais, nauja ekspedicija, to paties Hanibalo 
ir Himilkono, Hanono sūnaus, vadovaujama, po ilgo apsupimo įveikė ir 
sugriovė Akragą. Hanibalas mirė nuo epidemijos apsupimo metu, bet 
Himilkonas tęsė kovą ir netrukus sutriuškino Dželos miestą. Visai graikų 
Sicilijai iškilo tiesioginė grėsmė. 

Graikų pasipriešinimo priekyje stojo Dionisijus iš Sirakūzų. Kai, žlu- 
gus Akragui, buvo išrinktas strategu, jis sudarė sau nenaudingą taikos 
sutartį su Kartagina (404), kad galėtų sutvirtinti savo pozicijas. Netrukus 
perėjo į ataką ir po daugelio pergalių 398 m. užkariavo Motijos salą. 
Karas tęsėsi toliau, bet ne visad sėkmingai. Kartaginos laivynas, vado- 
vaujamas Himilkono, nuskandino Dionisijaus laivus ties Katanija ir ap- 
supo jį Sirakūzuose. Tik kartaginiečių tarpe kilusi epidemija leido jam 
išeiti iš apsupimo (396). Tolesni mūšiai 393 ir 392 metais baigėsi sutar- 
timi, kuri, anot Diodoro, grąžino padėtį, buvusią iki 405 metu!?. Kiti mūšiai 
nuo 382 m. iki Dionisijaus mirties 367 m. padėjo nustatyti sienus pagal 
Haliko upę beveik visam šimtmečiui, įtvirtinant Kartaginos valcžią vie- 
name salos trečdalyje. 

Kaip matome, ilgas Kartaginos istorijos laikotarpis atsispindi mums 
beveik be išimties per karų su Sicilijos graikais prizmę. Tai išplaukia 
iš mums prieinamų šaltinių pobūdžio, tačiau tai neliudija, kad nebūta ki- 
tokių punų politikos krypčių. Tuo atžvilgiu reikšminga yra kita sutartis 
su Roma 348 m. pr. m. e. Iš jos teksto, kurį pateikia Polibijus, aiškiai 
matyti, kad Kartaginos valdžios veiklos radiusas gerokai išsiplėtė nuo 
pirmosios sutarties laikų, ypač šiaurinėje Afrikoje ir Ispanijoje: 

Tokiomis sąlygomis patvirtinama draugystės sutartis tarp romėnų bei romėnų 
sąjungininkų ir kartaginiečių, tiriečių, Utikos gyventojų bei jų sąjungininkų. 
Romėnai neužsiims plėšikavimu jūroje nei prekyba, nei kurs miestų už Gra- 
žiojo iškyšulio ir už Mastijos Tartese. Jeigu kartaginiečiai nugalės Lacijume 
Romai nepriklausantį miestą, tai pasiims žmones ir grobį, bet miestą grąžins. 
Jeigu kartaginiečiai paims ką nors į nelaisvę iš tautos, kuri yra sudariusi su 
romėnais taikos sutartį, bet yra nepriklausoma nuo Romos, tai neatgabens jo 
parduoti į romėnų uostus, o jeigu jį ten atgabens ir romėnas uždės jam ranką, 
belaisvis turi būti laisvas. Tas pat liečia romėnus. Jeigu kartaginiečiams pri- 
klausančioje teritorijoje romėnas apsirūpins maistu ir vandeniu, jis negali pa- 
naudoti tų atsargų prieš ką nors, susijusį su kartaginiečiais taikos ir draugystės 
ryšiais. Tas pat liečia kartaginiečius. Priešingu atveju jis turi būti nubaustas 
ne privačiai, nes nusikaltimas bus laikomas visuomeniniu. Sardinijoje ir Libijoje 
joks romėnas negali nei prekiauti, nei kurti miestų, nei būti ilgiau, negu rei- 
kalauja apsirūpinimas arba laivo taisymas. Jeigu jį ten atvarys audra, išplauks 
per 5 dienas. Kartaginai priklausančioje Sardinijos dalyje ir pačioje Kartaginoje 
kiekvienas romėnas gali veikti ir prekiauti lygiomis teisėmis su miestelėnais. 
Tas pat liečia kartaginiečius Romoje.!? 

Karas su graikais vėl prasidėjo, valdant Timoleonui iš Korinto, kuris 
Sirakūzuose įvedė demokratinę santvarką. Kartaginiečių puolimai pri- 
vertė jį energingai veikti. 340 m. pr. m. e. jis pasiekė didelę pergalę ties 
Krimiso upe. Paskui, 339 m. buvo sudaryta taika, kuri, nustatydama sie- 
nas ties Himeros ir Haliko upėmis, nepadarė didesnių pakeitimų. 

332 m. pr. m. e. Aleksandras po ilgo apgulimo nugalėjo Tirą, suduo- 
damas mirtiną smūgį rytų finikiečių galiai. Mieste, atrodo, tuo metu 
buvo?? Kartaginos pasiuntinybė, kurią nugalėtojai paleido laisvėn. Tik- 
riausiai, Aleksandro ateities planai apėmė ir Afrikos užkariavimą. Anot 
kai kurių istorikų, po jo mirties rastas planas, numatantis laivų statybą 
tikslu nugalėti Kartaginą ir Afrikos pakrantę net iki Heraklio Stulpų?!. 
Kitas padavimas sako, kad punai, sunerimę dėl Makedoniečio planų, pa- 
vedė savo pasiuntiniui, vardu Hamilkarui, įsigyti karaliaus palankumą 
ir išgauti jo planus. Hamilkaras iš tiesų turėjo perduoti daug informaci- 
jos, bet, grįžęs į tėvynę, buvo apkaltintas išdavyste ir nuteistas mirti22. 
Nesvarstant tų pasakojimų vertės, dalykas yra tikras, kad kartaginiečiai 
turėjo pagrindo baimintis ir kad netikėta Aleksandro mirtis sužlugdė jo 
planų realizavimo galimybę. 

Tačiau netrukus Kartagina atsidūrė kitokio nenumatyto pavojaus 
akivaizdoje. Agatoklis, naujas Sirakūzų tironas, savo karjerą pradėjo su 
kartaginiečių parama, bet netrukus atsigręžė prieš savo sąjungininkus ir, 
310 m. pr. m. e. nugalėtas, pasitraukė į savo miestą, kurį netrukus apsupo 
priešo kariuomenė. Tada jis įgyvendino nepaprastai drąsų invazijos į Af- 
rika planą. Maždaug su keturiolika tūkstančių žmonių jis slapta išplaukė 
60-čia laivų ir, išvengęs susitikimo su punų laivynu, išsilaipino Bono išky- 
šulyje, sudegino ten esančius laivus ir pasuko į Kartaginą. 

Smūgis buvo visiškai nelauktas. Įsibrovėliai nesutiko nei įtvirtinimų, 
nei garnizonų, o vien tik dirbamus laukus ir vynuogynus. Štai kaip Dio- 
doras aprašo kraštovaizdį: 


Visas kraštas, per kurį jie ėjo, buvo padalytas į sodus ir plantacijas, drėkina- 
mus daugybės šaltinių ir kanalų. Kaimo namai, mūriniai ir gražiai papuošti, 
liudijo apie šeimininkų turtingumą. Namai su priestatais buvo pilni visko, kas 
gyvenimą daro malonų ir ką ilgas taikos laikotarpis leido gyventojams susi- 
krauti. Žemė buvo apaugusi vynuogynais, alyvmedžiais ir vaismedžiais. Abie- 
jose pusėse lygumoje ganėsi galvijų ir avių kaimenės, o vėsiose lankose — 
arkliai. Žodžiu, krašte buvo gausu gėrybių, priklausančių turtingiems Kartagi- 
nos piliečiams, kurie mėgo savo turtus leisti gyvenimo malonumams.? 


Nugalėjęs Megalopolio (kurio identifikuoti neturime galimybių) ir 
Tuniso miestus, Agatoklis sutriuškino stovyklą netoli Kartaginos. Pasku- 
bomis ir su panika buvo surinkta prieš jį kariuomenė, kuri išsyk patyrė 


sunkų pralaimėjimą. Susidarė paradoksali situacija, kai abu priešai ap- 
gulė vienas kito sostinę. Tuo metu, kai Hamilkaras veltui stengėsi nuga- 
lėti Sirakūzus, Agatoklis užėmė teritorijas į rytus nuo Kartaginos ir įsi- 
smarkavęs ėmėsi plano susijungti su Aleksandro įpėdiniais Egipte. Štai 
kaip vystėsi įvykiai: 

322 m. graikų miestų Kirenaikoje gubernatoriumi Ptolomėjus paskyrė 
Ofelą, kažkada buvusį Aleksandro gvardijos nari. Agatoklis gubernato- 
riui pasiūlė sąjungą prieš Kartaginą. Ofelas turėjo gauti šiaurinę Afrika, 
o Agatoklis visą Siciliją. Tada Ofelas leidosi iš Kirenės su dešimčia 
tūkstančių karių ir atvyko į Agatoklio stovyklą. Tačiau netrukus tarp 
sąjungininkų kilo nesusipratimai. Agatoklis išdavikiškai nužudė Ofelą ir 
pasigrobė jo kariuomenę. 

Tuo tarpu Kartaginoje prasidėjo vidaus krizė. Bomilkaras pabandė 
išsikovoti absoliučią valdžią, bet per žingsnį nuo sėkmės buvo užmuštas. 
Agatoklis, pasinaudodamas situacija, užėmė Utiką ir Hipo Akrą, būsimą 
Bisertą. Pradėjo statyti laivyną ir su mažu daliniu išvyko į Siciliją likvi- 
duoti Sirakūzų apgulos. Šis atsitolinimas vis dėlto jam brangiai kainavo. 
Kartaginiečiai sumušė graikų kariuomenę ir patraukė į savo pusę senesnių 
sąjungininkų daugumą. Agatoklis tuo tarpu grįžo į Afriką, bet bandymas 
įveikti situaciją nuėjo veltui, ir jis turėjo gelbėtis — bėgti į Siciliją, o jo 
kariuomenė pradėjo derybas su Kartagina. Kiek vėliau (305) taikos su- 
tartis padarė galą karui: Kartagina išsaugojo visas gyvenvietes Afrikoje 
ir Sicilijoje net iki Haliko upės, užtat Agatoklis išreikalavo iš jos pini- 
gine reparacija už jo paliktas teritorijas. 

Tokiu būdu Kartagina su išmintingu saikingumu pabaigė vieną iš pa- 
vojingiausių savo istorijos etapų. Šio pirmojo priešų bandymo įsiveržti 
į Afrikos teritoriją metu Kartaginos valdžia suprato pagrindinę afrikie- 
tisko užnugario reikšmę. Kol Agatoklis buvo Afrikoje, nebuvo vedama 
derybų net pačiais sunkiausiais momentais. Kartaginos elgesys kare su 
Agatokliu liudija buvus kliūtį, siejančią ją su savo teritorija, tuo tarpu 
jai svetimos buvo imperialistinės paskatos, kurių, tikrąja šio žodžio pras- 
me, iš tiesų niekad neparodė. Agatoklio žygis, nors ir nepasisekęs, nurodė, 
kokiu būdu buvo galima nugalėti Kartaginą, ir tuo būdu pasinaudojo, 
nors ir nevienodai sėkmingai, Atilas Regulas ir Scipionas. 

V ir IV amžiuje Kartagina stiprina savo nepriklausomumą Finikijos 
ir graikų pasaulio atžvilgiu, darosi savarankiška valstybė su aiškia savo 
politika. Toji politika, kaip ir finikiečių tradicija, rėmėsi prekyba, bet 
nerodė imperialistiniy ketinimų — tuo būtent paaiškinamas Ka:taginos 

smukimas, susidūrus su Romos valstybe. Kartagina pirmą kartą išvedė 
Afriką į Viduržemio jūros istorijos areną, sukūrė kovos prieš graikų pa- 
saulį centrą, tapo tos kovos Vakaruose išraiška ir simboliu, 

ziuje Kartagina, nepaisant ilgų karų, įžengė į Suk lestajimio laikotarpi. apie 
kurį išraiškingai liudija archeologiniai radiniai. Tokį reiškinį (jį taip pat 
patvirtina senovės istorikai, jų tarpe Diodoras jau cituotu aprašymu kraš- 
to, per kurį žygiavo Agatoklio kariuomenė) padeda išaiškinti faktas, kad, 
išskyrus minėtąjį karą, visi kiti vyko svetimose žemėse. Buvo niokojamas 
tik priešo kraštas ir pasisavinamas grobis. Pasitelkimas samdomų kareivių, 
kurie vėliau tapo didelių sunkumų priežastimi, nepablogino gyventojų pa- 
dėties ir kėlė mintį, kad karas tėra ekonominė problema. 

Nuo IV amžiaus pabaigos Kartaginai būdingas ne tik turtų gausumas, 
bet taip pat paplitimas graikų, tiksliau helenistinės kultūros, kuri, pra- 
ėjus sąlygiško Kartaginos izoliavimosi laikotarpiui, užvaldė miesto gy- 
venimą. Aleksandro mirtis visiškai pakeitė situaciją Viduržemio jūros 
baseine. Makedoniečio imperijos padalinimas į keletą dalių ir vidaus ka- 
rai, kurie dėl to kilo, atitolino graikų užkariavimo grėsmę. 

Egipte Ptolomėjus sukūrė valstybę, kuri iš vienos pusės siekė Fini- 
kiją, o iš kitos — Kirenaiką. Kartagina turėjo įvairių dingsčių sudaryti 
sąjungą su ta valstybe, kuri kontroliavo prekybą visoje Afrikos pakran- 
tėje, nereikšdama jokių teritorinių pretenzijų, ir tokiu būdu sustiprinti 
Rytų kontaktus su Vakarais. Ši situacija rado raiškų atgarsį kultūriniame 
gyvenime, ką galima lengvai įrodyti, remiantis literatūra ir archeologija. 

Beje, tuo metu politinėje Vakarų situacijoje vyko dideli pasikeitimai. 
Romos galia nuolat augo, ir jau Roma, o ne Graikija, turėjo tapti Karta- 
ginos būsimu priešu ir nugalėtoju. Žlugimas turės taip pat kitas, vidines 
priežastis, tokias, kaip auganti samdytų kareivių jėga ir išsilaisvinimas 
kaimyninių tautų, kurios ilgainiui sukūrė savas valstybes Afrikoje, steng- 
damosi paprasčiausiai sudaryti sąjungą su didžiausiu Kartaginos priešu. 

Neminėsime čia Romos karų su punais smulkmenų. Jau kalbėjome 
apie pirmąsias dvi sutartis tarp abiejų valstybių. Trečioji, atnaujinanti 
ankstesniųjų nutarimus, buvo sudaryta 306 m. pr. m. e., ketvirtoji 279— 
278 metais. Sioji sutartis taip pat patvirtino senesniuju susitarimų sąlygas, 
tuo pačiu tapdama paktu dėl abipusės pagalbos prieš bendrą priešą Pirą 


-iš Efiro, kuris 278 m. su stipria kariuomene išsilaipino Sicilijoje ir per 


trumpą laiką užėmė visą salą, išskyrus Lilibeumą. Pastarasis graikų inter- 
vencijos į Siciliją epizodas buvo trumpas: 276 m. susijungusios Kartaginos 
ir Romos jėgos privertė Pirą, kurį sąjungininkai apgavo, apleisti Siciliją. 


Piro pasitraukimas Kartaginą pastatė akis į akį su Roma. Suminėsime 
tik svarbiausias konflikto fazes. Pirmasis punų karas (264—241) pasibaigė 
sutartimi, kuri iš Kartaginos atėmė Siciliją ir jai uždėjo ilgametę sunkią 
kontribuciją. Pralaimėjus iškilo sunkumų pačioje Afrikoje: libiečiai lai- 
kėsi priešiškai, Utika drauge su kitais miestais stengėsi išsilaisvinti iš 
Kartaginos valdžios, pagaliau ekonominė situacija, susidariusi dėl neiš- 
vengiamumo mokėti kontribuciją, privertė Kartaginą sustabdyti samdy- 
tiniams algų mokėjimą. Tai baigėsi kruvinu karu, kuriame Roma vėl lai- 
mėjo, gaudama mainais už neutralumą Sardiniją ir pinigų sumą (238 m.). 

Vienintelis dar atviras Kartaginai ekspansijos kelias liko Ispanijos 
kolonizavimas. Toji kolonizacija buvo darbas vienos šeimos — Barkų 
šeimos, kuri sugebėjo užsitikrinti Kartaginoje beveik absoliučią valdžią. 
Tuoj po karo su samdytiniais Hamilkaras Barka drauge su sūnumi Hani- 
balu išsiruošė į Ispaniją (237 m.). Po jo 229 m. įpėdiniu tapo Hasdruba- 
las, kuris 228 m. įkūrė Kartacheną, o 226 m. sudarė su Roma sutartį, nu- 
statančią įtakų sferų ribą ties Ebro upe. Paskutinieji punų kolonizaciniai 
tikslai skyrėsi nuo ankstesniųjų, nes norėta nukariavimų keliu sukurti 
lyg ir atskirą kunigaikštystę, glaudžiai susijusią su Barkų šeima. 

Nužudžius Hasdrubalą, 221 m. valdžią paėmė Hanibalas, kuris 218 m. 
ties Saguntu pradėjo antrąjį punyu karą (218—202). Kaip žinoma, karas 
sudarė Romai didžiausią pavojų jos istorijoje, o pasibaigė pergale Afri- 
kos žemėje, atėjus į pagalbą numidų karaliui Masinisai. Taikos sąlygos 
ir šį kartą buvo sunkios: didžiulės kontribucijos, laivyno sudeginimas, 
O visų svarbiausia — uždraudimas kariauti be Romos leidimo. Kartagina, 
nuolatinių Masinisos provokacijų persekiojama, pagaliau 150 m. sureaga- 
vo Romos intervencijos dingstimi. Trečiasis punų karas (149—146) pa- 
sibaigė miesto sugriovimu. 

Kartaginos teritorija buvo paversta Romos provincija, bet punų pali- 
kimas — kalba, religija ir kultūra — dar išsilaikė šimtmečius. Romėnai, 
tiesa, sugriovė Kartaginą ir jos sąjunginius miestus, bet buvo palankūs 
tiems punų miestams ir apskritai afrikietiškiems, kurie jiems padėjo. 
Septyni punų miestai gavo laisvųjų miestų statusą, kaip formalūs Romos 
sąjungininkai, o Numidijos karalystė, senajam varžovui žlugus, sukles- 
tėjo. Žodžiu, Kartaginos žlugimas“buvo politinis ir karinis reiškinys, bet 
tai nebuvo punų kultūros pabaiga. 

Tuo metu, kai valdančiosios klasės, romėnų įkurdintos Afrikoje, kal- 
bėjo, žinoma, lotyniškai, didesnė dalis žmonių dar kalbėjo punų kalba. 
Religijos srityje romėnai apsiribojo draudimu aukoti žmogų, nors ir šio 
įsakymo provincijos šventyklose nebuvo paisoma. Puniškas kultas ilgą 

laiką gyvavo, nes jį globojo gerai organizuota šventikų kasta ir šventovių 
ištikimųjų draugijos. 

Savotišką reiškinį matome Numidijoje. Sutriuškinus Kartaginą, numi- 
dai, tikriausiai, stengėsi perimti jos kultūrinį palikimą. Turime įdomių 
pasakojimų apie Masinisos sūnus, kurie rinko tai, kas buvo like iš Kar- 
taginos bibliotekų. Vienas iš jų palikuonių, Hempsalas, rašė knygas punų 
kalba. Ne mažiau reikšmingas yra punų religijos Numidijoje paplitimas, 
matomas kad ir iš buvusių tofetų sostinėje Cirtoje (Konstantina). Punų 
religija šioje vėlesnėje epochoje evoliucionavo ir susiliejo su kitais kul- 
tais, kas, pavyzdžiui, matyti stelų barljefuose i$ Gorfo šventyklos vidu- 
riniame Tunise. 

Numidijos karalystės žlugimas reiškė punų kultūros galą. Kai Cezaris 
aneksavo kraštą, o Kartaginą atstatė Romos kolonistams, romanizavimo 
procesas greitai žengė pirmyn, ne tiek dėl valdžios priespaudos, kiek dėl 
savitų kultūrinių centrų likvidavimo. II amžiuje išnyksta punų įrašai, 
nors jų šnekamoji kalba gyvuoja dar keletą šimtmečių, kaip liudija šv. 
Augustinas? ir patvirtina vadinamieji „lotyniški-libiški“ įrašai. Taip pat 
religija užleido vietą romėniškajai, veikiau buvo visiškai jos asimiliuo- 
ta. Šitaip pamažu, bet neišvengiamai, išnyko Kartaginos civilizacija. 


Politinė sandara.— Miesto-valstybės sistema, būdinga politinei Fini- 
kijos sandarai Rytuose, buvo perkelta į Vakarus ir šiaip ar taip paliko 
ten savo pėdsaką. Net būdama savo galybės viršūnėje, Kartagina nebuvo 
imperialistinė valstybė tikrąja šio žodžio prasme. Kitos finikiečių kolo- 
nijos buvo su ja susietos ir nuo jos priklausomos ne dėl aneksavimo poli- 
tikos ir tiesioginės valdžios, o tik todėl, kad Kartagina buvo galingesnė. 
Kolonijų gyventojai nebuvo laikomi kartaginiečiais. Kolonijos kalė savo 
pinigus (Sicilijoje, Ibisoje ir Kadise), pačios tvarkėsi ir, kiek žinome, auto- 
nomiškai (Maltoje, Tare ir Kadise girdime apie sufetus, o vienas Maltos 
įrašas aprašo valdymo sistemą, kai dalyvauja sufetai, senatas ir liaudies 
susirinkimas, sistemą visiškai panašią į Kartaginos santvarką). Karta- 
gina, suprantama, globojo mažesniuosius miestus, kurie, reikalui esant, 
kreipdavosi į ją. 

Panašiai kaip Rytuose, kiekvienas miestas stengėsi gauti sau teisę 
kontroliuoti nedidelį kaimyninės teritorijos rajoną. Kartagina nebuvo iš- 
imtis, nors V amžiaus klestėjimo laikotarpiu teritorijos plotas, kuris buvo 
jos valdžioje, gerokai išsiplėtė į kontinento gilumą. Tačiau to rajono vi- 
duje tokie miestai, kaip Utika ir Hadrumetumas, išlaikė autonomiją. 

Teritorijos padidėjimas iš esmės nepakeitė miesto-valstybės pobūdžio, 
bet valdomos derlingos žemės sustiprino jo ūkinį potencialą. Miesto 


gyventojai daugiausia buvo finikietiskos kilmės, tuo tarpu kaime persvarą 
turėjo vietinių gyventojų elementas su įvairiausios kilmės vergų prie- 
maisa. 

Daugelis duomeny liudija, kad seniausioje Kartaginos istorijos fazéje 
ja valdė, panašiai kaip ir Rytų finikiečių miestus, karaliai. Graikai karta- 
giniečių vadus, su kuriais kariavo Sicilijoje, vadino basileus, o iš jų vie- 
nas vardas, Malchas, Justino pateiktas, gali atspindėti karaliaus titulą. 
Šiaip ar taip, Malcho valdžia nebuvo absoliuti, grįžęs į tėvynę jis suėjo 
į konfliktą su senatu ir pralaimėjo. Tokiu būdu VI amžiaus viduryje ma- 
tome jau dvi valdžias: karaliaus ir senato. 

Po Malcho valdžiusių trijų Magonidų kartų galia greičiausiai rėmėsi 
monarchijos institucija. Magonidai ne tik vadovavo kariuomenei, bet 
kartais jie buvo vadinami ir karaliais. Reakcija prieš tą giminę V amžiaus 
viduryje atspindi svarbius pakitimus valdymo sistemoje, kaip matyti iš 
žinomo Justino fragmento: 


Kadangi tokia galinga vadų giminė, laikydama savo rankose valdžią ir teisė- 
tumą, rimtai grėsė visuotinei laisvei, tai iš senatorių tarpo buvo išrinkta šimtas 
teisėjų, kurie turėjo teisę reikalauti, kad sugrįžę iš karo vadai duotų savo 
veiklos ataskaitą ir kad, jausdami savo atsakingumą, karo metu eo tė- 
vynės tribunolą ir teises.29 


Magonidų išvarymas sąlygojo karaliaus valdžios apribojimą. Maždaug 
tuo laiku karalių titulas buvo pakeistas sufetų titulu ir apribota jų kaden- 
cija. Be to, senatas įsteigė trečią valdžios organą, Šimto tarybą, turinčią 
teise kontroliuoti karaliaus valdžią (gal būt, vėliau, kaip teigia Pikaras, 
toji oligarchinė institucija atėmė valdžią iš paties senato). 

Aristotelis, rašęs IV amžiuje, pateikia jau nusistovėjusią Kartaginos 
valdymo sistemą?'. Valdžia priklauso dviem valdytojams (karaliams arba 
sufetams, tikriausiai, renkamiems kasmet), senatui, kurį sudaro 300 narių, 
šimto keturių tarybai (atrodo, identiškai su jau minėta Šimto taryba) ir 
liaudies susirinkimui. Ši sistema iš pagrindų nesikeitė ligi pat Kartaginos 
žlugimo. Kai Barkos, panašiai kaip Magonai, sutelkė valdžią vienos gi- 
minės rankose, remdamiesi, kaip ir anie, kariuomene, valdė nepriklauso- 
mai nuo sufetų ir senatą pavertė organu, tvirtinančiu jų nutarimus, vals- 
tybės politinė struktūra nepasikeitė. Dar II amžiuje, Polibijaus laikais, 
egzistavo trejopa valdžia, kurią sudarė valdytojai, senatas ir liaudies 
susirinkimas. 

Po šio trumpo istorinio apibūdinimo, paremto fragmentiniais duome- 
nimis, galima iš arčiau pažvelgti į pavienių valdžios organų prigimtį. 
Karaliumi buvo tituluojamas vykdomosios valdžios galva nuo VI arba 

V amžiaus net iki II amžiaus pr. m. e. Sufetų titulas žinomas iš lotynų 
autorių ir atitinka finikietiska Žodį šofetim, randamą puniškuose įrašuose, 
kur reiškia aukščiausius miesto valdininkus. Terminas reiškia „teisėjai“ 
ir, tikriausiai, taip pat buvo taikomas paprastiems teisėjams, o vadinant 
juo valstybės galvą, visuomet reiškė du valdytojus, kuriuos senovės auto- 
riai tapatina su romėnų konsulais. III ir II amžiuje kadencija truko vie- 
nerius metus, bet anksčiau, tikriausiai, buvo ilgesnė. Teisę valdyti lėmė 
ne kilmė, bet — kaip nurodo Aristotelis? — turtas ir nuopelnai. Rinkdavo, 
matyt, liaudies susirinkimas, ir, tikriausiai, galėdavo pakartoti. 

Karaliaus pareiga buvo sušaukti senatą, pirmininkauti jo posėdžiams 
ir parengti nutarimus, sušaukti liaudies susirinkimą; gal būt, jam priklausė 
kai kurios teisminės funkcijos (nors apie tai nežinome), vadovavimas 
kariuomenei, dažnai, beje, perleidžiamas vadams. Religinių karaliaus pa- 
reigų negalime apibūdinti. 

Pasak Aristotelio??, senatas sudarė penkių asmenų komitetus — pen- 
tarchijas — tikriausiai, atsakingus už tam tikras valstybinės veiklos sri- 
tis; tai buvo lyg ir nuolatinės komisijos. Tačiau tai tėra hipotezė, nes 
šaltiniai ničnieko nesako šiuo klausimu. Tuo tarpu žinome, kad Šimto 
tarybos narių parinkimas buvo pentarchijos pareiga. Nežinoma, kaip buvo 
renkami senatoriai. 

Aristotelis teigia, kad pentarchų tarnyba trukdavo ilgai, tai leidžia at- 
mesti terminą „iki gyvos galvos“ ir manyti, kad galima buvo juos per- 
rinkti. Tikriausiai, senatoriai buvo kilę iš įtakingiausių ir turtingiausių 
šeimų; greičiausiai Kartaginoje, kaip ir Tire, valdė prekybinė aristokra- 
tija, tačiau apie tai nėra tiesioginių žinių. 

Senato pareiga buvo prižiūrėti visų svarbių politinių ir administra- 
cinių priemonių vykdymą. Šaltinių liudijimu, senatas darydavo nutari- 
mus, ypač dėl karo ir taikos, priimdavo ir siųsdavo pasiuntinius, tvarkė 
kareivių samdymo ir vergų ėmimo reikalus, aptardavo karinių operacijų 
eigą. Vidaus politikos srityje visų pirma žiūrėjo valstybės saugumo, kad 
neįvyktų valstybinis perversmas, leido įstatymus, kontroliavo administra- 
ciją ir iždą. Vadinasi, senatas turėjo prižiūrėti visą valstybinę veiklą ir, 
be abejonės, jo valdžia Kartaginoje buvo didelė. 

Neturime galimybių apibūdinti liaudies susirinkimo sudėties. Vergai 
ir svetimšaliai, žinoma, jame nedalyvavo. Gal būt, jį sudarė tik tam tikro 
amžiaus ir su turto cenzu miestelėnai. Susirinkimo funkcija buvo kariuo- 
menės vadų ir, tikriausiai, sufetų rinkimas. Pagal Aristotelį, susirinkimui 
priklausę spręsti bylas dėl karaliaus ir senato požiūrių nesutapimo“?, o 
gal būt, jam tekdavo spręsti ir kitokias problemas. Vadinasi, susirinki- 
mas turėjo nors ir plačias, bet tik patariamąsias teises. 


Politinė Kartaginos sistema liudija apie didelius jos ryšius su fini- 
kiečių tradicija. Apskritai valdžia priklausė turtingiems pirkliams, tarpi- 
ninkaujant senatui ir jo organui — Šimto tarybai. Si aristokratiné ir oli- 
garchinė santvarka sugebėjo užkirsti kelią nepastovaus likimo staigme- 
noms. Taip pat atkreipkime dėmesį į tai, kad Kartaginos sistema nedaug 
kuo skyrėsi nuo graikų (palyginkime kad ir su trejopa valdžia Atėnuose) 
arba romėnų (konsulai, senatas, liaudies susirinkimas). Vadinasi, galime 
teigti, kad finikiečių tradicijos ir įtaka aplinkos, su kuria finikiečiai su- 
siduré Vakaruose, susijungė Kartaginos santvarkoje. Neturėdami gali- 
mybių tiesiogiai susipažinti su įrodymais, vis dėlto atkreipsime dėmesį 
į tokius atvejus, kaip pvz. sufetų kadencijos trukmę. Nors organo pava- 
dinimas ir jo kilmė, tikriausiai, yra finikietiški, valdžios dualizmas ir 
kasmetinis valdytojų keitimas sutampa su romėnų konsulato institucija. 

Įdomus Kartaginos santvarkos bruožas, be abejonės, kilęs iš finikie- 
čių tradicijos, yra platus samdytinių naudojimas ginkluotosioms pajė- 
goms. Prekybiniai Kartaginos politikos interesai buvo tokie, kad ir karai 
atitiko tam tikrus ekonominius reikalavimus, ir todėl jie buvo veikiau 
ginamieji, negu agresyvūs. Kartagina nesiekė sukurti didelės imperijos, 
nenorėjo rizikuoti gyventojais karinių nuostolių atveju. Karas buvo inte- 
resų įgyvendinimo priemonė, tokiu būdu rasdavo investorių. Verta pri- 
minti, kad proletariato atleidimas nuo karinės prievolės buvo faktorius, 
sutvirtinantis pasiturinčiųjų klasės valdžią, ir atimdavo žmonėms gali- 
mybę protestuoti. Taip pat kareivių pareigingumo požiūriu samdytinių 
būriai buvo geriausia išeitis, tai rodo ir faktas, jog graikai greitai pasekė 
Kartaginos pavyzdžiu. Pagrindinis sistemos trūkumas buvo potencialus 
pavojus valstybei tuo atveju, jei samdytiniai susitartų su Kartaginos 
pavaldiniais libiečiais. Tai buvo viena iš svarbiausių Kartaginos žlugimo 
priežasčių. 

Žinomas yra su finikiečių tradicijomis ir prekybiniais Kartaginos inte- 
resais susijęs ypatingas laivininkystės išsivystymas. Laivai, tikriausiai, 
nesiskyrė nuo. graikiškų ir apskritai nuo viduržemietiškų: tai buvo ilgi 
kariniai laivai, vien tik irkluojami, ir platūs transportiniai laivai, varomi 
burių. Senovės autoriai teisingai giria kartaginiečių navigacinius suge- 
bėjimus, nepaprastą punų laivyno greitį ir mokėjimą manevruoti. Roma, 
tik pastačiusi lygiavertį laivyną ir pradėjusi jūrų karą, galėjo stoti prieš 
grėsmingą priešą. 

Kalbant apie Kartaginos valdžią už miesto ribų, tenka priminti jau 
minėtus jos ryšius su kitomis finikiečių kolonijomis. Kartagina ėmėsi 
kontroliuoti jau esančias ir kūrė naujas kolonijas, bet niekada netaikė 
aneksijos ir tiesioginio valdymo. Visur buvo išsaugota vietinė savivalda, 

autonominiai pinigai, atskiruose miestuose buvo paisoma pilietinių tei- 
sių. Tikriausiai, buvo tam tikra kolonijų hierarchija: Utika ir, tur būt, 
Kadisas buvo oficialiai pripažinti sąjungininkais, bet, žinoma, ne vi- 
siems buvo taikomas šis titulas. Be to, nėra abejonės, kad Kartagina 
apribodavo autonomiją: negalėjo ji leisti kolonijoms jungtis, turėjo išsau- 
goti ypatingą teisę vesti užsienio politiką ir negalėjo leisti, kad, be civi- 
linės gynybos būrių, egzistuotų kitos ginkluotos pajėgos; tuo būdu ji 
užtikrindavo savo garnizonų saugumą didesnio pavojaus atveju. Galimas 
daiktas — bet tai tik racionali hipotezė,— kad ji laikė iždo tarnautojus 
ir kontroliavo prekybą. Tik kai kuriais atvejais zengdavo kiek toliau: 
į Sardiniją buvo atvežta afrikiečių, tai jau reiškia tiesioginį kolonizavimą, 
susijusį su žemės ūkio vystymu ir metalo gavyba; tarp pirmojo ir antrojo 
punų karo dėl Barkų politikos punų Ispanija tapo provincija, kuri mo- 
kėjo duoklę taikos metu ir teikė karių karo atveju. 

Situacija, kuri tuo metu susidarė Ispanijoje ryšium su dinastine Barkų 
politika ir istorinėmis aplinkybėmis, turėjo būti normali šiaurinėje Afri- 
koje ir tuo pačiu teritorijose, kurios tiesiogiai ribojosi su Kartagina. Nie- 
ko nuostabaus, kad kolonijų Afrikoje ryšiai su Kartagina buvo ypač stip- 
rus, nors ir netenka kalbėti apie krašto suvienijimą. Iš Diodoro Sicilie- 
Cio?! žinome, kad libifinikiečiai, t. y. finikiečių ir puny kolonijų Afrikoje 
gyventojai, Kartaginoje naudojosi epigamijos teise, arba laisvos santuo- 
kos sudarymu. Filipo Makedoniečio sutarties su Hanibalu įžangoje Polibi- 
jus“? kartaginiečiais vadina „visus tuos Kartaginai priklausančius, kurie 
naudojasi tomis pačiomis teisėmis“. Atrodo, tenka sutikti, kad kalbama 
apie libifinikiečius ir kad jie iš esmės turėjo tas pačias civilines teises. 
Taip pat reikia manyti, nors ir nėra įrodymų, jog šiaurės Afrikos miestai 
turėjo autonomiją, bet tai nekliudė Kartaginai šaukti į kariuomenę ir rei- 
kalauti mokesčių prievolės. Tačiau sukilimų prieš Kartaginą apskritai 
buvo maža, ir galima teigti, jog šiaurinės Afrikos miestai rėmė Kartaginą, 
kai ji plėtė savo valdžią. 

Nėra abejonės, kad Kartagina, išmintingai saugodama vietinės auto- 
nomijos principus, padėjo pamatus didelei valstybei. Tačiau jos tipiškai 
miestiška tradicija ir pirkliški pradmenys — finikiečių tėvynės paliki- 
mas — neleido ant tų pamatų sukurti darnios imperijos. Kartagina pajun- 
gė sau kolonijas, eksploatavo jas, nepaisydama jų autonomijos, bet ne- 
davė mainais gyventojams galimybių gerinti buitį esant didesnei valsty- 
binei sandraugai. Ir todėl Kartaginos valstybė didžiausio klestėjimo lai- 
kotarpiu išlaikė vieningumą, bet krizės metu greitai sužlugo ir nepaliko 
ateičiai valstybinių tradicijų. 


DEŠIMTAS SKYRIUS 


RELIGIJA 


Įvadinės pastabos.— Be abejonės, religija Kartaginos civilizacijoje 
vaidino pirmareikšmį vaidmenį. Svarbiausias religinis aktas buvo auko- 
jimas, ir viskas — šventovės ir kapai, stelos ir sarkofagai, statulėlės ir 
amuletai — siejasi su aukojimu. Literatūriniai šaltiniai aprašo daug reli- 
ginių faktų, ir ne tik iš oficialiosios ar apsišvietusių klasių religijos. Tūks- 
tančiai apeiginių stelų ir smulkių daiktų, susijusių su magija, gausumas 
rodo kiekvienos žmonių grupės religinių jausmų gyvybingumą. Nors yra 
daugybė įrodymų, kad kartaginiečiai buvo labai pamaldūs, bet duomenų 
apie patį tikėjimą nepaprastai maža, o mitologija praktiškai lieka mums 
visai nepažįstama. Tokia padėtis susidarė dėl paties šaltinių pobūdžio. 
Įrašai pateikia dievybių vardus, tūkstantį kartų pakartodami svarbiau- 
siuosius, tačiau nedaug tepasako arba leidžia tik spėlioti apie dievų pri- 
gimtį ir jų funkcijas. Daugių daugiausia, kaip ir garsiuosiuose „tarifuo- 
se", jie pateikia nurodymus dėl aukojimo. Be to, ne visad galima žinoti, 
panašiai, kaip ir Finikijoje, ar susiduri su tikriniais vardais, ar tik su dievų 
titulais (pvz. Baalas ir Milkas). 

Gausybė teoforinių vardų, išlikusių punų įrašuose ir graikų arba loty- 
nų transkripcijose, padeda neabejotinai nustatyti dievų vardus ir pagi- 
linti supratimą apie juos: pavyzdžiui Abdešmunas (Ešmuno tarnas), Ešmun- 
jationas (Ešmunas davė), Šafatbaalas (Baalas nuteisė) ir t. t. Kai kurie var- 
dai apibūdina giminiškumo arba glaudaus jausminio artimumo laipsnį: 
Himilkas (Milko brolis), Batbaalas (Baalo duktė), Arišatbaalas (Baalo 
mylimoji) ir t. t. Bet dažniausiai atsispindi priklausomumo santykis: Ab- 
dmelkartas (Melkarto tarnas), Amatbaalas (Baalo tarnaitė), Germelkartas 
(Melkarto globotinis). Pagrindinis teiginys, kad žmogaus likimas priklau- 
so nuo dievo malonės, atsispindi tokiuose varduose, kaip Ešmunhanas 
(Ešmunas suteikė malonę), Melkartasaras (Melkartas pagelbėjo), Baalša- 
maras (Baalas apsaugojo), Melkart$ama (Melkartas išklausė). 

Papildomas žinių apie Kartaginos dievus šaltinis yra jų graikiškos ir 
lotyniškos interpretacijos, kurios, identifikuojant punų dievybes su kla- 

sikinėmis, nurodo tikruosius jų bruožus. Tokiu būdu randame Baal Ha- 
moną, identifikuota su Kronu-Saturnu, Tanitę su Hera-Junona, Melkarta 
su Herakliu (kaip ir Finikijoje) ir t. t. 

Skulptūros paminklai taip pat gerai padeda apibūdinti dievybes ir jas 
atskirti vieną nuo kitos. Reikia pabrėžti, kad dievai retai parodomi žmo- 
gaus pavidalu, o tai siaurina interpretacijos galimybes. Paėmę, pavyz- 
džiui, amuletus, susiduriame su visiškai svetimomis formomis, būtent egip- 
tietiškomis; dažniausiai tai importiniai daiktai. 

Taigi, medžiagos kartaginiečių ir punų religijos vaizdui atkurti iš pir- 
mo žvilgsnio atrodo daug, bet iš tikrųjų labai maža. Ji supažindina mus 
su dievų vardais, jų prigimtimi ir su kai kuriomis kulto formomis, tuo 
tarpu nėra duomenų apie dievų tarpusavio santykius ir apie jų veiklą, 
duomenų apie mitologiją. Kaip teisingai pastebėta, punų religijai pažinti 
neturime net tokio patikimo šaltinio, koks Finikijos religijai tirti yra 
Filono iš Biblo veikalas. 


Dievai.— Kartaginos panteoną, suprantama, visų pirma sudaro fini- 
kietiški elementai. Tačiau nereikia pamiršti, kad finikiečių panteonas 
nebuvo vienalytis, nes atskiruose miestuose matome paralelių ir skirtumų. 
Vienas iš pastovių bruožų yra pradinės dievų trejybės egzistavimas — 
vyriausiojo dievo, vaisingumo deivės ir jauno dievo, kuris miršta ir pri- 
sikelia iš numirusiųjų. | 

Vadinasi, Kartaginoje randame atgarsius tų tikėjimų, nors dievų var- 
dai ir keičiasi, tačiau išlieka ta pati dievybių prigimtis ir funkcijos. 
Bet geografinis išplitimas privertė evoliucionuoti tuos tikėjimus, kurių 
didelę dalį sudarė libinis substratas ir klasikiniai elementai, vadinasi, tos 
kultūros, su kuriomis finikiečių kolonistai Vakaruose nuolat turėjo kon- 
taktus. 

Ypač tai liečia dvi punų dievybes, kurios dažniausiai minimos auko- 
jimo įrašuose. Tanit Pene Baal ir Baal Hamonas tuose tekstuose pasirodo 
taip dažnai drauge, jog sudaro pastovią porą. Tų dievybių istorija ski- 
riasi. Tanitė pasirodo dar prieš V amžių ir dažniausiai užima pirmąją 
vietą. Senesni įrašai mini tik Baalą, kuris vaizduojamas paprasto akmens 
stulpo pavidalu. Tad pirmykštė padėtis visiškai atitinka finikiečių tikė- 
jimą, tuo tarpu dievų pora jau yra naujas reiškinys, atsiradęs epochoje, 
kai Kartaginos civilizacijos raidoje jau buvo įvykę nemaža pakitimų. 
Dievybės figūroje nestinga finikietiškų komponentų, juo labiau kad Ta- 
nitė turi, kaip atrodo, rytietišką pirmtaką ir yra deivės-motinos Astartos 
atitikmuo. Pats vardas, gal būt, ir nėra svetimas Libijos aplinkai. 


Pradėdami abiejų vyriausiųjų dievų analizę, patvirtiname, kad Baal 
Hamonas pasirodo Rytuose. Ypatingą dėmesį jam skiria įrašas iš Zendžirli 
(IX amžius). Pagal patikimiausią interpretaciją, tas vardas reiškia ,,smil- 
kalų aukuro viešpats“ ir byloja apie paplitusį smilkalų aukojimo paprotį. 
Aukuras dažnai vaizduojamas stelose. Akyloji etimologija nurodo jau 
Finikijoje šią funkciją pirmavus prieš vardą ir leidžia greičiau tapatinti 
jį su finikiečių Eliu, negu su Baalu, nors gali būti ir vienas, ir kitas. Tuo 
tarpu abejotinas yra identifikavimas su Amonu, egiptiečių dievu, kurio 
kultas buvo paplitęs Libijoje. Tik ilgainiui galėjo įvykti abiejų dievų 
suartėjimas, o tam palankias sąlygas sudarė panašiai skambantys vardai. 
Graikų ir lotynų interpretacijos nekelia abejonių: Baal Hamonas grai- 
kams — Kronas (kaip finikiečių Elis), romėnams — Saturnas. 

Įtikinamiausiai dievas pavaizduotas steloje iš Susos. Barzdota figūra 
su aukšta tiara ant galvos ir ilgais drabužiais sėdi soste, kurio šonuose 
sparnuoti sfinksai; viena ranka laiko ietį, o kita iškelta palaiminimui. 
Tai tipiškai finikietiška ikonografija. 

Tanitės vardas Rytuose visai nepasirodo arba pasirodo labai retai. 
Apibūdinimas „Tanitė iš Libano“ viename įraše gali rodyti rytietišką 
kilmę!, bet to dar maža, ypač kad galimos dar kitokios interpretacijos. 
Svarbi nuoroda yra kai kurie dabartiniai vietovių pavadinimai (Aktani- 
tas, Aintanitas, Kafr Tanitas), kuriuos Libane rado S. Ronsevalis. Vardo 
skambesys netikslus: steloje iš Konstantinos skaitome priebalsinį užrašą 
Tynt. Puniški įrašai graikišku alfabetu duoda formą Thinet ir Thennit. 
Kadangi tie tekstai, kaip žinoma, yra vėlesni, tai, gal but, tik pateikia 
provinciališką ir iškreiptą tarimą. Tačiau klausimas lieka neišspręstas 
kaip ir vardo kilmė, kurią kai kas norėtų priskirti libiškam substratui. 

Vertas dėmesio yra epitetas „„Baalo veidas“, lydintis Tanitės vardą. 
Jis aiškiai primena apibūdinimą ,,Baalo vardas“, priderintą finikiečių 
Astartai, ir įrodo pirminį priklausomumą Baalui. Tas priklausomumas 
anksti Kartaginoje išnyko, paskui Tanitės vardas įrašuose ėmė figūruoti 
pirmoje vietoje. Tačiau kai kuriose vietovėse, kaip Hadrumetume ir Cir- 
toje, Baal Hamonas figūruoja prieš Tanitę, o kartais ir vienas. Vadinasi, 
Tanitės pirmavimas priklauso ne tik nuo laikotarpio, bet yra vietinis, Kar- 
taginai būdingas reiškinys. | 

Šiaip ar taip, neabejotina, kad Tanitė atitinka finikiečių Astartą. Kar- 
taginos įrašuose Astarta itin retai aptinkama, bet jos vardas figūruoja 
kaip teoforinių vardų komponentas. Reikšmingas epitetas „motina“, duo- 
damas kartais Tanitei, jau apibūdina jos prigimtį, kurią patvirtina iden- 
tifikavimas su Hera — Junona Caelestis. Tanitę lydintys simboliai — 

balandis, granato vaisius, žuvis, palmė — raiškiai apibūdina jos, kaip 
vaisingumo deivės, bruožus. 

Pereinant prie Tanitės atvaizdų, tenka pasakyti, kad nors ir nėra 
nieko tikro, tačiau atrodo gana įtikima, kad prie jų priskirtinos ant auko- 
jimo stelų ir aukurų atvaizduotos figūros moterų, rankomis laikančių 
krūtis, kaip ir moterų biustai, rasti kai kuriuose kapuose. Galimas daiktas, 
kad moterų figūros ant sarkofagų (pvz. sarkofagas iš S. Monikos), įsuptos 
į savo paukštiškus sparnus, taip pat vaizduoja Tanitę. Apskritai kalbant, 
atrodo, kad visus moterų atvaizdus, kurie nėra aiškūs paprastų moterų 
atvaizdai, galima priskirti aukščiausiaj ai deivei. 

Be atvaizdų, dar randame simbolių, visų pirma garsųjį ir plačiai disku- 
tuotą ,Tanités ženklą“, prie kurio grįšime skyriuje apie mena. Tai emb- 
lema, kurią sudaro betilas ir saulės diskas, perskeltas pusiau, egiptietiško 
ženklo anch stilizacija ar dar kas nors. Šis simbolis tipiškas deivei ir savo 
raidos kelyje virsta antropomorfisku paveikslu, jeigu i$ viso neįgauna 
žmogaus pavidalo. Kitas Tanitės simbolis —,,butelis", matytas jau rytuose, 
pavyzdžiui steloje iš Akzivo, apie kurią buvo aukščiau kalbėta. Taip pat 
su Tanite, tikriausiai, susijęs atversto delno simbolis — iš Artimųjų Rytų 
kilęs palaiminimo ženklas. Mėnulio piautuvas, kai kada apsuktas žemyn 
ir sujungtas su saulės disku, priklauso taip pat deivei. 


Tanitė ir Baal Hamonas yra populiariausios Kartaginos dievybės, bet 
ne vienintelės. Svarbią vietą užėmė Melkartas, aukščiausias Tiro dievas, 
net turėjo savo šventovę, kaip liudija vienas aukojimo įrašas. Kasmet 
is Kartaginos išvykdavo pasiuntiniai į Tira sudėti aukų Melkarto švento- 
vėje. Tai aiškiausias tvirtų Rytų ir Vakarų finikiečių ryšių pavyzdys. 
Daugelis paminklų vaizduoja Melkartą kaip graikų Heraklį, su kuriuo 
buvo sutapatintas ne tik Rytuose, bet ir Vakaruose. Ypatingas kultas, 
pagal kurį dievą garbino Barku ciminė, liudija, tur būt, apie jos konser- 
vatyvias tendencijas it nora oražinti senus laikus ne vien religijos, bet 
ir politikos srityje. Tačiau iai tix s»eliojimas. 

Kartaginoje taip pat buvo garbinamas Ešmunas, gerai pažįstamas Fi- 
nikijoje. Ties Birsos akropoliu stūksojo jo šventovė, atrodo, gražiausia 
ir turtingiausia mieste. Toji šventovė buvo paskutinis atramos taškas 
kariaujant su romėnais 146 m. ir tapo jų visiškai sugriauta. Ešmuno identi- 
fikavimas su graikų Asklepiju ir romėnų Eskulapu liudija, kad šiam die- 
vui buvo priskiriamos gydymo funkcijos. Asklepijo-Eskulapo kultas buvo 
nepaprastai populiarus. Apie kitą galimą jo identifikaciją su Jolaju, He- 
raklio sūnėnu ir jo daugelio nuotykių draugu, bus kalbama vėliau cituo- 
jamoje Hanibalo priesaikoje. Neturime nė vieno atvaizdo, kurį, neabejo- 


dami ar nors tik remdamiesi panašumu, galėtume priskirti šiam dievui. 
Kiti dievai retai tėra minimi. 

Tikriniai vardai rodo, kad egzistavęs dievas Pumajas arba Pumajonas 
(iš čia Pigmalionas). Rešefas taip pat buvo žinomas ir sutapatintas su 
Apolonu. Safonas, Finikijoje figūravęs kaip Baal Safonas, virsta kelių 
tikrinių vardų komponentu. Iš kitų teoforinių vardų atpažįstame kitas 
rytietiškas dievybes, kaip Sakoną, Miskarą ir Šedą. Šadrapa, kurį graikai 
pavadino Satrapu, minimas imperijos laikotarpio įraše dviem kalbom, 
kaip lotynų dievo Liber Pater atitikmuo. 

Helenizmo laikotarpiu (III amžius) kiek geriau susipažįstame su Kar- 
taginos dievybėmis garsiosios Hanibalo priesaikos dėka, kurią cituoja 
Polibijus. Sutartis, sudaryta 215 m. prieš m. e., fiksuoja keletą nutarimų, 
kuriuos Hanibalas įsipareigoja vykdyti, šaukdamasis svarbiausias punų 
dievybes liudininkais. Dievų vardai pateikiami graikiška interpretacija. 


Dzeuso, Heros ir Apolono akivaizdoje, kartaginiečių Genijaus (daimon), He- 
raklio ir Jolajo akivaizdoje; Areso, Tritono ir Poseidono akivaizdoje; akivaiz- 
doje dievų, kurie kovoja mūsų pusėje, taip pat Saulės, Mėnulio ir Žemės; Upių, 
Ežerų ir Vandenų akivaizdoje; akivaizdoje visų dievų, kuriems priklauso Kar- 
tagina; akivaizdoje visų dievų, kuriems priklauso Makedonija ir likusi Grai- 
kija, akivaizdoje visų dievų, kurie dalyvauja Zygiuose...* 


Šis itin įdomus dokumentas yra graikiškas punų teksto vertimas, va- 
dinasi, susiduriame, tikriausiai, su sąrašu dievų, kuriuos surikiavo tas, 
kas tiesiogiai juos žinojo ir juos garbino. Tačiau kyla klausimas, kodėl 
Kronas ir Asklepijas, didžiųjų punų dievų Baal-Hamono ir Ešmuno atitik- 
menys, nefigūruoja priesaikoje, kai tuo tarpu minimos mažesnės dievybės, 
kaip Jolajas (ar tik ne antroji Ešmuno versija) arba Aresas, Tritonas ir 
Poseidonas (kurių finikietiškų atitikmenų neaptinkame). Tikriausiai, rei- 
kia pripažinti tam tikrą graikiško identifikavmo nuoseklumą, pvz. Dzeu- 
sas būtų Baal-Hamonu vietoj Krono. Hera, be abejonės, Tanitė, Apolonas, 
tur būt, atitiktų Rešefą, „kartaginiečių Genijus“, tai, pagal Diuso aiški- 
nima,— Astarta. Heraklis identiškas Melkartui. 

Krinta į akį dievų suminėjimas trejetais. Čia galima atpažinti tenden- 
ciją organizuoti panteoną iš hierarchinių šeimyninių grupių, sutampantį 
su finikiečių tradicija, tačiau šia tema turime labai mažai duomenų. Pri- 
siminkime sugretinimą Tanitės ir Baal-Hamono (tokia arba atvirkščia 
tvarka), kurie lyg ir simbolizuoja sutuoktinių porą. Pavadinimas Tanit 
Pene Baal dar labiau suartina abu dievus. Galimas daiktas, kad aukojimo 
stelos su trijų betilų atvaizdais yra panteono eilės tvarkos zyme. 

Graikų dievai Kartaginoje buvo priimami net be tikslios identifika- 
cijos su vietos panteono figūromis. Taip atsitiko su Dionizu, Afrodite, 

Demetra ir Kora. Demetros kultas, romeny epochoje — Cereros, ypatin- 
gai paplito, kaip ir Dionizo kultas, be abejonés, rySium su religiniy miste- 
riju atsiradimu. 

Atskirai traktuoti reiktų egiptiškas dievybes, kurių nerandama nei 
įrašuose, nei onomastikoje. Užtat turime amuletų, kurie pateikia dau- 
gelio jų atvaizdus: Ptaho, Horo, Bešo, Toto, Mino, Chonso, Šu, Amono-Re, 
Sachmet, Anubio, Toerio ir kt. Tokio akivaizdaus prieštaravimo tarp 
rašytinių ir archeologinių šaltinių priežastis paprasta: egiptietiška magija 
Kartaginoje turėjo didelį pasisekimą, bet tik liaudyje; ji liko nuošalyje 
nuo oficialiosios ir valstybinės religijos. 


Kultas.— Pagrindinis punų religijos aktas yra aukojimas. Šis G. Pikaro 
teiginys remiasi faktu, kad tekstų ir paminklų dauguma liečia pačias auko- 
jimo apeigas. Žinoma, tai gali būti atsitiktinis dalykas, nes nėra abejonės, 
kad punų šventovėse buvo atliekamos ne tik paprastos, kasdieninės, bet 
ir ypatingos ceremonijos, lygiai taip pat šventės švenčiamos nustatyto- 
mis dienomis; tačiau neišliko jokių tų iškilmių pėdsakų, tuo tarpu aukoji- 
mo įrodymų yra apsčiai. Nors aukojimas nebuvo vienintelė punų religijos 
apeiga, bet, be abejonės, turėjo dominuojančią reikšmę gyvenime ir reli- 
ginėje sąmonėje. 

Aukų atnašavime visų pirma vyrauja žmogaus aukojimas. Tanitės 
šventovėje, šiek tiek į vakarus nuo Kartaginos uostų, buvo atrasta tūks- 
tančiai urnų su palaikais, taip pat įvairaus pavidalo stelų su visokiais 
iškaltais atvaizdais. Tai akivaizdus įrodymas, kad egzistavo tofetas, t. y. 
sanktuariumas, kuriame buvo aukojami kūdikiai. Nors pavadinimas bibli- 
nis ir žinome apie tuos sanktuariumus tik iš Biblijos, bet iki šiol nė vieno 
iš jų neatrasta Rytuose. Tokiu būdu šio būdingo finikiečių ritualo doku- 
mentacija yra tik iš Vakarų, visų pirma iš Kartaginos, taip pat iš Sicilijos 
(Motija) ir Sardinijos (Nora, Sulcis, Taras, Monte Sirajis). 

Finikiečių ir punų žodis, kuriuo vadinamas aukojimas tofeto vietovėse, 
skamba molk ir yra susijęs su nuosavybės reikšme. Vadinasi, auka buvo 
atiduodama dievybės valiai. Vėlesnėje epochoje ir lotyniškoje adaptaci- 
joje atsiranda išplėstas pavadinimas molchomor, tai reiškia „avinėlio 
molk“ ir aiškiai nurodo, kad žmogaus aukojimas pakeičiamas gyvulių 
aukojimu. Kai kurių tofetų tyrinėjimas iš tikrųjų atskleidė mažų gyvulių 
kaulus. Ypač Susos tofetas atspindi didelę evoliuciją, kurią ilgainiui pa- 
tyrė tie sanktuariumai, nes dar prieš IV amžių vietoj vaikiškų kaulų, jau 
randame smulkių gyvulių kaulų. Tačiau dar sunku šia tema autoritetin- 


giau pasisakyti. 


Kartaginoje tofetas buvo praktikuojamas nuo miesto istorijos pradžios 
iki pabaigos, kaip matyti iš jo sluoksnių eilės. Iš pradžių aukojama buvo 
tik pačiam Baal-Hamonui. Garsiajame Diodoro Siciliečio aprašyme“, ku- 
riame sakoma, jog kūdikiai buvo guldomi ant bronzinės statulos rankos 
taip, kad nukristų į ugnį, nurodoma, kokiu būdu buvo aukojama, ir auto- 
rius, kalbėdamas apie Kroną, nusako, kokiam dievui aukos buvo skiria- 
mos. Tačiau, kaip žinome, Tanitė greitai susijungė su Baal-Hamonu ir net 
atsistojo į pirmą vietą. Diodoro pasakojimas taip pat išaiškina aukojimo 
tikslą ir pobūdį". Kai Agatoklis 310 m. nugalėjo kartaginiečius ir neti- 
kėtai perkėlė kovas į Afrikos teritoriją, kartaginiečiai ėmė tikėti didžiai 
užrūstinę dievus. Jie manė dievų rūstybę sukėlę tuo, kad, užuot kaip se- 
niau aukoję Kronui geriausiųjų šeimų kūdikius, leido juos pakeisti vai- 
kais, specialiai tam tikslui pirktais. Tad nusprendė ištaisyti klaidą ir įsakė 
paaukoti du šimtus vaikų iš pačių garsiausių šeimų. Gyventojai buvo tokie 
uolūs, jog surinko jų tris šimtus. 

Kokia gi iš tiesų to „perėjimo per ugnį“ prasmė? Diodoras pasakoja, 
kad tėvams buvo draudžiama verkti. Gal būt, tiesiog todėl, kad gailestis 
nemažintų aukos vertės, tačiau, galimas daiktas, kad nederėjo verkti per 
apeigas, kuriomis buvo deifikuojami kūdikiai. Toji R. Diuso iškelta hipo- 
tezė leidžia manyti buvus ryšį su Elisos-Didonos atnašavimu, kuris davė 
pradžią ritualui. Tas pats Diuso, remdamasis įdomiais panašumais su 
Ugarito tekstais, mano, jog kraujo aukos turėjusios atjauninti ir sustip- 
rinti dievą bei artimiau susieti jį su aukotoju. Pirmagimių — vaiko ar 
gyvulio, ar vaisių — aukojimo dievams paprotys yra tipiškas senovės 
Artimiesiems Rytams. Daugybę neabejotinų to įrodymų randame Biblijoje. 

Kūdikių aukojimas, nors tipiškiausias ir labiausiai paplitęs, nebuvo 
vienintelis aukojimo ritualas. Turime taip pat įrodymų, kad buvo auko- 
jami suaugę žmonės, būtent svetimšaliai ir priešai. 409 m. prieš m. e. 
Hanibalas, nugalėjęs Himerą, paaukojo tris tūkstančius belaisvių kaip at- 
pildą už Hamilkaro mirtį mūšyje 480 m. Kitą kartą, nugalėję Agatoklį, 
kartaganiečiai, kaip teigia Diodoras, metę į ugnį padėkos ženklan augalo- 
čiausius belaisvius. Kasmetinis žmonių aukojimas Herakliui?, tiesa, apie 
tai mes neturime vėlesnių duomenų, yra paskutinis tokio tipo ritualas, 
kokį žinome. 

Taip pat paplitęs buvo gyvulių aukojimas. Įrašuose išvardijami die- 
vams aukoti gyvuliai: jaučiai, ėriukai, avinai, avys, paukščiai. Žinome 
apie įvairias rūšis aukų, kurių panašių atitikmenų randame bibliniuose 


duomenyse: atnašavimas, kai deginamas visas gyvūnas; auka, kurią dali- 


jasi aukotojas ir žynys; auka, kuri visa tekdavo žyniui. Be to, žyniams 
priklausė tam tikras procentas už apeigų atlikimą. Tikslios informacijos 

teikia „tarifai“, iš kurių žinomiausias yra iš Marsilijos ir pradedamas 
šitaip: 
Baal Safono šventovė. Įsiskolinimo sąrašą patvirtino 30 taksos kontrolierių... Už 


kiekvieną jautį, ar tai būtų maldavimo auka, taikingumo auka, ar deginimas, 
kiekvienas' žynys gauna po 10 sidabrinių monetu...!° 


Toliau „tarifas“ nurodo sumas, nustatytas už kiekvieną gyvūną ir kiek- 
vieną aukojimo rūšį. Be gyvūnų, dar buvo aukojama gėrimai ir maistas: 
miltai, aliejus, pienas ir t. t. Smilkalų vaidmuo buvo svarbus ir specifiškas 
Baal-Hamono kulte. . 

Komplikuoti Kartaginos kultai reikalavo daugybės dvasininkų. Įrašai 
kalba apie žynius ir žynes, jų neapibūdindami, arba išvardina dievus, ku- 
riems pastarieji buvo priskirti. Egzistavo taip pat speciali hierarchija: 
vyriausiasis žynys, žynys, antrojo laipsnio žynys. Aukštesnysis žynys 
vadovaudavo visam kurios nors šventovės personalui (pvz. aukštesnysis 
žynys Elatas), bet tas pats titulas apibūdindavo, tikriausiai, ir vyriausiąjį 
miesto žynį. Žynių pareigos galėjo būti paveldimos. Įrašai liudija, kad 
žynių funkcijos pereidavo iš kartos į kartą toje pačioje šeimoje. Žyniai 
priklausė vietinei aristokratijai. Malcho sūnaus ar sufetų atvejis karų su 
Roma metu primena Finikijos karaliaus šeimos narių žynių funkcijas. 
Tačiau teokratijos reiškinys Kartaginoje yra tik atsitiktinis; taip pat ne- 
tenka kalbėti apie žynių funkcijų panaudojimą politiniame gyvenime, 
raštvedžiai, muzikantai, barzdaskučiai. Nėra žinoma, ar finikiečių Rytams 
būdinga sakralinė prostitucija buvo tęsiama Kartaginoje. 

Sudėtos kapuose aukos neginčijamai liudija apie tikėjimą pomirtiniu 
gyvenimu. Tačiau nežinome, kuo tas tikėjimas rėmėsi. Magija, tikriausiai, 
vaidino didelį vaidmenį eschatologiniuose tikėjimuose, tik prisiminkime 
daugybę amuletų kapuose. 

Svarbiausias laidojimo ritualas buvo inhumacija, bet turime ir krema- 
cijos paliudijimų, ir ne tik vėlesnėje epochoje, kaip anksčiau buvo ma- 
noma, bet taip pat ir senovės laikais. 


VIENUOLIKTAS SKYRIUS 


MENAS 


Įvadinės pastabos.— Šiaurinės Afrikos finikiečių-punų menas, be abe- 
jonės, geriau pažįstamas, negu Finikijos menas. Gausūs kasinėjimai Kar- 
taginoje atskleidė nemaža paminklų, atskirai imant, turinčių nevienodos 
dokumentinės vertės, tačiau apskritai duodančių tiesioginį ir išsamų 
Kartaginos meninės kūrybos vaizdą. Taigi čia susidursime su visiškai ki- 
tokia situacija, negu finikiečių miestuose, kuriuos palaidojo daugiausia 
viduramžių ir šių laikų statiniai. Kartagina, be to, yra didžiausias, bet ne 
vienintelis punų meno centras. Daugelis Afrikos miestų teikia medžia- 
gos, leidžiančios praplėsti dokumentaciją. 

Kalbėjome apie nevienodą šaltinių vertę. Kadangi romėnai visiškai 
sugriovė Kartaginą, tai architektūros paminklų labai reta. Monumenta- 
lioji skulptūra, praktiškai imant, atrodo, neegzistavo, panašiai kaip ir 
Rytuose. Vadinasi, visų pirma lieka bareljefai, be to, įvairių ir turtingų 
formų smulkioji plastika. Daugiausia medžiagos atrasta kapuose. Todėl 
punų menas didele dalimi yra sepulkralinis. 

Kartaginos meną su finikiečių menu sieja stiprūs ryšiai. Šioje srityje 
geriau, negu kurioje kitoje, matyti, kokie glaudūs išliko kontaktai su se- 
nuoju kraštu. Kartu su finikiečių meno motyvais atkeliavo su jais susiję 
egiptietiški motyvai. Didesnė daiktų iš Kartaginos kapų dalis — tai egip- 
tietiški daiktai arba egiptiško pobūdžio, kaip parodė Ž. Verkutero tyri- 
nėjimai. Tačiau Kartagina dar daugiau, negu Finikija, buvo pasidavusi 
graikų įtakai, ir todėl jos mene daug heleniškos ir helenistinės inspira- 
cijos. Taip pat istoriniai ryšiai su etruskais neliko be atspindžio mene ir 
praturtino jį naujais elementais, kurių Rytų finikiečiai nežinojo. 

Tarp tų įvairių įtakų Kartaginos ir šiaurinės Afrikos menas susidarė 
savitą veidą. Tačiau, kaip Finikijos menui daugelį metų, pradedant M. de 
Vogiue darbais, nebuvo pripažįstamas originalumas, taip ir pavienės stu- 
dijos apie Vakarų finikiečių meną išeidavo iš panašių pozicijų. Pateiksime 
nors ir griežtą S. Gselo nuomonę: 

Kartaginiečių amatininkai neparodė jokio nei technikos, nei dekoravimo origi- 
nalumo. Nesukūrė naujų meno metodų ir neatnaujino savo repertuaro kontak- 
tais su gamta ir gyvenimu. Kopijuodavo, visada kopijuodavo. Jų dirbtuvės buvo 
tik filialai Finikijos dirbtuvių, kurios savo ruožtu techniką ir modelius pasisko- 
lino iš Egipto, pridėdamos kai kuriuos elementus, kilusius iš Mesopotamijos. 
Kartaginos ryšiai su metropolija buvo itin glaudūs. Kai kurių produkcijos ka- 
tegorijų egiptietiškas stilius išsilaikė šimtmečius; Afrikoje net ilgiau, negu pa- 
čioje Finikijoje. Bet nuo VII amžiaus jaučiama graikų įtaka, kaip atrodo, atėjusi 
tarpininkaujant Rytų finikiečiams, kurie ilgą laiką gyveno arti graikų Kipre. 
Graikų menas dominuoja vėlesniu laikotarpiu ir, galimas daiktas, visų pirma 
skverbiasi iš Sicilijos, kur kai kurie graikai V amžiaus pabaigoje tapo Karta- 
ginos piliečiais, o kiti karų pertraukų metu gyvai prekiavo su punais.! 


Gselo nuomonę cituojame todėl, kad ištisus dešimtmečius ja buvo 
grindžiami Gselo pasekėjų vertinimai. Reikia pateikti taip pat vėlesnį to 
paties autoriaus teiginį, kur jis jau daro skirtumą priklausomai nuo 
epochos. 


Nuo V amžiaus technika blogėja. Galima teigti, kad kapuose rastų brangenybių 
kokybė žema dėl to, jog norima sumažinti išlaidas, kurios, matyt, tuo metu 
laikomos nereikalingomis. Tačiau tai nepaaiškina keramikos kokybės. Kruopš- 
čiai vietoje pagaminti indai nebūtų buvę brangesni už importinius, kurių vis 
dėlto taip dažnai aptinkame kapuose. Punų meistrai jau nebesistengė rimtai 
dirbti, paliko tai graikams. Savo kasdienines pareigas jie atlikdavo abejingai, 
turėjo užtikrintą plačią tokiems dirbiniams rinką, nes buvo situacija, kai pre- 
kybos monopolijos beveik vertė pirkėją laukti pardavėjo malonės... Meniniai 
liaudies sugebėjimai gali pasireikšti net paprasčiausiuose dirbiniuose. Karta- 
ginos gaminiai liudija apie beviltišką nesugebėjimą net kaip reikiant sekti 
graikų pavyzdžiu.Ž 


Vadinasi, jau ir Gselas pastebėjo smarkų graikų įtakos mažėjimą, pra- 
dedant V amžiumi. Pikaras pagilina Kartaginos meno studijas ir duoda 
nuodugnesnį vystymosi vaizdą. Tas menas klestėjo VII ir VI amžiuje kartu 
su plačiai išvystytu importu graikiškų daiktų, šalia kurių aptinkame daug 
egiptietiškų, patenkančių, matyt, per graikus. Tai ryškiai rodo daugybė 
skarabėjų, kilusių iš 630 m. pr. m. e. deltoje įkurto Naukračio miesto. 
Graikų tarpininkavimas, suprantama, grėsė finikiečiams, kontroliuojant 
prekybą Viduržemio jūroje. 

Ar kaip reakcijos prieš tą grėsmę rezultatas, ar kaip izoliavimosi poli- 
tikos, pralaimėjus prie Himeros, išdava, graikų ir egiptiečių importo 
V amžiuje ir iš dalies IV amžiuje daug mažiau, o kapai dėl to skurdesni. 
Šį reiškinį Pikaras aiškina tuo, kad Kartaginos valdžia suvokė, kokius 
didžiulius nuostolius daro prekybiniai kontaktai su graikais, kurie mai- 
nais už žaliavas parduoda maža naudos teduodančius prabangos daiktus. 
Tuo metu Kartagina atsisakė kalti pinigus, tenkindamasi, be abejonės, 


labiau apsunkinančia mainų prekyba. Justinas pateikia žinių“, jog 
IV amžiaus pradžioje senatas bandęs uždrausti mokytis graikiškai, kad 
nebūtų išdavysčių. Izoliavimosi politika paveikė ne tik meninio pobūdžio 
dalykus. 

Vadinasi, kai Finikijoje stiprėjo graikų civilizacija, Kartagina gynėsi 
nuo jos. Tačiau neilgai. Mirus Aleksandrui, pasikeitusi politinė situacija 
Viduržemio jūros baseine ir punų sąjunga su helenistiniu Egiptu sąlygojo 
Kartaginos suartėjimą su graikų pasauliu. III ir II amžiuje graikų dirbi- 
niai vėl užpildo Kartaginos kapines, ir kartu klesti vietinis menas, tiesa, 
komercinio pobūdžio, kuris išsilaiko ligi pat Kartaginos žlugimo. 

Tokia istorinė perspektyva atveria kelią nuodugniai punų meno bruo- 
žų analizei. Pasakysime išsyk, kad tas menas retai pasižymi didesnėmis 
aspiracijomis ir apskritai lieka amatininkiško lygio. Jis priima svetimas 
įtakas, todėl jam trūksta vieningumo bei stilistinės tradicijos. Ne taip, 
kaip Rytuose, išorės įtakos čia veikė greičiau tiesiogiai per importo da- 
lykus arba atvykus patiems meistrams, negu pamėgdžiojant juos. 

Tačiau netrūksta nuolatinių bandymų, pavyzdžiui stelų gamyboje, 
siekti savų vaizdavimo būdų, primityvaus ir liaudiško pobūdžio bandy- 
mų. Būdingas yra įtakų laipsniavimasis: stipriausia lieka egiptiečių įtaka, 
nors geografinė padėtis nuo seniausių laikų palanki buvo graikų įtakai, 
išskyrus minétaja pertrauką, kurią sudarė politinė situacija. 

Dabar pereisime, kaip ir kalbėdami apie finikiečių meną, prie atskirų 
kategorijų ir rūšių analizės. Antai architektūroje, kurios taip maža išliko, 
randame graikų įtakos persvarą, auksakalystėje ir gliptikoje vyrauja 
Egipto įtaka, stelose egiptiški ir graikiški elementai pritaikomi vietinio 
pobūdžio fone, kurį daugeliu atvejų galima atpažinti. Vyrų kaukės, be 
orientalinių pirmavaizdžių, atspindi savitą vystymąsi. Pateikėme tik ke- 
letą pavyzdžių, kad būtų matyti, ką gali duoti konkretesnė analizė. 

Pagaliau jau pats finikiečių meno persikėlimas taip toli į Vakarus 
yra unikalus ir originalus reiškinys. Žinoma, didelis atstumas sudaro są- 
lygas įplaukti gausybei įvairių naujų elementų, bet taip pat gyvuoti ir 
senajai tradicijai, būdingai periferinėms teritorijoms, kurios nespėja 
sekti metropolijos vystymosi. Taip atrodo šiuolaikinių tyrinėjimų sukom- 
plikuoti ir dar pernelyg mažai pažįstami punų meno reiškiniai. 


Architektūra.— Senovės Kartagina galėtų duoti didžiai vertingos me- 
džiagos finikiečių tipinės gyvenvietės urbanistikos raidai pažinti, tačiau 
dėl to, kad 146 m. pr. m. e. romėnai ligi pamatų viską sugriovė, iš punų 
epochos ten liko labai maža: stelos ir kilnojamieji daiktai, taip pat mūri- 

nių sienų likučiai, kapinės ir tofetai. Apie visa kita sužinome tik iš vėles- 
nių literatūrinių šaltinių. 

Ir vis dėlto urbanistinis planas aiškus. Miestas įsikūręs iškyšulyje 
tarp dviejų įlankų: šiaurėje Sabcha er-Riana ir Tuniso įlanka pietuose. 
Pradinė gyvenvietė, tikriausiai, buvo Salambo rajone, kur rastas tofetas 
ir buvo seniausieji uostai. Tačiau labai greitai miestas išsiplėtė link Bir- 
sos kalvos, kurios vaidmuo jau minimas legendoje apie Kartaginos įkū- 
rimą. Į šiaurės rytus nuo Birsos, kapinėse, aptinkame senoviškiausių 
daiktų, vadinasi, galime teigti, kad savo amžiaus pradžioje Kartagina ap- 
ėmė rajoną nuo Le Kramo įlankos pietuose net iki Birsos akropolio šiau- 
reje, nusitęsdama į rytus iki Duimeso ir Dermešo kapinių. Palaipsniui, 
apie V amžių, užstatytas buvo visas pusiasalis. 

Birsos akropolis su dviem kalvom, šv. Liudviko ir Junonos, sudarė 
miesto centrą. Ten buvo Ešmuno šventykla, paskutinė Kartaginos gynėjų 
tvirtovė. Akropolį saugojo mūrinės sienos. Išlikę tėra namų sienos iš 
III amžiaus pr. m. e. akropolio pietvakarių pusėje. Didžiuliai blokai, kurie 
ilgai buvo laikomi punų sutvirtinimais, priklauso jau bizantinei epochai. 

Akropolio papėdėje prieplaukos link tęsėsi gyvenamieji kvartalai su 
pagrindine aikšte — portikų apsuptu forumu, visuomeninio ir prekybinio 
gyvenimo centru. Kaimynystėje, tikriausiai, stovėjo senato rūmai, kur 
sufetai sprendė bylas. Apianas pasakoja, kad nuo akropolio į forumą ve- 
dusios trys gatvės, apstatytos siaurais, susiglaudusiais penkių arba šešių 
aukštų namais* Šį pasakojimą patvirtina keturaukščio namo piešinys 
aukso plokštėje, kuri buvo rasta apvalaus uosto baseino salelėje. Tokie 
namai sudarė prastuomenės kvartalus, tuo tarpu turtuolių rezidencijos 
buvo susitelkusios į vakarus nuo akropolio, Megaros rajone. 

Seniausios prieplaukos, tikriausiai, buvo abiejose įlankose, šiaurinėje 
ir pietinėje iškyšulio pusėje. Tačiau netrukus pietinėje pakrantės dalyje 
atsirado dirbtinių baseinų. Šį dirbtinį uostą, vadinamą kothon (panašių 
randame taip pat kituose punų miestuose), sudarė stačiakampis baseinas 
prekybos laivams ir vėliau apvalus baseinas karo laivams. Pirmasis iš jų 
buvo aptvertas mūro siena, kurios pamatai išliko; siaurais kanalais buvo 
susisiekiama su jūra. Apvalųjį baseiną supo kariniai sandėliai, kuriuos 
aprašė Apianas; viduryje, salelėje, stovėjo admiraliteto pastatas. Bet 
duokime žodį Apianui: 


Uostai buvo taip suplanuoti, kad laivai perplaukdavo iš vieno į kitą. Įėjimą iš 
jūros sudarė plati, 70 pėdų anga, uždaroma geležinėmis grandinėmis. Pirmasis 
uostas, skirtas pirkliams, buvo gausiai aprūpintas visokiais kilnojamaisiais įren- 
gimais. Vidinio uosto viduryje buvo sala. Išilgai krantinės ir salos pakraščiu ėjo 
arkados, kurios galėjo priglausti 220 laivų, o viršum arkadų — tiekimo san- 


dėliai. Priešais kiekvieną arkadą stovėjo dvi jonėniškos kolonos, tai teikė visai 
uosto ir salos pakrantei portiko pavidalą. Saloje stovėjo admiraliteto paviljonas, 
iš kur heraldininkai signalizuodavo ir iš kur admirolas kontroliuodavo viska.® 


Į pietryčius nuo akropolio įsikūrė forumas, gyvenamieji kvartalai ir 
uosto statiniai, o šiaurės rytų rajone buvo didelės kapinės, iš kurių svar- 
biausios yra Duimeso ir Dermešo, taip pat S. Monikos nekropoliai. Į šiau- 
rės vakarus nuo Birsos, sąsmaukoje, jungiančioje pusiasalį su kontinentu, 
buvo elegantiškas Megaros kvartalas su soduose skendinčiomis vilomis. 

Visą miestą supo gynybinės sienos, trigubos nuo žemyno pusės. Pasak 
Apiano®, visi trys sutvirtinimai buvę vienodi, bet įtikimesnis yra pasa- 
kojimas išsamiojo Polibijaus", kuris mini griovį ir aštriatvorę, tikriausiai, 
pirmąją gynybos liniją. Antroji siena buvusi pastatyta kaip patalpos ka- 
riams. Atrodo, turėjusi septyniolika metrų aukščio ir dešimt metrų storio“. 
Kas šešiasdešimt metrų aukštyn kilo keturiaaukštis išsikišantis iš sienos 
bokštas“. Sienų vidaus patalpos galėjo paslėpti didelį skaičių gyvulių 
(dramblių ir arklių) arba žmonių (pėstininkų ir raitelių). Nuo jūros pusės 
siena buvo viena, tik vietomis sutvirtinta. Didžiuliai akmenų luitai, gu- 
lintys šiandien tarp Le Kramo įlankos ir Bordž-edž-Džedido, tikriausiai, 
priklauso romėnų epochai ir yra buvusios punų sienos vietoje. 

Iš hidraulinių įrengimų neabejotinai puniškas yra „tūkstančio amforų 
fontanas“ jūros pakrantėje, ties Bordž-edž-Džedidu. Paviršiaus konstruk- 
cija romėniška, bet šaltinių, be abejonės, buvo naudotasi punų laikais. 
Kartaginos šulinių vanduo buvo netinkamas gerti, todėl būtinai reikėjo 
cisternų sistemos lietaus vandeniui kaupti. 

Dar neseniai visos žinios apie punų architektūrą tebuvo iš Kartaginos. 
Paskutinieji kasinėjimai Kerkuane parodė namus su gerai išsilaikiusiu 
mozaikiniu parketu, sienas, tinkuotas purpurinės spalvos tinku (stiuku), 
pirteles ir sanitarinius įrengimus, tualeto reikmenis, kaip buteliukai ir 
smilkytuvai, viskas iš laikotarpio, pradedant VI amžiumi. 

Nieko neliko iš didžiųjų šventyklų, apie kurias žinome iš literatūros 
ir įrašų. Birsos akropolio viršūnėje stūksojo didžiausia iš visų Ešmuno 
(Asklepijo) šventyklų; ji stovėjo viduryje šventos vietovės, į kurią vedė 
šešiasdešimt laiptų. Tanitės (Heros-Junonos) ir Baal-Hamono (Krono- 
Saturno) šventovės turėjo stovėti tarp šv. Liudviko kalvos ir jūros, kur 
rasta tūkstančiai stelų, pašvęstų šioms dievybėms. 

Svarbiausias kulto paminklas, išlikęs Kartaginoje, tai tofetas, kuris 
yra Salambo rajone, vos penkiasdešimt metrų į rytus nuo stačiakampio 

uosto baseino. Tikriausiai, kaip tik ten išsilaipino Elisa ir ten mirė; šiaip 
ar taip, kultas siekė seniausius laikus ir siejosi su lemiamais Kartaginos 
istorijos įvykiais. Seniausiajai tofeto fazei priklauso „Sento koplytėlė“, 
patalpa 1X1 m ploto, su mažyte niša, iškalta uoloje, kur rastas VIII am- 


' Ziaus indas. Priešais statinį ne daug ką didesnis kiemelis su aukuru ir trys 


koncentriškos lenktos sienos, sudarančios tarsi labirintą, per kurį turėjo 
pereiti kiekvienas, kas žengdavo į sanktuariumą. 

Pradedant VIII amžiumi, per visą Kartaginos gyvavimo laiką sluoks- 
niavosi tūkstančiai urnų su pelenais ir vaikų kaulais (rečiau paukščių ir 
kitų mažų gyvūnų), bylojančių apie apeigas, žinomas iš Biblijos ir iš 
kitų punų vietovių padavimų. Drauge su urnomis rasta cippus ir apeigi- 
nių stelų, išmargintų piešiniais ir užrašais. Seniausias sluoksnis, esąs ant 
pat žemės, priklauso VIII amžiui ir VII pradžiai; jame rasta išsimėčiusių 
urnų su sudegintų kūdikių kaulais, kurie pridengti akmenėlių krūvelėmis. 
Daugybė kito sluoksnio urnų guli po dideliais akmenimis arba po auku- 
rais ir koplytėlėmis, arba pagaliau po stelomis su atvaizduotais betilais 
ir Tanitės ženklu. V amžiuje taip pat tame pačiame sluoksnyje (nors kai 
kas stengiasi tą sluoksnį išskirti) atsiranda naujo tipo stelų, smailių obe- 
liskų pavidalo, kurių viena pusė nulyginta, išmarginta piešiniais ir atvaiz- 
dais. Sluoksnis baigiasi IV amžiumi. Sekantis apima laikotarpį nuo III am- 
žiaus iki pat Kartaginos žlugimo; jame rasta mažų urnų ir nedaug stelų. 
Šį sluoksnį dengia vėlesnės romėnų ir bizantinės epochos konstrukcijos, 
kurios jį iš dalies ir apnaikino. Jokie kiti šiaurinės Afrikos sanktuariumai 
neturėjo tokios ilgos istorijos: Susoje tofetas buvo pradėtas vėliau (VI am- 
žiuje), o Bir Bou Knisijoje, Konstantinoje ir kitose vietose išliko vien hele- 
nistinės-romėniškosios epochos pėdsakai. 

Glaudžius ryšius su metropolija atspindi kapų architektūra. Finikiečių 
kapai, įvairiu gilumu iškalti uoloje aplink vertikalią šachtą, turi atitik- 
menų Bordž-edž-Džedido ir S. Monikos kapinėse. Šachtų sienose kopimui 
palengvinti daromi:jdubimai. Taip pat nestinga kapų su turėklais, tik su 
viena kamera, iškalta oloje, pvz. Džebel-Mlesoje, Bono iškyšulyje. 

Kitos kolonijos šiaurės Afrikoje visų pirma atpažįstamos iš kapinių. 
Jau kalbėjome apie jas, todėl tik priminsime tipišką nekropolį Madijoje, 


į pietus nuo Susos, kur aptinkame šachtas uolose su stačiakampėmis kame- 


romis, į kurias iš šachtos nulipama laiptais. Kamerose akmens suolai, ant 
kurių buvo guldomi numirėliai, ir sienose nišos žibintams. 

Finikijoje buvo taip pat antžeminių kapų arba pusiau požeminių, kaip, 
pavyzdžiui, Ešmunasaro kapas Sidone. Kartaginoje randame kapų, kam- 
barių formos, iškeltų viršum plokščių antkapių, pavyzdžiui Dermešo ne- 
kropolyje. Utikoje nekropolį sudaro kapai, uždengti akmenų plokštėmis. 


Monumentalius finikiečių antkapius iš Amrito atitinka Dugos mauzoliejus 
Tunise iš III—II amžiaus pr. m. e. 

Visu Kartaginos istorijos laikotarpiu vyrauja inhumacijos ritualas, 
nors aptinkama taip pat kremacinių kapų. Tačiau palaikų deginimas visų 
pirma buvo taikomas vaikų aukojimo atvejais, kurie tokie būdingi punų 
religijai. 


Skulptūra.— Seniausias žinomas punų skulptūros paminklas yra gal- 
va iš marmuro, kurią P. Sentas atrado Kartaginoje. Stiliaus požiūriu ji 
primena kai kurias terakotines VII—VI amžiaus kaukes. Tas pats Sentas 
rado vėlesnę (III—II a.) vualiu užsigobusios moters, sėdinčios soste su 
dviem sfinksais, statulą. Apytikriai tai pačiai épochai priklauso skulptūrų 
grupė iš Leptis Magnos, kurią sudaro dvi vyriškos galvos, dvi statulos 
vyrų su trumpomis tunikomis iki kelių, ir du panašių figūrų fragmentai. 
Taip pat punų helenistinei epochai reikia priskirti keletą torsų ir frag- 
mentų iš smiltainio, atrastų Sabratoje. Di Vita juose norėtų matyti se- 
nesnės tradicijos tęsimo įrodymą. 

Priešingai, negu statulų, cippus ir stelų randama gausybė. Tai ir sudaro 
pagrindinę medžiagą Kartaginos meno isto- 
rijai. Kartu su senovės paminklais, priklau- 
sančiais kitiems Afrikos miestams, jų galima 
priskaičiuoti kelis tūkstančius. 

Visų pirma pateiksime medžiagą iš Karta- 
ginos, daugiausia rastą tofetuose. Kaip atme- 
name, ten išsiskiria keletas sluoksnių; kal- 
bant apie stelas, galima nustatyti dvi pagrin- 
dines fazes: pirmoji, senesnė (VIII—VI am- 
žiaus), apima sosto, aukuro arba naoso pavi- 
dalo cippus, antrai (V—II amžiaus) būdingos 
stelos su trikampe viršūne. Tokios bendros 
tipologijos rėmuose iškyla įvairiausių ikono- 
grafinių tipų. 

Seniausi cippus — tai kalkakmenio blokai 
nuo 30 cm iki 1,5 m. aukščio, nušlifuotu tik 
vienu iš keturių šonų. Sosto pavidalo cip- 
pus — tai statmena plokštė su vadinamuoju 
egiptietišku karnizu, ant kurio kartais mato- 
me saulės diską; kiek aukščiau — atkaltė ir 
paramsčiai, o viduryje — įdubimas, skirtas 
dievybės atvaizdui. Altoriaus cippus yra gana 24. Altoriaus cippus schema 

25, Stela su rombo formos betilu, Kartagina 26. Stela su stabu-buteliu, Kartagina 


panašus ir taip pat su atkalte; paprastai nebūna paramsčių, užtat prie- 
kyje kyšo du stulpeliai, ant kurių rūkdavo smilkalai; vidaus įdubime ga- 
lėjo būti aukojimo urna arba betilas (pieš. 24). Koplytėlės formos cippus 
turi priekyje ant cokolio atvirą nišą stabui, kurios abiejuose šonuosą 
piliastrai laiko egiptietišką karnizą, dažnai su saulės disku ir frizu 
(pieš. 25, 26). 

Šių trijų tipų finikietiška kilmė neabejotina. Atsimename aukuro 
koplytėlę iš Amrito (pieš. 2), prisiminkime dar ir naosą iš Sidono, kuris 
saugomas Luvre ir kuris turi jau visus Kartaginos naoso bruožus: cokolį 
su karnizu, nišą, piliastrus ir karnizą su saulės disku, o aukščiau — urėjų 
eilė. Taip pat Sidone rastas visiškai panašus kito naoso fragmentas. Stela 
iš Bordž eš-Šemalio taip pat yra reikšmingas elementas palyginimui. Visi 
tipai, žinoma, kilę iš Egipto, kur naosas nuo seniausių laikų jau buvo pa- 
plitęs. Tokiu būdu dar kartą įsitikiname, kad finikiečių mene vyrauja 
egiptietiški modeliai ir jie prasiskverbia į punų aplinką. 


Dabar pereisime prie kulto reikmenų, randamų koplytėlių nišose, ku- 
rios dažnai ne daugiau kaip tokias pat koplytėles ir vaizduoja. Visų pir- 
ma aptinkame piliastrų pavidalo betilus (nuotr. 35), stačiakampius arba 
aukštyn kiek siaurėjančius, vienetinius, sudvejintus arba trieilinius. Fini- 
kietiška stela iš Bordžeš-Šemalio patvirtina orientalinį šio motyvo proto- 
tipą. Kartkartėmis, nors ir retai, viršum piliastrų matome saulės diską, o 
kai kada žemyn apverstą mėnulio piautuvą. Kiti betilai turi šešiabriaunio, 
rombo (pieš. 25) arba butelio (pieš. 26) pavidalą. Finikietiškas pastarojo 
motyvo prototipas, kaip prisimename, figūruoja steloje iš Akzivo. Prade- 
dant B sluoksniu, pasirodo antropomorfinių motyvų, būtent nuoga zmo- 
gysta su nuleistomis rankomis, stovinti tiesiai tarp dviejų kolonos arba 
aukuro pavidalo betilų. Kartais aptinkamas klaftas, egiptietiškas galvos 
apdangalas, liudijantis apie rytietišką motyvo kilmę. 

V amžiuje cippus vis rečiau pasitaiko, jis užleidžia vietą steloms su 
akroterijomis iš šonų ir trikampe viršūne. Be eventualių įrašų, stelose ap- 
tinkame jau žinomus motyvus, kaip saulės diską, dažnai su žyme viduryje, 
mėnulio piautuvą (nuotr. 38) arba ant pastovo su egiptietišku.karnizu sto- 
vintį „butelį“, kuris, kaip aiškėja iš kitų jį lydinčių žymių, turi vaizduoti 
žmogaus figūrą (nuotr. 45). Greta šitų žinomų, nors kai kada perkurtų, 
motyvų atsiranda naujų, jų tarpe garsusis „Tanitės ženklas“ (nuotr. 36), 
kurį sudaro trikampis, virš jo horizontali linija ir diskas. Ilgos ir sudėtin- 
gos studijos, skirtos šiam simboliui ir jo orientalinių bruožų ieškojimui, 
vis dėlto nepadėjo galutinai išspręsti to klausimo (pagaliau ir Tanitė, 
kaip deivė, nėra Finikijoje akivaizdžiai patvirtinta). Tačiau galimas daik- 
tas, kad Tanitės ženklas kilo iš orientalinių elementų kombinacijos, kaip 
betilas su saulės disku. Šiaip ar taip, tik punų pasaulyje jis įgijo konkretų 
pavidalą ir patyrė evoliuciją, tapdamas stilizuota moters figūra. 

Kiti ikonografiniai motyvai, išryškėjantys antroje fazėje, esti arba 
rytietiškos kilmės: maldai iškelta ranka (prisiminkime garsiąją stelą iš 
Hazoro), vadinamasis protoeolinis kapitelis, palmė; arba graikiškos kil- 
mės: jonėnų arba dorėnų kolona, kaducėjus, delfinas, paukščiai, augalų 
motyvai ir t. t. Taip pat aptinkame aukas aukojančius žynius (nuotr. 37) 
ir maldininkus (nuotr. 39). Antkapių stelose dažnai, pradedant IV amžiumi, 
matome mirusiųjų figūras (nuotr. 40). 

Paskutinė ir turtingiausia Kartaginos stelų gamybos fazė apima III ir 
II amžių. Kadangi turime reikalą su senovinių formų evoliucija, neberei- 
kia čia aptarinėti detalių. Galima apskritai pasakyti, kad dekoravimas 
kaskart darosi sudėtingesnis. Aplink pagrindinį piešinį ornamente išsivysto 
geometriniai motyvai: apskritimėliai, tinkleliai, lapeliai ir t. t. Šalia auga- 
linių atsiranda gyvulinių motyvų, pvz. arkliai, panteros, triušiai (nuotr. 41), 

gulbės, drambliai, žuvys, paukščiai, gaidžiai, stručiai, balandžiai, avinai, 
jaučiai. Randame taip pat kulto reikmenų, kaip aukojimo stalų, dėžučių, 
indų, kirvių, peilių, net vežimų ir valčių. Žmogaus figūrų reta, bet jos 
labai įdomios. Ypač frontonuose aptinkame du tipus: tikriausiai, aukotoją, 
vienoje rankoje laikantį indą arba lotoso žiedą, o kitą iškėlusį maldai, 
arba nuogą berniuką, sėdintį pariesta kairiąja koja, o dešine prispausta 
prie kūno; jis panašus į vadinamąjį temple boy iš Kipro. Tačiau pagrin- 
dinis stelų motyvas yra pavienės figūros arba aukojimo scenos, kartais 
orientalinio stiliaus, kartais graikiško. Paskutinei tofeto fazei būdinga ne 
tik nauji motyvai, bet taip pat jų susiejimo su senoviniais įvairovė ir ori- 
ginalumas. 

Vietovė, po Kartaginos užimanti antrąją vieta pagal stelų skaičių, yra 
Susa, senovėje Hadrumetumas. Sento kasinėjimai tenykščiame tofete ne- 
davė medžiagos, kuri galėtų įtikinti, jog jis yra ankstesnio laikotarpio 
negu VI amžiaus, kas atitinka antrajai Kartaginos fazei. Ikonografiniai 
motyvai panašūs į aptiktus Kartaginoje (nuotr. 42), nors netrūksta ir spe- 
cifinių perkūrimų (pvz. griovelinės kolonos abipus betilo (nuotr. 43), Ta- 
nites ženklas su iškeltomis rankomis, deformuotas „butelis“ ir t. t.), užtat 
nėra rombinių stabų arba rankos ir palmės simbolių. Tačiau visų pirma 
atkreipkime dėmesį į kai kurias tipiškas arba, atvirkščiai, unikalias stelas. 

Antai įdomi yra seniausio laikotarpio stela, vaizduojanti maldininka 
priešais dievą soste (pieš. 27). Dievas vilki rūbais, siekiančiais pėdas, ir 
dėvi smailią kepurę, yra daug didesnis, negu jo garbintojas. Viena ranka 
laimina, kita laiko ietį. Sostas su aukšta atkalte, o iš šonų sfinksai, iš kurių 
tik vienas matomas, nes piešinys profilinis. Scenos pobūdis tipiškai fini- 
kietiškas, ypač figūra soste turi daugybę paralelių, pradedant Ahiramo 
sarkofagu ir baigiant kolonos baze iš Fi. Kitos dvi stelos vaizduoja ilgais 
drabužiais moterį, sėdinčią ant taburetės (pieš. 28) ir ranką su laikomų 
skrituliu ištiesusią į aukurą apvalia viršūne. Aukščiau — saulės diskas 
ir mėnulio piautuvas. Čia taip pat matome tiesioginę finikiečių įtaką, pa- 
našiai kaip ir steloje, kuri vaizduoja betilą priešais aukurą, o iš abiejų 
pusių po palme ir gyvūną, stovintį po ja. Atrodo, susiduriame su Finikijai 
būdinga kulto scena po atviru dangum. Pagaliau frontalinis Izidės biustas 
liudija apie Egipto įtaką, tarpininkaujant Finikijai. 

Trečiasis stelų gamybos centras buvo Cirta (Konstantina), bet tik nuo 
III amžiaus, todėl mus mažiau dominantis. 

Stelos, kurios atspindi klasikinę įtaką, yra seniausios ir kilusios iš Kar- 
taginos modelių. Vėlesniu laikotarpiu išsivysto vietinė kūryba, čia aptin- 
kame didelę motyvų įvairovę: Tanitės ženklas perstilizuotas į žmogaus 
figūrą, kartais rankoje laikančią kaducėjų (nuotr. 44) arba šaką; įvairiau- 


27. Stela su atvaizduotu maldininku priešais dievybę, Susa 28. Stela su moters figūra, Susa 


sios ginklų rūšys, kaip šalmai, skydai, ietys, kardai; abstrakčiai stilizuoti 
lapai, rozetės ir palmės; geometriniai ir astraliniai simboliai, žvaigždės, 
paprastas diskas arba spinduliuotas, apverstas mėnulio piautuvas; gyvū- 
nai — delfinai, avinai, jaučiai, arkliai; kartais žmonių figūros arba fron- 
talinis dievo atvaizdas (pieš. 28). 

Nesigilinant į smulkmenas, reikia pabrėžti, kad Kartaginos žlugimas 
nė kiek nesustabdė stelų gamybos. Ši gamyba klestėjo neopuninėje epo- 
choje. Puniški motyvai tvirtai laikėsi, tik kartais pasiduodavo stipriai 
helenistinei-romėniškai aplinkos įtakai. Gal tipiškiausių tokios evoliucijos 
pavyzdžių rasime stelose iš Gorfo (nuotr. 46), priklausančiose II m. e. am- 
žiui, kurioms būdingas panteono suzmoginimas. Kai stelos bazėje matome 
aukotoją šventovėje, tai stelos viršutinė dalis vaizduoja visokias dievy- 
bes. Kita svarbi ir turtinga neopuniškų stelų grupė buvo rasta Dugoje. 
Dalis jų priklauso II—I amžiui pr. m. e. ir dar atspindi daugelį finikietisku 
motyvų, tuo tarpu kitos m. e. I—II amžiaus stelos rodo evoliuciją, ypač 
jei susijusios su Tanitės ženklu: diskas atsiskiria nuo likusių simbolių 

arba jį pakeičia apverstas aukštyn 
mėnulio piautuvas, rankos lieka lai- 
bos ir labai ilgos, o diskas įgauna 
žmogaus veido pavidalą (pieš. 29). 

Po šios Šiaurinės Afrikos stelų 
analizės galima pereiti prie apibend- 
rinančių išvadų. Pirma, matyti ne- 
abejotina tėvyninės tradicijos įtaka: 
tipai ir ikonografija, o ypač pastovie- 
ji motyvai — betilai ir astraliniai sim- 
boliai — yra finikietiški. Antra, kaip 
ir finikiečių mene, dominuoja Egipto 
įtaka. Šiuo atžvilgiu įtikinamiausias 
pavyzdys yra architektoniniai ele- 
mentai ir tokie motyvai, kaip urėjai, 
sparnuotas saulės diskas ir t. t. Tre- 
čia, atsiranda tikrai kartaginiškų mo- 
tyvų, ypač vaizduojant gyvūnus ir 
žmones, kas visai suprantama, esant 
tokiai išsivysčiusiai gamybai. Ketvir- 
ta, įvairūs neegiptietiški komponen- 29, stela su žmogaus pavidalo Tanitės 
tai, matyti finikiečių mene, randami ženklu, Duga 
ir punų pasaulyje, pvz. palmė ir del- 
nas. Šiuo požiūriu itin ryški yra Kipro įtaka, kuri praturtino punų meną 
protoeoliniais kapiteliais, palmetemis, temple boy pavyzdžiu. Penkta, 
graikų įtaka įgyja lemiamą reikšmę paskutinėje raidos fazėje: mene atsi- 
randa dorėnų ir jonėnų kolonos, sudėtingi augalinio motyvo frizai ir kai 
kurių dievų figūros. 

Vadinasi, šiaurinės Afrikos cippus ir stelos yra kilusios iš finikietiškų 
modelių ir perėmusios iš jų daug elementų. Savitos raidos kelyje jie įgyja 
suu, palyginti savarankiškų bruožų, pasižyminčių iš vienos pusės naujo- 
mis įtakomis ir naujais motyvais, o iš antros — vidiniu vystymusi, išlai- 
kančiu archaines formas, būdingas periferinei kultūrinei aplinkai. 


Sarkofagai.— Bareljefiniai akmeniniai sarkofagai su mirusiojo atvaiz- 
du ant dangčio — tipiška finikiečių meno rūšis, pasiskolinta iš Egipto ir 
paveikta graikų įtakos — randami taip pat Kartaginoje S. Monikos nekro- 
polyje ir yra iš IV ir III amžių sandūros. 

Labiausiai rytietiškas savo sumanymu yra sarkofagas su Kartaginos 
didiko Baalšileko atvaizdu (nuotr. 47), atliktas plokščiu frontaliniu kalimu. 


Vyras su ilga barzda, vilkintis ilgu drabužiu iki pat pėdų, kairėje rankoje 
ties krūtine laiko taurę, o dešinę iškėlęs aukštyn. Sarkofagas nedidelis, 
toks, kad galima pamanyti jį esant urna. 

Ant kitų dviejų panašių vienas į kitą sarkofagų barzdoti žyniai su ilgo- 
mis tunikomis rankose laiko indus. Vienas iš jų su galvos apdangalu ir 
tam tikra stula. Tuose bareljefuose vyrauja graikų įtaka. 

Ypatingai įdomus yra ketvirtas sarkofagas (nuotr. 48), kuris vaizduoja 
moterį su tunika, iš šonų su dviem dideliais sparnais, kurie uždedami iš 
priekio: šis motyvas paimtas iš egiptiečių Izidės-Neftidės atvaizdų. Ant 
plaukų, apgaubtų šaliu, matome sakalo galvos formos papuošimą, kuris 
taip pat yra grynai egiptietiškas motyvas. Nuleista dešinioji ranka laiko 
balandžio pavidalo smilkytuvą, kairioji, atkišta — indą. Šis reljefas gry- 
nai graikiškas, nepaisant motyvų, pasisemtų iš egiptiečių repertuaro. 

Po sarkofagų iš S. Monikos dar buvo atrasta naujų. Visuose vyrauja 
graikų įtaka, ir ne tik figūrose, bet pačių sarkofagų formomis mėgdžio- 
jamos graikų šventovės su akroterijomis. 


Terakotinés figürélés.— Tarp gausybės terakotos, vaizduojančios zmo- 
nes ir gyvulius (į akis krinta stoka dažnų Finikijoje ir kitose punų vieto- 
vėse metalo figūrėlių), ne visada galima atskirti vietinius dirbinius nuo 
importinių. 

Terakotos atsiranda jau Kartaginos užuomazgoje. Giliausiame Tanitės 
sanktuariumo sluoksnyje rastas anties pavidalo indas, aiškiai orientalinio 
tipo (nuotr. 51), ir gana primityvi figūrėlė, įdomi tuo, kad yra būdinga 
kitose punų teritorijose, ypač Sardinijoje, paplitusiam tipui (nuotr. 52). 

VI amžiui priklauso indas iš Duimeso, prie kurio prilipdyti šeši ma- 
zesni indeliai ir karvės galva, o ant jos Hatorės galva. Egiptietiška įtaka 
aiški ir, tur būt, kaip paprastai, atėjusi per Finikiją. Panašių indų, ant 
kurių vis dėlto nėra Hatorės galvos, rasta Sardinijoje ir Ibisos saloje. 

Nuo VI amžiaus paplito turtinga moterų statulėlių gamyba, iš dalies 
egiptiečių, iš dalies graikų gamybos inspiruota. Galimas daiktas, kad tų 
figūrėlių dalis buvo importas (pagaliau importuotos galėjo būti tik formos, 
kuriomis figūrėlės buvo daromos vietoje). Egiptietiško tipo statulėlės 
atrodo kaip stangrios mumijos (nuotr. 49), graikiško tipo (nuotr. 50) figu- 
rėlės — stovinčios (būdingos ne tik stiliumi, bet ir galvos apdangalo, 
drabužių bei kitų atributų formomis, kaip balandis arba diskas, priglaus- 
tas prie krūtinės) arba sėdinčios soste (panašios į žinomą Rodo salos tipą 
su aukšta tiara ir šydu, su rankomis, padėtomis ant kelių). 

Graikiško tipo dirbiniai su būdingu provinciališku vėlavimu išsilaiko 
net tada, kai Graikijoje jau vyrauja naujos formos; žinoma, ir tos naujo- 

"vės taip pat neliko nežinomos šiaurinėje Afrikoje. Matome figūras mo- 


terų su klostytais drabužiais ir vėduokle, su vaiku arba vaza ant rankų, 
šokėjas, muzikantes, puotaujančių graikų mitologijos dievybių figūras, 
galvos formos smilkytuvus (nuotr. 54). Tikriausiai, yra buvę vietinių dir- 
binių, ką rodo rastos liedinimo formos, taip pat nepasiseke ir numesti 
dirbiniai (Dermeše). 

Tuo laikotarpiu taip pat gausu kartaginiškų motyvų: vyrai su galvos 
apdangalais ir ilgomis tunikomis, moterys žynių rūbais ir meldimosi poza, 
iš įvairių šaltinių pasiimtos dievų figūros. Tai nekruopščiai atlikti ir be 
savito stiliaus dirbiniai, tačiau įdomūs dėl ryšių su likusiu punų pasauliu. 


Kaukės.— Tipiški Kartaginos terakotos dirbiniai yra kaukės. Jos kilu- 
sios iš orientalinių modelių, tai galime įrodyti, remdamiesi panašia kauke, 
kuri priklauso vėlyvosios bronzos epochai ir rasta Hazore. Turi jos ati- 
tikmenų kituose punų pasaulio punktuose, kaip antai Ibisoje, Sardinijoje, 
taip pat — kaip išaiškėjo iš Romos universiteto atradimų — Sicilijoje. 

Kaukių kategorija apima gana skirtingus daiktus: biustus moterų su 
paslaptingomis šypsenomis, vyrų veidus, paprastai iškraipytus groteski- 
nių grimasų. Ir vienos, ir kitos kaukės didumu kiek mažesnės už natūrą, 
o groteskiniu kaukių esti taip pat ir miniatiuriniu, skirtų kabinimui ant 
kaklo ir padarytų iš silikato arba stiklo masės, iš dramblio kaulo arba 
kitokių kaulų. Be tų skirtumų, buvo ir bendrų bruožų, kaip pvz. viena 
ar keletas skylučių pakabinimui. 

Jų funkcijos buvo kitokios, negu tikrųjų kaukių, nes, kaip matyti iš 


„dydžių, jų negalima buvo nešioti ant veido. Galimas daiktas, kad jos buvo 


kabinamos ant sienų. Be to, dedamos į kapus, jos turėjo sergėti nuo dva- 
sių, paveikdamos jas šypsena arba — dažniau — gąsdindamos grimasomis. 

Moterų biustų randama senesniuose, VII ir VI amžiaus, kapuose. Jie 
paprastai liedinti formoje, kai kada būdavo dar retušuojami ir dažomi 
juodai ir raudonai. Jų skiriame du pagrindinius tipus: vienas egiptiečių 
inspiracijos, kitas — graikų. Pirmuoju atveju galvą puošia įprastas klaf- 
tas, veidas neišraiškingas, atsikišę antakiai stačiu kampu kertasi su no- 
sies linija (nuotr. 56). Antrojo tipo galvos apdengtos skraiste, kuri neuž- 
dengia ausų ir krenta palei kaklą, veidas šypsosi, viršum didelių įkypų 
akių išlenkti antakiai prailgina smailios nosies liniją, smakras atsikišęs 
(nuotr. 53). 

Groteskinių kaukių taip pat randama seniausiuose, VII ir VI amžiaus, 
kapuose. Nuodugni Sento analizė padėjo išskirti įvairias charakteringų 
bruožų grupes. Pirmąją grupę sudaro jauni ir neapžėlę veidai su plokščia 
nosimi ir skylėmis akių ir burnos vietoje. Tos grupės kaukių burnos per- 


kreiptos į vieną pusę (nuotr. 61). Antroje grupėje, gausesnéje, seni vei- 
dai, nors taip pat be barzdų, su giliomis raukšlėmis kaktoje ir skruostuo- 
se, vietoj akių skylės apversto žemyn pusmėnulio pavidalo, su didelė- 
mis lūpomis, kilstelėtomis iš abiejų kampų (nuotr. 58). Trečioji grupė, gal 
būt, tėra antrosios variantas ir skiriasi tuo, kad raukšlė paprastai tik tru- 
putį žymi lūpas (nuotr. 59). Ketvirtą grupę sudaro tik dvi kaukės, užtat 
labai charakteringos: tai vyriški veidai, vieninteliai neiškraipyti: akys tik 
pažymėtos, o ne kiaurai išpiautos, viršugalvyje yra žiedelis pakabinimui 
(nuotr. 60). Pagaliau penktoji grupė apima barzdotas silenų galvas su 
smailiomis gyvulio ausimis ir mažomis apvaliomis akutėmis. Šios grupės 
kaukės, tikriausiai, yra kiek vėlesnio laikotarpio už kitas. 

Kaip jau minėjome, yra miniatiūrinių groteskinių kaukių, kabinamų 
ant kaklo. Seniausios (VII—VI amžiaus) rastos Dermeše ir tiksliai atkuria 
didelių kaukių motyvus. Kabučiai iš įvairių kaulų, dramblio kaulo ir ne- 
daugelis iš įvairiaspalvio stiklo atitinka pirmos grupės kaukes. Tuo tar- 
pu pakabučiai iš emaliuoto silikato artimesni penktajai grupei: be silenų, 
matome bėgančius satyrus, demonus, taip pat dievą Bešą. Vėlesniais laikais 
pakabučiai labiau nutolsta nuo modelių ir juos ne taip lengva suskirstyti 
į tas pačias grupes (nuotr. 57). 

Ką vaizdavo kaukės? Moterų biustai — tai, tikriausiai, deivių atvaiz- 
dai, turintys globos arba aukojimo apeigų vaidmenį, tuo tarpu apotropinė 
funkcija atrodo antraeilė arba iš viso neegzistuoja. Groteskinės kaukės, 
kaip matyti, vaizduoja demonus, ir jų vaidmuo visų pirma buvo gąsdi- 
nimas. 

Tie nuostabūs ir charakteringi dirbiniai, kaip jau sakyta, panašūs į 
afrikietiškas kaukes. Šis palyginimas, be abejonės, tikslus, ypač jei at- 
kreipsime dėmesį į tatuiruote abiejų tipų kaukėse, tačiau sunku išaiškinti 
tų panašumų istorinį nuoseklumą. Vaisingesnis būtų palyginimas su grai- 
kiškomis kaukėmis, pvz. iš Artemis Orthijos sanktuariumo Spartoje, kurios 
priklauso tai pačiai epochai (VII—VI amžius). Punų kaukių ryšys su grai- 
kiškomis, vic..u „< lsiininkų manymu, yra gana įtikimas, kitų — visiškai 
neįmanomas. Gana paplitusi nuomonė, kuri daugiausia remiasi atradimais 
Hazore, įrodinėja finikietiškų-puniškų kaukių įtaką graikiškoms, o ne 
atvirkščiai. 


Amuletai.— Jau seniausiuose Kartaginos kapuose randame daugybę 
amuletų, miniatiūriškai vaizduojančių dievus, gyvulius, dievų atributus 
ir simbolius. Amuletai padaryti iš akyto ir trapaus silikato, nulieti pagal 
formas ir paskui aptepti emale. Šie daiktai ne tik rodo Egipto įtaką, bet, 
kaip patvirtino Verkutero darbai, tiesiog yra iš Egipto. Tačiau Sentas 

mano, kad, nors didelė amuletų dalis tikrai importas iš Egipto, dalis jų 
padaryta Kartaginoje pagal egiptietiškus modelius. 

Dažniausiai pasikartojantys motyvai yra akis udZiat (nuotr. 55), urėjus 
ir dievas Ptahas. Taip pat dažnai sutinkama sakalas Horas, Bešas 
(nuotr. 63) ir Totas, rečiau Izidė, Horas, Minas, Chonsas, Šu, Chnumas, 
Amonas-Re, Sachmet, Anubis, Toeris; su dievais susiję gyvūnai: beždžio- 
nė, šuo, šernas, kiškis, katinas, krokodilas, ibis, liūtas, jautis; simboliai: 
Aukštutinio ir Žemutinio Egipto karūna, ženklas uedž, širdis, delnas, 10- 
toso žiedas. 

Daugiausia amuletų būta VII ir VI amžiuje, jų skaičius smarkiai ma- 
žėja V amžiuje ryšium su toje epochoje vykdytomis reformomis; kiek 
padaugėja IV ir III amžiuje, paskui amuletai pamažu nyksta. Šiuo atžvil- 
giu yra žymus skirtumas ir tarp atskirų nekropolių: atrodo, kad daugiau 
amuletų randama turtingesniuose kapuose ir, kylant kainoms, jų vis re- 
tėja varginguosiuose. 

Verkuteras ėmėsi įdomių stebėjimų, norėdamas nustatyti, kaip daž- 
nai kartojasi Egipte ir Kartaginoje randamų amuletų tipai. Iš tų stebė- 
jimų išplaukia, kad kiekybiniai svyravimai, atsižvelgiant į epochas, vie- 
nodi abiejuose kraštuose. Nėra abejonės, kad didesne dalimi Kartaginos 
amuletai buvo importiniai, tačiau, priešingai Verkutero nuomonei, vietinė 
jų gamyba taip pat gyvavo. Kaip matėme, Kartaginoje kaukės buvo ga- 
minamos iš silikato pastos, ir nėra jokio pagrindo manyti, kad ši medžia- 
ga būtų buvusi vartojama vien tik kaukėms. Kai kurių amuletų. žemesnę 
atlikimo kokybę tenka aiškinti kaip puikiausių Egipto pavyzdžių imi- 
tavimą. 

Apžvelgsime dar vieną ypatingą amuletų kategoriją, tai — nedideli 
metaliniai vamzdeliai, cilindriški arba aštuonbriauniai (nuotr. 64), kurių 
viduryje susukta plona skarda, išmarginta piešiniais, o kartais trumpais 
įrašais. Seniausieji vamzdeliai yra daugiausia iš aukso arba sidabro, vė- 
lesni — iš bronzos arba alavo. Vieną vamzdelio galą dengia gyvulinė vie- 
no iš Egipto dievų galva: sidabriniai ir auksiniai vamzdeliai paprastai 
esti su Sachmet galva (liūtės), rečiau sakalo arba avino, bronziniai ir ala- 
viniai — beveik visada su avino galva. 

Tuose futliaruose atrasti ritiniai — vien metaliniai, nes tik metalas ga- 
lėjo taip ilgai išsilaikyti. Yra išlikę trys auksiniai ritiniai, bet dauguma 
turėjo būti iš mažiau patvarių metalų, iš audeklo arba papiruso. Didžiau- 
sias iš išlikusių ritinių yra 27 cm ilgio ir 2,3 cm pločio, padalytas į ketu- 
rias juostas nuo 7 iki 4 mm pločio. Tirštame ir smulkiame reljefe matyti 
eilė atvaizdų, pasiskolintų iš egiptiečių magiškųjų tekstų. Dažnai kartojasi 
gyvatės, liūtai, krokodilai, skorpionai, antilopės ir primena Egipto ma- 


giškuosius tekstus prieš gyvatės įkandimą. Nors autorius gerai žinojo 
egiptietiškus pavyzdžius, bet abejotina, kad jis pats būtų buvęs egiptietis 
ir ypač kad pats daiktas būtų padarytas Egipte, turint omenyje atkuriamų 
detalių netikslumą ir punišką įrašą, kuris turėjo būti daromas kartu su 
piešiniais. Išlikę du mažesni aukso ritiniai tiksliai pakartoja, nors tik da- 
limis, didžiojo ritinio scenas, ir tai rodo buvus vieną teksto modelį. 

Nėra abejonės, kad tie amuletai padaryti magijos dėlei, tiesiogiai 
veikiant egiptietiškos magijos įtakai. Tą patį galima pasakyti apie kitus 
amuletus. Pažymėtina, jog dažnai sutinkama akis udžiat, kurios magiškos 
funkcijos yra žinomos, panašiai kaip urėjų. Kitaip tariant, abu šie amu- 
letų tipai buvo masiškai importuojami ne atsitiktinai, bet dėl jų specialios 
magiškos reikšmės. Tą patį galima būtų pasakyti apie kitus Kartaginoje 
atrastus amuletų tipus: Ptahas yra ypač galingas dievas magijos srityje, 
o amuleto pavidalas suteikia jam specialią jėgą prieš skorpionų ir gyva- 
čių įkandimą. Kitos amuletuose atvaizduotos dievybės pasižymėjo magiš- 
ka galia ypač prieš nuodingųjų gyviu įkandimą ir prieš „blogą aki". Tuo 
tarpu krinta į akis mažas kiekis kapų amuletų, ant širdies dedamų ska- 
rabėjų, keturių Horo sūnų ir t. t. 

Taigi amuletai byloja apie prietarų ir magijos paplitimą ir Egipto po- 
veikį kartaginiečių tikėjimams. 


Skustuvai.— Iš puniškų metalinių daiktų daugiausia aptinkama indų, 
ginklų, muzikos instrumentų, namų rykų, tuo tarpu meno dirbinių „taip 
maža, kad visiškai nėra bronzos figūrėlių, tokių būdingų finikiečių menui. 

Užtat Kartaginoje pasirodo nauja metalo dirbinių rūšis, nežinoma 
Finikijoje, būtent skustuvai. Šį kartą modeliai taip pat egiptietiški. Kaip 
parodė kruopšti Verkutero studija, ašmenų profilis identiškas, tuo tarpu 
puniškas skustuvas vietoj būdingo Egiptui metalinio kotelio turi tik plo- 
ną paukščio galvos formos rankenėlę. Egipto skustuvai niekad nebūna 
su užrašais, kurių dažnai randama ant puniškų, ypač vėlesnėje fazėje. 
Nors puniško skustuvo kilmė siejasi su Egiptu, bet jis praėjo savo raidos 
kelią, netekdamas buitinių funkcijų ir įgaudamas religinę reikšmę. 

Kaip nustatė P. Gaukleris, pirmieji skustuvai atrasti Dermešo kapinių 
kape Nr 57 ir priskiriami antrajai VII amžiaus pusei; pradedant šiuo 
laikotarpiu, jų aptinkama labai dažnai. Seniausi skustuvai, jeigu didesni, 
išsiskiria anties snapo pavidalo koteliu, tuo tarpu mažesnių kotelis dviejų 
dalių. Ašmenys esti nepapuošti arba papuošti tik taškeliais. Iš 51 skustu- 
vo — kaip apskaičiavo Verkuteras — tik 10 išpiaustytų, iš pastarųjų ke- 
turi vienoje ašmenų pusėje su žuvų piešiniais, o likusieji papuošti taske- 
liais, vingurėliais, palmetémis. 

V amžiuje šių dirbinių skaičius akivaizdžiai mažėja, tas pat vyksta ir 
kitose meninės kūrybos srityse. Gaminama nedaug ir nepuošiama. Tuo 
tarpu IV—III amžiuje produkcija smarkiai išauga. Dviejų dalių kotelis 
išnyksta, ir visi skustuvai todėl įgauna anties snapo formą su sparnu prie 
pagrindo. Ašmenys gausiai dekoruoti egiptietiškais ir finikietiškais bei 
puniškais motyvais, rečiau graikiškais. 

Kaip graikiško dekoravimo pavyzdį galime nurodyti skustuvus su 
Heraklio ir Asklepijo atvaizdais. Tarp egiptietiškų motyvų vyrauja Izidė 
su Horu ir sakalas ant lotoso žiedo. Net puniškuose motyvuose netrūksta 
detalių, paimtų iš egiptiečių meno, kaip, pavyzdžiui, Žemutinio Egipto 
karūna, ženklas anch ir lotoso žiedas. Krinta į akis dievų figūros su smai- 
liomis kepurėmis ir ilgais drabužiais. Dievai tokiais apdarais ir jų garbin- 
tojai — tai figūros iš finikiečių-punų repertuaro, tačiau negalima neigti 
ir Egipto įtakos, tokios dažnos finikiečių mene (nuotr. 62). 

Kokia iš tikrųjų buvo tų „skustuvų“ funkcija? Praktiškai juos vartoti 
buvo neįmanoma dėl mažų kotelių, tuo tarpu dekoravimas verčia manyti 
juos turėjus ritualines funkcijas, o tam tikrais atvejais ir magiškas. Sky- 
lutė pakabinimui liudija apie aukojimo funkciją, kurią patvirtina deko- 
ravime dominuojantys dievų atvaizdai. Tačiau, kaip pažymėjo Verku- 
teras, ne visi skustuvai dekoruojami dievų figūromis: radinys iš Birsos 
vaizduoja ant sėdinčio liūto keteros paukštį, kuris lesa gyvatę. Toks pa- 
veikslas, žinoma, byloja apie magijos funkcijas, kurios galimos taip pat 
dievų pavaizdavimo atveju, bei akies udžiat, mums žinomos iš amuletų. 

Dar negalime visiškai tvirtai apibūdinti puniškų skustuvų funkcijos, 
tačiau nėra abejonės, kad jie yra grynai puniškas reiškinys, kurio esmę 
sudaro tam tikrų daiktų iš Egipto perėmimas ir jiems kitokių funkcijų 
suteikimas. Puniški skustuvai su savita jiems ikonografija, neabejotinai 
yra ritualinio pobūdžio ir gal net magiško. 


Daiktai iš dramblio kaulo.— Dramblio kaulo apdirbimas, toks svarbus 
amatas finikiečių gyvenime, Kartaginoje teturi antraeilę reikšmę. Be to, 
nelengva vietinę produkciją atskirti nuo importuotų dirbinių. Nors karta- 
rinėje Afrikoje neaptinkame gaminių, prilygstančių finikietiskiems. Tarp 
punų kolonijų Ispanija, turinti garsiąją dramblio kaulo dirbinių iš Kar- 
monos kolekciją, užima šioje kūrybos srityje pirmąją vietą. 

Šiaip ar taip, dramblio kaulo dirbinių Kartaginoje randama. Dvi veid- 
rodžių rankenėlės iš VII amžiaus, rastos kape Junonos kalvoje ir kape 
Duimeso nekropolyje, vaizduoja stovinčią moterį egiptietiškai stilizuo- 
tais plaukais, ant krūtinės sudėtomis rankomis, ilgu sujuostu drabužiu 

30. Dramblio kaulo bareljefas su sfinksu ir jaučiu, Kartagina 


su kutais apačioje. Abiem tiem daiktams yra tiksli analogija finikiečių 
kūryboje, todėl nežinoma, ar jie importuoti, ar padaryti vietoje. 

Kitas tipiškas dramblio kaulo dirbinys yra šukos. Šukos, rastos Kar- 
taginoje ant Junonos kalvos, priklauso VI amžiui ir jose išraižytas priešais 
lotoso žiedą sėdinčio sfinkso atvaizdas; ant sfinkso keteros tupi balandis. 
Kitoje pusėje matome jautį tarp lotoso žiedų (pieš. 30). Patraukia dėmesį 
pusapvalės šukų šonų išpiovos, kokios esti taip pat ant šukų iš Karmonos: 
tai įdomus tipologinio ryšio atvejis. Ir šiuo atveju negalime nustatyti, ar 
šukos importuotos, ar darytos vietoje. 


Juvelyriniai dirbiniai. — Kaip liudija literatūriniai šaltiniai, juvelyrų 
amatas Kartaginoje vaidino svarbų vaidmenį. Teko girdėti apie aukojimo 
vainikus, apie šventovių puošimą auksu, apie dirbinius iš sidabro. Auksas 
buvo gabenamas iš Afrikos gilumos, sidabras — iš pietinės Ispanijos, taip 
pat negalima tvirtinti, kad nebuvo importuojami gatavi dirbiniai, gal būt, 
net ir dideliais kiekiais. 

Nėreikia pamiršti, jog daugelis jau aprašytų daiktų gali būti laikomi 
juvelyriniais dirbiniais, pvz. miniatiūrinės kaukės, amuletai ir skarabėjai 
su specialiomis skylutėmis pakabinimui ant kaklo. Tačiau yra dirbinių, 
kurie priklauso tik brangenybių kategorijai, apie juos čia ir kalbesime. 
Pradedant VII ir VI amžiumi, Kartaginos kapuose aptinkami sidabriniai 
žiedai su skarabėjais aukso apsoduose; auksinės apyrankės, viengubos 
arba dvigubos, kartais dekoruotos palmečių arba skarabėjaus piešiniais; 
auksinės apvalios plokštelės, dekoruotos sparnuotu saulės disku su uré- 
jais, indu su urėjais iš šonų, mėnulio piautuvu su saulės disku arba be 
jo, pagaliau su įrašais; mėnulio piautuvo pavidalo auskarai su pakabu- 
čiais, aukso ir sidabro diademos, nosiai ir kulkšniai puošti žiedai, dažniau- 
siai sidabriniai; įvairiausi karoliai, pragręžti, kad galima būtų suverti į 
vėrinį (nuotr. 65). Visur dominuoja Egipto įtaka, matyt, per Finikiją, kur 
tokie dirbiniai buvo labai paplitę. 

Pasibaigus seniausiajai produkcijos fazei, prasideda graikų įtakos lai- 
kotarpis. Vėl negalima tvirtai nusakyti brangenybių kilmės, bet vietinės 
gamybos pastovumą rodo, pavyzdžiui, Tanitės ženklo paplitimas. 


Skarabėjai.— Keletas šimtų skarabėjų, atrastų Kartaginos kapuose, 
liudija apie šių daiktų svarbą įrengiant kapus. Kartais, be indų, tai vie- 
ninteliai daiktai, dedami į kapą. 

Galima suskirstyti skarabėjus, padarytus iš emalio, jaspio ir karneolo. 
Rečiau pasitaiko lazurito, agato, kalnų krištolo ir bazalto. Skarabėjai iš 
emalio vyrauja VII—VI amžiuje, tuo tarpu IV amžiuje — dažniau iš jas- 
pio ir karneolo. Iš V amžiaus, kaip žinoma, maža tėra radinių. 

Toks paviršutinis suskirstymas atspindi gilesnius skirtumus. Skara- 
bėjai iš emalio nesiskiria savo medžiaga, pavidalu, atlikimo technika, pie- 
šiniais ir net įrašais nuo egiptietiškųjų (nuotr. 69). Jie atsiranda ir išnyksta 
drauge su atitinkamų Egipto tipų išsivystymu ir išnykimu. Kartaginos 
skarabėjų dauguma nesiskiria nuo F. Petrio rastų tokių dirbinių Naukra- 
tyje, o likusieji, kaip liudija Ptaho ir Sachmet atvaizdų persvara, atrodo, 
kilę iš Memfio. Seniausieji emaliniai skarabėjai, kaip įrodė Verkuteras, 
buvo atvežti iš Egipto. 

Kitaip viskas atrodo, kai kalbama apie skarabėjus iš jaspio ir karneolo, 
datuojamus IV amžiumi. Dirbinių iš jaspio pavidalas tiksliai jau nebeati- 
tinka egiptietiškų pavyzdžių, o atvaizdai yra panašūs į egiptietiškus arba 
helenistinius, bet pirmųjų yra daugiau. Tai iš dalies dievybių atvaizdai: 
Bešo, Izidės su Horu, Horo (arba Re) kaip dievo su sakalo galva, sfinkso 
sparnuoto arba be sparnų. Tarp graikiškų motyvų yra galvos iš profilio, 
kariai, liūtas, draskantis antilopę, skorpionas arba koks nors paslaptingas 
nežinomos paskirties daiktas. Verkutero nuomone, senesnieji skarabėjai 
(VII—VI amžiaus), tikriausiai, yra atvežti iš Finikijos, tuo tarpu IV am- 
žiaus egzemplioriai pagaminti Sardinijoje. 

Reikia atminti, kad V amžiaus pabaigoje skarabėjai Egipte jau nebe- 
gaminami. Kartaginoje jų raida atrodytų šitaip: VII ir VI amžiuje skara- 
bėjų dauguma į Kartaginą buvo atvežama iš Egipto; kartu reikia pripa- 
žinti finikietišką skarabėjų iš karneolo kilmę. Po V amžiaus krizės, kai 
nutrūksta gamyba Egipte, kartaginiečiai užtikrina jos gyvavimą, didin- 
dami šios rūšies dirbinių paklausą. Tada juos įsiveža iš Sardinijos, kur 
išsivystė savita vietinė gamyba (visų pirma panaudojant jaspį ir karneolą 
vietoj silikato masės). Nesuklysime, tur būt, ieškodami skarabėjų popu- 
liarumo Kartaginoje priežasties jų magiškoje galioje. 


Kitos smulkiosios plastikos šakos.— Grynai kartaginietiškas meninis 
amatas buvo stručio kiaušinių marginimas. Ir nors neaptikta jo pėdsakų 
Finikijoje, tačiau tai neįrodo, kad jis ten buvo visiškai nežinomas, nes 
trapi medžiaga tiesiog galėjo neišlikti. Iš kiaušinių buvo daromi indai, 
dažomi juodai ir raudonai arba išbraižomi geometriniais piešiniais, pal- 
metėmis, lotoso žiedais, žvėrių ir žmonių galvomis, tikriausiai, suteikiant 
jiems apotropinę reikšmę. Stručių kiaušinių Kartaginoje pradeda atsirasti 
jau VII amžiuje, jų daugėja VI, o paskui vėl mąžta net iki III amžiaus 
ir II amžiuje visai išnyksta. Be indų, pasitaiko dažnai mažų kaukių pobū- 
džio fragmentų su išdažytais veido bruožais (nuotr. 68). Tų ypatingų dir- 
binių pavyzdžių, be Kartaginos, randame kitose šiaurės Afrikos vietovėse 
(Džidželis, Guraja), Ispanijoje (Seksis, Viljarikas), Ibisos, Sardinijos, Si- 
cilijos salose. 

Keletą žodžių skirsime stiklo dirbiniams, kurių daugelį jau aptarėme, 
kalbėdami apie kaukes, amuletus, brangenybes ir skarabėjus. Kartaginai 
būdingi yra maži, grakštūs amforų formos buteliukai iš tamsiai zydro 
stiklo su ryškesniais dryžiais, sudarančiais įvairius papuošimus. 

Gamybos procesą, kaip parodo Gauklerio studija, sudarė stiklo pastos 
marginimas įvairiaspalvėmis stiklo gijomis (geltonomis, citrininėmis, bal- 
tomis ir melsvai žaliomis) ir jo liejimas ant dar šilto ir lipnaus indo pavir- 
šiaus. Kai kurie indai yra jaučio Apio arba sėdinčios beždžionės pavidalo. 
Reikia pripažinti, kad toji gamybos šaka gali būti kilusi kitoje vietoje, 
Finikijoje. 

Pirmosios punų monetos buvo nukaltos Sicilijoje V amžiaus gale, norint 
sumokėti Kartaginos samdytiniams saloje. Tai finikietiško tipo aukso 
monetos arba sidabrinės, Atikai tipiškos tetradrachmos. Įrašuose minima 
Motija, Panorma ir kiti Sicilijos miestai, taip pat Kartagina ir „stovyk- 
la"— vyriausioji būstinė. Averse matyti su Persefonė sutapatintos Tanitės 
galva, reverse — žirgas, liūtas arba palmė. Pačioje Kartaginoje iki IV am- 
žiaus pinigai nebuvo kalami. Tame amžiuje pasirodo finikietiško pavyzdžio 
monetų iš aukso, elektrono ir bronzos, su žirgo ir palmės emblemomis 
(nuotr. 66, 67). Kai Hamilkaras į III amžiaus pabaigą užkariavo Ispanijos 
kasyklas, atsirado taip pat sidabrinių monetų. Paskutinėje Kartaginos 
istorijos fazėje vyravo bronzinės monetos: jų randame net Anglijoje ir 
Kanarų salose, kur jos liudija toli siekiančią Kartaginos įtaką. 

Pabaigai pridursime, kad Džebel Mlesos kapuose rasta tapybos lie- 
kanų. Tose itin paprastose ir nekoordinuotose kompozicijose matome 
tokius motyvus: monumentalus pastatas arba mauzoliejus, aukuras, gai- 
dys, miestas, geometriniai motyvai. Tapytojai vartojo ochros skiedinį ir 
tapė nenutrūkstančiu štrichu tiesiog ant uolos. 

75. Statulėlė, sužvejota jūroje ties Selinuntu 


76. Soste sėdinčios moters statulėlė, manoma, kad iš Pico Kanito 


77. Liūtas su jaučiu iš Aleso 


78. Antropoidinis sarkofagas iš Pico Kanito 


79. Stela su iškaltu stačiakampiu, Motija 
80. Stela su nuoga vyro figūra, Motija 


81. Antkapio koplytėlė iš Marsalo 

Akmens statula iš Monte Sirajo 
Terakotos kaukė iš Motijos 


Statula iš smiltainio, Marakalagonis 


85. Terakotinis moters biustas iš Motijos 


86. Granitinis sfinksas iš Kaljario 


87. Liūtas iš smiltainio, Taras 

88. Terakotos statulėlė iš Noro 

| 92. Stela su moters figura, Monte Sirajis 


93. Stela su stabu-buteliu, Nora 

Keramika.— Kartaginos sanktuariumuose ir kapuose rasta gausybė 
keramikos. Identiški atradimai kitose punų pasaulio dalyse (Ispanijoje, 
Sicilijoje, Sardinijoje) byloja visų pirma apie kartaginietiškų indų eks- 
portą, antra vertus, jie tampa itin naudingais chronologijos liudininkais. 
Kadangi Dermešo uosto kvartale ir apylinkėje atkastos puodininkystės 
dirbtuvės, turime galimybę tiesiogiai apžvelgti produkciją. 

Į šiaurę nuo nekropolio slūgsojo geriausios kokybės rausvojo molio 
klodai. Indai buvo žiedžiami ant primityvaus baslio, paskui išdeginami 
apvaliose aukštose krosnyse iš nedegintų plytų, sukrautų ant viduj esan- 
čių. atramų. Galima teigti, jog visi dirbiniai buvo skiriami tik buitiniams 
reikalams, priešingai, negu puikioji importuojama keramika, dažnai aptin- 
kama Kartaginoje ir turinti mums didelę reikšmę chronologijai nustatyti. 

Seniausiajai Kartaginos keramikai (nuotr. 70) būdingos formos, pažįs- 
tamos jau iš Finikijos: ąsočiai su praplatintu kaklu ir su trijų dalių kaklu. 
Jie atsiranda III amžiaus gale ir egzistuoja iki pat VI amžiaus pabaigos. 
Matome orientalinei keramikai būdingą ryškiai raudoną spalvą, kuria 
senesnieji punų indai skiriasi nuo kitų šiaurinės Afrikos ir Ispanijos vie- 
tovių ir kuri yra būdingiausias visos finikiečių-punų produkcijos bruo- 
žas. Kita sena forma, gal būt, taip pat rytietiškos kilmės, yra ąsočiai su 
aukštu siauru kaklu (chardon). Toliau toje epochoje pasirodančius tipus 
sieja bendra jiems apvalaus išgaubtumo forma ir vertikalios arba hori- 
zontalios mažos ąsos; taip pat atsiranda aplink ąsočio kaklo vidurį žie- 
das. Dekoruojama paprastai piešiniais: horizontalios linijos aplink išgau- 
bimą ir „triglifų bei metopų“ piešinys ant šonų. Mažos vazos su viena 
ąsa tarp išgaubimo ir kaklo nepuošiamos. Didesnieji žibintai turi du atvi- 
rus dagčius (nuotr. 71) ir juostuotą kaklą. Priminsime čia unikalų ir 
archaišką septyndagtį žibintą, rastą Utikoje VIII amžiaus kape. Pasitaiko 
taip pat lėkštelių su pamargintu viduriu. Didelės amforos įgauna dviejų 
sustatytų kūgių pavidalą, turi plačius šonus ir neturi kaklo. 

Kaip matyti, ąsočiai su platėjančiu snapu ir trijų dalių snapu išsilaikė 
vėliausiai iki V amžiaus, kai paplito ojnochoe tipo ąsočiai su vamzdžio 
pavidalo kaklu, atėję iš korintiečių keramikos. Išsilaikė indų, išmargintų 
aukščiau aprašytu būdu, tik su vėlesniais pakitimais, taip pat dviąsių 
aukštų urnų, išpūstų ir susiaurintų per vidurį arba aukščiau. Žibintai iš- 
liko tos pačios formos, tiktai kiek mažesni. 

IV amžiuje Kartaginos keramika, stipriai veikiama helenistinės kul- 
tūros, keičia savo formas ir puošmenas. Vėliau matome tuos pačius Ži- 
bintus ir ojnochoe su trigubu snapu, tačiau pasirodo jau ir naujesnių 


tipų. Ąsočiai ir ąsotėliai su įvairiais snapais ir snapeliais esti gausiai de- 
koruojami, tikriausiai, dėl egiptietiško helenizmo įtakos. Amforos darosi 
žemesnės, jų dugnas platėja. 

Helenistinės epochos pabaigoje atsiranda po visą Viduržemio jūrą 
paplitusių tipų, kaip verpsto pavidalo indeliai kvepalams ir taurės, prime- 
nančios juodai gruntuotą keramiką iš pietų Italijos. Ir vėliau atrandama 
tipiškai puniškų formų, kaip pvz. žibintų. 

DVYLIKTAS SKYRIUS 


EKONOMIKA IR PREKYBA 


Ekonomika.— Ukinis Kartaginos gyvenimas yra puikus finikiečių ci- 
vilizacijos Vakaruose nuoseklumo ir išsivystymo pavyzdys panašiose 
kaip tėvynėje geografinėse sąlygose. Juk Kartagina gyvavo, panašiai 
kaip finikiečių miestai, apibrėžtoje teritorijoje ir išvystė analogines ūki- 
ninkavimo formas. Žinoma, ne visada galima aiškiai pasakyti, ar žemdir- 
bystės žinios buvo atsineštos tiesiog iš Finikijos, ar jos buvo vystomos 
vietinių formų pagrindu, tačiau vis tiek analogija tarp Rytų ir Vakarų 
egzistuoja ir yra tipiškas civilizacijos nenutrūkstamumo tarp dviejų fini- 
kiečių pasaulio dalių pavyzdys. 

Kartaginos teritorijoje reikia skirti dvi zonas. Žemę, esančią arčiau- 
siai miesto, dirbo patys punai. Šaltiniuose apie Agatoklio ir Atilos Regulo 
žygius aprašomos derlingos priemiesčių žemės, kuriose Kartaginos tur- 
tuoliai turėjo savo vynuogynus, alyvmedžių giraites, vaisių sodus ir ga- 
nyklas!. Zemes krašto gilumoje dirbo libiečiai, kurie savo sklypus išsau- 
gojo sunkios duoklės kaina. Ten daugiausia buvo auginami javai ir jų 
dalis atiduodama Kartaginai. 

Žinios apie kartaginiečių žemdirbystę liudija, koks didelis dėmesys 
buvo skiriamas žemės ūkio kultūrai. Daugiausia apie šią sritį rašė Hamil- 
karas ir Magonas; daugelį pastarojo veikalo fragmentų žinome iš lotyniš- 
kų vertimų. Ir tai yra viskas, kas išliko iš Kartaginos literatūros apskritai. 

Magono veikalas jau senovėje buvo rimtai kritikuotas. I m. e. amžiuje 
Kolumela rašė: 


Žemdirbys privalo žinoti daugybę nurodymų apie ūkio tvarkymą, kuriuos duoda 
Afrikos punų autoriai, nors mūsų kaimiečiai yra įžiūrėję, kad tuose nurody- 
muose daug klaidu.? 


Pagaliau galimas daiktas, kad Magonas, gyvenęs punų karų epochoje, 
apsčiai pasinaudojo graikų šaltiniais. Tačiau visa tai nemenkina išlikusių 
fragmentų svarbos. 

Žinoma, kad Afrikoje buvo auginama daug kviečių ir miežių. Jau sa- 
kėme, kad javų kultūros didele dalimi buvo čiabuvių rankose. Taip pat 


kartaginiečių Sardinija ir Sicilija gana gausiai tiekė grūdų. Nedaug teži- 
noma apie žemdirbystės būdus. Piešiniai stelose vaizduoja arklą medinį, 
be rato, traukiamą jaučių. Itin įdomus faktas, kad tokie pat arklai buvo 
naudojami senovės Izraelyje, o šiaurinėje Afrikoje išliko iki mūsų dienų. 
Varonas mini kartaginiska „javapiovę“, kurią vadina plostellum puni- 
cum?, Tai buvo lyg ir medinės rogės su dantytais ratukais. Šv. Jeronimo 
raštų fragmentas, kur kalbama apie panašų prietaisą, vartojamą Pales- 
tinoje*, rodo rytietišką tos mašinos kilmę. Grūdai buvo kraunami sandė- 
liuose arba grūdų saugyklose, dažniausiai požeminėse, ir, nors nėra 
įrodymų, kad tie įrengimai kilę iš Rytų, juos, tikriausiai, Vakaruose išpo- 
puliarino kartaginiečiai. 

Vynuogių ir alyvmedžių auginimas būdingas finikiečių pasauliui ir 
ypač Kartaginos apylinkėms. Kaip rodo Magono raštų fragmentas, asme- 
niškas dvaro valdymas buvo laikomas garbės reikalu: 


Kas įgijo žemės, privalo parduoti savo namą mieste, kad miesto rezidencija 


neviliotų jo labiau, negu kaimo. Kas nori gyventi mieste, tam nereikalinga 
gyvenvietė kaime.“ 


Darbo jėgą sudarė daugiausia vergai. Magonas nurodo, kaip sudo- 


minti juos darbu, suteikiant jiems tam tikras lengvatas, įgalinančias ir 


kaupti santaupas išsipirkimui iš vergovės, ir kurti šeimas. Aiškiai matyti, 
jog daroma tai ne iš humaniškumo, o siekiant geriau išnaudoti „kalban- 
čius jrankius" 6, 

Finikiečiai kolonistai ypač rūpestingai augino vynuoges ir alyvme- 
džius. Atrodo, kad jie patys atgabeno tas kultūras į Afriką. Keli Magono 
raštų fragmentai kalba apie punų patirtį auginant vynuoges: 


Vynuogynus reikia veisti nuo šiaurinės pusės, kad galima būtų išvengti karš- 
čio; krūmus sodinti grioviuose, šaknis apkrauti akmenimis, kad nepakenktų žie- 
mos lietūs ir vasaros karščiai; griovio neužkasti išsyk, bet po truputį kasmet, 
kad šaknys kuo giliau įsitvirtintų; tręšti vyno nuosėdomis ir mėšlu.? 


Tas pats Magonas pateikia vynuogių rinkimo būdų? ir receptų bran- 
giems vynams daryti. Plinijus? nurodo, kad į vyno sultis būdavo pride- 
dama kalkių; nors, gal būt, čia veikiau kalbama apie kokį nesąžiningą 
būdą pasigaminti saldaus vyno, negu apie paplitusį metodą (beje, Plinijus 
rašo daug vėlesnėje epochoje). Žinome, kad kartaginiečiai prekiavo vynu, 
tačiau nėra žinių, ar jis buvo jų pačių gamybos. Iš Diodoro sužinome, kad 
V amžiuje vynas buvo gabenamas iš Akrago!?. 

Šaltiniai teigia, kad Hanibalas įvedęs alyvmedžių auginimą didesnėje 
punų Afrikos dalyje, įdarbindamas savo karius, kad nedykinėtų. Nepai- 

sant tų žinių patikimumo, šis faktas sutampa su alyvmedžių paplitimu 
punų karų laikotarpiu. Tačiau mokėjimas auginti datuojamas ankstesne 
epocha. Atrodo, kad kartaginiečiai naudojosi laukiniais, gausiai jų krašte 
augančiais alyvmedžiais, skiepydavo juos, sodindavo naujas giraites!!. 
Medžius sodindavo rudenį 22 m atstumu vieną nuo kito (panašaus atstu- 
mo iki šių dienų laikomasi kai kuriose Tuniso plantacijose). Plinijus! 
rašo, kad medelių eilės buvo vadinamos „tūkstantinukais“, nes kasmet 
duodavusios po 1000 svarų aliejaus (327 kg): tai yra, žinoma, perdėjimas 
arba nesusipratimas, tačiau vis dėlto byloja apie didelį Afrikos alyvme- 
džių giraičių derlingumą. Bet taip pat turime žinių apie aliejaus, kaip ir 
vyno, gabenimą iš Akrago!?, kas paneigia perprodukcija. 

Taip pat daug buvo užauginama vaisių. Finikiečiai, tikriausiai, atga- 
beno į Afriką figmedžių, bent jau tų gerųjų veislių, kurios ten aklimati- 
zavosi. Yra žinomas anekdotas apie Katoną, kuris, norėdamas įrodyti 
savo tautiečiams Kartaginos artumą ir įkalbėti juos kariauti, parodęs jiems 
dar šviežias figas. Katonas, kaip ir kiti autoriai, savo raštuose gyrė puikią 
afrikietiškų figų kokybę. 

Romėnai itin vertino afrikietiskus granatus, kuriuos jie vadino mala 
punica, t. y. puniškais obuoliais. Kolumela cituoja keletą Magono receptų 
šiam vaisiui išlaikyti, pvz. molyje arba piuvenose!“. Atrodo, jog ši kultūra 
puniškos kilmės. Skirtingai, negu kiti produktai, granatai dideliais kiekiais 
buvo eksportuojami, iš dalies į Italiją. 

Gana paplitusi buvo datulių palmė, dažnai atvaizduota stelose ir mo- 
netose. Tačiau pakrantės regionai, kur ši palmė augo, ypač abi Sirtos, ne- 
duodavo labai gerų vaisių dėl jūros artumo. Geresnių datulių augo krašto 
gilumoje ir oazėse, bet nežinome, ar iki jų siekė Kartaginos valdos. 

Magono patarimai liečia taip pat migdolo medžių sodinimą, vaisių rin- 
kimą ir veislių pagerinimą!?. Vadinasi, šie medžiai buvo sodinami, kaip 
ir riešutmedžiai bei kriaušės, bet neplačiai. Kalbama taip pat apie daržo- 
ves — kopūstus, ispaniškus artišokus, svogūnus, česnakus, žirnius ir lęšius. 
Apie vaistinius augalus Afrikoje kalba Dioskoridas, dažnai minėdamas 
ju semitiškus pavadinimus!“. Iš pramoninių augalų daugiausia buvo augi- 


nama linų. 


Plačiai paplitusi buvo gyvulininkystė. Štai ką rašo Polibijus: 


Tame krašte (Libijoje) arklių, jaučių, avinų ir ožkų tokia gausybė, jog nemanau, 
kad galima būtų rasti ką nors panašaus kitose pasaulio dalyse. Šitaip yra todėl, 
kad daugelis Libijos genčių nevartoja žemės ūkio produktų, tik gyvena iš 
savo kaimenių ir kartu su jomis.!? 


Gyvulininkystę iš tiesų vystė klajokliai, gyvenantys valdomų žemių 
pakraštyje. Kartaginiečiai, be abejonės, palaikė santykius su klajokliais, 


sausros metu įsileisdami juos į savo teritoriją ir mainais gaudami iš jų 
gyvulinių produktų. Arkliai, kurių atvaizdus kartais matome punų mone- 
tose, tikriausiai, buvo vietinės veislės, gal būt, pagerintos kryžminimu. 
Iš Magono taip pat sužinome apie mulus!š, kurių auginimas šiame rajone 
klesti iki šiol. 

Magonas ypač plačiai kalba apie jaučius. Jo aprašinėjimas garsus ir 
dažnai cituojamas: 


Jie turi būti jauni, kresni, tvirto sudėjimo, turėti ilgus ragus, juosvus ir stiprius, 
kaktą plačią ir raukšlėtą, ausis plaukuotas, akis ir lūpas juodas, šnerves atviras 
ir užriestas, sprandą ilgą ir raumeningą, pagurklę plačią ir nusileidžiančią iki 
pat kelių, krūtinę gerai išvystytą, plačius mentikaulius, storą pilvą kaip telin- 
gos karvės, šonus pailgus, šlaunis plačias, keterą tiesią ir plokščią arba kiek 
įlenktą, užpakalį apvalų, kojas laibas ir tiesias, veikiau trumpas, negu ilgas, 
kelius tvirtus, dideles kanopas, uodegą labai ilgą ir plaukuotą, viso kūno plau- 
kas tiesus ir trumpas, raudonos arba rudos spalvos ir prisilietus labai minkštas.!? 


Aukojimo stelose matome avinus su ilgomis ir plačiomis uodegomis, 
primenančius iki šiol populiarią Tuniso veislę. Iš naminių paukščių buvo 
žinomos vištos ir balandžiai, dažnai vaizduojami stelose. Didelę svarbą 
turėjo bitės, duodančios labai vertinamo medaus ir vaško, kurį lotynų 
autoriai vadino cera punica ir kuris buvo vartojamas specialiai gydymo 
tikslams. Pridursime dar, kad kartaginiečiai naudojosi drambliais, bet tik 
karo reikalams, tuo tarpu kupranugarių nežinojo. 

Tolimiesiems punų Vakarams būdingas užsiėmimas buvo žuvų sūdy- 
mas. Paruoštas žuvų gaminys garum išgarsino klasikiniame pasaulyje 
Kadiso vardą. Kadiso priemiesčiuose rasta gamybos įrengimų liekanų, 
tačiau ši gamyba neapsiribojo vien Ispanija: vėlesni radiniai patvirtino 
jos pėdsakus šiaurės vakarų Maroko pakrantėse. Su ta pramone glaudžiai 
siejasi druskos kasyklos, rastos visur, kur buvo punų kolonizacijos ra- 
jonai. 

Aukojimo stelos taip pat liudija apie didelį kartaginiečių amatų išsi- 
vystymą. Iš jų sužinome, kad aukotojai buvo įvairių profesijų ir jie buvo 
ne vergai, o laisvi gyventojai. Pradėsime nuo metalo apdirbėjų, kurie visų 
pirma dirbo kariuomenei, bet kartu ir namų ūkiui, kaip matyti iš atrastų 
kapuose reikmenų: žirklių, skustukų, veidrodžių, daugybės bronzinių 
indų, dažnai dekoruotų, taurių, lėkščių, žibintų. Skyriuje apie meną minė- 
jome skustuvus ir dirbinius iš tauriųjų metalų. 

Itin svarbi tekstilės pramonė verčia atsigręžti į finikietišką tradiciją. 
Be gaminių ūkiniams reikalams, buvo, kaip liudija įrašai, užsiimama pro- 
fesionaliu audimu. Matyt, egzistavo tikros manufaktūros. Puikią kartagi- 
niškų pagalvių, kilimų ir audinių kokybę liudija senovės autorių pateik- 

tos žinutės. Iš Finikijos buvo paveldėtas menas dažyti purpuru: dauge- 
lyje Afrikos vietovių atrasti moliuskų murex klodai. Tuo atžvilgiu ypa- 
tingai garsi buvo Džerbos sala. 


. 3 oe Ve o 


dirbti medieną. Vietoje atrado kedrų, kuriais garsėjo senoji tėvynė. Jų 
laivų statymo meistriškumas buvo visiems žinomas, o lotyniški išsireiš- 
kimai fenestrae punicanae, lectuli punicani byloja apie ypatingą jų baldų 
gaminimo šlovę. Kapuose rasta daug sarkofagų antvožų, © piešiniai ste- 
lose vaizduoja įrankius, kuriais buvo naudotasi: plaktukus, reples, kir- 
vius, kampainius ir kita. 

Jau buvo kalbėta apie puodžius, stiklius, juvelyrus ir kitokius amati- 
ninkus. Reziumuojant galima pasakyti, kad Kartaginos amatininkų pro- 
dukcija buvo plačiai išvystyta ir visų pirma orientuota prekybos reika- 
lams, tačiau originalumo joje maža. 


Prekyba.— Kartaginos prekyba tęsia ir vysto ekonominę politiką, kurią 
Viduržemio jūros baseine pradėjo finikiečių miestai. Gyvuoja anekdo- 
tinis punų pirklio tipas: apsukrus, sumanus ir nelabai skrupulingas, kaip 
jo vėlesni „levantiškieji“ įpėdiniai. Pakanka prisiminti Plauto jam duotą 
charakteristiką komedijoje Poenulus. Tačiau, kaip teisingai pastebėta, 
punas pirklys skyrėsi nuo savo ainių tuo, kad jį rėmė stipri valstybė, o jo 
savitas vertelgiškumas buvo vienos iš didžiausių Viduržemio jūros basei- 
no valstybių politikos atspindys. 

Vadinasi, jeigu kalbame apie Kartaginos prekybą, tai kalbame apie 
Kartaginos politiką. Geriausią iki šiol BPISSHUREIGU d charakteristiką 
čia pateikė Gselas: 


Kartaginiečiai atidarydavo sau rinkas kur jėga, kur susitarimu, kur steigdami 
kolonijas. Pasistengdavo išnaudoti kraštus, su kuriais jiems nereikėjo konku- 
ruoti. Ten, kur negalėjo: turėti monopolio, sandėrius reguliuodavo sutartimis, 
patvirtinančiomis abipusius reikalavimus. Gynė nuo piratų laisvę plaukioti lai- 
vais, miestų gyvenimą ir jürines bazes.” 


Kartaginos gyvavimo ir net įsikūrimo pagrindas buvo kelių į metalo 
kasyklas atradimas ir jų panaudojimas. Anot Diodoro?!, finikiečiai atrado 
ispanų sidabro kasyklas ir suprato, jog čiabuviai nė nesuvokia jų vertin- 
gumo. Tada jie įkūrė keletą centrų, iš kurių svarbiausias buvo Kadisas, 
ir tokiu būdu įtvirtino savo kontrolę prekybai rūda, kurią pirko pusvelčiui 
ir pardavinėjo Rytuose visiškai kitokiomis sąlygomis. Teisingai ši veikla 
buvo lyginama su ispanų ir portugalų konkistadorų veikla Amerikoje. 


Vieni ir kiti siekė turtų, būdami tarpininkais tarp dviejų, atskirtų vienas 
nuo kito pasaulių, iš kurių kiekvienas savaip vertino tauriuosius metalus. 

Ispanų sidabras buvo pagrindinis, bet ne vienintelis finikiečių-punų 
prekybinės politikos objektas. Kitas metalas, kurį finikiečiai atrado Vaka- 
ruose ir kurį ėmė kontroliuoti, buvo alavas. Gaunamas jis buvo šiaurės 
vakarų Ispanijos ir Britanijos kasyklose; punų pirkliai ten sugebėjo 
nukakti. 

Jeigu prie to pridursime atvežamą iš Afrikos gilumos auksą, galėsime 
įsivaizduoti, kaip Kartagina prekiavo metalais ir kas buvo pagrindinis 
miesto suklestėjimo faktorius. Kartagina, kuri iš pradžių finikiečių pirk- 
liams tebuvo prieplauka tolimuose Vakaruose, palaipsniui įgijo vis di- 
desnį savarankiškumą, kol pagaliau pati tapo toli siekiančios prekybos 
centru. Kartaginos pirkliai, žinoma, neapsiribojo vien metalais, bet taip 
pat maine visus puniško amato gaminius bei dirbinius kitų tautų, kurios 
finikiečius pripažino savo tarpininkais. Metalo kelionė iš Vakarų į Rytus 
vis dėlto buvo svarbiausias sėkmingo finikiečių ir vėliau punų prekybos 
išsivystymo faktorius. 

Kartaginos istorija iliustruoja šios prekybos istoriją. Pergalės Sardi- 
nijoje, Sicilijoje, Afrikoje ir Ispanijoje, kaip ir kolonijų steigimas vande- 
nyno pakrantėse, tarnavo prekybinei politikai. Kartaginiečiams saugumui 
užtikrinti visur buvo reikalingos faktorijos ir ne tik nepriklausomų tautų 
žemėse, bet ir nukariautose teritorijose. Prekybos keliams ir faktorijoms 
reikėjo nuolatinės ginkluotos apsaugos, tam tikslui buvo laikomas stiprus 
karo laivynas, kuris IV amžiuje iškėlė Kartaginą į galingumo viršūnę. 

Lygiagrečiai kolonizacijos ir pergalės labui darbavosi punų diploma- 
tija, kurios uždavinys buvo nustatyti mainų teises ir sąlygas. Aristotelis 
rašo, kad etruskai sudarė su Kartagina ne tik politinę sąjungą, bet taip 
pat eksporto-importo sutartis. Polibijaus dėka daugiau sužinome apie 
sutartis su Roma. Kaip prisimename, jose vyrauja nutarimai dėl kelių ir 
mainų kontrolės, taip pat dėl piratų sutramdymo. 

Tokio rūpestingo prekybos organizavimo sąlygomis stebina vėlai pasi- 
rodę pinigai. Kaip žinoma, seniausios Kartaginos monetos atsiranda 
V amžiuje Sicilijoje, o IV amžiuje — ir pačioje Kartaginoje. Nereikia 
pamiršti, kad daugelio tautų, su kuriomis punai prekiavo, ūkis buvo pri- 
mityvus ir todėl pinigų apyvarta buvo neįmanoma; šis pasivėlavimas ne- 
galėjo nedaryti įtakos palaipsniškai punų prekybos krizei. 

Svarbiausias Kartaginos importo objektas buvo metalai, taip pat ver- 
gai, dažnai įsigyjami plėšikaujant jūroje. Kolonijos teikdavo maisto pro- 
duktų: Sardinija grūdų, Sicilija grūdų, aliejaus ir vyno. Kartagina mai- 
nais eksportuodavo, pagal finikiečių tradiciją, purpuro audinius, kilimus, 

brangenybes, puošmenis, amuletus, margintus stručio kiaušinius, stiklą, 
ginklus, metalinius įrankius, indus, kvepalus. Taip pat dažnai vertėsi tran- 
zitine prekyba. Graikiškos kilmės prekės į Vakarus pakliūdavo, tarpinin- 
kaujant Kartaginai. Antra vertus, egiptietiškos ir pseudoegiptietiškos me- 
džiagos gausumas Kartaginos kapuose byloja apie didelį importą ne tik 
iš Graikijos, bet net didesniu mastu iš Nilo šalies. 

Ieškodami naujų kelių savo prekybai, kartaginiečiai atliko nemaža 
didelių kelionių, kurios užima svarbią vietą geografinių atradimų istori- 
joje. Precedentu jau buvo garsioji finikiečių kelionė aplink Afriką, at- 
likta faraono Nechono įsakymu apie 600 m. pr. m. e. 

Pirmasis toks Kartaginos žygis buvo išvyka Himilkono, kuris apie 
450 m. pr. m. e. nuplaukė Ispanijos ir Prancūzijos Atlanto pakrantėmis 
net iki Britų salų. Žinių apie šią kelionę, tiesa, nedaug ir fragmentiškų, 
išliko IV amžiaus geografinės Avieno poemos Ora maritima dėka, kur 
autorius cituoja senesniuosius graikų šaltinius. Himilkonas, be abejonės, 
leidosi alavo ieškoti ir pasiekė šio metalo šaltinius, aplankydamas taip 
pat Airiją. 

Daugiau žinome apie kelionę, kurią Atlantu palei Afrikos krantus atli- 
ko Hanonas apie 425 m. pr. m. e. Apie šį žygį užrašyta steloje, skirtoje 
Baal-Hamono šventovei, o mūsų žinios remiasi graikišku šio teksto ver- 
timu (nelabai tiksliu). Pateikiame čia tos graikiškosios versijos vertimą: 


Hanono, kartaginiečių karaliaus, kelionės į Libijos šalį už Heraklio stulpų apra- 
šymas iškaltas lentoje, paaukotoje Krono šventovei, ir pabrėžiami tokie dalykai: 


I. Kartaginiečiai nutarė, kad Hanonas nuplauks už Heraklio stulpų ir įkurs libi- 
finikiečių miestus. Į kelionę išsiruošė su 60 laivų po 50 irklų kiekviename, su 
maždaug trim tūkstančiais vyrų ir moterų, maistu ir kitais būtinais daiktais. 


II. Praplaukę Heraklio stulpus ir plaukę dar dvi dienas, įkūrėme pirmąjį mies- 
tą, kurį pavadinome Timiaterionu. Aplink jį buvo plati lyguma. 


III. Paskui, kreipdami į vakarus, atplaukėme į Soloeisą, medžiais apaugusį Li- 
bijos pusiasalį. 


IV. Padėję ten pamatus Poseidono šventovei, pusę dienos plaukėme rytų kryp- 
timi ir atvykome į netoli jūros esančią lagūną, tankiai prižėlusią aukštų švend- 
rių, kur buvo dramblių ir daugybė kitokių laukinių žvėrių. 


V. Praplaukę tą lagūną, vienos dienos kelio atstumu pakrantėje įkūrėme mies- 
tus, kuriems davėme vardus: Karikonas Teichas, Gitė, Akra, Melita ir Arambis. 


VI. Iš ten isplauke, atvykome prie didelės Likso upės, kuri teka iš Libijos. Ne- 
toliese klajokliai, vadinami liksitais, ganė savo kaimenes. Pabuvome su jais 
kurį laiką ir užmezgėme draugystę. 


VII. Toliau, krašto gilumoje, gyveno nesvetingi etiopai ir tarp didelių kalnų 
buvo pilna laukinių žvėrių. Jie sako, kad Liksas išteka iš tų kalnų ir kad ten 


gyvena keistos išvaizdos trogloditai, kurie, anot liksitų, sugeba bėgti greičiau 
už arklius. 


VIII. Pasiėmę iš liksitų tarpo vertėjų, iškeliavome į pietus palei dykumą ir 
plaukėme dvi dienas, o paskui vieną dieną — į rytus. Įlankos gilumoje apti- 
kome penkių stadionų dydžio salelę. Palikome ten kolonistus ir salelę pavadi- 
nome Cerne. Nusprendėme, kad esame priešpriešiais Kartaginą, nes nuo Kar- 
taginos iki Stulpų ir nuo Stulpų iki Cernės atrodė vienodas atstumas. 


IX. Iš ten, plaukdami didele Chreteso upe, priplaukėme ežerą, kuriame buvo 
trys salos, didesnės už Cernę. Nuo tos vietos, keliavę dar dieną, pasiekėme 
ežero galą, kur stūksojo aukšti kalnai, pilni laukinių, vilkinčių žvėrių kailiais; 
jie svaidė akmenis ir neleido mums išsilaipinti. 


X. Išvykę iš ten, pasiekėme kitą upę, didelę ir plačią, pilną krokodilų ir bege- 
motų. Ten apsisukome ir grįžome į Cernę. 


XI. Iš ten dvylika dienų plaukėme į pietus palei krantą, apgyventą etiopų, 
kurie mums nesipriešino, bet bėgo nuo mūsų. Jų kalbos nesuprato net mūsų 
liksitai. 

XII. Paskutinę dieną meteme inkarą prie aukštų kalnų, apaugusių kvapniais 
įvairiaspalviais medžiais. 


XIII. Apiplaukę tuos kalnus, per dvi dienas pasiekėme didelę įlanką, kur kitoje 
pusėje buvo lyguma ir naktį joje matėme mažas ir dideles ugnis, užsidegančias 
kas akimirką, kartais stipriau, kartais silpniau. 


XIV. Apsirūpinę vandeniu, plaukėme penkias dienas palei krantą, kol atvykome 
į didelę įlanką, kurią mūsų vertėjai pavadino Vakarų Ragu. Ten buvo didelė 
sala, saloje sūrus ežeras, o jame dar kita sala, kurioje išsilaipinome. Dieną 
matėme vien tiktai mišką, bet naktį pasirodė daugybė ugnių ir girdėjome dū- 
delių, cimbolų, būgnų garsus ir daugybę balsų. Mus apėmė baimė, ir pranašau- 
tojai patarė apleisti salą. 


XV. Skubiai nuplaukėme ir prisiartinome prie žaruojančio ir skendinčio dū- 
muose kranto. Didžiulės ugnies srovės plaukė į jūrą, o prie žemės prisiartinti 
nebuvo galima dėl karščio, 


XVI. Pagauti baimės, bemat išjudėjome ir keturias kelionės paras naktimis vis 
dar matėme liepsnojančią žemę. Pačiame viduryje liepsna buvo aukštesnė, negu 
kitur, ir, rodės, pasieks žvaigždes. Dienos metu buvo matyti, kad tai aukštas 
kalnas, vadinamas Dievų Vežimu. 


XVII. Iš ten, tris dienas plaukę palei ugnies srovę, pasiekėme įlanką, vadinamą 
Pietų Ragu. 


XVIII. Tos įlankos viduryje buvo sala, tokia, kaip ir ankstesnė, su ežeru ir jame 
sala, pilna laukinių. Moterų buvo daug daugiau, jų kūnas apžėlęs plaukais, 
o mūsų vertėjai vadino jas gorilomis. Nesugebėjome pagauti nė vieno patino, 
nes jie, šokinėdami per uolas, bėgo nuo mūsų ir gindamiesi svaidė akmenis. 
Užtat pagavome tris pateles, kurios kandžiojo ir draskė tuos, kas jas nešė, nes 
nenorėjo eiti su mumis, Užmušėme jas ir nulupome nuo jų kailius, kuriuos par- 
sigabenome į Kartaginą. Kadangi maistas baigėsi, toliau nebeplaukéme.? 

Šitaip baigiasi ši vienintelė savotiška ataskaita apie tyrinėjimų ir kolo- 
nizacijos kelionę, tokią būdingą punų veiklai. Seniai jau pastebėta, kad 
graikiškuose vertimuose esti netikslumų, gal būt, padarytų sąmoningai, 
kad galima būtų nuslėpti punų kelius Afrikoje. Kitų nuomone, ataskaita 
tam tikru mastu yra literatūrinio pobūdžio ir remiasi tik nedaugeliu fakti- 
nių duomenų. Nepaisant viso to, galima atlikti tikslią identifikaciją: upė 
Liksas — tai Draa, liksitai — tai berberai, o etiopai — tai negrai. Cernė 
gali būti sala Senegalo žiotyse (aprašyme — Chretesas). Tuo baigiasi in- 
formacija apie kolonijas, ir prasideda itin diskutuotina kelionės dalis: 
vienų nuomone, kelionė siekusi Siera Leonę, o kitų nuomone — kas la- 
biau tikėtina — Kameruną arba Gaboną. 

Hanono ekspedicijos ir apskritai punų kolonizacijos Afrikoje už He- 
raklio Stulpų dingstis buvo ir toliau ieškoti metalo, šį kartą aukso. Karta- 
giniečiai vykdavo aukso taip pat ir žemyno keliais, karavanais, žingsniuo- 
jančiais per Sacharą. Aténajas pasakoja, akivaizdžiai perdėdamas, kad 
kažkoks Magonas tris kartus perėjęs dykumą, nė sykio neatsigerdamas. 
Tačiau kartaginiečiai, matyt, pereidavo dykumą ir tame kelyje turėdavo 
prekybinius tarpininkus, kaip garamantai, gyvenę dabartinės Tripolita- 
nijos žemėje, arba getulai — toliau į vakarus. 

Atrodo, finikiečiai buvo pasiekę Maderą, Kanarų ir Azorų salas. Dio- 
doras pateikia žinių apie laivą iš Kadiso, kuris paklydęs vandenyne ir 
išsilaipinęs didelėje saloje su nuostabiu klimatu? Tai galėjo būti Made- 
ra. Diodoras priduria, kad etruskai norėję ten įkurti koloniją, bet jiems 
sukliudę kartaginiečiai. Kanarų salų padėtis perša mintį, kad jos turėjo 
būti žinomos finikiečiams, tačiau tiesioginių to įrodymų nėra. Aštuonios 
III amžiaus punų monetos buvo rastos 1749 m. Azorų archipelago saloje. 


TRYLIKTAS SKYRIUS 


RAŠTAS IR KALBA 


Raštas.— Punų pasaulio raštas ir kalba yra ypatingai svarbus finikie- 
čių kultūros nenutrūkstamumo ir išsivystymo, jai prigijus Vakaruose, įro- 
dymas. Krinta į akis didelis ne tik rašto, bet ir kalbos konservatyvumas, 
ir vis dėlto neabejotinas vystymasis turi esminių vidinių priežasčių, atsi- 
radusių dėl atitrūkimo nuo senosios tėvynės ir dėl kontaktų su nauja 
aplinka. 

Ankstesniuoju laikotarpiu išsilaiko, ypač salose, archainis rašto po- 
būdis su plačiomis, masyviomis raidėmis, pažįstamomis iš Sardinijos, 
Maltos ir iš kartaginiškų VI amžiaus įrašų, kurie tačiau yra ne tokie 
archaiski. 

Šalia senojo finikietiško rašto susiformavo puniškas raštas su pailgo- 
mis, kiek suapvalintomis raidėmis ir buvo oficialiai vartojamas Kartagi- 
noje bei jos kolonijose per visą miesto istorijos laikotarpį, net iki 146 m. 
pr. m. e. Vėlesnėje epochoje dar kurį laiką išsilaiko monumentaliuose 
Afrikos valdovų įrašuose, kartais monetose, tačiau apskritai užleidžia 
vietą vadinamajam neopuniškam raštui. 

Pastarasis jau buvo tapęs kasdieniniu raštu dar gerokai prieš Karta- 
ginos žlugimą. Tai liudija keletas įrašų, visų pirma stelos su dedikacine 
formule puniškais rašmenimis ir papildoma informacija apie aukotoją — 
neopunišku raštu. Be abejonės, tas, kas darė papildomą įrašą, mokėjo tik 
tą raštą, kuris buvo tada kas dieną vartojamas. 

Mes neketiname charakterizuoti neopuniško rašto, kuriam, priklau- 
somai nuo vietos ir laikotarpio, būdingi skirtingumai. Tas raštas — išvien 
kursyvinio pobūdžio pleištaraštis, kilęs iš puniškojo. Daugelio rašmenų 
pavidalas gerokai pasikeitė, supanašėjo, ir tai įneša painiavos. Pvz., rai- 
dės b, d, ir r įgauna tokių pat vertikalių štrichų pavidalą. 


Kalba.— Punų kalba yra tikslus finikietiškosios tęsinys. Skirtumai mi- 
nimalūs. Tačiau šalia oficialiosios kalbos buvo ir liaudies kalba, kuri jau 
gerokai nutolsta nuo prototipo. Taip pat vėlesnės epochos oficialioji kalba 

tam tikru atžvilgiu jau skiriasi nuo senesniųjų įrašų kalbos. Tie skirtumai 
atsirado svarbiausia dėl vidaus gyvenimo išsivystymo. 

Puniškų priebalsių sistema atspindi, kaip laipsniškai silpnėjo ir paga- 
liau išnyko daugelis priešakinių ir užpakalinių garsų. Tuo metu, kai ofi- 
cialieji įrašai apskritai remiasi istorine ortografija, liaudies įrašai rodo 
tendenciją redukuoti visus užpakalinius priebalsius, matyt, savivališkai 
vartojant ir keičiant arba praleidžiant atitinkamas raides, kas taip pat 
naikina tarties skirtumus. 

Kiti, ne tokie akivaizdūs puniškos fonetikos svyravimai kai kuriais 
atvejais liečia garsų d ir ! išnykimą: randame forma Bomilkar vietoj 
Bodmilkar ir mochomor vietoj molchomor. Vėlyvojoje punų kalboje susi- 
maišo zvarbieji garsai su lygiais nosiniais, taip pat skardieji su dus- 
liaisiais. 

Punų liaudies kalboje pasikeičia dvigubų ar sudvigubintų priebalsių 
traktavimas bei balsių žymėjimas. Tuo laikotarpiu iš pagrindų atsisako- 
ma pirminių semitiškų normų. Punų kalbos morfologijoje, kaip savaran- 
kiško išsivystymo pasekmė, atsiranda įvairių, palyginti su finikietiška, 
skirtumų. Pavyzdžiui, savybinio įvardžio III asm. daugisk. priesaga abiem 
atvejais, vyriškosios ir moteriškosios giminės, yra -' vietoj -y. 

Vienintelė sritis, kurioje matome kitų kalbų įtaką, yra sintaksė. Ta- 
čiau žinome tik keletą liudininkų, ir tai tik iš vėlesniosios fazės arba liau- 
dies kalbos. Toks atvejis — veiksmažodžio. bendratis su formantu I, kas, 
be abejonės, yra lotynų gerundijumo adaptacija. Tačiau panašių atvejų 
labai reta. 

Apskritai galime pasakyti, kad raštas ir kalba liudija finikiečių kul- 
tūros tradicijų patvarumą, nepaisant susiskaldymo ir laiko trukmės, ir 
yra tarsi finikiečių-punų kultūros vieninga ir nenutrūkstanti gija. 


TREČIOJI DALIS 


KOLONIJOS 
VAKARUOSE 

KETURIOLIKTAS SKYRIUS 


MALTA, GOCAS, PANTELERIJA 


Istorija. 


rado ten saugų prieglobstį atviroje jūroje ir tinkamą prieplauką.! 


Šitaip Diodoras aprašo finikiečių įsikūrimą Maltoje, teisingai apibū- 
dindamas salos padėtį Viduržemio jūros prekybiniame kelyje. Negalime 
pasakyti, kada ten atsirado pirmoji finikiečių gyvenvietė, bet, tikriausiai, 
tai įvyko prieš VIII amžių, nes tam laikotarpiui priklauso finikiečių ka- 
pas, rastas Rabato apylinkėse. 

Be to, nekyla abejonių, kad kolonizuojama buvo ne tik pakrantės, bet 
ir salos giluma; susikūrė mažiausiai vienas vietinis centras, manoma, kad 
šiandieninės Rabat-Medinos vietoje. Atrodo, miestą galima identifikuoti 
su Melita, kurią mini Ptoloméjus?; iš jos liko vien daugybė kapų, išsimė- 
čiusių aplink dabartinį miestą. 

Taip pat Steponas Bizantietis? teigia, kad Acholos miestas rytinėje 
Tuniso pakrantėje, priešais Maltą, buvęs įkurtas kaip maltiečių — saloje 
apsigyvenusių finikiečių — kolonija. Malta pati turėjo būti svarbus cent- 
ras, jeigu įstengė kurti savas kolonijas. Tiksliai nežinome, kada buvo 
įkurta Achola, bet reikia manyti, kad prieš Kartaginai užvaldant aplin- 
kines teritorijas, t. y. prieš VIII amžių. 

Toliau Diodoras priduria, kad finikiečiai kolonizavo taip pat Gaulą, 
tiksliau Gocą. Salos pavadinimas finikietiškos kilmės ir reiškia platų pre- 
kybinį laivą. Maždaug tuo pačiu metu Finikijos gyventojai arba Maltos 
finikiečiai užėmė ir Pantelerijos salą. Statūs šios salelės krantai šiaurės 
vakaruose sudaro patogią prieplauką, kur, tikriausiai, ir atsirado pirmoji 
gyvenvietė. Seniausias salos pavadinimas Iranim yra finikietiškas, o kla- 
sikinis pavadinimas Kosira taip pat leidžia spėlioti apie finikietišką jo 
etimologiją. 

Kartaginos galios stiprėjimas, žinoma, sąlygojo jos įtaką toms salelėms. 
Pseudo-Skylakso „Periplus“*, parašytas IV amžiaus viduryje, pasakoja, 


kad kartaginiečiai užėmė Maltą, Gocą ir Lampeduzą, tačiau nepasako, 
kokiu metu. Tokiu būdu nežinome, ar kalbama apie pirmąją kolonizaciją, 
ar apie vėlesnį įvykį. Šiaip ar taip, atrodo tikėtina, kad tai įvyko vėliau- 
siai IV amžiuje. Gal būt, Pantelerija buvo išimtis: III amžiuje romėnų 
metraščiai, aprašantys I punų karą, mini pergalę „prieš Kosiros gyven- 
tojus ir kartaginiečius“, kas liudytų sąlygišką salelės nepriklausomybę, 

Malta, atsidūrusi Kartaginos galybės orbitoje, patyrė tuos pačius prieš- 
taravimus, kaip ir pati Kartagina. Kaip teigia Nevijus?, I puny karo metu 
salą nusiaubė Atilijaus Regulo kariuomenė, kuri ten išsilaipino, keliau- 
dama į Afriką. Tai buvo 256 arba 253 m., bet tikriausiai 253 m. 

Beje, tai buvo veikiau plėšikų užpuolimas, negu užkariavimas, nes 
II Puny karo metu Roma turėjo vėl iš naujo užkariauti salą. Anot Livijaus“, 
konsulas Tiberijus Sempronijus Longus 218 m. buvo paskirtas siunčiamos 
į Afriką ekspedicijos vadu. Pirmiausia jis atvyko į Mesiną, o iš ten į Lili- 
beumą, iš kur, tuo metu, kai buvo ruošiamasi persikelti į Afrikos krantą, 
nuplaukė į Maltą. Mažas kartaginiečių garnizonas, kuriam vadovavo Ha- 
milkaras, Gizhono sūnus, buvo priverstas pasiduoti. Nėra pagrindo teigti, 
kad, kaip manyta, vietos gyventojai sukilę prieš kartaginiečius. Tiesiog 
punų pajėgos buvo labai menkos ir neturėjo laivyno priedangos. 

Taigi 218 metais Malta pereina Romos valdžion, panašiai kaip ir kai- 
myninės salos. Nors Romos epocha nebe mūsų dėmesio centre, bet čia 
priminsime faktą, liečiantį Junonos šventovę, kurią apiplėšė Veris (Gajus 
Kornelijus); tą įvykį, beje, pasmerkė savo garsiojoje kalboje Ciceronas’; 
šis faktas liudija, kad mus dominančiu ankstesniuoju laikotarpiu Maltoje 
buvo Junonos sanktuariumas. Remiantis tikrais vėlesnės epochos duo- 
menimis, galima daryti išvadą, kad Maltoje egzistavo tokios pat, kaip 
finikiečių ir kartaginiečių, institucijos. Graikiškame įraše, tikriausiai iš 
II amžiaus pr. m. e.?, kalbama apie du archontus, t. y. sufetus, ir apie se- 
nato ir Maltos liaudies nutarimą. III ar II amžiaus puniškame įraše? kal- 
bama apie tarnybą per metus („Hanibalo sūnaus Bodmilko metais“), o 
beveik toks pat puniškas įrašas iš Goco!? išvardija „Goco žmones“ ir kai 
kuriuos valdininkus. 

Vadinasi, finikiečių-punų kultūra įsiviešpatavo Maltoje ir kaimyninėse 
salelėse. Gausios žinios apie amatų suklestėjimą, minimos moterų sukne- 
lės, skrybėlės ir pagalvės, itin minkštos ir prabangiškos!!, byloja apie sa- 
los vaidmenį Viduržemio jūros baseino prekyboje, ypač tekstilės srityje. 
Punų kultūra, net ir romėnams užkariavus, ilgai gyvavo: dar II ir I amžiu- 
je pr. m. e. Maltoje ir Pantelerijoje buvo kalamos monetos su puniškais 
užrašais. 

Archeologija.— Žinių apie finikiečių-punų kultūrą Maltoje dar ne- 
daug, ypač todėl, kad mažai iškasenų, susijusių su ta salos istorijos epo- 
cha. Tik neseniai, pradedant 1963 metais, italų archeologinė ekspedicija 
užsiėmė finikiečių ir punų kultūra ir išsyk pasiekė neblogų rezultatų. 
Ankstesnieji radiniai, nors jų negausu, tačiau turi didelę reikšmę: kapai, 
keramika, įrašai ir monetos tvirtai liudija finikietišką-punišką fazę Maltos 
istorijoje. 

Nekelia abejonių finikietiškas pobūdis Maltos kultūros, kurios puniš- 
ką fazę galima aiškiai atskirti, tiesa, remiantis ne data, kada kartaginie- 
čiai užėmė salą, nes ji mums nežinoma, bet atsižvelgiant į faktą, kad buvo 
susidariusi pastebima pertrauka tarp seniausių, neabejotinai finikietiškų 
radinių ir vėlesnių — puniškų. 

Maltoje, kitaip negu Goco saloje, galima apibūdinti svarbiausius gy- 
venamuosius centrus, remiantis, tiesa, vėlesniais geografo Ptolomėjaus!? 
duomenimis. Jis išvardija keturis centrus: miestus Melitą (dabar Rabat- 
Medina) ir Chersonesą (gal būt, La Valeta) bei Heros ir Heraklio šventyk- 
las. Dar neseniai žinojome tik kapus Rabat-Medinos apylinkėse, ties 
Sent-Polo ir Ghain-Kvajetu. Spėjama, kad šventyklos buvo lokalizuoja- 
mos prie La Valetos (Heros sanktuariumas) ir prie Marsaskiroko (Herak- 
lio). Italų radiniai įrodė, kad Heros šventovė iš tikrųjų stovėjo prie Marsa- 
skiroko: 1963 metais Tas Silgo vietovėje atrasta šiai deivei skirtų įrašų, 
taip pat daugybė diskų fragmentų su puniškomis dedikacijomis Astartai 
ir Tanitei: finikietiškam ir puniškam graikų Heros ir romėnų Junonos 
atitikmeniui. Vadinasi, atrastas sanktuariumas yra tas pats, kurį mini 
Ciceronas savo kalboje prieš Verį. 

Tas Silgo pastatai priklauso kelioms iš eilės konstrukcinėms fazėms: 
priešistorinei, puniškajai, romėniškajai ir bizantiškajai. Puniškoji fazė 
apima VI—II amžių pr. m. e. Tada buvo pastatytas savitas akropolis, kurį 
supo stora siena, sumūryta iš lygių kalkakmenio blokų. Kasinėjimų metu 
buvo atrasta grįsta įėjimo į rūmus aikštelė. Įtvirtinimų viduje turėjo sto- 
vėti įvairūs sanktuariumams būdingi pastatai. Tuokart buvo atkastas ne- 
didelis fragmentas: matyt, vieta buvo skirta aukojimams, sprendžiant iš 
gyvulių pelenų bei kitokių liekanų. Architektoninės puošmenos pasirodė 
tiksliai atitinkančios rytietiškąsias. Pavyzdžiui, rasta kolonėlė yra analo- 
giška baliustrados stulpeliams finikiečių bareljefuose „moteris lange". 

Vienas radinys, atkastas iš lauko pusės palei pietų sieną, sukėlė ypa- 
tingą susidomėjimą: buvo aptikta vieta, kurią dengė sluoksnis organinių 
pelenų, esančių daugiausia tiesiog ant priešistorinio sluoksnio. Ten rasta 
šimtai diskų ir indų fragmentų su išraižytomis prieš aukojant dedikaci- 


jomis Astertei arba Tanitei, taip pat ismetyty Mažų, gyvūnų, ériuky arba 
paukščių, kaulų. Akivaizdžiai matyt, kad tai sanktuariumo šiukšlynas. 

Maltos nekropoliuose aptinkame finikietiško tipo kapų: šachtos su 
viena arba dviem kamerom sienose. Nustatyta, kad tie kapai priklauso 
VIII ir VII amžiui, ką patvirtina keramikiniai radiniai: ąsočiai su platė- 
jančiu bei trigubu snapu, lėkštės su išmargintu viduriu, dviejų degiklių 
žibintai, įvairios taurės, taip pat tos pačios epochos graikų keramika. Nuo 
VII amžiaus Maltos keramikoje atsiranda originalių bruožų. Priminsime 
unikalų Tas Silge atkasto ąsočio fragmentą, ant kurio būta nutapyto 
žmogaus veido. Išliko Tanitės ženklo stiliaus akis ir nosis (nuotr. 73). 

Atsitiktiniai radiniai, iš kurių daugelis paskui dingo, patvirtina Maltos 
kultūros finikietišką-punišką pobūdį. Antai egiptietiškų elementų turin- 
čios molinės ir akmeninės statulėlės tiesiogiai primena Finikijos meną. 
Tą patį galime pasakyti apie molio antropoidinį sarkofagą iš V amžiaus. 
Vertas dėmesio yra akmens biustas, rastas 1964 m. Tas Silge: remiantis 
stiliaus bruožais, galima teigti, kad tai fragmentas stovinčio garbintojo 
statulos, kuri išsyk asocijuojasi su V amžiaus kipriškais modeliais 
(nuotr. 72). Terakotos biustų bruožai, kaip patvirtino A. Mairas, skiriasi 
nuo kartaginiškųjų prototipų. Gana daug rasta amuletų, tiesa, visi jie iš 
emaliuoto stiklo, su aiškia egiptiečių įtaka. Vaizduoja jie dievybes, 
ušebti, Bešą, urėjus, akis udžiat ir stulpus džed, retkarčiais su ieroglifi- 
niais įrašais. Amuletai, taip pat skarabėjai ir karoliai iš to paties emaliuo- 
to stiklo arba iš akmens dažniausiai yra buvę antkaklių detalės. Išsiskiria 
auksinis, barzdoto vyro atvaizdu papuoštas futliaras, kuriame įdėta su- 
sukta auksinės skardos plokštelė su dviem eilėm išraižytų egiptietiškų 
demonų, daugiausia gyvulių pavidalo. Tas Silge rasta keletas puikių kaulo 
dirbinių fragmentų. Taip pat aptikta aukso ir sidabro brangenybių, kaip 
pavyzdžiui aukso apyrankės fragmentas repoussė technika su padarytais 
atvaizdais grifų, stovinčių abipus šventojo medžio, kurį sudaro finikietiš- 
ko tipo palmetės ir gėlės su sparnuotu saulės disku ir urėjais viršum tos 
grupės. 

Monetas kalti Maltoje pradėta prieš pat Romos okupaciją. Senesnėse 
iškalta legendinis ‘nn (tikriausiai, finikietiškas salos pavadinimas), barz- 
doti veidai su kaducėjum, taip pat stulpas su urna, egiptiečių dievybė 
Oziris, stovintis tarp Izidės ir Neftidės, pagaliau moters galva su $ydu; 
pastarasis tipas primena Kirenės monetas. Figūrų, panašių į egiptietiš- 
kąsias, randama taip pat ir vėliau, maždaug iki II amžiaus pr. m. e. vidu- 
rio. Monetose iš Goco vaizduojama moters galva, be apdangalo arba su 
šalmu, taip pat mėnulio piautuvas. Gal būt, tai atvaizdas Astartos, kuriai 

šioje saloje buvo pastatyta Sventové'?, Monetų reverse matome karį ir 
žvaigždę. 

Mūsų pažintis su finikiečių-punų faze Pantelerijos saloje iki šiol re- 
Miasi vien tik atsitiktiniais radiniais, taip pat P. Orsio 1894—1895 metais 
bei Romos universiteto 1965 m. tyrinėjimų išvadomis. Akropolis buvo 
išsidėstęs šv. Teresės ir šv. Marko kalvose, stūksančiose ties šiandieniniu 
miestu. Atrasti keliskart atnaujintų sutvirtinimų pėdsakai. Terakotos 
fragmentai — puniško tipo galvos ir biustai su klaftu ant galvos arba 
juostele ant kaktos — yra kilę, P. Orsio nuomone, iš vietovės, vadinamos 
Bagno del Akva. Kape, kuris buvo atkastas Girlandos kvartale, rasta ti- 
piškai puniškų brangenybių, žiedų ir antkaklių. Monetos su puniškais- 
lotyniškais įrašais vaizduoja Izidę, tuo patvirtindamos ryšius su Egiptu 
vėlesniuoju punišku laikotarpiu. Nekropolyje, kuris puslankiu supa akro- 
polį, rasta daug pailgų amforų su smailiu dugnu. Romos universiteto tyri- 
nejimai patvirtino didelę romėniškų paminklų persvarą. Kadangi puniš- 
kų keramikos dirbinių rasta nedaug, nereikėtų daryti išvados, kad tų 
laikų gyvenvietė buvusi nedidelė. Nerasta duomenų, rodančių, kad egzis- 
tavusi ankstesnė finikiečių gyvenvietė. 


Religija. — Minėtieji sanktuariumai Maltoje liudija, kad ten gyvavo 
Heraklio-Melkarto ir Heros-Tanitės-Astartos kultas. Du puniški-graikiški 
įrašai iš II amžiaus pr. m. e. yra skirti „mūsų viešpačiui Melkartui, Tiro 
valdovui“. Dedikacijas Astartai randame keramikos fragmentuose, ant 
stulpelio ir kaulo plokštėje, atkastuose Junonos sanktuariumo rajone. 
Įdomią problemą sudaro Astartos ir Tanitės vardų derinys. Gal būt, Mal- 
toje tai buvo ne vienos deivės vardai, o dviejų tam tikru požiūriu skir- 
tingų deivių. 

Įrašas iš Rabat-Medinos priemiesčių patvirtina Baal Hamono kultą 
Maltoje. Kiti užrašai, kurie prieš keliasdešimt metų buvo apžiūrėti priva- 
čiose kolekcijose, mini Tanit Pene Baal, tačiau neįrodyta, kad būtų kilę 
iš Maltos; taip pat galima manyti juos esant iš šiaurinės Afrikos. Šiaip ar 
taip, stilizuotas Tanitės simbolis aptiktas indo fragmente — tai nosis išli- 
kusioje dažyto veido dalyje. Taip pat abejotina kilmė dabar jau dingusio 
neopuniško įrašo, kuris buvo dedikuotas Baal Adirui (taip, tikriausiai, 
reikėję skaityti Baal ndr, kaip teigia Majeris). Pagaliau Izidės, Ozirio ir 
Neftidės figūros Maltos monetose ir Izidės — Pantelerijos monetose pri- 
mena egiptietišką kultą, nors, tikriausiai, tai simboliai, neturintys giles- 
nės reikšmės. 


PENKIOLIKTAS SKYRIUS 


SICILIJA 


Istorija.— Finikiečių atsiradimo Sicilijos saloje data’ yra objektas 
ginčo, susijusio su spėliojimu dėl bendros finikiečių kolonizacijos chro- 
nologijos. Ši problema galų gale verčia suabejoti, ar galima Sicilijoje 
atskirti finikietiškąją fazę nuo puniškosios. 

Pagrindinis šaltinis, dėl kurio ir kilo diskusija, yra jau minėtas Tuki- 
dido fragmentas: 

Ir finikiečiai apsigyveno šen ir ten visoje Sicilijoje, užėmę iškyšulius prie jūros 


ir pakrančių saleles, kad lengviau būtų prekiauti su sikulais (siciliečiais). Kai 

apleido ir susitelké Motijos saloje, Solojyje ir Panorme, elimu kaimynystéje, 
kur jautėsi saugiai, nes buvo sąjungoje su elimais ir, be to, tasai Sicilijos kraš- 
tas buvo arčiausiai Kartaginos.! 


L. Paretis, kuris labai kritiškai žiūrėjo į nuomonę, kad finikiečiai jau 
seniau apsigyvenę Sicilijoje, šį fragmentą nuodugniai sukritikavo, neig- 
damas ikipuniškos kolonizacijos galimybę. Jo nuomone, Motija, Panormas 
ir Soluntas nebuvo senosios finikiečių kolonijos, kaip teigia Tukididas, 
bet tiesiog buvo kartaginiečių kolonizuotos jų ekspansijos pradžioje 
(VII amžius), tuo pat metu, kaip ir Ibisa, Malta, Gocas ir Pantelerija. Tokiu 
būdu išeitų, kad kolonijos Sicilijoje ne kolonijinės-prekybinės finikiečių 
politikos Vakaruose reiškinys, o rezultatas Kartaginos politikos, besiver- 
žiančios sustabdyti graikų kolonizaciją. 

Tiesą sakant, nėra pagrindo taip griežtai ginčyti Tukidido informaciją. 
Atrodo neįtikima, kad Kartagina būtų įgijusi stiprią įtaką Sicilijoje prieš 
VII—VI amžių, o tuo tarpu kasinėjimų Motijoje metu rasta VIII— VII am- 
žiaus finikiečių gyvenvietė ir finikiečių bei elimų koegzistavimo elementų, 
kas patvirtino Tukidido teiginius. Aukščiau minėta statulėlė, rasta jūroje 
prie Selinunto, rodo finikiečių buvimą pietiniame krante keliais šimtme- 
čiais anksčiau. Paskutinieji Barnabo Brejos tyrinėjimai, liečiantys prois- 
torinę pietų Sicilijos kultūrą, atskleidė staigius pakitimus ir neramumus, 

buvusius maždaug X amžiuje, kuriuos Breja linkęs sieti su finikiečių 
pasirodymu saloje. 

Naujausių tyrinėjimų rezultatai duoda pagrindo reabilituoti Tukidido 
duomenis apie finikiečius Sicilijoje. Tikriausiai, jų žygiai keliais amžiais 
aplenkė Kartaginos intervenciją ir apėmė daug platesnę teritoriją, negu 
vėlesnė punų įtakos zona. Pagaliau finikiečių intervencija buvo preky- 
binio pobūdžio ir apsiribojo pakrantėmis. Tik graikų pasirodymas pri- 
vertė finikiečius persikelti į salos vakarinę dalį, kur jie išsilaikė elimų 
padedami, ir tik vėliau — Kartaginos dėka. Vadinasi, nors ir nedaug tėra 
duomenų, pritariama, kad Sicilijoje, kaip ir Sardinijoje, buvusi finikietiška 
faze, ankstesnė, negu puny viešpatavimas. 

Tačiau apie finikietiškos ir puniškos Sicilijos istoriją žinome labai 
nedaug. Iš VII amžiaus vidurio turime žinių apie prekybinius punų san- 
tykius su graikais iš Dželos*. Archeologiniai radiniai iš Motijos liudija 
kartaginiečius įsibrovus VI amžiuje ir galutinai įsitvirtinus V amžiuje. 
Istoriniai padavimai tai patvirtina, mini Malcho pergalę prieš graikus, 
kaip pirmąjį Kartaginos žygį į Siciliją. Malchas, pasak Justino, užkariavęs 
puse salos“. Vėliau išžygiavęs į Sardiniją ir patyręs ten, kaip žinome, sun- 
kų pralaimėjimą. Aiškiai matyti, kad tai darė susitaręs su finikiečių kolo- 
nijomis. Tai epochai priklauso Motijos sienų sutvirtinimas, o kiti centrai, 
kaip Panormas ir Soluntas, tada taip pat turėjo statyti įtvirtinimus ir per- 
eiti punų kontrolėn. Tarp kitko, nieko nežinome iš jų senesnių laikų 
istorijos. 

Apie 510 metus Sicilijoje pradeda kariauti spartietis Darėjas. Erikso 
kalno šlaite įkuria Heraklėją ir paskatina sudaryti antipunišką Selinunto, 
Himeros ir sikanų genties sąjungą. Karas tęsėsi ilgai ir su permaininga 
sėkme, bet galų gale elimai su kartaginiečiais įveikė priešą ir sugriovė 
Heraklėją. 

Kitas kartaginiečių kovos su graikais epizodas siejasi su 480 metais, kai 
vyko persų karas Rytuose. Sirakūzų tirono Gelono sąjunga su Akrago 
tironu Teronu kartaginiečiams sudarė didelį pavojų, ypač po to, kai iš 
Himeros pasitraukė Terilas, Kartaginos šalininkas. Jau esame pasakoję 
apie Hamilkaro žygį į Siciliją. Pralaimėję prie Himeros 480 m., kartagi- 
niečiai ilgą laiką neturėjo galimybių saloje vykdyti ofenzyvos, ir savo 
buvusias valdas išlaikė tik Gelono politikos dėka, nes jis nenorėjo leisti 
per daug sustiprėti savo sąjungininkui iš Akrago. 

409 m. Hanibalas, nukauto prie Himeros Hamilkaro anūkas, pradeda 
karą, sutriuškina Selinuntą ir Himerą, o po trejų metų, 406 m., kartu su 
Himilkonu užpuola Akragą ir Dželą ir sugriquna abu miestus. Netrukus 
Hanibalas miršta. Graikams vadovauti ima Dionisijus iš Sirakūzų, kuris 


405 m. sudaro nepalankią sau taikos sutartį, kad galėtų sukaupti jėgas. 
Kartaginai, be ankstesnių kolonijų (Motijos, Panormo, Solunto) ir sąjun- 
gininkų elimų teritorijos, lieka vasalinės sikanų žemės, taip pat miestai 
Selinuntas, Akragas, Himera, Džela ir Kamarina. Tuo metu, kai Himil- 
konas grįžta į tėvynę, beveik pusė Sicilijos lieka Kartaginos kontroliuo- 
jama. 

Taika nuo 405 m. leido Dionisijui sukaupti jėgas ir pasiruošti naujam 
susitikimui. Jau 398 m. Dionisijus sukelia žmones į kovą prieš amžiną 
priešą ir leidžia plėšti punų nuosavybę Sirakūzuose bei kitose teritori- 
jose. Prasidėjo tikri „sicilietiški mišparai“, ir įsižiebė karas su Kartagi- 
na. Greitai zygiuodamas salos pietų pakrante, Dionisijus visuose mies- 
tuose ir vietinių Žmonių tarpe randa sąjungininkų. 397 m. pavasarį jis 
stovi jau prie Motijos vartų su kariuomene, kurią sudarė 80 tūkstančių 
karių, 3 tūkstančiai arklių ir 200 karo laivų. Kai graikų kariuomenė jau 
buvo apiplėšusi aplinkines žemes ir pradėjusi salos apgulimą, iš Karta- 
ginos su šimtu laivų atplaukė Himilkonas ir uosto prieigose nuleido inka- 
rus. Dionisijus tuoj pat įsakė ant medinių ratukų pertempti laivus per 
pusiasalį ir tokiu būdu sugebėjo išsiveržti į atvirą jūrą. Kartaginos laivy- 
nas, gresiant apsupimui, pasitraukė, o Motija atiteko graikams. Išlikę 
gyventojai buvo parduoti vergijon. 

Tačiau vėlesnių įvykių eiga parodė, kad Motijos sutriuškinimas, nors 
ir didelis nuostolis Kartaginai, buvo tik kovos epizodas. Jau 396 m. kar- 
taginiečiai apginklavo stiprią kariuomenę, kuri, Himilkono vadovaujama, 
išsilaipino Panorme ir leidosi į salos gilumą. Dionisijus turėjo pasitraukti 
į Sirakūzus, tuo tarpu Himilkonas paėmė Mesiną. Tada Dionisijus ataka- 
vo punų dalinį, kuriam vadovavo Magonas ir kuris žygiavo į Kataniją, 
tačiau pralaimėjo. Tepraėjo vos dveji metai po Motijos žlugimo, ir si- 
tuacija vėl pasikartojo: Dionisijus atsidūrė punų apgultuose Sirakūzuose. 
Tik kartaginiečių stovykloje įsisiautėjusi epidemija padėjo jam išsiveržti 
iš apsupimo ir susigrąžinti rytinę salos dalį. 

Grįžes į Kartaginą ir kritikuojamas, Himilkonas nusižudo. Sicilijoje 
liko Magonas, kuris 393 ir 392 metais vėl kariauja su Dionisijum. Galiau- 
siai pagal pasirašytą sutartį siciliečiai ir sikulai lieka Sirakūzams, o sika- 
nai ir elimai atitenka Kartaginai. Kaip teisingai pabrėžia Diodoras“, viskas 
grįžta į 405-uosius metus. 

Paliaubos reiškė vien tik pasiruošimą naujam karui. Dionisijus sten- 
gėsi patraukti į savo pusę sikanų miestus, kuriuos kontroliavo punai, o 
Magonas bandė sudaryti sąjungą su siciliečių miestais, kad galėtų ata- 
kuoti priešą dviem frontais. Ši drąsi politika sustiprino Kartaginos jėgas, 
ką akivaizdžiai paliudija Diodoras®. Karas jsiliepsnojo 382 m. ir truko 

maždaug iki 374. Pirmasis svarbus susidūrimas buvo mūšis prie Kaba- 
los, kur žuvo Magonas ir kartaginiečiai pralaimėjo. Paliaubos leido 
jiems sutelkti jėgas ir nugalėti sirakūziečius mūšyje ties Kronionu prie 
Term Himeros. Punai, patys išsekę, susitarė dėl taikos, nustatančios ri- 
bas palei Haliko upę ir tokiu būdu pripažįstančios Kartaginai trečdalį 
Sicilijos. Tokia padėtis išbuvo beveik šimtmetį. 

Vos keletą metų vėliau, 367 m., Dionisijus dar karta bando išstumti 
kartaginiečius iš Sicilijos. Puola jų teritoriją, užima Selinuntą, Entelą ir 
Eriksą, apgula Lilibeumą (kur buvo persikėlę išlikusieji Motijos gyven- 
tojai). Tačiau kai savo laivyno dalį jis išsiuntė į Sirakūzus ir Drepanume 
liko su šimtu trisdešimt laivų, atplaukė Kartaginos laivynas, kurio pa- 
jėgas sudarė du šimtai laivų. Kadangi ginkluoto susidūrimo abi pusės 
nepageidavo, tai buvo atnaujinta taikos sutartis ankstesnėmis sąlygo- 
mis. Netrukus po to Dionisijus mirė, nesugebėjęs realizuoti savo plano 
pakirsti Kartaginos galią Sicilijoje. 

Po ilgesnės taikos graikai vėl pabandė keisti susidariusią padėtį. 342 
ir 341 metais Timoleonas iš Korinto leidžiasi į punų teritoriją ir užima 
Entelą, ir tuo pačiu metu, kaip teigia Diodoras“, daugelis Kartaginai pri- 
klausančių miestų pereina į jo pusę. Ginkluota intervencija iš Kartagi- 
nos sukelia mūšį ties Krimiso upe, į rytus nuo Segestos. Nors ir daug 
pajėgų buvo sutelkę, punai patiria sunkų pralaimėjimą ir atsitraukia į 
Lilibeumą (340). Tačiau Timoleonas nesugebėjo pasinaudoti savo per- 
galės vaisiais, nes jo sąjungininkai ėmė maištauti. Hiketas iš Leontino, 
Mamerkas iš Katanijos ir Hiponas iš Mesanos stojo Kartaginos pusėn ir, 
nors buvo nugalėti, pastatė Timoleoną į tokią padėtį, kad jis turėjo su- 
daryti taiką, patvirtinančią ribas ties Haliko upe (339). 

Vėl stojo taikos laikotarpis. Kartagina neturėjo pagrindo kariauti, 
vien tik savo sumaninga politika stengėsi neleisti rytų Sicilijos jėgoms 
susivienyti, nes tai galėjo atnaujinti priešo žygius. Tačiau tokia padėtis 
neilgai truko, ir, nors atrodo parodoksas,— pati Kartagina atvėrė kelią 
į valdžią naujajam Sirakūzų tironui Agatokliui. 318 metais Hamilkaras 
vedė derybas, kurios leido Agatokliui grįžti iš ištremties. 314 metais tas 
pats Hamilkaras tarpininkauja Agatoklio ginčams su Mesana, o pasira- 
šyta sutartis numato, kad graikiški rytų Sicilijos miestai, išlaikydami 
autonomiją, turi pripažinti Sirakūzų hegemoniją. Hamilkaras iki galo 
bandė vaidinti svarbiausio arbitro vaidmenį, bet tokia pozicija buvo itin 
netvirta; Kartaginos atšauktas ir teisiamas, jis mirė, dar nepaskelbus 
nuosprendžio. 

Dabar Agatoklis pradeda landžioti į punų teritorijas, aiškiai norėda- 
mas išprovokuoti. Tada Kartagina radikaliai pakeičia savo politiką ir va- 


dovavimą patiki Hamilkarui, Gizgono sūnui, kuris su stipria kariuomene 
išsilaipina Sicilijoje ir įsirengia stovyklą dešiniajame Himeros upės kran- 
te. Agatoklio užpultas, lemtingu mūšiu priverčia pastarąjį bėgti (310) 
pirma į Dželą, paskui į Sirakūzus, kur užblokuoja priešą iš kontinento ir 
iš jūros pusės. Visa Sicilija, išskyrus pačius Sirakūzus, atsiduria karta- 
giniečių rankose. 

Tada Agatoklis sudaro savo garsųjį invazijos į Afriką planą. Mes jau 
rašėme apie tos ekspedicijos likimą. Sicilijoje Hamilkaras keletą kartų 
bergždžiai bando užkariauti Sirakūzus, bet 308 m. mūšyje žūva, nepasiekes 
savo tikslo. 307 m. Agatoklis trumpam grįžta į Sirakūzus, pralaužia blo- 
kadą ir atsiima dalį seniau priklausiusios teritorijos. Pargrįžęs į Afriką, 
306 m. pralaimi ir galutinai pasitraukia į Siciliją. Netrukus Kartagina su- 
tinka pasirašyti garbės taiką: sugrįžta prie ribų ties Haliko upe, o Aga- 
toklis gauna tam tikrą sumą pinigų ir transportą grūdų (305). 

Po Agatoklio mirties, 289 m., atsinaujina Sicilijos graikų tarpe vidaus 
kovos, naudingos Kartaginai. 287 ir 280 metais punai sėkmingai kariauja 
su Hiketu, nauju Sirakūzų tironu. Tuo pačiu metu praplečia savo kontro- 
lę Akrage ir Mesanoje ir užima Liparų salas. 278 m. vėl apsupa Sirakūzus, 
kurie neberanda kitos išeities, kaip tik kreiptis pagalbos į Pirą, tuo metu 
esantį Italijoje. 

Kartagina jau anksčiau, 279 m., sudarė sąjungą su Roma prieš Pirą. 
Buvo patvirtintos abipusės įtakų zonos (Sicilija — Kartaginai, Italija — 
Romai), pasižadant abipusę pagalbą, ypač Kartaginos pagalbą jūroje: 

Jeigu kas prašys pagalbos, kartaginiečiai duos laivų kelionei į abi puses. Kiek- 
viena šalis teiks maistą savo žmonėms. Taip pat jūroje, reikalui esant, kartagi- 
niečiai bus pagalbininkais romėnams. Tačiau niekas negali priversti išsilaipinti 
įgulą prieš jos valia.’ 


Tuo metu punų laivynas atvyko į Osėją, ir admirolą Magoną priėmė 
senatas. Kartaginos laivai pervežė Romos karius į Regiumą ir liko ten 
blokuoti Mesinos sąsiaurio. Be to, kartaginiečiai turėjo patys kariauti su 
Piru, kuris išsilaipino Sicilijoje ir, žmonių sutiktas kaip išlaisvintojas, 
netrukus užėmė visą salą, išskyrus Lilibeumą. Tuo momentu jis galėjo 
sudaryti taikos sutartį palankiomis sąlygomis, tačiau panoro bet kokia 
kaina užimti ir paskutinį kartaginiečių atramos tašką. Kaip ir reikėjo ti- 
kėtis, nugalėtas ir sąjungininkų paliktas, 276 m. jis turėjo apleisti salą. 
Taigi, Piro išpuolis baigėsi be jokių konkrečių rezultatų. 

Tokiu būdu priėjome prie punų karų laikotarpio. 265 ar 264 metais 
kartaginiečiai įkuria garnizoną Mesanoje. Romos intervencija netrukus 
sukelia karą. 241 metais romėnai užima visą salą, ir tuo pirmasis punų 
karas baigiasi. 

Archeologija.— Finikiečių ir punų kultūros liekanų Sicilijoje, galima 
sakyti, nedaug. Vyrauja medžiaga iš Motijos, vienintelio centro, kuris 
išsaugojo savitus bruožus ir skatino plataus užmojo kasinėjimo darbus. 
Kiti du finikiečių-punų kolonizacijos centrai — Panormas ir Soluntas — 
neteikia tokių galimybių. Šiandieninis Palermo miestas, esąs senovinio 
Panormo vietoje, paslėpė visas antikines liekanas, išskyrus nedidelius 
sienų fragmentus ir keletą kapų, be to, ten dar rasta šiek tiek įrašų ir mo- 
netų. Punų Soluntas, tur būt, buvo kitoje vietoje, negu dabartinis miestas, 
ir jis neatrastas. Paskutinieji V. Tusos tyrinėjimai linksta finikiečių- 
punų miesto vieta laikyti dabartinę Kanitos vietovę, kur rasti du antro- 
poidiniai sarkofagai. Dar yra Lilibeumas, miestas, kuriame slapstėsi su- 
triuškintos Motijos gyventojai; kartaginiečiai jį buvo sutvirtinę, ekspan- 
sijoje jis jiems pasitarnavo kaip tvirtovė. Lilibeumas nebuvo sistemingų 
kasinėjimų objektas, bet jau yra davęs įdomių radinių, pavyzdžiui antka- 
pinių koplytėlių su tapybinėmis puošmenomis. Tačiau tie paminklai yra 
vėlesni, nes Lilibeumas stambiu centru tapo tik 397 m. pr. m. e., t. y. zlu- 
gus Motijai. Vienintelis finikiečių pėdsakas toliau į rytus yra jau minėta 
bronzinė statulėlė, sužvejota jūroje ties Selinuntu (nuotr. 75). 

Tokiu atveju tenka atsižvelgti į finikiečių-punų kultūros pėdsakus 
graikų miestuose. Tokius tyrinėjimus neseniai pradėjo V. Tusa ir pasiekė 
įdomių rezultatų. Pavyzdžiui, Segestoje buvo rastas architektoninis frag- 
mentas su vadinamuoju egiptietiškų karnizu, kuris, atrodo, byloja apie 
finikietišką arba punišką įtaką. Juo labiau tai domina, kad Mango vie- 
tovėje prie Segestos atkastas sanktuariumas, tikriausiai, elimų, kur rasta 
įrašų graikų raidėmis, bet nežinoma kalba. Elimai, kaip kartaginiečių 
sąjungininkai, galėjo geriau pažinti ir įsisavinti punų kultūros elemen- 
tus. Taip pat įdomus radinys yra oscilum, t. y. disko pavidalo terakotos 
dirbinys, atrodo, skiriamas pakabinti, su įrašu, kurio vienas žodis punų 
rašmenimis ir vienas graikiškomis raidėmis. Pastarasis žodis nesupran- 
tamas ir atrodo ne graikų kalbos, tuo tarpu punišką frazę sudaro dedika- 
cinis prefiksas ! (dėl) ir po jo einantis tikrinis vardas. Architektūriniu 
požiūriu grynai klasikiniuose ir bendro pobūdžio Solunto pamatuose ran- 
dame punų įtakos pėdsakų, kildinamų iš paties tautos substrato: šven- 
tovės su aukuru po atviru dangumi ir su baseinu, pilnu sudegintų mažų 
žvėrelių kaulų, panašiai kaip tofetuose, be to, du altorėliai su religiniais 
simboliais, kaip Tanitės ženklas ir kaducėjus, deivių galvos, papuoštos 
mėnulio piautuvu, ir būdingi dvidagčiai žibintai. Vadinamieji helenisti- 
niai pastatai Selinunte atspindi punų įtaką, ypač ryškią akmens sienų sta- 
tyboje, dar labiau identiškoje, negu Motijoje. Grynai puniška IV— 
III amžiaus pr. m. e. keramika, rasta cisternoje, ir daugybė puniškų ir 


neopuniškų įrašų bei vietinio pobūdžio onomastika patvirtina šią jos 
priklausomybę. 

Panašiai kaip puniškas substratas kai kada išryškėja graikiškoje Sici- 
lijos kultūroje, taip ir graikų aplinka veikė punų civilizacijos reiškinius. 
Finikiečių-punų kultūroje tiek daug graikiškų elementų, jog kai kada ji 
netenka savito veido. Vien tik Motija šiuo atžvilgiu išimtis. Pirmosios 
punų monetos, nukaltos, kaip atsimename, Sicilijoje, Astartos galvą 
vaizduoja aiškiai sekdamos pavyzdžiu Sirakūzų monetų, kurios savo 
ruožtu kartoja Atėnų kilmės motyvus. Be to, aptinkame graikiškų daiktų, 
kurie susiję su puniškais, kas, tarp kita ko, palengvina jų datavimą. 
Geriausias to pavyzdys yra keramika iš Motijos, kaip ir dorėniškas tin- 
kuotas kapitelis, rastas Motijoje ir priklausantis VI amžiui. 

Atskirti finikietiškąją fazę nuo puniškosios Sicilijoje yra labai sunki 
problema. Statulėlė, rasta ties Selinuntu ir seniausioji Motijos keramika 
kilusios iš finikietiškų meno įvaizdžių, tuo tarpu archeologiniai paminklai, 
pradedant VI a., priklauso kartaginietiškam tipui. 

Geriausias urbanistinės statybos pavyzdys yra Motija. Vietos pasirin- 
kimas pakrantės salelėje, apsaugotoj nuo vėjų, yra tipiškai finikietiškas. 
VI amžiuje sala buvo nuo jūros užtverta apie 2500 m ilgio akmens siena. 
Siena keletą kartų buvo permūryta; kai kuriose vietose matyti ,,krosnos" 
technika: eilė didelių blokų su nedideliais tarpais, o tarpuose mažesni 
akmenys. Sieną sutvirtina bokštai. Į miestą buvo dveji svarbiausieji var- 
tai, iš šiaurės ir iš pietų. Ties pietiniais vartais — nedidelė dirbtinė 
51X37 m ploto prieplauka (cothon), pasiekiama vos 7 m pločio kanalu. 
Pagrindinis uostas turėjo būti kur nors kitur, tikriausiai, įlankoje tarp 
salelės ir Sicilijos žemės. Miesto ribose iki šiol atkasti du svarbūs statiniai: 
šventovė, arba visuomeninis pastatas, vadinamasis Cappiddazzu, iškilęs, 
gal būt, senovės finikiečių sanktuariumo po atviru dangumi vietoje, ir 
„mozaikos namas“, taip pramintas dėl parketo iš juodų ir baltų akme- 
nėlių, sudėliotų imituojant rytietišką raštą. 

Neseniai atkastas ir tofetas. Jau prieš tai Vaitekeris, o po jo Sentas 
atrado keletą stelų ir urnų, bylojančių apie būdingą finikiečiams-punams 
ritualą. Tačiau tik Romos universiteto ir Palermo Senovės departamento 
ekspedicija 1964—1965 metais atkasė susijusias su stelomis konstrukcijas, 
taip pat moteriškų biustų kolekciją, puošnią vyriškio kaukę ir daugybę 
naujų stelų. 

Kelias, šiandien vos įžiūrimas po vandeniu, senovėje jungė salą su 
priešais esančiu krantu, kur vietovėje Birgi buvo vietinis VI amžiaus 
nekropolis. Senesnės kapinės buvo saloje ties šiauriniais vartais; Krinta 
į akis tai, kad ten vyravo kremacija, o ne inhumacija, priešingai, negu 

naujesniame nekropolyje. Inhumacijai naudotasi sarkofagais, paprastai 
iškaltais iš vieno bloko. 

Naujesnėje Lilibeumo vietovėje vadinamuosius „kapucinų nekropo- 
lius" sudaro šachtiniai kapai su kameromis apie 2X2 m ploto šachtos 
dugne. Ten randame sarkofagų, medinių karstų likučių, urnų ir amforų 
palaikų pelenams. Tuo tarpu į S. Frančesko nekropolio kapus veda laip- 
tai, o viršum žemės juos žymi aukščiau minėtos koplytėlės su tapybinė- 
mis puošmenomis. Kiti punų nekropoliai yra Palerme (VI amžiaus ir vė- 
lesnės katakombos su laiptais) ir Kanitoje, kur atrasti du antropoidiniai 
sarkofagai. 

Plastikos sritį geriausiai reprezentuoja cippus ir stelos, taip pat biustai 
bei kaukės. Be jų, nedaug kas tėra išlikę: Motijoje didelė vyro skulptūra 
be galvos (nuotr. 74), keletas terakotinių galvų ir vertas dėmesio vartų 
reljefas, vaizduojantis liūtus, draskančius jautį; Palerme altorėlis su besi- 
grumiančių žvėrių atvaizdu, Kanitoje du minėti sarkofagai, su helenis- 
tinio stiliaus moterų figūromis, kurių viena klostytu drabužiu (nuotr. 78); 
Solunte — skulptūra deivės, sėdinčios soste su sfinksais (nuotr. 76); Ale- 
soje — grupės fragmentas, kuris vaizduoja, kaip liūtas puola jautį (nuotr. 
77). Šis jau L. Parečio sudarytas sąrašas gali būti dar platesnis, nes, kaip 
pabrėžė pats Paretis, ,,visos tos skulptūros iš tiesų yra atliktos Sicilijos įta- 
koje, bet kai kurias jų galėjo iškalti Sicilijos menininkai, kurie stengėsi 
prisitaikyti prie punų skonio, tuo tarpu kitos padarytos punų arba sika- 
nų Menininkų, kurie buvo išmokę graikų metodų". 

Motija gausiai pateikė stelų ir cippus: dalis jų buvo žinota jau seniai, 
likusi dalis atrasta 1964—1965 metais. Cippus iš laikotarpio dar prieš 
miesto žlugimą, vadinasi, maždaug nuo VII iki V amžiaus, turi giliai įrėž- 
tą stačiakampį, vaizduojantį betilą (nuotr. 79), kartais du. Iš šonų kai 
kada esti plokšti piliastrai, o viršuje frontonas su egiptietiško stiliaus 
karnizu. Randame taip pat gerokai stilizuotų „butelio“ pavidalo stabų. 
Kitų kasinėjimų metu atrasta stelų, vaizduojančių aukštus ir siaurus beti- 
lus ant pjedestalų, ir visų pirma grupę stelų su gana įvairiais žmonių 
atvaizdais, kuriems analogiškų nesutinkame. Priminsime, pavyzdžiui, 
frontalinę moters figūrą ir nuogo vyro figūrą, stovinčią po apverstu Ze- 
myn Mėnulio piautuvu ir saulės disku (nuotr. 80). Tai unikumas, aiškiai 
padarytas veikiant graikų įtakai (nuogumas). 

Įdomios IV amžiaus stelos, rastos Lilibeume. Ypatingai svarbi yra ste- 
la, kurios viršuje žemas trikampis frontanas su akroterijomis; joje vaiz- 
duojamas žynys priešais aukurą, Tanitės ženklas ir kaducėjus, o kiek 
aukščiau, ant egiptietiško karnizo, trys betilai. Frontone matome saulės 


ir mėnulio simbolius, stelos apačioje įrašą. Kita stela su trikampe viršūne 
vaizduoja moterį, stovinčią priešais kaducėjų ir Tanitės ženklą. 

Keletu amžių vėliau Lilibeume paplinta savitos heroon pavidalo kop- 
lytėlės (nuotr. 81). Dvi lygaus paviršiaus kolonos remia frontoną su žino- 
mais astraliniais simboliais. Koplytėlėje matome nutapytą puotos vaizdą: 
vyriškis pusiau sėdėdamas duoda amforą moteriai, kuri sėdi priešais krės- 
le. Viduryje padengtas stalelis. Daugybė daiktų ir simbolių supa šią sce- 
ną: Tanitės ženklas, diskas su mėnulio piautuvu ir kaducėjai ant kolonų. 
Tai menas, kuriame paskutinį kartą Sicilijoje persipina graikiški ir fini- 
kietiški motyvai. | 

1964 m. kasinėjant Motijos teritorijoje, tofeto rajone rasta kartagi- 
nietiško tipo biustų, išlietų formose ir nudažytų rausvais dažais. Ant galvų 
egiptietiški perukai, apjuosti kaspinu taip, jog plaukai neuždengia ausu; 
veido bruožai taisyklingi ir švelnūs, antakiai stačiu kampu sueina prie 
nosies (nuotr. 85). Nedideli šukuosenos skirtumai liudija, kad būta kelių 
tokių formų. Tų pačių kasinėjimų metu rasta puikiai išsilaikiusi vyriškio 
kaukė yra pirmas šios rūšies radinys Sicilijoje. Ji priklauso antrajai gru- 
pei pagal klasifikaciją, kurią sudarė kartaginiečių kaukėms Sentas: vei- 
das, kakta ir skruostai, išvagoti gilių raukšlių, vietoj akių apversto pus- 
mėnulio pavidalo skylės, plati burna stipriai iškeltais kampais (nuotr. 83). 
Tai, be abejonės, viena iš geriausių groteskinių pünisku kaukių. 

Smulkiosios plastikos radiniai iš Motijos turi didelę vertę kai kurių 
punų pasaulio meno rūšių požiūriu. Jų tarpe primityvios terakotinės fi- 
gūrėlės, kurios iškart primena tipą, daugiausia randamą Bitijoje, Sardi- 
nijos saloje, nedideli amuletai iš gelsvos pastos su Kartaginoje paplitusiais 
egiptietiškais įvaizdžiais, apyrankės, auskarai, žiedai ir vėriniai iš stiklo 
karoliukų, gintaro arba juodų akmenėlių, kartais su mažytėmis prikabin- 
tomis kaukėmis, skarabėjai iš lazurito, karneolo ir kitų kietų akmenų, 
dramblio kaulo dirbinių fragmentai, raudonai dažyti stručio kiaušiniai. 
Palermo nekropoliuose taip pat rasta vertingų daiktų, iš kurių įdomiausi 
šie: pakabutis iš emalio su pavaizduotomis egiptietiškomis figūromis ir 
malachitinis skarabėjus su to paties pobūdžio figūromis. 

Kaip minėjome, pirmosios punų monetos buvo nukaltos Sicilijoje 
V amžiaus pabaigoje, kad būtų galima sumokėti Kartaginos samdyti- 
niams, laikomiems saloje. Tai auksinės ir sidabrinės monetos su punišku 
užrašu Ziz (Panormo pavadinimas, gal būt, jis reiškia „spindintis“), su 
moters galvos ir įvairių žvėrių, daugiausia jaučio ir šuns arba kvadrigos 
atvaizdais. Nuo IV amžiaus ant monetų atsiranda užrašai: Motija, Kart 
Hadaštas ir mahanat. Kart Hadaštas — tai Kartaginos pavadinimas, bet 
tiesiogiai reiškia „naujas miestas“ ir gali būti taikomas atstatytam Pa- 

normui (G. Kavaliaro hipotezė). Žodis mahanat reiškia „stovykla“ ir liečia 
vyriausiąją kartaginiečių būstinę. Tų monetų vienoje pusėje matome 
moters galvą (tikriausiai, Tanitės), nusižiūrėtą į Persefonę iš Sirakūzų 
monetų, kitoje — žvėrį (daugiausia liūtą arba žirgą) ar palmę. 

Punų keramika iš Sicilijos, visų pirma iš Motijos, artimai gimininga 
kartaginiškajai. Seniausiu laikotarpiu (VII—VI a.) dažniausiai pasitaiko 
ąsočių su platėjančiu arba trigubu snapu, o šalia jų vienaąsės amforos ir 
indai su metopiniu spalvotu dekoravimu. Žibintai paprastai su dviem 
dagčiais, atsiranda lėkščių pamargintu viduriu. V amžiuje randame nau- 
jų tipų, pavyzdžiui, ąsočių su cilindriniu kaklu, kurį juosia žiedas. IV am- 
žiuje susiduriame su daugybe importo iš pietinės Italijos, kuris daro įtakos 
vietiniams gaminiams. Dauguma didelių amforų priklauso šiai epochai. 


Religija.— Apie punų religijos įsišaknijimą Sicilijoje visų pirma by- 
loja Motijos tofetas, kuriame buvo aukojami žmonės, o vėliau — gyvu- 
liai. Jau minėti moters biustai — tai, tikriausiai, Tanitės-Astartos atvaiz- 
dai, analogiški rastiems Kartaginoje. Lilibeume dedikacijos Tanitei ir Baal 
Hamonui pakartoja kartaginietiškas formules. Vienintelė dedikacija pa- 
čiam Baal Hamonui neatrodo turinti didesnės reik$més?. Visa, ką žinome 
apie punų religiją Sicilijoje, glaudžiai siejasi su duomenimis apie Karta- 
ginos religiją. Pagaliau toje epochoje ir negalėjo būti kitaip. Iš ikipunišką 
laikotarpio turime vienintelę Baalo statulėlę, rastą prie Selinunto, bet nėra 
jokio įrodymo, kad statulėlė susijusi su kultu Sicilijoje. 

Įdomus punų ir vietinio kulto susiliejimo paliudijimas yra Astartos 
Ericinos garbinimas šventykloje po atviru dangumi Erikse. Jį mini Dio- 
doras?, atskleisdamas religinę elimų, punų ir vėliau romėnų simbiozę. 
Sakralinė prostitucija, praktikuojama šioje šventykloje, liudiją neabejo- 
tinai rytietišką kulto kilmę. Puniškas įrašas iš tos šventyklos, dabar din- 
ges, patvirtina kartaginiečių buvimą saloje. 


ŠEŠIOLIKTAS SKYRIUS 


SARDINIJA 


Istorija.— Finikiečių atsikėlimas į Sardinijos salą datuojamas labai 
senais laikais. Galima su įsitikinimu tvirtinti, kad prieš puniškąją fazę 
saloje buvo labai ilga finikiečių fazė. Istorinių šaltinių, kur kalbama apie 
finikiecius ir kartaginiečius, vis dėlto yra labai mažai ir jie neprilygsta 
informacinei medžiagai apie Siciliją. Todėl abiejų salų situacijos prie- 
Singos: Sicilijoje nusveria istoriniai šaltiniai, Sardinijoje — archeolo- 
giniai. 

Aukščiau duotas teiginys taip pat liečia pirmųjų finikiečių gyvenvie- 
čių problemą. Keletas klasikinių autorių, kaip pvz. Pausanijas, rašo apie 
seniausius salos gyventojus. Tačiau tai daugiausia legendos, veikiausiai 
tik tolimas tikrųjų įvykių aidas. Štai ką rašo Pausanijas: 


3 Pasakojama, kad pirmieji jūreiviai, atplaukę į salą, buvo afrikiečiai, o jų vadas 
buvo Sardas, sūnus Makerio, kurį egiptiečiai ir libiečiai vadino Heraklio sūnu- 
mi. Garsi buvo Makerio kelionė į Delfus. Sardas atvedė afrikiečius į Ichno salą, 
kuri vėliau gavo jo vardą. Afrikiečių laivynas neišvarė čiabuvių, kurie atvy- 
kėlius priėmė greičiau iš prievartos, negu iš geros valios. Nei vieni, nei kiti 
nemokėjo statyti miestų, užtat gyveno išsimėčiusiose lūšnose ir olose taip, kaip 
mokėjo. Po afrikiečių į salą atsikėlė graikai, vadovaujami Aristajaus, apie kurį 
buvo sakoma, jog buvęs Apolono ir Kirenės sūnus. Giliai sukrėstas Akteono 
nelaimės, jis nebenorėjo pasilikti Beotijoje nei kurioje kitoje Graikijos dalyje 
ir išplaukė į Sardiniją... Bet ir naujieji kolonistai nepastatė miesto, nes, kaip 
manoma, jų buvo mažai ir nepajėgė imtis tokio darbo. Po Aristajaus į Sardiniją 
atvyko iberai, vadovaujami Norakso, ir pastatė miestą Norą. Pagal padavimą, 
tai buvęs pirmasis miestas saloje. Sako, kad Noraksas buvo Eritrėjos, Heriono 
dukters, ir Merkurijaus sūnus. Ketvirtieji iš eilės ateiviai į Sardiniją buvo Jo- 
lajo žmonės iš Tespijų ir Atikos. Jie pastatė miestą Olbiją... Pagaliau po dau- 
gelio metų afrikiečiai atvyko antrą kartą, didele gausybe, ir pradėjo karą su 
graikais. Visi graikai buvo sutriuškinti, liko tik keletas...! 


Kai kuriuos šio pasakojimo elementus trumpai pakartoja Solonas: 


Vadinasi, nebereikia pasakoti, kaip Sardas, Heraklio pagimdytas, ir Noraksas, 
Merkurijaus palikuonis, vienas iš Afrikos, o kitas iš Tarteso Ispanijoje atvyko 
į tą salą ir kaip nuo Sardo pasivadino kraštas, o nuo Norakso — miestas 
Nora...” 


192 


94. Stela su avinu, Sulcis 

96. Stela su moterim ir vaiku, Monte Sirajis 
97, Akmeninė demono galva iš Monte Sirajo 


08. Terakotinis moters biustas iš Taro 

99, Terakotinis vyro biustas i$ Monte Sirajo 


100. Auksinė apyrankė iš Taro 


Galvos reljefas dramblio kaulo plokštėje, Monte Sirajis 


101. 


102. Terakotinė figūrėlė iš Ibisos 


103. Alebastrinė sėdinčios dievybės statulėlė, Galera 


104—105. Terakotinės kaukės iš Ibisos 


106. Terakotinė figūrėlė iš Isla Plano 


107. Bronzinė figūrėlė iš Kadiso 


108. Terakotinis moters biustas iš Ibisos 


109, Stiklo vėrinys iš Ibisos 


110. Diadema, vėriniai ir auksiniai auskarai iš Alisedos 


111. Bronzinis skustuvas iš Ibisos 

112. Juosta iš aukso plokštelių, Aliseda 

113. Žmogaus galvos pavidalo terakotinis indas, Ibisa 

Legendinis šių informacijų pobūdis akivaizdus. Tai etiologiniai pasa- 
kojimai, bandantys krašto ir jo miestų atsiradimą sieti su žymių asme- 
nybių, turinčių atitinkamus vardus, žygiais. Bet legendos fone atsispindi 
istoriniai įvykiai: Sardinijos ryšiai su afrikietiška, iberiška ir mikėniška 
aplinka yra akivaizdūs, o aprašoma buitis atspindi būdingus čiabuvių bui- 
ties bruožus, prieš susikuriant miestams. 

Išaiškėja, kad pirmieji afrikiečiai — tai finikiečiai, o tie, kurie atvy- 
ko vėliau, — kartaginiečiai. Legenda apie Noraksą perša klausimą: ar 
įkūrimo? 

Daug svarbesnių ir įtikinamesnių įrodymų pateikia epigrafika ir 
archeologija. Ypač reikšmingas yra įrašas iš Noro, darytas, tikriausiai, 
IX amžiuje. Jo dėka Sardinija pirmą kartą pasirodo istorijos arenoje. 
Pagal plačiausiai pripažintą interpretaciją, tekste minimas Tiras ir die- 
vas Pumajas žinomas tiek Rytuose, tiek ir Vakaruose“. Kiek vėlesni yra 
archeologiniai liudininkai. Nora ir S. Antiokas jau tikrai gyvavo VIII am- 
žiuje, vadinasi, priklauso ikipuniškajai fazei. 

Šalia tiesioginių duomenų apie anksčiausią finikiečių buvimą Sardini- 
joje, turime netiesioginių nuorodų, iškilusių iš vietinės kultūros nuraghe 
raidos. Kaip teisingai pabrėžia Lilis, finikietiški bronzos dirbiniai turėjo 
įtakos bronzos dirbiniams Sardinijoje. Toks nepaprastai pavėlavęs bron- 
zos kultūros suklestėjimas Sardinijoje, jau įsigalėjus geležies epochai, 
paaiškinamas, gal būt, tik tuo, kad kasyklas saloje eksploatavo visų pir- 
nių kaimo gyvenviečių vietoje, atrodo, taip pat sąlygojo finikiečių atvy- 
kimas. Ir laivininkystės išsivystymas, kuris padarė galą nuraghe kultū- 
ros izoliacijai, matyt, turėjo pavyzdžių Mikėnų epochoje, bet užmojo 
įgijo tik finikiečių dėka. 

Kartaginiečiai saloje pasirodė VI amžiuje. Justinas* pateikia žinių 
apie žygį, kurį Malchas surengė į salą, tikriausiai, norėdamas stipriau 
kontroliuoti vietinius gyventojus ir apsaugoti pakrantės kolonijas. Ta- 
čiau buvo nugalėtas ir mūšyje neteko didesnės savo kariuomenės dalies. 
Tas pats Justinas? pasakoja apie karus, kuriems VI amžiaus gale Sardi- 
nijoje vadovavo Magono sūnūs, Hasdrubalas ir Hamilkaras. Kai Hasdru- 
balas mirė nuo žaizdos, vadovauti ėmė Hamilkaras. Kiti šaltiniai nenu- 
rodo datos, bet patvirtina puny įsikūrimą saloje: Strabonas® teigia, kad 
kartaginiečiai ją užvaldė, Diodoras’,— kad, kai jie įsigalėjo, daug kariavo, 
norėdami nugalėti Sardiniją. 


Pirmoji Kartaginos sutartis su Roma (508) patvirtina punus valdžius 
Sardiniją. Iš teksto matyti, kad kartaginiečiai kontroliavo prekybą saloje 
ir svetimšaliams pirkliams veikti leisdavo, tik dalyvaujant savo valdinin- 
kui. Polibijus cituoja sutartį: 


Tie, kurie atvyks prekiauti, visus sandėrius darys, tiktai dalyvaujant he- 
roldui arba skribui (Kartaginos). Kiekvienas sandėris, sudarytas Sardinijoje 
jiems dalyvaujant, bus pirkėjui valstybės garantuotas.? 


Vadinasi, punai saloje jau buvo gerai įsitvirtinę. Valdžios centrais, 
žinoma, buvo finikiečių kolonijos pietryčių pakrantėje: jau minėti Nora 
ir Sulcis, ir, matyt, taip pat Inosimas (Karlofortas), Kaljaris (Cagliari) ir 
Taras, įkurtas, tur būt, VIII amžiuje. Dviejų pastarųjų miestų nekropo- 
liai yra iš VII amžiaus. Iš to paties meto, tikriausiai, yra ir gyvenvietės 
Bitijos apylinkėse; viena jų neseniai atkasta Su Kardulino salelėje. Kiek 
vėliau ir, matyt, kartaginiečių įkurti, iškyla miestai Kornus, Olbija bei kiti 
ne taip reikšmingi centrai. Punų okupacija turėjo apimti visą vakarų, 
šiaurės ir pietų pakrantę, nuo Kapo Karbonaro pietuose net iki Tavolaro 
ir Molaro salų šiaurėje, ir, galimas daiktas, kad likusioje, rytų pakrantėje 
dar rastume finikietiškų arba puniškų kolonijų, pvz. Sulcyje, ir tokiu 
būdu užsidarytų pakrantės kolonizacijos ratas. 

Salos viduje kolonistai ir pūnų pirkliai, tikriausiai, pasiekdavo Otoką, 
Uselį (Uselus), Makopsį (Makomera), Magomada, Gurulj (Padria) ir Nurą. 
Neseniai atrasta svarbi punų tvirtovė ant Monte Sirajo. Nepasiekė jie 
rajonų, buvusių apie Nuoro provinciją bei Galuro apylinkėje, už Olbijos. 

Pajūrio miestai, žinoma, buvo atramos punktai dideliuose prekybi- 
niuose keliuose, tuo tarpu gyvenviečių salos gilumoje uždaviniai buvo 
kiti: neįsileisti graikų į kraštą bei ginti pakrantės miestus (tuo atžvilgiu 
tipiška Monte Sirajo tvirtovė), be to, eksploatuoti žemės ūkio ir minera- 
linius turtus. Gausus bronzos panaudojimas, taip pat gyvenviečių Sulcio 
ir Monte Sirajo lokalizavimas ypatingai turtingame alavo ir vario rajone 
davė pagrindą ekonominei veiklai, kai tuo tarpu daugelis istorinių šal- 
tinių tvirtina, kad kartaginiečiai labiau buvo linkę į žemdirbystę. Atga- 
benimas į salą afrikiečių darbui žemės ūkyje nebuvo sekimas kieno nors 
pavyzdžiu, o byloja apie skirtumą tarp punų kolonizacijos Sardinijoje ir, 
pvz. Sicilijoje. Prisiminkime, kad 480 m. Hamilkaras, sicilietiškos armijos 
vadas, dalį laivyno siunčia į Sardiniją pargabenti grūdų; 396 m. Sardinijos 
grūdų transportas aprūpina kartaginiečius, kurie laikė apgulę Sirakūzus, 
o netrukus plaukia į Kartaginą. Taip pat ir Agatoklio laikais Kartagina 
buvo reikalinga Sardinijos grūdų. 

Visi prieinami šaltiniai nurodo, jog salos vidaus gyventojai niekad 
nebuvo pavergti. Klasikiniai autoriai irgi paliudija tokią padėtį, antai 
Diodoras: 


Kartaginiečiai, kurie didžiausios savo galybės metu viešpatavo saloje, nesuge- 
bėjo paversti vergais senesniųjų gyventojų. Jolajiečiai pasitraukė į kalnus, kur 
apsigyveno žeminėse ir ganė savo kaimenes... Nors dažnai buvo kartaginiečių 
puldinėjami, bet, krašto neprieinamumo ir savo požeminių slėptuvių saugomi, 
išvengė vergovės.? 


Politinė punų miestų Sardinijoje santvarka buvo panaši į Kartaginos. 
Trim kalbom — lotynų, graikų, punų — užrašas iš Pauli Gerėjos patvirtina 
valdžią dviejų sufetų, stovėjusių miesto priešakyje. Štai puniškas tekstas: 


Varinis altorius 100 svarų svorio, kurį Kleonas... paaukojo viešpačiui Ešmunui 
Merehui. Išgirdo jo balsą ir išgydė jį. Sufetų Himilkato ir Abdešmuno, Himilko 
sūnų, metais.!° 


Be sufetų, valdė miesto senatas, taip pat Kartaginos pavyzdžiu. I am- 
žiaus pr. m. e. lotyniškas-neopuniškas įrašas, padarytas skulptūros iš 
S. Antioko pagrinde, sako: 


Himilkatui, Himilkato sūnaus Idnibaalo sūnui, kuris pastatė šią šventovę val- 
dovei Elat Sulcio senato sprendimu, jo sūnus Himilkatas pastatė šią statulą.!! 


Mus yra pasiekusios tik pabiros žinios apie Sardiniją. Pasak Diodoro", 
baisi epidemija, kilusi Kartaginoje 379 m. karo su Dionisijum metu, buvo 
libiečių ir sardiniečių maišto priežastis. Sunku pasakyti, kokio pobūdžio ir 
apimties buvo šis sujudimas, apie kurį nieko daugiau nežinome. 

Atrodo, kad sukilime dalyvavo ne tik vietiniai gyventojai, bet ir at- 
vežti į salą afrikiečiai. Diodoras!“ taip pat sako, kad romėnai 378 m. iš- 
siuntę į Sardiniją penkis šimtus kolonistų. Jeigu romėnai ir iš tiesų no- 
rėjo įkurti koloniją, šis sumanymas nepasisekė. 

348 m. antra sutartis su Kartagina draudžia romėnams Sardinijoje pre- 
kiauti ir kurti miestus. Sutarties sąlygos labai griežtos ir liudija, kokia 
stipri buvo kartaginiečių kontrolė saloje. 


Sardinijoje ir Libijoje joks romėnas neprekiaus ir nestatys miestų bei nepasiliks 
ten ilgiau, negu reikalauja kelionė arba laivo aprūpinimas. Jeigu atvarys jį ten 
audra, privalo išplaukti per penkias dienas.!4 


Padėtį iš pagrindų pakeičia punų karų pasekmės. Pirmojo karo metu, 
259—258 m. romėnai užima Olbiją ir nusiaubia pakrantę. Ginant miestą, 
žūva kartaginiečių vadas Hanonas. Bet punų kontraofenzyva priverčia 
roménus atsisakyti užkariavimų. Ir vis dėlto 240 m. Kartaginos garnizo- 


nai Sardinijoje, susidedantys beveik iš vienų samdytinių, sukyla, karei- 
viai nužudo vadus Bostarą ir Hanoną, sukelia paniką tarp kartaginiečių 
saloje. Pati Kartagina tuo metu, vienu iš kritiškiausių savo istorijos lai- 
kotarpiu, kariauja su samdytiniais. Prieš mMaištaujančią kariuomenę stojo 
sardiniečiai ir privertė samdytinius bėgti į Italiją. Kai pastarieji grįžo į 
Romą, ši, pasinaudodama palankia situacija intervencijai, 238 m. užėmė 
Sardiniją ir Korsiką. Gresiant karui su Roma, Kartagina savo numatyto 
žygio atsisakė. Tokiu būdu pasibaigė punų epocha saloje. Sardinija kartu 
su Korsika tapo pirmąja užjūrine Romos provincija. 

Tačiau Kartaginos įtaka tuoj pat nesibaigė. Romėnus sardiniečiai laikė 
piktesniais priešais už punus, ir nieko nuostabaus, kad 215 m. po mūšio 
ties Kanais jie, vadovaujami Hampsichoro, sukilo prieš Romą ir slapčia 
kreipėsi į Kartaginą, prašydami vėl paimti salą. Hasdrubalo Plikagalvio 
vadovaujama kariuomenė puolė į pagalbą, bet sardiniečių pralaimėjimas 
ir Hampsichoro savižudystė mūšyje ties Kornu (215) sužlugdė jos žygį. Ga- 
liausiai Kartaginos kariuomenė taip pat buvo nugalėta, o jos vadas pa- 
imtas į nelaisvę. 


Archeologija.— Be pačios Finikijos ir Kartaginos, daugiausia finikie- 
čių-punų kultūros pėdsakų, be abejonės, liko Sardinijos saloje. Pirmosios 
kolonijos tikrai buvo ikipuniškos, o nuolatiniai užkariavimai pasiekė sa- 
los gilumą. 

Vadinasi, turime reikalą su susiklosčiusiais bendro tautų ir kultūrų 
gyvenimo reiškiniais, kas finikiečių-punų kultūrai Sardinijoje suteikia 
savitų bruožų. Šalia finikietiškų ir puniškų elementų, sutinkama libietiškų, 
kurie yra arba persikėlimo akcijos, arba priešistorinių kontaktų rezultatas. 
Antra vertus, finikiečių-punų kultūros ryšiai su sardiniškąja buvo gilūs 
ir sukūrė originalių formų. Tos kultūros iš graikų perėmė daug mažiau, 
negu tai įvyko Sicilijoje ir net Kartaginoje, ir todėl tapo svarbiausiu šal- 
tiniu, įgalinančiu atkurti autentišką finikiečių-punų pasaulio vaizdą. 

Kalbant apie finikiečių kolonizaciją, ankstesnę, negu Kartaginos veik- 
la, įdomūs yra pėdsakai, rodantys, kad ji galėjo prasidėti nuo Ispanijos. 
Prisiminkime tai, kad iš šios šalies, anot padavimų, atvykę Noros įkūrė- 
jai, o seniausiųjų kolonijų lokalizavimą galėjusi nulemti prekyba su Va- 
karais, kur pagaliau turėjo būti anksčiau įkurtos kolonijos, jeigu tiesa, 
kad Nora atsirado IX amžiuje arba kiek anksčiau, tuo tarpu Kadisas jau 
turėjo būti XII amžiuje. Kiti įdomūs pėdsakai liudija Sardinijos finikie- 
čių ryšius su Kipro sala: čia visų pirma turime galvoje įrašą iš Noros, kur, 
atrodo, minimas dievas Pumajas; taip pat Kipro įtakos reiškinius kai ku- 
riose meno šakose, ypač terakotoje. 

Puniškų elementų Sardinijos kultūroje pasireiškia VI amžiuje. Pakran- 
tės miestuose atsiranda grynai finikietiškų elementų, kuriuos įveikė puniš- 
kieji, tuo tarpu centruose, išsidėsčiusiuose salos gilumoje, reiškiasi vien 
tik puniškieji, ten iki šiol neaptikta jokių finikiečių ikipuniško laikotarpio 
pėdsakų. Kalbos srityje taip pat žymu punų įtaka. Šis klausimas dar rei- 
kalauja gilesnių studijų, bet jau tikrai žinoma, kad vietovardžiai, kaip 
Makomeris ir Magomedas, yra puniški, taip pat žodis mizza (šaltinis). 

Sudėtinga yra libiškųjų elementų problema. Čia galima skirti dvi fa- 
zes: priešistorinę (antrame tūkstantmetyje pr. m. e.), bendrų tos epochos 
Viduržemio jūros kontaktų rėmuose, ir istorinę, susijusią su Minėtu tautų 
persikėlimu. Apie libiečius saloje visų pirma byloja kalbiniai faktai, 
kurie taip pat kai kada susiliečia su iberų pasauliu. 

Finikiečių-punų civilizacijos susidūrimas su sardiniškąja turėjo didelį 
poveikį pastarosios vystymuisi, pavyzdžiui bronzos lydinių srityje. Tar- 
pusavio kontaktus galima ypatingai gerai pasekti pagal iškasenas Monte 
Sirajyje, kur ryškiai matyti sardiniškasis substratas. Pavyzdžiui, viename 
kape rastas apverstas Tanitės ženklas. Tai galima aiškinti tik kaip darbą 
kažkieno, nesupratusio simbolio prasmės; vadinasi, sardiniečiai meninin- 
kai dirbo pagal kartaginiečių užsakymus, kūryboje derindami svetimus 
motyvus su savosiomis tradicijomis. Finikiečių-punų urbanistiką Sardi- 
nijoje nagrinėja F. Bareka savo išsamioje ir nuodugnioje studijoje. Mies- 
tai, sekant tradicine finikiečių statyba, buvo kuriami iškyšuliuose arba 
pakrantės salelėse ir paprastai jie turėdavo du, vieną priešais kitą, uostus, 
kuriais buvo naudojamasi pakaitomis, priklausomai nuo vėjo krypties. 
Noroje ir Tare sąsiauris, jungiantis pusiasalį su likusia sausuma, atliko 
dvigubos pakrantės vaidmenį. Panašiai buvo naudojamas Sulcyje siauras 
iškyšulys, kuris buvo prailgintas net iki miesto saloje, bet paliekant ka- 
nalą, jungiantį abu uostus. Tuo tarpu Kaljaris turėjo tik vieną uostą ryti- 
niame S. Džilio lagūnos krante, užtat visais metų laikais saugų. 

Kai kurios Noros ir Taro pakrantės atkarpos leidžia spręsti, kad ten 
buvo daromos dirbtinės pakrantės; vandenyje galima įžiūrėti nugludintų 
uolų, kurios senovėje buvo išsikišusios iš vandens ne mažiau kaip per 
porą metrų. 

Pagal paprotį, kaip ir visur uostamiesčiuose, netoli prieplaukos turėjo 
būti turgaus aikštė. Iš tiesų, tokia aikštė buvo atkasta Noroje. Liekanos 
priklauso imperijos epochai, tačiau jos neatitinka romėniškų konstrukcijų 
pagrindų, todėl jas galima laikyti finikietiškos arba puniškos kilmės, 

Į vakarus nuo aikštės Dž. Pešė atkasė gyvenamąjį kvartalą, kuriame 
romėnų perdirbinėjimai nelikvidavo pirmykščių puniškų bruožų. Vidu- 
ryje namų yra nedideli kvadratiniai arba stačiakampiai kiemeliai su plūkto 


molio asla. Sienų apačioje matome įdubas amforoms statyti, sienos 
dažniausiai murytos ,krosnos" būdu. Aplink kiemelį kelios gyvenamos 
patalpos. Kai kurie namai statyti tipiško „vonios“ pavidalo, t. y. ilgi ir 
siauri, suapvalintais kampais. Puniškų namų, atkastų Bitijos kalvoje, kie- 
mas yra priekyje, jis primena šiandieninius Sardinijos kaimo namus su jų 
kiemais, vadinamais Jolla. Net esama hipotezės apie dabartinio tipo pu- 
niškąją kilmę. Kaljario miesto S. Avendracės kvartale rasta puniškų na- 
mų asla iš plūkto raudono molio, kuriame baltais akmenėliais išdėliotas 
geometrinis ornamentas ir būdingasis Tanitės ženklas. Taro miesto gyve- 
namasis kvartalas buvo tiek perstatinėtas, jog neįmanoma atskirti, kas 
yra puniška ir kas romėniška. Randame ten niekur kitur neaptiktą van- 
dentiekio sistemą iš terakotinių vamzdžių, įmūrytų sienose. 

Be abejonės, miestai buvo apmūrijami sienomis. F. Bareka atkasė su- 
tvirtinimų liekanas Noroje, Sulcyje, Monte Sirajyje ir Tare, taip pat ikiro- 
mėniškus fragmentus viduramžių plaušamolio sienose Kaljaryje. Gyny- 
binių sienų sistema, kiek galime spręsti, turėjo būti, jeigu tik leisdavo 
teritorijos ypatybės, tokia pat, kaip ir Kartaginoje: išorinė mūro siena 
aplink miestą ir vidaus siena aplink akropolį. Išorinės sienos pavyzdį, 
randame Sulcyje. Ją statant, pasinaudota teritorijos nelygumais; kildama 
į kalvą, kuri puslankiu supa uostą, ji tokiu būdu apjuosia didesnę terito- 
riją, negu statinių rajonas. Vidaus sienos pavyzdžiai yra Nora ir Taras, 
kur akropolis buvo toliausiame sausumos iškyšulyje, Kaljaris, kur akro- 
polis buvo užėmęs, tikriausiai, vidaus pilies kalvą, ir visų pirma Monte 
Sirajis, galingiausia punų tvirtovė, žinoma Sardinijoje. 

Monte Sirajo akropolis užėmė pietinį kalvos šlaitą ir nuo išorės buvo 
ginamas natūralių stačių uolų, ant kurių buvo sumūrytos milžiniškų ak- 
menų sienos. Iš vidaus pusės randame dvi eiles sutvirtinimų su siaurais 
vartais, ginamais iš dviejų bokštų. Aukščiausioje kalvos vietoje stovėjo 
galingas bastionas, į jį rėmėsi patalpos, kur rasta daug kulto reikmenų. 

Sulcyje ties išorine siena atkastas senovinis kelias, kuris leido kariuo- 
menei greitai judėti palei gynybinę liniją. Nedaug težinoma apie kitas 
miestų arterijas, bet, atrodo, Noroje ir Tare buvo pagrindinė gatvė, kuri 
nuo uosto ir turgavietės kilo į akropolį. Galimas daiktas, kad ir kiti miestai 
buvo statomi urbanistinės ašies pagrindu. 

Aplink miestus randame daug puniškų statinių pėdsakų ir kapų. Šiuo 
atžvilgiu būdingos yra Sulcio apylinkės. Panašiai kaip ir Kartaginoje, 
vilos ir dirbtuvės buvo statomos priemiesčiuose, teritorinėse valdose. 
Antraeiliai centrai, kaip Masakara prie Sulcio ir S. Salvatoras di Kabra 
prie Taro, galėjo augti tokiu pat būdu. 

Sardinijoje išliko daug puniškų šventovių griuvėsių, bet daugiausia 
iš vėlesnės epochos ir dažnai perstatytų. S. Antioko forto kalvoje yra ti- 
piškas finikiečių „kalvos“ pavyzdys, t. y. šventovė po atviru dangumi su 
kulto objektais (betilas, koplytėlė) viduje. Tai yra stačiakampis, apsuptas 
didelių akmens blokų, pastatytas sugriauto nuraghe (priešistorinio gyve- 
namojo bokšto) vietoje. Tanitės šventovė Noroje, tur būt, tokio pat po- 
būdžio. G. Patronis surado ten akmeninį cippus, piramidės pavidalo su 
Tanitės simboliu, o P. Mingadzinis teigia, kad sienų liekanos priklausiu- 
sios atvirajai šventovės teritorijai. Galimas daiktas, kad toji konstrukcija 
turėjo ir vidaus dalių. Kitame sakraliniame statinyje Noroje, keitusiame 
savo pavidalą perstatinėjant, yra įdomi koplytėlė, kol kas vienintelė Sar- 
dinijoje, primenanti jau žinomą statinį iš Amrito. Jos likusi tik pakyla 
ir frontonas, kuriame kartu su orientaliniais ir afrikietiškais motyvais 
figūruoja saulės diskas ir urėjų eilė. 

Gal būt, vienintelė tradicinės finikietiškos šventovės su trim iš eilės 
patalpomis liekana yra vadinamoji Bešo šventovė Bitijoje. O šiaip dau- 
giausia yra sanktuariumy su viena cele ir laiptais viduryje temenoso (tai 
vėlesnė senųjų „kalvų“ atmaina). Pavyzdžiui, monumentalios šventovės 
Tare celė yra mums jau žinomo stelos tipo su dviem voliutinėmis pusko- 
lonėmis ir egiptietiško karnizo profilio architravu. Į celę, kuri yra ant 
aukštos pakylos, veda monumentalūs laiptai su turėklais (pieš. 31). Pa- 
našios schemos turėjo būti ir šventovė ant Via Maltos kalno Kaljaryje, 
kur priešais celę yra dar cavea (vieta žiūrovams), nukopijuota iš graikų 
teatro, kuri galėjo būti skirta reginių žiūrovams arba veikiau susirin- 
kimams. 

Ypatingą šventovės rūšį Tare rado Bareka šv. Marko iškyšulyje 
1958 m. ir ant Monte Sirajo 1963 m. Tai stačiakampiai statiniai su įėjimo 
laiptais ilgojoje sienoje. Vidus buvo padalytas į nevienodo dydžio patal- 
pas, kurių svarbiausioji skirta aukojimams. Panašių šventovių iš pirmojo 
tūkstantmečio pr. m. e. pradžios rasta Kipre. 

Kitas sakralinių statinių tipas yra tofetas. Tačiau iš tofetų liekanų, 
rastų Kaljaryje ir Noroje, nesugebėta tuo metu iššifruoti jų paskirties, 
o šiandien jų beveik visai nelikę. Gana didelio tofeto Tare kasinėjimai 
dar tik pradedami. Tinkamesnės medžiagos studijoms šiuo metu teikia 
Sulcio ir Monte Sirajo tofetai. 

Sulcio tofetas yra pietiniame miesto pakraštyje, stačiame šlaite ir jo 
nuokalnėse, vietovėje, kurią dėl atrastų ten urnų vadina Sa guardia de 
is pingiadas (puodynių postas). Šį sanktuariumą sudaro keletas stačia- 
kampių įvairaus dydžio kiemų. Viename didesniame plote yra trys tokie 
kiemai, jame du (vienas kitame) priekyje ir trečias atskirai iš šono. Įėji- 


31. Šventykla Tare (rekonstrukcija) 


mas visada iš pietų pusės. Išlikęs pagrindinės sienos fragmentas sudėtas 
iš didelių lygiai nutašytų ir gerai suglaustų akmens blokų. Gausybė vien- 
dagčių žibintų leidžia manyti, jog seniausias tofeto sluoksnis priklauso 
IX amžiui. Sluoksniai iš eilės sutampa su visa miesto istorija. Ten rasta 
šimtai urnų su vaikų kaulais ir dantimis, kartu čia pat lėkštės, žibintai, 
terakotos statulėlės, betilai ir aukojimo cippus su Tanitės atvaizdu archi- 
tektūriniuose rėmuose. Įrašai patvirtina, kad ten buvo atnašaujamos 
aukos Tanitei ir dievui, kurio vardą, matyt, reikėtų skaityti Baal Adiras. 

Monte Sirajo tofetas taip pat yra miesto pakraštyje. Jame rasta urnų 
ir stelų, pastatytų tarp uolų arba žemėje ir uždengtų akmenimis. Atrodo, 

32. Šachtinis kapas Sulcyje 


jį sudaro du sluoksniai: senesnis mažiausiai iš V—IV amžiaus ir naujesnis 
iš II—I amžiaus. Iš tofeto rajono monumentaliais laiptais įeinama į jau 
minėtą šventovę, kurioje rasta krematorinė krosnis su kaulų liekanomis. 
Vadinasi, aiškėja, kad aukojama buvo pačioje šventovėje. 

Punų nekropoliai, kaip ir tofetai, paprastai randami už miesto ribų, 
tačiau esama pavyzdžių kapų ir miesto viduje. Paprastai buvo prakti- 
kuojama inhumacija. Laidota tiesiai į duobes arba su akmeniniais kars- 
tais. Kai kurie uolų kapai iškalti kaip šachtos arba su nuolaidžiu dromos, 
labai panašiu į finikietiškus modelius. Šachtinius kapus (pieš. 32) sudaro 
požeminės kameros; įėjimui ir išėjimui buvo iškalamos įdubos šachtų 
sienose. Tokių kapų pavyzdys yra nekropolis Tuviksede prie Kaljario. 
Kapai su dromos (pieš. 33), t. y. su nuolaidžiu koridoriumi ir laiptais, turi 
kvadratines arba stačiakampes žmogaus ūgio aukščio kameras. Sienose 
yra uoloje iškaltos Joculi ir mažytės nišos indams bei žibintams. Loculi 


33. Kapas su dromos Sulcyje 


viduje galima aptikti medinių, raudonai dažytų sarkofagų liekanų. Kamera 
buvo padalyta į dvi dalis arba į dvi kamaraites ir prieangį. Geriausių 
kapų su dromos pavyzdžius randame Sulcio ir Monte Sirajo nekropoliuo- 
se. Pastarojoje vietovėje rastas įdomus kapas su akmens stulpu viduryje 
ir ant jo išraižytu apverstu Tanitės ženklu. Kitame kape rasta vyriškio, 
gal būt, demono, galva, iškalta lubose, matyt, turinti apotropinę funkciją. 
Panašaus papročio žymių matome Maltoje vėlybojo punų laikotarpio ka- 
puose, taip pat viename Kipro salos kape yra skulptūrinė Gorgonės galva. 
Krinta į akį, kad nėra akmeninių antropoidinių sarkofagų, tokių dažnų 
Finikijoje bei kitur finikiečių-punų pasaulyje. 

Žmogaus statulos Sardinijoje retas atvejis, panašiai kaip ir kitose 
punų provincijose, bet yra keletas įdomių paminklų, kaip antai dievo 
skulptūra, rasta 1964 m. Monte Sirajyje (nuotr. 82). Kruopščiai apdorotai 
galvai kontrastuoja likusi kūno dalis, kurios aiškiai netaisyklingos pro- 
porcijos suprastintos bei stilizuotos: vos matomos rankos, garbanos abi- 
pus veido, ausis vaizduoja du koncentriniai ratukai. 

Iš Sardinijos kilę keletas skulptūrų, sutartinai vadinamų Bešo statu- 
lomis. Jautrumas akmens luito proporcijoms byloja apie helenistinę epo- 
chą. Du egzemplioriai iš Marakalagonio prie Kaljario (nuotr. 84) taip pat 
atskleidžia sugebėjimą vaizduoti nuogą kūną. Garsiausia yra milžiniška 
„Bešo“ statula iš smiltainio, kurią rado A. Taramelis Bitijoje. 

Kita natūralaus dydžio statula iš rausvo granito, rasta Kaljario bota- 
nikos sode ir saugoma šiuo metu tenykščiame muziejuje, yra susijusi su 
puniškąja tradicija, nors ir priklauso vėlesniam laikotarpiui. Tai sfink- 
sas, kurio švelnus, tarsi inertiškas modeliavimas primena IV arba III am- 
žiaus pradžios pavyzdį (nuotr. 86). Paskutiniųjų kasinėjimų monumenta- 

lioje Taro šventovėje metu rastas natūralaus dydžio liūtas iš smiltainio, 
sėdintis su ištiesta priekine letena (nuotr. 87). Išsilaikymo būklė liudija, 
kad skulptūra ilgai išbuvusi atvirame ore, tikriausiai, prie įėjimo į šven- 
tovę, kaip ir jos tolimi orientaliniai prototipai. Dž. Pešė, kasinėjimų Tare 
vadovas, siūlo šį radinį datuoti IV—III amžiumi. Kito liūto, kuris, tikriau- 
siai, buvo pastarojo pora prie įėjimo į sanktuariumą, uodegos ir letenos 
fragmentas buvo rastas netoliese. 

Reikia tarti keletą žodžių apie betilus: stulpus, kuriuose turėjusi gy- 
venti dievybė. Tuo tarpu kai kitose punų pasaulio dalyse rasta didelė 
gausybė betilų, pavaizduotų stelose, Sardinijoje aptikta daug atskirų 
betilu. Betilas iš Monte Sirajo turi kvadratinį cokolį ir bazę. Kiti buvo 
rasti Punta su Sense ir liudija buvus sanktuariumą po atviru dangumi. 

Tipiškai finikietiškų bronzos figūrėlių randame taip pat Sardinijoje. 
Statulėlė iš Nuro (20 km į šiaurės rytus nuo Alžyro) vaizduoja barzdoto 
vyriškio galvą ir torsą su būdinga smailia kepure. Kairė ranka atkišta 
į priekį, dešinė iškelta laiminimo gestu. Statulėlė vaizduoja nuogą kūną 
(nuotr. 91). Dž. Pešė nurodo VIII—VI amžių. Taip pat bronzinė statulėlė 
is Genonos (Nuoro provincija) vaizduoja barzdotą vyriškį su tiara iš 
plunksnų, su ilgu aptemptu drabužiu; rankos kartoja ankstesnės statulėlės 
judesius. Ši statulėlė interpretuota kaip dievo Sardus Pater atvaizdas ir 
datuojama V amžiumi arba IV pradžia, tačiau negalima tikrai tvirtinti, kad 
ji yra punų amato dirbinys. Helenizmo epochoje iš Egipto buvo atvežama 
skulptūrėlių, vaizduojančių Horą maitinančią Izidę, Ozirį ir Harpokratą. 

Dvi medinės statulėlės liudija, jog, be abejonės, būta dirbinių iš šios 
nepatvarios medžiagos. Viena jų vaizduoja Ozirį ir rasta Olbijoje, ant- 
roji, blogiau išsilaikiusi, rasta Noroje ir vaizduoja, matyt, Bešą. Šių dienų 
tyrinėjimai rodo, kad formos nuraghe kultūros bronziniams dirbiniams 
buvo daromos iš medžio, o ne iš vaško arba molio. 

Puniškų terakotos figūrėlių Sardinijoje daug ir įvairių, jos vertos ypa- 
tingo dėmesio ryšių su kitomis finikiečių-punų provincijomis požiūriu. 
Kai kurios moterų skulptūrėlės primena palestinišką ir kiprietišką tipą: 
stovinti nuoga deivė, rankomis spaudžianti sau krūtis (pavyzdys — šeš- 
tojo amžiaus figūrėlė iš Noros) (nuotr. 88), stovinti deivė su klostytu dra- 
bužiu ir egiptietiškai pasukusi galvą, rankos nuleistos prie kūno (pavyz- 
dys — egzempliorius iš Taro, taip pat VI amžiaus), deivė puošnia dorė- 
niška mantija laiko prie krūtinės vainiką ir lotoso žiedą (pavyzdys taip 
pat iš Taro, VI amžiaus), stovinti graikiško tipo deivė, bet laikanti finikie- 
tišką būgnelį (pavyzdys iš Taro, VI amžiaus), sėdinti graikiško tipo deivė 
(pavyzdys iš Predio Ibos Kaljaryje, VI a. vidurys). Bešas panašus į savo 
didžiąsias statulas aukšta plunksnų kepure, su įvairių dažų pėdsakais, kas 


rodo, kad galėjęs būti toks pat dekoravimas monumentaliojoje skulptū- 
roje (pavyzdys, rastas Via Ismalio kapinėse Kaljaryje, helenistinės epo- 
chos pradžia). Ypatingą vietą užima dvi, turinčios didelę reikšmę, nors ir 
išlikusios tik fragmentuose, statulėlės iš Sulcio ir Monte Sirajo, kurios 
vaizduoja vyriškio galvą su smailia, į priekį atsikišusia barzda; ši ypa- 
tybė byloja apie Kipro įtaką. Kitais atvejais randame tipų, ryškiai hele- 
nistiškų, ir todėl, nepaisant fakto, kad jų ne kartą buvo rasta puniškoje 
aplinkoje, jie negali būti priskiriami finikiečių-punų kūrybai Sardinijoje. 

Tačiau didžiausias atradimas sardiniškos terakotos srityje yra Pešės 
Botijoje rasta įžado aukų kolekcija. Plačioje įduboje ties Bešo šventove 
gulėjo dviem sluokšniais apie 200 figūrėlių. Apatiniame sluoksnyje, kurį 
sudaro smėlis su juodžemio priemaiša, geriau ar blogiau išsilaikė sveikos 
figūrėlės, tuo tarpu viršutiniame, smėlyje ir pilkšvoje žemėje, išliko tik 
statulėlių fragmentai: galvos, kojos, rankos. Matyti, kažkada buvo tvar- 
koma šventovė ir užkastos pasenusios aukos, skyrium sveikos, skyrium 
suduzusios. Kartu su figūrėlėmis buvo randama ir kitokių daiktų: smilky- 
tuvų, žibintų, indų, bronzos žiedų, karolių, aukso rutulėlių, amuletų, 
kriauklių. Tarp tų radinių esantis nedidelis monetų lobis ir trys helenisti- 
nės skulptūrinės galvutės negriauna teorijos, kad tos figūrėlės ankstesnės 
kilmės. Nors visoje Sardinijoje nėra su jomis palyginamų radinių, reikia 
prisiminti dvi panašias figūrėles iš Noros ir Taro, kas rodo buvus plačiai 
pasklidusius šiuos dirbinius, kuriems reikšmingų analogijų randama ne 
tik Sardinijoje, bet ir Kartaginoje, Motijos bei Ibisos salose. 

Šios figūrėlės atrodo šitaip (nuotr. 89): korpusas, išžiestas ant žiestu- 
vo, yra tarsi apversto varpo pavidalo indas, prie kurio prilipdyta galva, 
rankos ir genitalijos. Tie fragmentai padaryti individualiai, nes nėra 
dviejų identiškų figūrėlių. Jų rankos išlenktos įvairiausiomis kryptimis, 
o delnai, pažymėti pagaliuko brūkštelėjimais, prigludę įvairiose kūno 
vietose. Dž. Pešė, tuo remdamasis, mano, jog tai yra aukos, kurių inten- 
cija išgydymas ligų tose vietose, kurias nurodo rankos. Tas pats autorius 
išskyrė tipologines ir stilistines grupes. Tuo požiūriu itin įdomios yra 
galvos, kurias galima skirstyti į apvalias, kriaušės pavidalo ir suplotas. 
Korpusai taip pat pasižymi įvairove: taurės, kraterio, varpo, vamzdžio 
bei stiklinės pavidalo. Apskritai tai yra kuklus liaudies menas, kuriam 
nestinga didelės ekspresijos ir išraiškos. 

Bareljefų srityje ypatingą vietą užima nedidelis radinys iš Taro, 
41 cm aukščio smiltainio raižinys. Tai cippus, aplink kurį šoka keturios 
figūros: trys nuogos moterys, Matomos iš užpakalio, ir priekiu atsisukęs 
vyras su sijonėliu. Ties vyriškio galva iš cippus iškyla jaučio galva. 

Cippus užbaigiamas laiptuota piramide; Pešė nurodo šio radinio datą — 
III—II amžių. Taip pat Tare rastas smiltaininis cippus, kuriame pavaiz- 
duotas herosas, uzmusantis sparnuotą pabaisą (nuotr. 90). Sąlygiškai šis 
radinys datuojamas VI amžiaus pabaiga. 

Stelos sudaro turtingą ir įVairią bareljefų kategoriją. Šia kūrybos šaka 
Sardinija užima pirmą vietą puniškajame pasaulyje. Tokį reiškinį sąly- 
gojo tai, kad stelos ir betilai vaidino didelį vaidmenį jau nuraghe kultū- 
roje ir anksčiau. G. Liliu ypatingai pabrėžia nuraghe kultūros stelos iš 
Biristidės panašumą į punišką stelą iš Noros. Šiaip ar taip, nėra abejonės, 
kad aplinka buvo palanki punų produkcijos išsivystymui. Prieš pradedant 
medžiagos analizę, reikia pabrėžti, kad Sardinijoje nėra sosto pavidalo 
cippus ir stelų su smailia viršūne, kurios būdingos antrajai kartaginiškos 
kūrybos fazei. Apskritai semitiniai elementai nusveria graikiškuosius; 
pastarųjų atsiranda kai kuriais atvejais (Sulcyje, bet ne Noroje) šoninių 
dorėniškų arba jonėniškų kolonėlių pavidaluose, retai pasirodančiuose 
trikampio formos sutvirtinimuose su akroterijomis, bet niekada jų nėra 
figuriniuose motyvuose. 

Svarbiausi centrai, iš kurių kilę stelos, tai Nora, Sulcis ir Monte Sirajis. 
Noroje plačiai buvo paplitę nefigūriniai stabai: stulpo formos betilas, 
pavienis, poroje arba gana dažnai triadoje su jį lydinčiais saulės ir mė- 
nulio simboliais, stabas-butelis, įvairiai įrėmintas, kartais ant aukšto pa- 
grindo (nuotr. 93). Steloms iš Noros būdinga nefigūrinio simbolio defor- 
macija linkstant pavaizduoti figūriškai: iš rombo vos vos formuojasi 
žmogaus figūros bruožai, stabas-butelis įgauna žmogaus su pridurtomis 
trumpomis rankomis pavidalą. Tarp įvaizdžių dažnai pasitaiko nuoga dei- 
vė, prispaudusi rankomis krūtis, arba deivė su ilgais drabužiais, rankoje 
laikanti būgnelį, taip pat zengiancios figūros, kairiuoju arba dešiniuoju 
profiliu, kuris tiesiogiai primena rytietiškus pavyzdžius. Tanitės ženklas 
pasirodo V amžiuje ir tampa vieninteliu chronologinio kūrybos formų 
vystymosi liudininku, kūrybos, kuri, pradedant VII—VI amžiumi, iš pa- 


grindų nebesikeičia. Patronis, kuris paskelbė žinią apie stelą iš Noros, 


atkreipė dėmesį į tai, kad graikų įtakos pėdsakas tėra vienas, būtent archi- 
tektoninio dorėnų kolonų apipavidalinimo pritaikymas. Būdinga, kad stela 
is Noros yra susijusi su kartaginiškais arba tiesiog orientaliniais jvaiz- 
džiais, bet neatspindi graikų įtakos, pasireiškiančios Kartaginoje. 

Stelos iš Sulcio pasižymi figūrinių elementų vyravimu. Nefiguriniy 
modelių pasirodo tik seniausioje fazėje (VII—VI amžius), ir tai nedaug. 
Pasitaiko betilų-stulpų, kartais plačių ir truputį išgaubtų, kaip Motijoje, 
beje, visad po vieną arba po du, bet niekad po tris, taip pat stabų-butelių. 


Tarp atvaizdų matome primityvias vyrų figūras, ypač vieną, dešiniuoju 
profiliu, ilgais drabužiais, ištiesta kaire ranka, laikančia ietį; tokia figūra 
buvo steloje, kuri laikoma seniausia Sardinijoje ir apie kurią neseniai 
paskelbė Pešė. Tai ikipuniškas dirbinys (nuotr. 95). Vis dėlto dažniausiai 
stelose iš Sulcio atvaizduota moteris, prie krūtinės spaudžianti būgną; 
kitais atvejais dešinė ranka nuleista žemyn, o kairė padėta ant krūtinės, 
arba abi rankos laiko prie krūtinės lotoso žiedą. Retkarčiais dešinėje ran- 
koje matome ženklą anch, o kairioji prilaiko drabužius. Deivė iš pradžių 
buvo vaizduojama nuoga, tik vėliau su ilgu graikiško tipo drabužiu; visa 
figūra traktuojama heleniškai. Analogišką helenizavimo procesą galima 
matyti koplytėlėse: iš pradžių jos su egiptietišku karnizu, urėjais ir saulės 
disku bei eoliškais-kiprietiškais kapiteliais, vėliau su jonėniškomis arba 
dorėniškomis kolonėlėmis. Tačiau savitumo tendencijos vėlesnėje epo- 
choje neišnyksta. Helenistiniam laikotarpiui priklauso grupė suapvalintų 
stelų su astraliniais simboliais ir avinu, primenančiu azijietišką modelį 
(nuotr. 94). Netrūksta ir Tanitės atvaizdo, neperžengiančio primityvaus 
vietinio pobūdžio schematizmo (stela iš Noros). Tarp naujausių radinių 
pasirodė marmuriniy koplytėlių, įmontuotų dideliuose smiltainio blo- 
kuose. 

Pastaruoju metu garsusis Monte Sirajis pateikė dešimtis stelų, priklau- 
sančių IJI—I amžiui pr. m. e. Išsyk susidaro įspūdis, kad šie kūriniai su- 
siję su Sulciu, pagaliau tai suprantama, bet kūriniai žemesnio lygio, turin- 
tys aiškių Sardinijos čiabuvių plastikos bruožų. Pirmąją stelų iš Monte 
Sirajo grupę sudaro egiptietiško pobūdžio koplytėlės su atvaizdu moters 
ilgais drabužiais, kaip paprastai, su būgneliu, rečiau su indu, arba viena 
ranka prie krūtinės, kita nuleista, laikančia Tanitės simbolį (nuotr. 92). 
Ši ikonografija susijusi su Sulciu ir Nora, tačiau atkreipia dėmesį kelios 
sardiniškos puošmenų paralelės. Daugiau originalumo antrosios ir tre- 
čiosios grupės stelose, kurių karnizas vos pažymėtas arba jį sudaro tie- 
siog akmens briauna, o viduryje matome gana primityviai pavaizduotą 
žmogaus figūrą. Ketvirtoji grupė, tipologiškai visiškai nauja, jau neturi 
karnizų, o figūra yra tik suprastintai piešiama. Moters su vaiku atvaizdas 
(nuotr. 96) byloja veikiau apie sardinišką, o ne punišką meną. Pagaliau 
penktąjai grupei priskiriama tik viena labai apgadinta trikampė stela su 
primityviu žvėries atvaizdu. Bandant charakterizuoti šią medžiagą ir ly- 
ginti su kitų vietovių paminklais, reikia pabrėžti figūrinių atvaizdų savi- 
tumą, dėl kurio Monte Sirajo stelos nuo afrikietiškų modelių skiriasi dar 
labiau, negu kitos sardiniškos stelos. 

Stelos iš Taro dar nepublikuotos. Galima priminti, jog befigūriškumo 
čia pasirodo dažniau, be to, stabas-butelis egiptietiško pobūdžio koplytė- 

lėje plačiai paplitęs. Yra dar kitų stelų, iš skirtingų salos vietų. Tačiau 
pakanka medžiagos iš svarbiausių centrų, kad galima būtų atskleisti 
reikšmę tos meno rūšies, kuri klestėjo Sardinijoje, ilgai išlaikydama 
archainius elementus, net ir vėlesnėje epochoje. Ypač tai liečia Noros 
ir Monte Sirajo vietoves, kur ryškiai atsiskleidžia Sardinijos vietinio 
substrato savybės. 

Bareljefų apžvalgą papildys aukščiau minėta galva iš skliautuoto 
kapo Monte Sirajyje (nuotr. 97). Kita būdinga puniškajam pasauliui 
bareljefo rūšis, paplitusi Sardinijoje,— tai terakotos biustai ir kaukės. 
Moterų biustai iš esmės pakartoja kartaginietišką tipą, ir čia taip pat ma- 
tyti skirtumas tarp egiptietiško tipo terakotų — ant galvos klaftas, veidai 
be išraiškos, antakiai tiesiu kampu susikerta su nosies linija — ir hele- 
nistinio tipo terakotų — skraistės, besišypsantys veidai, įkypos akys, iš- 
lenkti antakiai, smaili nosis ir atsikišusi barzda (nuotr. 98). Gražiausi ant- 
rojo tipo pavyzdžiai rasti Tare ir Sulcyje. Krinta į akis vyriškio su ilga 
barzda ir garbiniais biustas, rastas 1964 m. Monte Sirajyje (nuotr. 99). 

Sardinijoje taip pat randame deformuotų kaukių. Vienas geriausių 
egzempliorių yra antrojo tipo, kurį Kartaginoje išskyrė Sentas,— veidas 
be barzdos, gilios raukšlės kaktoje ir skruostuose, akims skylės apversto 
mėnulio piautuvo pavidalo, didelės burnos kampai kilstelėti — jis buvo 
rastas puniškame kape S. Sperate, netoli Kaljario. Penktajai Sento grupei 
priklauso kaukė iš kapo Tare — barzdotas sileno veidas, smailios gyvulio 
ausys, Mažos apvalios akys. Tuo tarpu kitos kaukės visos helenistinio 
pobūdžio, ir joms taip pat nevertėtų čia skirti dėmesio. Pavyzdžiu gali 
būti barzdoto vyro kaukė iš S. Džilio lagūnos Kaljaryje. 

Mažieji amuletai iš Sardinijos kapų panašūs į kartaginiškus. Padaryti 
iš stiklo, kaulo, kieto akmens. Juose dažniausiai vaizduojami dievai: 
Horas, Bešas, Toeris, Anubis, Šu. Iš gyvulių daugiausia — kiaulės, katės, 
liūtai, balandžiai, šunys, krokodilai, be to, dar akis, ranka, genitalijos, 
Tanitės ženklas. 

Taip pat nereta būdingųjų futliarų amuletams. Tokių dirbinių egzemp- 
liorių rasta Tare ir Olbijoje. Tie futliarai su liūto arba vanago galvos 
formos dangteliu esti maždaug 4 cm ilgio. Padaryti jie iš bronzos, bet kar- 
tais ir iš aukso, kaip antai gražus egzempliorius su liūto galva iš Taro, 
turįs auksinę plokštelę, kurioje atvaizduotos Egipto mirusiųjų teismo 
scenos. 

Sardinijoje taip pat randama tipiškų puniškų skustuvų. Turima jų iš 
viso penkiasdešimt. Jų koteliai esti ibio (kartais iš dviejų dalių), anties, 
keliaujančių paukščių, kardžuvės galvos pavidalo. Skylutė pakabinimui 


ne po ašmenimis, kaip daugumos kartaginiškų egzempliorių, bet pačiuose 
asmenyse. Tik dalis sardiniškų skustuvų graviruoti arba raižyti. Seniausias 
yra 19-cm ilgio ir 3,5 cm pločio, kotelis ibio galvos formos su labai ilgu 
pražiotu snapu, ant ašmenų išraižytas eolinis kapitelis, finikietiška pal- 
metė ir dešimties lapelių rožė. Siūloma jį datuoti VI amžiumi. Atrodo, he- 
lenizmo epochai priklauso skustuvas, kurio vienoje pusėje pavaizduota 
nuoga moteris, kitoje — nepaprasta Gorgonės kaukė su saulės disku ir 
pusmėnuliu ant krūtinės. Kitame pavyzdyje matome po vynuogėmis sė- 
dint} vyrą, — gal būt, jis skutasi — o antroje pusėje — gulbės profilį. Dar 
kitame atvaizduota Izidė, kylanti viršum pašarvoto Ozirio, antroje pusė- 
je — egiptietiško tipo figūrų eisena, turinti magišką prasmę. Kaip teigia 
Pešė, kuris publikavo tuos skustuvus, jie yra panašūs į kartaginietiškus, 
bet ne identiški. Jų forma, kaip ir dekoravimas, turi naujų, originalių 
elementų, susijusių su vietinės amatininkystės savybėmis. 

Dirbinius iš kaulo, išskyrus amuletus, atstovauja bareljefai ant dėžu- 
tės iš kapo Noroje, vaizduojantys veršiuką ir kiškį; fleita iš kapo Tare, 
fragmentas iš kapo Sulcyje su paukščio piešiniu, buvęs prie dėžutės arba 
veidrodžio rankenėlės. Kasinėjimų Monte Sirajyje metu rasta daug kaulo 
dirbinių fragmentų, tarp jų dievo biustas sudėtomis ant krūtinės rankomis 
(nuotr. 101). Nemaža paprasčiausių daiktelių, kaip segtukai plaukams, 
šaukštai, mentelės, dėklai plunksnoms. 

Charakteringų motyvų aukso ir sidabro papuošalai buvo plačiai pa- 
plitę Sardinijoje. Turtingiausi pavyzdžiai kilę iš Taro, kur rasta daugiau- 
sia auskarų ir pakabučių. Pavyzdžiui, turime auksinį auskarą, kurį sudaro 
mėnulio piautuvas, du žiedai, vanagas, dar du žiedai, pagaliau ąžuolo 
gilės pavidalo pakabutis. Granuliavimo technika įrodo priklausomybę 
VII—VI amžiui. Taip pat paplitę buvo apyrankės su grynai finikietiškais 
palmečių ir skarabėjų motyvais. Tokią apyrankę iš Taro (nuotr. 100) su- 
daro penkios sujungtos plokštelės; vidurinėje matyti ketursparnio ska- 
rabėjaus su vanago galva piešinys, sekančiose dviejose — voliutinės pal- 
metės, dviejose kraštinėse — protoeoliniai kapiteliai. Šiuo atveju granu- 
liavimas rodo VII—VI amžių, nors buvo taip pat siūloma vėlesnė data. 

Sardinijos kapuose, ypač Tare ir Korne, randame daugybę skarabėjų, 
kurie atitinka klasifikaciją sudarytą Kartaginai. Kai kurie padaryti iš 
emalio, kiti iš kieto akmens, dažnai iš žalsvojo jaspio. Pirmojoje grupėje, 
kaip ir Kartaginoje, ikonografija tipiškai egiptietiška, o antrosios gru- 
pės motyvai — egiptietiškųjų arba helenistinių sekimas. Vyrauja dirbiniai 
iš žalsvojo jaspio, kuris, tikriausiai, buvo apdorojamas Sardinijoje. 

Kai kuriuose kapuose, ypač Kaljaryje ir Tare, randama stručio kiau- 
šinių, apkapotų disko arba pusmėnulio forma, kartais raižytų arba dažytų 

žmogaus veido, akies, gėlių arba geometrinių figūrų piešiniais. Tarp dir- 
binių iš stiklo, kaip ir Kartaginoje, daugiausia matyti indų kvepalams 
laikyti, emaliuotų ir vaivorykštinių urnų palaikų pelenams, mažų kau- 
kių formos pakabučių. Randama daugybė amuletų iš stiklo. Pavyzdžiui, 
D. Levis Olbijos nekropolyje iškasė įvairiausių jų tipų (nuoga Astarta, 
Bešas, sakalas, urėjus, gaidys, beždžionė, kiaulė, liūto priekinė dalis, mo- 
ters krūtis, širdis, delnas). 

Monetas kalti Sardinijoje pradėta IV amžiuje. Jų averse — Tanitės 
galva, reverse — arklys, jautis arba varpos ir, kaip papildomi motyvai, 
palmė bei saulė su spinduliais. 

Keramika pakartoja bruožus, pažįstamus jau iš Kartaginos. Seniausiu 
laikotarpiu pasirodo glazūruoti ąsočiai su platėjančiu arba trigubu snapu, 
tėra keletas egzempliorių chardon tipo vazų ir ąsočių cilindriniu kaklu 
su žiedu, ir lineariniu dekoravimu, tuo tarpų dubenių su pamargintu 
viduriu randama gana dažnai. Įdomūs yra žvėrių pavidalo indeliai, dide- 
lės amforos smailiu dugnu (kasinėjimai Noroje atskleidė įdubas jiems 
pastatyti), taip pat tipiški dviejų dagčių žibintai, be kelių vieno dagčio 
žibintų, rastų Sulcyje ir esančių iš labai senos epochos. 


Religija.— Daugybės tofetų atradimas nušviečia būdingiausius fini- 
kiečių-punų religijos Sardinijoje bruožus, tarp kita ko, giminingus fak- 
tams, pasitvirtinusiems Kartaginoje ir Sicilijoje. Tačiau tofetai ne vienin- 
teliai kulto centrai; kaip prisimename iš architektūros apžvalgos, yra taip 
pat šventovių griuvėsių, kas punų pasaulyje sudaro išimtį. 

Įrašai teikia mums žinių apie finikietišką-punišką panteoną Sardini- 
joje. Pirmąją vietą, panašiai kaip ir Kartaginoje, užima Baal Hamonas ir 
Tanit Pene Baal. Be to, sutinkame Melkarta, Ešmuną su epitetu Mereh", 
Baal Šaminą (Baššamimo forma, kaip pateikia įrašas, minintis jo šventovę 
Vanagų saloje, šiandien S. Pietro)'®, Baal Adira, Astartą. Baal Šaminas 
ir Baal Adiras gali būti Baal Hamono vardo variantai arba aspektai. Jau 
žinome Tanitės ryšį su Astarta. Įrašas iš Kaljario mini Astartą Ericinq'; 
vienų nuomone, ši dievybė Sardinijoje turėjusi savo šventovę, kiti ją lai- 
ko tik sicilietiška dievybe. Vėlesniame įraše dviem kalbom iš Sulcio'? 
vardas Elat gali tiesiog reikšti „deivė“, t. y. Tanité. Onomastikoje atsi- 
randa žinoma Kartaginoje dievybė Sidas, o apie dievą Pumają, minimą 
įraše iš Noros, kurio prototipas buvo garbinamas Kipre, jau kalbėjome 
skyriuje apie istoriją. Pagaliau nėra tikras identifikavimas dievo-neuzau- 
gos, kuris sąlygiškai vadinamas Bešu ir Sardinijoje buvo gana plačiai 
garbinamas; gal būt, jis buvo, kaip liudija amuletai, populiarus liaudies 


religijoje globos genijus. Šiuo atžvilgiu ypatingos prasmės įgauna jo gal- 
va (tarsi demono) išraižyta ant kapo skliauto Monte Sirajyje. 

Baigdami dar pridursime, kad punų religija Sardinijoje ir romėnų 
okupacijos metu gyvavo dar ilgą laiką. Tai liudija puniški ir neopuniški 
įrašai, taip pat puniško kulto kūrybos liekanos mene su būdingais tam 
kultui simboliais. 

SEPTYNIOLIKTAS SKYRIUS 


ISPANIJA 


Istorija.— Pagrindinis finikiečių kolonizacijos Ispanijoje tikslas buvo 
metalų (aukso, alavo ir ypač sidabro) prekybos kontrolės užsitikrinimas. 
Tų žaliavų finikiečiai įsigydavo Ispanijoje, kad Rytuose galėtų jas par- 
duoti su dideliu pelnu. Apie tai kalba jau senovės autoriai, pvz. Diodoras, 
kuris itin pabrėžia svarbų tų mainų vaidmenį, iškeldamas mintį, kad jie 
buvo veikiau kolonijos įkūrimo priežastis, o ne pasekmė. 


Prekiaudami ten ilgą laiką, finikiečiai praturtėjo ir įkūrė daug kolonijų, kai 
kurias Sicilijoje ir kaimyninėse salose, kitas Libijoje, Sardinijoje arba Ispa- 
ee E 1 
nijoje. 


Turime keletą žinių apie Kadiso (senovėje Gadeso) įkūrimo laikotarpį. 
Strabonas, cituodamas Poseidonijų, sako, kad tiriečiai pasiuntę kelias 
ekspedicijas iki Heraklio Stulpų ir kad iš eilės trečioji įkūrusi Kadisą: 
miestą — vakarinėje salos dalyje, o sanktuariumą — rytinėjež. Velėjus 
Paterkulas priduria, kad 80 metais po Trojos žlugimo, vadinasi, apie 
1110 m. pr. m. e., visagalis jūroje Tiro laivynas įkūręs Kadisą, pačiame 
tolimiausiame Ispanijos krašte, Okeano saloje, kurią nedidelis sąsiauris 
teskyrė nuo žemyno. Netrukus tie patys tiriečiai įkūrę Utika?. Kadangi 
aukščiau minėti šaltiniai Utikos įkūrimo datą nurodo 1101 metus, tai nie- 
kas neprieštarauja, kad Kadisas įkurtas apie 1110 m. 

Kai 1963 m. buvo atkastas Sero de San Kristobalio nekropolis prie 
Almunekaro (senovėje Seksis), o 1964 m. Korticho de los Toskanos nekro- 
polis ties Tore del Maru, archeologiniai duomenys pasiekė VIII amžių 
pr. m. e. Pirmajame iš tų nekropolių buvo rasta IX amžiaus faraonų kar- 
tušų, kurie, žinoma, galėjo būti atvežti vėliau. VIII ar VII amžiui priklauso 
antspaudas su finikietišku įrašu, mininčiu kažkokį Naamelą. Alkasere do 
Salyje (senovėje Salacija) buvo rastas VII amžiui priklausantis Psameti- 
ko I antspaudas; maždaug tai pačiai epochai priklauso dramblio kaulo 
bareljefų rinkinys iš Karmonos. Remdamiesi tais radiniais ir turėdami 
omenyje pakartotinį bei vėlesnį rašytinių šaltinių pobūdį; archeologai 


(tarp jų Hardenas) linkę dar toliau nukelti finikiečių kolonizacijos Ispa- 
nijoje datą. Reikia pabrėžti, jog istoriniai duomenys apie finikiečių ko- 
lonizaciją pritaria nuomonei, kad prekybinių faktorijų įsteigimas Ispa- 
nijoje sutampa su 1110 metais pr. m. e. Prekiauti su Vakarais finikiečiai 
ėmėsi po mikėniečių, kurie kaip tik tuo metu turėjo Vakarų atsisakyti. 

Kadisas buvo nepaprastai svarbus punktas Tarteso sidabro kasyklų 
artumo atžvilgiu, taip pat jis, be abejonės, buvo viena iš pirmųjų finikie- 
čių užjūrio gyvenviečių, o padavimai, pagal kuriuos Likė priešais esan- 
čiame Maroko krante buvusi įkurta dar anksčiau, negu Kadisas (Plini- 


“Fy es. Voe o 


kontroliuoti prekyba Vidurzemio juroje ir toliau tiesé kelius Atlantu. IS 
pradžių kolonijų negalėjo būti daug, pakako kelių punktų navigacijos 
kontrolei užtikrinti. Senovės istorikams buvo aiški strateginė Atlanto 
kolonijų pozicija. Strabonas paliudija, kad netrukus po Trojos karo fini- 
kiečiai įkūrė miestus prie Heraklio Stulpų?. Galiausiai reikia atminti, jog 
VIII amžiuje prasideda graikų kolonizacija, ir labiau pagrįsta yra nuo- 
monė, kad finikiečių kolonizacija buvo ankstesnė, negu nuomonė, kad abu 
procesai vykę vienu metu (A. Garsija i Belidas). 

Pasvarstysime dabar vieną iš svarbiausių finikiečių ekspansijos proble- 
mų: Tarsio-Tarteso problemą, kurios sprendimas duoda visą Viduržemio 
jūros kolonizacijos vaizdą. Pradėdami nuo biblinių šaltinių, prisiminkime, 
kad Saliamono laivynas atplaukdavo į Tarsį ,,..nes karaliaus laivai drau- 
ge su Hiramo laivais kartą per trejus metus plaukdavo jūra į Tarsį, atga- 
bendavo i$ ten aukso ir sidabro, ir dramblio kaulo, ir beždžionių ir povy"®. 
Jermijas sako: ,,...sidabro skardos iš Tarsio atveža, o auksą iš Ofiro'?. Eze- 
kiėlis kreipiasi į Tira: „Tarsis prekiavo su tavimi visokiausios rūšies dir- 
binių gausybe, už tavo prekes mokėjo sidabru, geležim, cinu ir alavu."? 
Iš tokių ar kitokių mažiau reikšmingų citatų, regis, išaiškėja, kad jeigu ir 
„laivynas iš Tarsio" reikštų aplamai „tolimojo plaukiojimo laivyną“, pa- 
vadinimas Tarsis turėtų apibūdinti miestą arba kraštą Vakaruose, itin 
turtingą metalo. Cituoti tekstai yra iš X amžiaus ir vėlesnių laikų. 

Iš klasikinių šaltinių aiškiai matyti, kad Tartesas — vietovė pietų Ispa- 
nijoje. Poetas Stesichoras, kuris gyveno Sicilijoje apie 600 m. pr. m. e. 
ir kurio fragmentą cituoja Strabonas, kalba apie „didžiulius Tarteso šalti- 
nius su sidabro dugnu'?. Gal būt, čia kalbama apie upę, bet Anakreontas 
(apie 530 m.), taip pat Strabono cituotas, mini ir miestą!? tuo pačiu pava- 
dinimu ryšium su jo ilgaamžiu karaliumi Argantonijumi. V amžiuje, nors 
ir remdamasis ankstesniais įvykiais, Herodotas pasakoja apie Kolajo ke- 
lione į Tartesą!! ir apie fokiečių draugystę su tenykščiu karaliumi Argan- 

tonijumi.? Visų prieinamų duomenų iš VI amžiaus pagrindu atkuriamas 
toks smulkus Tarteso aprašymas: 


Tartesas yra garsus miestas Iberijoje, gavęs vardą nuo upės Baetis (Gvadalkvi- 
viras), senovėje vadintos taip pat Tartesu. Upė teka iš keltų krašto ir prasideda 
„sidabriniame kalne“; srovė, be sidabro ir cino, neša gausybę aukso ir bron- 
zos. Tarteso upės žiotys dalijasi į dvi šakas. Tarteso miestas stovi saloje tarp 
ju. 

Dabar kyla klausimas, ar biblinis Tarsis ir Tartesas tas pats miestas? 
Naujausi veikalai yra linke zodziui Tarsis priskirti bendrinio daiktavar- 
džio „kasykla“ reikšmę (iš semitisko kamieno rss). Kadangi ši hipotezė 
nelabai pagrįsta, turime pateikti dar faktą, kad Tarsis (Tarsys) pasirodo 
Pradžios knygos!^ genealogijoje šalia vardų Elisa ir Kitimas, kurie abu 
reiškia Kiprą; jeigu su tų vardų gretinimo faktu susieti jų reikšmę, tai 
pasitvirtintų Juozapo Flavijaus!? ir Euzebijaus'® hipotezės, pagal kurias 
Tarsis — tai Tarsas Kilikijoje. Nepaisant to, ar abu pavadinimai iš pat 
pradžių atitiko vienas antrą (tai galimas daiktas), ar tik vėliau (tai irgi 
galėjo būti), neabejotina, kad kalbamuoju momentu Tarsis iš tiesų fone- 
tinio panašumo dėka pradėjo reikšti Tartesą. 

Vadinasi, Tartesas buvo didelis miestas ir valstybė, praturtėjęs iš pre- 
kybos metalais. Kokie ryšiai buvo su Kadisu? Atrodo, kad finikiečiai iš 
Kadiso perėmė Tarteso prekybinius kelius ir, tikriausiai, naudojosi ir rūpi- 
nosi jais, tuo tikslu įkurdami kaimynystėje Kadisą. Tačiau, kurgi iš tik- 
rųjų buvo Tartesas? Tradicinė ispanų mokslininkų teorija teigia jį buvus 
Mesas de Astos vietovėje, senovinėje Asta Rechijas netoli Jereso. Kiti 
Tarteso ieško Donjanoje, ties Gvadalkviviro žiotimis, bet kasinėjimai ne- 
patvirtino tų hipotezių. Dar viena galima hipotezė, nurodo Huelvos apy- 
linkes, ypač Salteso salą. Vienaip ar kitaip, senovės sostinė buvo jsiku- 
rusi Gvadalkviviro žemupyje. 

Nedaug težinome apie finikiečių ekspansiją iš Kadiso. Pasak Strabo- 
no", tiriečiai dar prieš Homerą „užėmė geriausias vietas Iberijoje ir Li- 
bijoje". Iš to teiginio neišplaukia nieko tokio, kas ir šiaip nebūtų aišku, 
pasitvirtina pakrantės ir, gal būt, iš dalies užnugario kolonizavimo fak- 
tas ne tiek užkariavimų, kiek prekybinių prieplaukų apsaugos tikslais. 

Kartagina vis labiau stiprėjo ir perėmė iš Tiro prekybos su tolimai- 
siais Vakarais kontrolę. Timajo pastaba, kurią mums pateikia Diodoras!*, 
informuoja, kad 160 metais po Kartaginos įkūrimo, t. y. 654—653 m., 
kartaginiečiai įsteigė koloniją Ibisoje, Balearų salyne. Tos kolonijos pa- 
vadinimas Eresas, tikriausiai, pavirtęs Ebisu, iš kur kilęs lotyniškas Ebusas 
ir šiandieninis pavadinimas Ibisa. Archeologiniai radiniai šiuo atveju 
patvirtina padavimą: Ibisoje, o tiksliau Isla Planos salelėje, dabar pri- 


jungtoje prie likusios salos dalies, bet senovėje atskirtoje, rasta terakotos 
tigūrėlių to paties tipo, kaip ir statulėlės iš Bitijos, iš kurių bent kelios 
datuojamos VII amžiumi. Įsikūrimas Isla Planos salelėje, tikriausiai, buvo 
pirmasis atramos taškas kartaginiečiams, kurie, ten būdami, užvaldė di- 
desnę salą. 

Ibisos salos užėmimas turėjo didelę reikšmę. Salos padėtis įgalino 
sėkmingiau kontroliuoti prekybinius kelius į Ispaniją. Kadiso, Ibisos, 
pietvakarių Sardinijos ir Vakarų Sicilijos valdymas davė galimybę su- 
daryti nenutrūkstamą barjerą, kuris sergėjo jūrą, skalaujančią puniško- 
sios Afrikos krantus. Graikai, kurie stengėsi pasiekti Heraklio Stulpus ir 
net įkūrė koloniją Mainaką ties šiandienine Malaga, pamažu atsisakė 
prekybos su pietine Ispanija ir grįžo prie šiaurinių Viduržemio jūros pa- 
krančių: įkūrimas Masalijos apie 600 m. pr. m. e., Alalijos apie 560 ir 
Emporiono apie 550 m. apibūdina šio proceso etapus. Tačiau graikų įtaka 
Ispanijoje nebuvo visiškai išnykusi, jeigu tikėsime Herodoto informa- 
cija!? apie proheleniškas Tarteso karaliaus Argantonijo simpatijas VII am- 
Ziaus pabaigoje ir net iki VI a. vidurio. 

Lemiamas susidūrimas su graikais įvyko prie Alalijos 535 m. Susi- 
jungę su etruskais, kartaginiečiai sutriuškino vokiečius ir užsitikrino 
viešpatavimą vakarinėje Viduržemio jūros dalyje. Nuo to laiko Ispanija 
graikams buvo uždaryta. Maždaug tuo pat metu buvo sugriauta Mainaka, 
o jeigu, kaip liudija pavadinimas, Abdera kada nors buvo graikiška, tai 
nuo tada tapo puniška. Tartesas pradėjo žlugti. 510 m. pr. m. e. pirmoji 
Kartaginos sutartis su Roma pripažino teisėtu punų viešpatavimą Vaka- 
ruose: romėnai ir jų sąjungininkai — patikslina nutarimas — neplaukios 
toliau Gražiojo iškyšulio, t. y. pagal patikimiausią hipotezę, nekels kojos 
į vakarus už Kartaginos iškyšulio. 

348 metais pr. m. e. kita sutartis nustato, kad romėnai neprekiaus ir 
nekurs miestų uz Gražiojo iškyšulio ir ,,Mastijos Tarsyje“. Pastaroji vie- 
tovė, tur būt, šalia Kartachenos, turėjo būti rytine siena ispaniškose teri- 
torijose, kurias kontroliavo Kartagina. Draudimas kurti miestus impli- 
kuoja kolonijinę punų valdžią pusiasalio pietuose. Šaltiniai gana išsamiai 
apibūdina kartaginietiškos valdžios rajoną ir pagrindinius jos centrus, 
bet nepateikia chronologinių duomenų. Nelabai suklysime, pasakę, kad 
punų imperija Ispanijoje susiformavo laikotarpiu tarp mūšio ties Alalija 
(535) ir antrąja sutartimi su Roma (348). 

Svarbiausios punų kolonijos buvo Seksis, Malaga ir Abdera, esančios 
pietinėje pakrantėje, priešais Afriką. Romėnų epochoje visos trys kalė 
savas monetas, tai liudija apie jų svarbą dar tuo laikotarpiu. Šalia didelių 
centrų, tikriausiai, egzistavo mažesni, kurie visų pirma vertėsi sūdytos 

žuvies gamyba. Archeologiniai atradimai rytinę punų įtakos ribą veda 
per Barijos miestą, šiandien Viljariką, tuo tarpu sutartis su Roma nurodo 
Mastiją netoli Kartachenos. 

Anapus Heraklio Stulpų, Atlanto pakrantėje, be abejonės, pradedant 
Kadisu, kilo nauji miestai. Avieno veikalas Ora maritima, kuriame pa- 
teikiamas kiek vėlesnis, negu 500 m. pr. m. e., graikiškas šaltinis, sako, 
kad kartaginiečiams „priklausė tautos ir miestai anapus Stulpų??. IV am- 
žiaus pr. m. e. Pseudo-Skylakso „Periplus“ kalba apie kartaginiečių uostų 
daugybę tame regione?'. Garsija i Belidas sudarė sąrašą ispaniškų ir por- 
tugališkų vietovių, kuriose rasta įrenginių žuviai sūdyti iš romėnų epo- 
chos, bet, tikriausiai, tesianciy puniškąsias tradicijas. Tai Melarija, Bailo- 
nas, Baisipas, o toliau, už Kadiso — Kaselja, Antas, Tore de Aresas, Praja 
de Kvarteira, Pera de Baišus, Portimanjus, Vao, N. Senjora de Lus, Boka 
do Rijas. Dar toliau į šiaurę, Trojos rajone, ties Sado upės žiotimis taip 
pat rasta žuvų pramonės liekanų. Galima dar pridurti keletą pietryčių 
Ispanijos vietovių, kuriose rasta puniškų monetų: Asidas (Medina Sido- 
nija) Oba, Vesis, Laskuta, Arsa, Iptusis, Itusis, Olontas, Turis Rechina ir 
kitos. Puniškų monetų rasta ir aukščiau minėtame Bailone. Pagaliau topo- 
nomastika rodo puniškos kilmės esant Suelo ir Selambinos vietoves Ma- 
lagos ir Seksio apylinkėse. 

Kartaginos skverbimasis neapsiribojo pakrantėmis, bet apėmė taip 
pat rajonus pusiasalio gilumoje, jo pietinėje dalyje. Jį lydėjo gyvenviečių 
keitimasis, kaip liudija klasikiniuose šaltiniuose pasikartojantis vardas 
„libifinikiečiai“, taikomas tos srities gyventojams apibūdinti. Žinoma, kal- 
bama apie punus kolonistus, tarp kurių šiaurinės Afrikos elementas, 
aišku, vaidino nemažą vaidmenį. Šio pavadinimo vartojimo radiusas apsi- 
riboja pietine pusiasalio zona: jis nevartojamas kalbant nei apie Kadiso 
ir Atlanto pakrantės gyventojus, nei apie Ibisos kolonistus. 

Po antros sutarties su Roma prasideda ilgas laikotarpis, iš kurio nėra 
žinių apie puniškąją Ispaniją. Antrasis punų karas 241 m. pr. m. e. bai- 
giasi Sicilijos netekimu, netrukus po to romėnai užgrobia Sardiniją ir 
Korsiką, o pati Kartagina kariauja su grėsmę keliančiais samdytiniais. 
Sužinome, kad Ispanijoje vietos gyventojai pasinaudojo krize Kartagi- 
noje ir užėmė jai priklausančias gyvenvietes. Negalime nustatyti, ar 
tai buvo pirmojo punų karo metu, ar laikotarpiu nuo jo pabaigos iki Ha- 
milkaro Barkos žygio (t. y. tarp 241 ir 237 m.); veikiau reikėtų pripažinti 
antrąją galimybę, tai yra, karo su samdytiniais ir įvykių Ispanijoje su- 
tapimą. 

Vietinių gyventojų ofenzyva gavo atkirtį Kadise. Sėkmingai baigęs 
karą su samdytiniais, ten taip pat išsilaipino Hamilkaras Barka ir pradėjo 


užkariavimus, kurie toli peržengė senąsias Kartaginos įtakos ribas. Tai 
buvo tipiška aneksinė politika, natūrali išdava naujos politinės-karinės 
situacijos, kurioje Kartagina, išstumta iš didžiųjų Viduržemio jūros salų, 
galėjo Ispanijoje rasti vienintelę bazę karui su Roma. Krašto gamtos tur- 
tai, ne tik žemės ūkio, bet ir naudingųjų iškasenų, bei galimybė turėti 
didelius samdytinių kontingentus paskatino šį planą vykdyti. 

Senovės istorikai teigia, kad Hamilkaro ekspedicijai ir jo užkariavi- 
mams Ispanijoje akstinas buvo jo paties ambicija, o ne Kartaginos senato 
nurodymai. Tačiau sunku sutikti su tokiu teiginiu. Atrodo, labiau įtikima, 
kad stipri vado individualybė ir jo giminės užtikrino valstybėje jų vado- 
vaujamą vaidmenį ir primetė savo valią valstybiniams organams. Šiaip 
ar taip, Hamilkaro pradėti žygiai pasibaigė visiškai sėkmingai: devynerių 
metų laikotarpiu karinių pergalių ir diplomatinių manevrų dėka jis už- 
valdė visą pietinę pusiasalio dalį. Akra Leukės (Castrum Album) įkūrimas 
buvo jo valdžios Ispanijoje apogėjus. 

Hamilkaro pralaimėjimas ir mirtis mūšyje ties Heliku (228) sąlygojo 
tai, kad valdžią perėmė jo žentas Hasdrubalas, kuris tęsė savo pirmtako 
veiklą. Sustiprinęs okupuotų teritorijų kontrolę, Hasdrubalas įkūrė naują 
punišką centrą Kartacheną, senovės Mastijos vietoje, ir 226 m. pr. m. e. 
sudarė su romėnais sutartį, pagal kurią nustatyta, kad punų ekspansijos 
siena eina ties Ebro upe. Tai buvo svarbus diplomatijos laimėjimas, pa- 
siektas tuo metu, kai Roma pergyveno įvairius sunkumus. Kartaginos 
ekspansijos galimybės išaugo dar nematytu iki tol mastu. 

Kai buvo nužudytas Hasdrubalas (221), į valdžią atėjo Hanibalas, kuris 
tuoj pat ėmė brautis į krašto gilumą: užėmė Helmantiką (Salamanką) ir 
Arbukalą (atrodo, Toras), sutriuškino priešus ties Tagu. Visas kraštas į pie- 
tus nuo Ebro atsidūrė Kartaginos valdžioje. Tokia padėtis sukėlė antrąjį 
punų karą, kuris prasidėjo mūšiu ties Saguntu 218 m. pr. m. e. Po trium- 
falinio žygio per Alpes, kai atrodė, jog Kartaginos valdžia visoje Ispani- 
joje jau išspręstas klausimas, karo likimas pasisuko kitaip. 209 m. Sci- 
pionas užkariavo Kartacheną, 206 m. Kadisą ir padarė galą puniškosios 
Ispanijos istorijai. 


Archeologija.— Finikiečių-punų paminklų Ispanijoje daugiausia ran- 
dama nekropoliuose ir visų pirma Kadise ir Ibisoje. Tokia padėtis apri- 
boja mūsų žinias, kurių daugiausia apie kapų inventorių ir labai mažai 
apie urbanistiką ir architektūrą. 

Chronologiniu požiūriu, atrodo, finikietiškajai fazei galima priskirti 
dramblio kaulo bareljefus iš Karmonos, tuo tarpu likusi medžiaga tikrai 
priklauso puniškajai fazei. Tiksliau datuoti apskritai nėra galimybių. 

Iberų pusiasalio paminklams būdinga tai, kad jie neturi archainių ele- 
mentų, kurių buvo Sardinijoje ir Sicilijoje. Tokia padėtis susidarė dėl 
visų gaminių puniškos kilmės bei dėl nuolatinių kontaktų su graikų pa- 
sauliu, kuris paliko gilų pėdsaką Ispanijos punų kultūroje. 

Finikiečių urbanistikos pagrindai buvo taikomi ir Ispanijoje. Kadisas 
užima pakrantėje ilgą salą, nuo žemyno atskirtą sąsiaurio, kuriame yra 
mažesnė salelė. Čia panaši situacija kaip ir Motijoje, tik skirtumas tas, 
kad didžioji sala buvo taip pat apgyvendinta. Niekur nėra išlikusių miesto 
pastatų, 0 randama vien tik liekanos įrengimų žuvims sūdyti ir gaminti 
Romoje išgarsėjusiam garum, kuris buvo žinomas, pavyzdžiui, Bailone ir 
Barijoje. 

Niekur neaptikta šventovių griuvėsių. Apie kulto statinius informuoja 
vien literatūrinės užuominos, iš kurių aiškėja, kad Kadise Krono šventovė 
(t. y. Baal Hamono) stovėjusi mieste, šiauriniame salos krašte, o už ją dar 
garsesné Heraklio-Melkarto šventovė stūksojusi pietiniame jos krašte. 
Heraklio šventovėje, tikriausiai, dar finikietiškos kilmės, buvo, anot Stra- 
bono?, dvi bronzinės kolonos su-iškaltu dedikacijos tekstu bei išlaidų 
jos statybai apskaita. Taip pat minima Saliamono šventovė bei kiprietiško 
tipo kulto pastatai. Strabonas priduria, kad šventovės apylinkėje buvę 
du gėlo vandens šaltiniai, kuriais, be abejonės, buvo naudojamasi apsiva- 
lymo apeigoms?* Heraklio šventovė buvo tuo garsi, kad nuo tos dienos, 
kai jai buvo padėtas kertinis akmuo, imta skaičiuoti laikas, o didieji va- 
dai, kaip liudija padavimai, nuolat ją lankę. Prie tų literatūrinių paliudi- 
jimų apie punų šventoves Ispanijoj archeologija šiandien gali pridurti 
sanktuariumo po atviru dangumi atradimą Ibisos saloje, Kueva d'es Kui- 
ramo vietovėje, kur rasta apie šešis šimtus terakotos statulėlių. Kaip liu- 
dija aukojimo įrašas, sanktuariumas buvo skirtas deivei Tanitei. 

Iki šiol Ispanijos teritorijoje nerasta tofeto pėdsakų, matyt, todėl, kad 
Kueva d'es Kuiramo šventovė ir buvo kaip tik tokio pobūdžio; joje yra 
gausybė kapų, paprastai iškaltų uolose, į kuriuos išsyk įeinama arba 
trumpu koridoriumi, kaip pavyzdžiui Viljarike. Svarbiausias nekropolis 
tai Punta de la Vaka Kadise, kur kapai yra 4—5 m gylyje ir priklauso 
laikotarpiui tarp V ir III amžiaus, juose yra daug brangių daiktų; Puig 
d'es Molinso nekropolis Ibisos saloje, kur yra apie tris keturis tūkstan- 
čius kapų 2—5 m gylyje su trumpais koridoriais ir gausybe terakotos 
figūrėlių juose; pagaliau nekropolis Viljarike, kur kapai visai negiliai 
arba prieinami koridorium, kur rasta labai daug brangenybių ir amuletų. 

Kad nėra monumentaliosios skulptūros, tai ne išimtis punų pasaulyje, 
tačiau krinta į akis nebuvimas visur kitur taip paplitusių stelų. Nieko 
nekeičia pora išimčių, kaip stela iš Kartachenos su netipiška pusine figūra, 


nailiakampė stela iš Viljariko su punišku įrašu ir kita, vos aptašyta, su 
ikampiu viršuje, rasta toje pačioje vietovėje. Stelų ir tofetų nebuvimas 
ejasi. Reikia manyti, kad jeigu tų charakteringų puniškų sanktuariumų 
eatrasta, tai nėra atsitiktinis dalykas, bet punų pasaulio ispaniškos pro- 
incijos specifika. 

Užtat Ispanijoje rastas egzempliorius punų meno šakos, kurios nebu- 
o Sardinijoje, būtent antropoidinis sarkofagas. Priklauso jis Punta de 
| Vakos Kadise nekropoliui, kuris buvo rastas 1887 m. Sarkofagas yra 
iškiai helenistinio tipo, apie tai liudija atvaizduota vyriškio galva su 
inkiais plaukais ir banguota barzda. Dešinioji ranka nuleista palei kūną, 

kairioji prispausta prie krūtinės. Kyla klausimas, ar tas sarkofagas, ne- 
1rįs analogijų ispanų dirvoje, nėra tiesiog importuotas. 

Iš skulptūrėlių paminėsime bronzos ir aukso egiptietiško tipo kauke 
; Kadiso (nuotr. 107) ir alebastro figüréle, vaizduojančią sėdintį dievą 
1uotr. 103), rastą Galere (senovėje Tutuchi). Tačiau daugiausia yra tera- 
otos, visų pirma iš Puig d'es Molinso Ibisoje. Į pirmąjį planą iškyla ap- 
alių formų statulėlės, vienos vaizduoja figūras sėdinčias, kitos, o jų 
augiausia, stovinčias, kartais nuogas, bet dažniausiai su ilga tunika. 
arsija i Belidas išskyrė graikiškus ar helenizuojančius pavyzdžius, egip- 
zuojancius ir kartaginietiškus. Pastarajai grupei priskiriamos vien tik 
rimityvios figūrėlės (nuotr. 102), kurios tiesiog gali būti kildinamos iš 
nikietisku modelių. Be tų gerai išsilaikiusių skulptūrėlių, aptikta dar vien 
alvų, kuriose aiškiai dominuoja graikų įtaka. 

Labai svarbus atradimas yra grupė keramikinių statulėlių iš Isla Pla- 
os prie Ibisos; jos to paties tipo, kaip ir rastosios Bitijoje (nuotr. 106); 
ia taip pat korpusą sudaro indas, prie kurio prilipdyta galva, rankos ir 
enitalijos. Kai kada kaklą puošia vėriniai. Tos statulėlės, kaip ir figu- 
ėlės iš Bitijos, tikriausiai, buvo daromos tuo atveju, kai ligonis atsiduo- 
avo dievo globai (statulėlių rankos padėtos ant skaudamų kūno dalių). 
Jaugelis figūrėlių iš Isla Planos turi ant akių nelyginant „akinius“. Tą 
ati bruožą randame kai kuriuose egzemplioriuose iš kitų Ispanijos vie- 
ovių (Alkojos, Karmonos, Kadiso). 

Be molio figūrėlių, Puig d'es Molinso prie Ibisos nekropolis pateikė 
1ums moters keramikinių biustų, priskirtų prie kaukių kategorijos. Tai 
ausybė egzempliorių, bendrai apibūdintų kaip graikiško tipo: su šydu, 
esišypsančios, įkypomis akimis, antakių lankas pratęstas iki nosies lini- 
5s, nosis ir smakras smailūs (nuotr. 108). 

Iš tiesų nė viena tų kaukių neturėtų būti priskirta prie vadinamojo 
giptietiško tipo, bet čia susiduriame su didele įvairove tipų, kurie, be 
bejonės, pamėgdžiojo visokius modelius. Matome taip pat groteskinių 

kaukių, priklausančių pagal Sento klasifikaciją antrajai ir penktajai gru- 
pei (nuotr. 104, 105). Vadinasi, Ispanijos kaukės turi tą pačią tendenciją, 
kurią jau pastebėjome Sardinijoje, užtat originaliosios kūrybos pavyzdys 
yra realistiška negro kaukė, rasta Kadise. 

Punų nekropoliuose Ispanijoje gausiai randama amuletų iš stiklo ma- 
sės arba iš kietųjų akmenų, vartojamų dažnai kaip pakabučiai vėriniams 
(nuotr. 109). Ypač jų gausu Ibisos saloje, bet pasitaiko taip pat Kadise, 
Ampurijuje, Malagoje, Seksyje, Viljarike, daugelyje Atlanto pakrantės 
vietovių ir krašto gilumoje, į kur, be abejonės, buvo importuoti. Kaip 
kitoms punų pasaulio provincijoms, taip ir Ispanijai būdinga yra Egipto 
dievų, žvėrių figūros ir miniatiūrinės kaukės. Randama ir auksinių fut- 
liarų amuletams. 

Ibisoje, Puig d'es Molinso nekropolyje, rasta keletas būdingų karta- 
ginietiško tipo skustuvų. Jie turi siaurus paukščio galvos pavidalo kote- 
lius, ašmenys visiškai nedekoruoti arba prie koto papuošti geometriniu 
ar paukščio sparno piešiniu, o kartais egiptietiško arba helenistinio tipo 
figūros piešiniu (nuotr. 111). 

Dirbinių iš dramblio kaulo randame kapuose Karmonos apylinkėse 
(Krus del Negras, El Asebučalis, Alkantavilja, El Benkaronas), taip pat 
Osunoje. Kaip paprastai, tai daugiausia tualeto reikmenys: dėžutės, šu- 
kos, dubenėliai. Plokščioje raižyboje geometriniai motyvai, palmetės, 10- 
toso žiedai arba scenos su žmonių ir gyvūnų, ypač liūtų, grifų, gazelių 
figūromis. Pavyzdžiui, ant vienos dėžutės pavaizduotas klūpantis karys su 
trumpu graikišku drabužiu ir su šalmu ant galvos, jis kaujasi su liūtu, 
o už jo nugaros stovi sparnuotas grifas (pieš. 34). Ant kitos matome atvaiz- 
duotą medžiotoją ant arklio, tykojantį gazeles, kurias saugo grifas. Dar 
ant vienos matome pavaizduotus tik gyvūnus: liūtus, grifus ir gazeles, 
įvairiomis pozomis pagal atakos ir gynimosi situacijas. Tų pačių motyvų 


34. Dramblio kaulo bareljefas su kariu, Karmona 

35. Šukos iš Karmonos 


aptinkame ir ant šukų: rūpestingai simetriškai menininkas sugrupavo 
gyvūnus priešpriešiais poromis, perskirtomis palmete (pieš. 35). Žmo- 
gaus figūrų pasitaiko retai. Dramblio kaulo mentelių yra mažiau, ir jų 
meniškumas paprastai apsiriboja pačia įrankio forma. Visi tie daiktai 
primena tipiškiausius finikiečių dirbinius; kadangi ši rūšis nebuvo papli- 
tusi Vakaruose, yra nuomonių, kad tai importas iš Finikijos. Ramiausiai 
juos galime datuoti VII—VI amžiumi. 

Puniškos auksakalystės Ispanijoje šedevrams priskiriami daiktai iš 
Alisedo (Kaseras) „lobyno“, kuris buvo atsitiktinai rastas 1920 m. ir dabar 
laikomas Madrido muziejuje. Čia turime dirbinių iš aukso, jų tarpe diržą 
(nuotr. 112), sudėtą iš 61 granuliuotos plokštelės, kuriose kartojami žmo- 
gaus, besikaunančio su liūtu, sparnuotų sfinksų ir palmečių motyvai, 
„Lobynui“ taip pat priklauso apyrankės su spiraliniu papuošimu, diade- 
mos ir pakabučiai su atvaizduotais lotoso žiedais bei palmetėmis, vėri- 
niai su futliarais amuletams, grandinėlės su geometriniu raštu (nuotr. 110). 
Atrodo, jog diržas pats seniausias ir, tikriausiai, yra iš VI amžiaus, kiti 
daiktai — iš VI—III amžiaus. 

Skarabėjai ir įvairiausi antspaudai paprastai kartoja egiptietiškus mo- 
tyvus, paveldėtus iš finikiečių tėvynės ir kolonijų. Antspaudai paprastai 
esti įmontuoti žieduose. Daugiausia skarabėjų ir antspaudų rasta Kadiso 
apylinkių kapuose, ypač Puerta de Tjeroje ir Punta de la Vakoje. 

Stručio kiaušinių rasta Seksio nekropolyje (trys egzemplioriai) ir Vil- 
jarike (pieš. 36). Jie marginti raudonai baltame fone geometriniais, auga- 
liniais, rečiau gyvuliniais motyvais, kurie išdėstyti vertikaliai ir kartais 
perskirti bordiurais. Nedidelių, įvairiaspalvių indelių kvepalams rasta 
Ibisoje. Monetos buvo kalamos Kadise, Malagoje, Seksyje, Abderoje, 
Barijoje (Viljarikas), Kartachenoje ir Ibisos saloje, be to, buvo atvežama 
iš Afrikos. Jų randama daugelyje pietų Ispanijos vietovių (Kadisas, Itusis, 
Olontas, Malaga, Seksis, Abdera). Pagaliau keramikoje aptinkame for- 

36. Marginti stručio kiaušiniai 


mas, jau pažįstamas iš kitų puniškų kraštų: ąsočiai su platėjančiu snapu 
iš raudono glazūruoto molio ir lėkštės su pagražintu viduriu iš tos pačios 
medžiagos (Tore del Maras, Almunekaras), indai gyvulių ir žmogaus 
pavidalo (nuotr. 113), tipiški dviejų dagčių žibintai, amforos su smailiu 
dugnu ir kitokio tipo indai. 


Religija.— Epigrafinė medžiaga iš Ispanijos, išskyrus įrašus monetose, 
yra negausi ir išsisklaidžiusi; šis faktas reikšmingas, nes liudija, kad fini- 
kiečiai ir net punai pusiasalyje gyvavo tik tam tikru laikotarpiu, o tai 
itin apsunkina vietinių religijos formų rekonstravimą. Kultas Melkarto, 
kuriam buvo skirta didžiausia šventovė Kadise, be abejonės, kildintinas 
iš Finikijos, tiksliau — iš Tiro. Melkarto ir Heraklio identifikavimas, 


paplitęs jau Rytuose, pasikartoja Ispanijoje, kur Hercules Gaditanus vai- 
dino itin svarbų vaidmenį romėnų epochoje. Iš tos epochos turime daug 
žinių apie šios dievybės šventovę ir apie patį kultą, tačiau iš tiesų sunku 
nustatyti, kokiu mastu šis kultas plito iš finikiečių ir punų laikų. 

Astarta ir Ešmunas įrašuose figūruoja kaip tikrinių vardų komponen- 
tai; gal būt, abi dievybės buvo jau pažįstamos finikiečių epochoje. Askle- 
pijas, tikslus Ešmuno atitikmuo, turėjęs savo šventovę, kaip liudija Poli- 
bijus”, Kartachenoje. | 

Punų epochą visų pirma reprezentuoja Baal Hamonas, kurį graikišku 
Krono vardu mini Strabonas ryšium su šventove Kadise““ ir Polibijus ry- 
šium su šio dievo kultu Kartachenoje?'. Tanitei šventovė buvusi Ibisos 
saloje, kaip tai liudija įrašas bronzinėje plokštėje iš II amžiaus pr. m. e.: 


Pastatė, pašventė ir pataisė tuos mūrus iš tašytų akmenų Abdešmunas, Asarbaalo 
sūnus, žynys, mūsų valdovei galingajai Tanitei ir Gadui. Jis pats statė savo lė- 
šomis.28 


Ispanijoje ir kai kur kitur Tanitė buvo sutapatinta su Juno Caelestis 
ir tuo vardu buvo plačiai garbinama. Kaip matyti iš vėlesnio Filostrato 
pranešimo, Baal Hamono šventovėje Kadise taip pat buvo garbinamas 
Pigmalionas (Pumajas). Šis faktas įgauna ypatingos reikšmės, nes byloja 
apie ryšius su Kipru ir Sardinija. Iš kitų įrašų sužinome apie Rešefo-Mel- 
karto ir Milkastartos kultą, o Chusoras, gal būt, yra finikietiškas-pūniškas 
prototipas Hefaisto, kuris, anot Polibijaus, buvo garbinamas Kartache- 
noje?, Gadas, tiksliau , Fortuna", turįs vienintelį teoforinj vardą, mini- 
mas įraše iš Ibisos, darytame II amžiuje pr. m. e. Tikrai nežinoma, ar tai 
buvo savarankiška dievybė, ar tik kitos dievybės epitetas, pvz. Tanitės. 
Priminsime nelabai patikimą I. M. Sola Sole hipotezę, pagal kurią Bešas 
buvęs vyriausias dievas Ibisoje ir davęs šiai salai finikietišką-punišką 
vardą. 

Visi duomenys apie kulto formas yra vėlyvi ir negausūs. Kaip teigia 
Silijus Italikus?!, Kadiso šventovės žyniai turėję laikytis celibato ir apei- 
gų metu vilkėdavę baltais drabužiais ir būdavę basi. Šventovė didžiai 
garsėjusi taip pat pranašystėmis, kreipdavęsi į ją Hanibalas ir Cezaris, o 
Karakala pasmerkęs mirčiai prokonsulą, kuris išdrįsęs klausti pranašys- 
tės apie imperatoriaus ateitį. 

Kitokį aspektą, ypač finikiečių-punų religijos Ispanijoje atžvilgiu, turi 
žmonių aukojimo klausimas. Iki šiol neatrasta tofetų, bet žmonių, mirusių 
prievartine mirtimi, palaikų rasta El Asebučalio nekropolyje, o Boloni- 
joje, pusiasalio pietuose — kūdikių kapų. Pirmoji tų radinių grupė pri- 
klauso VII arba VI amžiui, antroji vėlesnė — krikščionybės eros pradžiai. 

PABAIGOS ŽODIS 


Mūsų svarstymai leidžia aiškiai suvokti finikiečių kultūros savitumą. 
Tai kultūra, apie kurią sužinota arba iš netiesioginių šaltinių, arba iš šal- 
tinių, atsiradusių ne pačioje Finikijoje. Finikiečių tėvynė, lyginant su jos 
sirišku-mesopotamišku užnugariu bei kolonijomis, dokumentacijoje yra 
balta dėmė. Tačiau viskas byloja apie tai, kad spragų atsiradimą lėmė 
iš tikrųjų ne istorinės sąlygos, bet atsitiktinumai ir specifika tų teritorijų, 
kuriose vyko archeologiniai tyrinėjimai. Vadinasi, kad galėtume užpildyti 
spragas, reikia pasitelkti faktus, konstatuotus ne pačioje Finikijoje, bet 
esančius finikietiškos kilmės. O mūsų žinioms apie Finikiją būdinga tai, 
kad nors tam tikri religijos ar kultūros elementai negali būti visiškai 
tvirtai pripažinti finikietiškais, užtat kultūros visuma, išskyrus nedaugelį 
ir nereikšmingų faktų, yra, be abejonės, finikietiška. 

Finikiečių kultūrą galime palyginti ir konfrontuoti su tuo, kas buvo 
iki jos (bronzos epocha), ir su tuo, kas ėjo po jos (helenistinė-romėniškoji 
epocha),— chronologiniu pagrindu, taip pat su finikiečių įtakos reiški- 
niais kontinento gilumoje bei kolonizuotose teritorijose — geografiniu pa- 
grindu. Ryšium su tuo kyla klausimas, ar mes sugebėsime išskirti Fini- 
kijos kultūrą iš tarpo kitų, kurios yra su ja susijusios laiko ir teritorijos 
atžvilgiu, o jeigu taip, tai kokiu būdu? 

Visų pirma reikia atkreipti dėmesį į specifiškas geografines Sirijos— 
Palestinos pakrančių sąlygas ir tam tikrą to regiono izoliaciją dėl to, kad 
kontinento gilumoje žemes užėmė naujos, geležies epochos tautos, kaip 
izraelitai ir aramėjai. Dėl šių aplinkybių prasidėjo pajūrio miestų augi- 
mas, išsivystė užjūrio prekyba, ir atsirado ypatingas, specifiškas reiški- 
nys — kolonizacija, dėl kurios Finikijos kultūra įgijo naują, tik jai bū- 
tvirtina teisingumas mūsų požiūrio, kuriuo remdamiesi, nuo tos epochos 
pradėjome finikiečių kultūros tyrinėjimą, o atsižvelgdami į faktą, kad 
tos aplinkybės baigiasi helenistinėje-romėniškoje epochoje drauge su 
finikiečių-punų pasaulio įsijungimu į svetimas politines-kultūrines bend- 
rijas, šia epocha baigėme knygą. 


Finikiečių kultūros savitumą visų pirma įrodo tai, kad pakrantėje 
buvo išlaikytos ir tęsiamos senovinės kanaaniečių kultūros formos, ne- 
paisant naujų kultūrų egzistavimo kontinento gilumoje. Naujai atsikėlusių 
tautų kultūros tam tikru atžvilgiu buvo žemesnio lygio, ypač meno sri- 
tyje, tuo tarpu Sirijos—Palestinos užnugario kultūros reiškiniai geležies 
epochoje ne kartą patyrė tiesioginį finikiečių pakrantės kultūrinį poveikį 
(tipiškas pavyzdys — Saliamono šventovė). 

Be to, šios kultūros autonomiją apibūdina jos sutelktumas ir atsiribo- 
jimas nuo kitų kultūrų; šiuo požiūriu tipiškas yra finikiečių teritorijoje 
išsivystymas amatų, kurie sudarė sąlygas finikiečių prekybai tokiais dir- 
biniais, kaip papuošalai, dramblio kaulo daiktai ir metaliniai indai. Tiesa, 
šios meno dirbinių rūšys buvo žinomos ir anksčiau, tačiau tik geležies 
epochoje drauge su finikietiškos civilizacijos paplitimu visame Vidurže- 
mio jūros baseine jie pasiekė iki tol nematytą išsivystymą. Ikonografijos 
srityje būdinga jiems laisvas ir neribotas įsisavinimas motyvų egiptietiš- 
kų (kurie vyrauja dėl lengvų jūrinių kontaktų su Egiptu), mesopotamiškų, 
egėjiškų ir dar kitokių, taip pat ornamentinis tų motyvų stilizavimas 
smulkiojoje plastikoje. 

Visi tie faktoriai ne tik leidžia mums konstatuoti finikiečių kultūros 
autonomiškumą, bet ir apibūdina jos vidinį sutelktumą bei skiria ją nuo 
kitų kultūrų, kurioms nebūdingi tokie reiškiniai arba mažiau būdingi. 
Šis sutelktumas neatsispindi politinėje formacijoje, bet yra susijęs su 
bendromis geografinėmis istorinėmis aplinkybėmis. 

Vadinasi, šios knygos prielaidas patvirtina išvados, o finikiečių civi- 
lizacija yra pirmaeilis senovės Artimųjų Rytų visuotinės kultūros kom- 
ponentas bei svarbus elementas, nulėmęs vaisingą ryšį tarp Rytų ir Va- 
karų Viduržemio jūros baseine. 

Punų istorijos ir kultūros tokiame itin dideliame rajone apžvalga įga- 
lina patvirtinti tų savitų finikietiško pasaulio bruožų išsilaikymą, tų bruo- 
žų išsivystymą, taip pat atsiradimą bei įsišaknijimą punų pasaulio cent- 
re — Kartaginoje — naujų elementų, kurie palaipsniui sąlygoja punų 
kultūros išsiskyrimą iš finikiečių kultūros visumos. 

Ir vis dėlto tų dviejų kultūrų artimumas taip pranoksta skirtumus, 
jog išryškėjus kokiam nors skirtingumui, mes nepamiršdavome, kad to 
priežastis gali būti šaltinių stoka ir kad nauji atradimai gali atskleisti ki- 
tokius faktus. Imkime kad ir politinę sistemą su sufetų ir senato institu- 
cijomis, prekybinės aristokratijos vadovaujamą; panteoną, kuriame dau- 
guma punų dievų pasirodo esą finikietiški; kulto reiškinius su sanktuariu- 
mais po atviru dangumi ir tofetais, sudarančius būdingą finikiečių-punų 
religijos bruožą. Tačiau pirmiausia atkreipkime dėmesį į meną, tipolo- 

giniu ir ikonografiniu požiūriu tokį monolitišką, jog dažnai negalime at- 
skirti, ar tai vietinė medžiaga, ar importuota: stelos ir sarkofagai, statu- 
lėlės ir kaukės, amuletai ir papuošalai, dramblio kaulas ir gliptika, stiklas 
ir keramika stebina pasikartojimu daiktų ir motyvų toje tipiškai komer- 
cinėje amatininkiškoje kūryboje, kuri užkariavo Viduržemio jūros pa- 
krantes. 

Vietiniai dirbiniai ar importiniai, puniška ar finikietiška kilmė — šios 
problemos nuolat iškyla ir liudija apie vieningumą pasaulio, kuriam fini- 
kiečiai davė vardą ir kurį formavo. Gilesnis atsakymas į šiuos klausimus 
yra ateities tyrinėjimų uždavinys. 

SABATINO MOSKACIO „FINIKIEČIŲ PASAULIS" 


Rytinėje Viduržemio jūros pakrantėje nuo IV tūkstantmečio prieš m. e. gyveno finikie- 
čiai, kurie, K. Markso žodžiais tariant, buvo ,,...prekybiné tauta par excellence"!, suvaidinusi 
nemažą ekonominį ir kultūrinį vaidmenį senovės pasaulyje. Jiems ir skiriama ši S. Moska- 
čio knyga. Joje, remiantis gausia medžiaga, atskleidžiamas finikiečių gyvenimas Rytuose, 
t. y. jų istorijos, ekonomikos ir prekybos, rašto ir kalbos, religijos ir ekspansijos klausimai. 
Tokio plano laikomasi ir rašant apie finikiečių bei kartaginiečių kolonijas Afrikoje ir Vaka- 
ru Europoje. Kaip nurodo pats autorius, buvo siekiama pateikti sintetinį nagrinėjamos pro- 
blemos vaizdą. Knyga parašyta, naudojantis daugybe šaltinių įvairiausia literatūra. Skaityto- 
jas gali lengvai pastebėti, kad ne visi klausimai yra pilnai nušviesti. Tūkstantmečių laikotar- 
pyje pačioje Finikijoje ir jos kolonijose nuolatinių karų metu senosios knygų saugyklos ir 
archyvai, architektūros ir meno paminklai būdavo negailestingai naikinami. Ko nesunaikino 
žmogus, naikino gamta. Taigi, nesant pilnesnės medžiagos Finikijos istorijos klausimais, at- 
siranda vienokių ir kitokių teorijų, hipotezių, kurias galutinai išspręs gal tik ateities moks- 
lininkai. 

Didžiausias finikiečių nuopelnas civilizacijai yra alfabetinio rašto sistemos atradimas ir 
išplatinimas Viduržemio jūros zonoje. Nėra abejonės, kad finikiečiams teigiamą poveikį 
rašto tobulinimo srityje turėjo senovės Babilono ir senovės Egipto kultūrinis palikimas. Fi- 
nikiečių pažanga nuostabiai didelė. Istorijos mokslas negali tiksliai nustatyti, kuriam Fini- 
kijos miestui priklauso konsonantinio alfabeto atradimo prioritetas, tačiau niekas neabejoja 
jo istorine reikšme vėlesnėms rašto sistemoms. 

Stambiausia finikiečių kolonija Afrikoje buvo Kartagina. Trumpai atpasakota Karta- 
ginos įkūrėjos Elisos tragedija neatskleidžia visuomeninių socialinių priežasčių ir skaitytojo 
dėmesį nukreipia į karaliaus Pigmaliono žiaurumą. Iš tikrųjų buvo kitaip. IX a. priešm.e. 
trisdešimtaisiais metais mirė Tiro valdovas Mutonas, valdžią testamentu paskyręs savo vai- 
kams — Pigmalionui ir Elisai. Prasidėjo žiauri kova dinastijos viduje dėl valdžios. Susidarė 
dvi priešiškos grupuotės. Vienos priešakyje (pradžioje tik nominaliai) buvo Pigmalionas, 
kitos — Elisa ir jos vyras žynys Acherba. Pigmalionas rėmėsi demokratiniais sluoksniais, 
o jo priešininkai — aristokratine viršūne ir žyniais. Nugalėjo liaudis, atidavusi Tiro valdžią 
mažamečiui Pigmalionui. Acherba ir jo šalininkai buvo nubausti mirtimi, o Elisa su grupe 
pasekėjų pabėgo ir įkūrė toli nuo Tiro Kartaginos koloniją. Pažymėtina, kad šios kolonijos 
įkūrime dalyvavo ir Kipro finikiečiai. Legenda pasakoja, kad po mirties Elisa buvusi su- 
dievinta. 

Autorius Kartaginos įkūrimo data laiko 814 m. prieš m. e. ir tvirtina, kad šios datos lai- 
klausimu. Timėjus, kuriuo rėmėsi Dionisijus iš Halikarnaso, rašė, Kad Kartagina buvusi įkur- 
ta 38 m. prieš pirmąją olimpiadą, t. y. 814 metais, Velėjaus Paterkulo teigimu, Kartagina 
egzistavo 677 metus, tuo būdu buvo įkurta 823 m. Tokią datą nurodo ir Solinas. Servijus 


— 


! K. Marksas, Kapitalas, t. I, Vilnius, 1957, p. 122, 90 pastaba. 


Gramatikas praneša, kad Kartagina buvusi įkurta 70 metų iki Romos įkūrimo, t. y. 924—923 
metais. Pagaliau Justinas tvirtina, kad Kartagina įkurta 72 metus prieš Romos įkūrimą, t. y. 
826—825 Metais. Juozapo Flavijaus teigimu, kuris rėmėsi Tiro istoriku Menandru, Misa pa- 


begusi septintais Pigmaliono valdymo metais, t. y. 826 m. prieš m. e. Visa tai rodo, kad jau 
antikiniais laikais egzistavo trys nuomonės. Naujausių laikų istorikai prie šio klausimo grįž- 
davo gana dažnai. Dar praeito šimtmečio pabaigoje V. Krameris, Kartaginos įkūrimo datai 


paskyręs specialų darbą, įrodinėjo, kad Kartagina įkurta 826 m.! 


Šio šimtmečio šeštame dešimtmetyje vokiečių istorikas E. Foreris paskelbė teoriją, kad 
Kartagina buvo įkurta 814 m. ne šiaurės Afrikoje, bet Kipro saloje. Ši teorija visiškai ne- 
atitinka tradicijos ir archeologiniais radiniais neparemta. Anglų mokslininko J. Livero ir ta- 
rybinio istoriko I. Sifmano darbai, skirti Tiro bei Kartaginos istorijos klausimams, tvirtai 


įrodė, kad Kartagina įkurta 825 m. prieš m. e. 


Autorius teigia, kad Kambizas, nukariavęs Egiptą, norėjęs organizuoti žygį prieš Kar- 

matyti, jog mintis paimta iš Herodoto pasakojimo. Kaltinti istorijos tėvą tikrai negalima: jo 
sąžiningumas, perteikiant faktus, visada pasitvirtino. Tačiau, atrodo, finikiečių informatoriai 
bus nepagrįstai pasigyrę Herodotui. Finikiečių prieštaravimas galingam Persijos valdovui 

sios priežastys, dėl kurių Kambizas atsisakė plano užkariauti Kartaginą, yra nežinomos. Tik- 
riausiai, sutrukdė nepakankamas kariuomenės parengimas tolimam žygiui ir, svarbiausia, 


prasidėję neramumai pačioje Persijoje, kurių metu Kambizas žuvo. 


Aprašydamas finikiečių ekspansiją, autorius tik pažymi vietos gyventojų pasipriešini- 
mą, „ypač kai kolonijos buvo silpnos arba neturėjo galimybių atsispirti“. Nerašoma, kad 
pasipriešinimą sukėlė didžiulis krašto resursų išnaudojimas. Vertingųjų metalų telkiniai pa- 
traukė finikiečius į Ispaniją. Finikiečių kolonijų steigimui pasipriešino Tarteso valstybė. 
Buvo praėję tie laikai, kai vietiniai gyventojai nežinojo metalo vertės ir nemokėjo jais pa- 
sinaudoti, Tik po didelių pastangų finikiečiai išstumia iberus, įkuria Kadisą. Priešais esan- 
čiame Afrikos žemyne, o ne Pirėnų pusiasalyje buvo įkurta Likė. Šie ir kiti faktai rodo, kad 
Pirėnų pusiasalio gyventojai rimtai X— VIII a. prieš m. e. priešinosi finikiečiams. Makrobi- 
jus rašo, jog Tarteso gyventojai užpuolė Kadisą ir jūros mūšyje sutriuškino pastarojo lai- 
vyną. Apie ilgamečius Tarteso ir Kadiso karus praneša Justinas. Finikiečiams sekasi kovoti, 
jie įkuria pietinėje Pirėnų pusiasalio dalyje Malakos, Seksio, Abderos kolonijas, kurioms, 


atrodo, vadovauja Kadisas. 
Tartesas, praradęs nemažai valdų, atsiduria finikiečių kolonijų apsuptyje. 


VIII a. pradžioje finikiečių kolonijų padėtis Viduržemio jūros vakarinėje dalyje žymiai 
pasikeitė, Asirijai užgrobus Finikiją ir Kiprą. Kolonijos praranda ryšį su metropolija, įgyja ` 
politinį savarankiškumą, bet pasunkėja kova su priešininkais. Tai aiškiai matyti, kai Sici- 


lijoje, Pirėnų pusiasalyje ir kt. pasirodo graikai. 


Keičiasi politinė situacija. Viduržemio jūroje išsimėčiusios Finikijos kolonijos privers- 
tos gintis nuo graikų ekspansijos. Archeologiniai duomenys rodo, kad Sicilijoje graikų pirk- 
liai lankėsi IX a. gale ir VIII a. prieš m. e. pradžioje. Pavyzdžiui, Kopo Nevigatoje rasti 
graikų protogeometrinės vazos fragmentai, Kanale vietovėje — graikų geometrinės kerami- 
kos gaminių iš IX a. prieš m. e. Graikų kolonistai įsikuria rytinėje Sicilijoje tik VIII a. vidu- 


pusėms užteko „gyvybinės erdvės“, egzistavo ir prekybiniai ryšiai. Tačiau nuo VII a. ant- 


1 W. A. Krahmer, Carthagos wirklicher Gründungsjahr, Moskau, 1971. 
2 E. O. Forrer, Karthago wurde erst 673—633 v. Chr. gegründet, 1953, s. 85—93. 

ros pusės padėtis keičiasi, prasideda kovos. Išaugusi ir sustiprėjusi Kartaginos valstybė taip 
pat įsijungia į kovą dėl rinkų Viduržemio jūros vakarinėje dalyje VIII—VII a. prieš m. e. 
Imamasi aktyvių veiksmų Pirėnų pusiasalio užgrobimui. Kartaginos įsigalėjimui pusiasalyje 
trukdė ne tik Tarteso valstybė, bet ir finikiečių kolonijos su Kadisu priešakyje. Kyla ypač 
atkakli kova tarp Kartaginos ir Kadiso. Pažymėsime, kad ekspansijos tikslai lengvai nuslo- 
pino etninius ryšius, kartaginiečiai žiauriai susidorojo su savo giminaičiais. Ta pačia proga 
nurodysime, kad Punų karų metu etninis artumas su Kartagina nesukliudė Kadisui, Utikai 
ir kitoms finikiečių kolonijoms pereiti į Romos pusę. Užėmę Kadisą, kartaginiečiai, tikriausiai, 
pajungė ir kitas finikiečių kolonijas Italijoje ir pradėjo kovas su fokiečiais ir su Sicilijos 
graikais. 

Aprašydamas Kartaginos visuomeninę politinę sandarą, autorius neišvengė tam tikro 
Kartaginos idealizavimo. Vos vienur ar kitur paminėdamas neturtinguosius Kartaginos gy- 
ventojus, vergus, autorius nekalba apie vergovinę Kartaginos valstybę, apie vergovę kaip 
sistemą. 

Turtingieji žyniai, pirkliai, amatų dirbtuvių savininkai sudarė vergovinę aristokratiją, 
kurios rankose buvo ekonominė ir politinė galia. Kartaginoje klestėjo prekyba, amatai, žy- 
mią vietą užėmė žemės ūkis, ypač sodininkystė. Krašto ekonomika buvo vergovinė. Įvairios 
paskirties dirbtuvėse dirbo laisvieji ir vergai. Dvaruose dirbo neturtingieji ir vergai, įgyti 
karuose ar finikiečių piratų pagrobti bei pirkti vergų turgavietėse. Vergovinė Kartaginos vi- 
suomenė buvo daug senesnė už Romos vergovinę visuomenę, ir vidiniai prieštaravimai Karta- 
ginoje buvo daug gilesni, jie vedė prie vergų sukilimų. Turtingiems kartaginiečiams dirbo 
vietiniai Libijos gyventojai, kurių gyvenimo sąlygos, kaip rodo archeologiniai duomenys, 
buvo labai sunkios. Libijos valstiečiai privalėjo atiduoti pusę derliaus. Kasmet didėjo nusi- 
gyvenusių skaičius, kuris socialinės kovos sąlygomis prisijungdavo prie vergų bei samdy- 
tinių. Polibijus rašo, kad žiaurus kartaginiečių elgesys su Libijos valstiečiais vertė pasta- 
ruosius nuolat kovoti prieš turtingąją Kartaginą. Libiečių nereikėdavo kviesti į kovą, jie 
„tik laukdavo žinios apie ją, kad prisidėtų prie sukilusiuju". 

Negalima sutikti su autoriaus Kartaginos užsienio politikos vertinimu, kad ši valstybė 
„nerodė imperialistinių ketinimų — tuo būtent paaiškinamas Kartaginos smukimas, susidū- 
rus su Romos valstybe“. Vakarinio Viduržemio jūros pakraščio svarbiausia politinė ir ka- 
rinė jėga Kartagina III a. prieš m. e. susidūrė su stipria Romos valstybe kovoje dėl viešpa- 
tavimo vakarinėje Viduržemio jūros dalyje ir visų pirma Sicilijoje. Šių karų istorija paaiš- 
kina V. Lenino duotą Punų karų įvertinimą: ,,Imperialistiniai karai taip pat būdavo ir ver- 
govės pagrindu (Romos karas su Kartagina buvo iš abiejų pusių imperialistinis karas)..."! 
Trečiasis Punų karas, skirtingai nuo Pirmojo ir Antrojo, buvo grobiamasis ir agresyvus tik 
iš Romos pusės. Siekimas užsitikrinti visišką viešpatavimą vakariniame Viduržemio jūros 
pakraštyje ir neleisti Kartaginai sustiprėti ekonomiškai buvo Trečiojo Punų karo ir Karta- 
ginos sugriovimo priežastis. F. Engelsas pateikė būdingą Trečiojo karo įvertinimą: ,,Trecia- 
jį... Punų karą vargu ar galima pavadinti karu. Čia vien tik dešimteriopai stipresnis priesi- 
ninkas engė silpnesnįjį priešininką.“? 

Ne be pagrindo autorius gėrisi šauniais finikiečių jūreivių žygiais, kuriuos tikrai galima 
laikyti senovės pasaulio jūrų vežikais. Jau gilioje senovėje žmogui vandens keliai Žymiai 
geriau tarnavo susisiekimui, negu sausuma. Plaukiojimas jūromis buvo įmanomas tik palei 
krantus, o tai turėjo reikšmės pirmapradžiui suvokimui apie sausumą ir jūras, o tuo pačiu 

! V. I. Leninas, Dėl partijos programos peržiūrėjimo (Raštai, t. 26, Vilnius, 1954, p. 137). 

? K. Mapxc u O. 3nreasc, Coy., T. 8, M., 1957, p. 221. 


apie visatos formą bei sandarą. Gaila, kad istorija neišsaugojo žinių apie ankstyviausias 
finikiečių, o vėliau kartaginiečių keliones jūromis bei vandenynais. Autorius remiasi Hero- 
doto pasakojimais, kurie siekia tik 6 a. prieš m. e. ir yra palyginti vėlyvi. Ankstyviausiojo 
jūrų plaukiotojo garbė priklauso egiptiečiui Sinuchetui, kuris po faraono Amenemcheto I 
(1991—1972 m. prieš m. e.) mirties jūra pabėgo į Siriją. Tai matyti iš išlikusio ,,Egiptiecio 
Sinucheto pasakojimo“. Apie ankstyvąsias egiptiečių keliones yra ir daugiau žinių. 

Geografinių atradimų požiūriu daug neaiškumų kelia finikiečių ir kartaginiečių jūrų 
kelionės, kurias pamini autorius. Pvz., apie kartaginiečio Himilkono kelionę užsimena Plini- 
jus Vyresnysis (neaišku, kokiais šaltiniais remiasi) ir IV m. e. a. lotynų rašytojas Rufas Tes- 
tas Aviena geografinėje poemoje „Jūrų pakrantės“. Tačiau ir pastaroji neturi detalesnio 
geografinio aprašymo, konkretumo, nes beveik 1000 metų laikotarpis nuo aprašomojo įvykio 
buvo daug ką išdildęs iš Žmonių atminties. Finikiečių ir kartaginiečių jūrų kelionių apra- 
Symai pasižymi didele fantastika. Tas elementas turėjo ir realų pagrindą: finikiečiai ir kar- 
taginiečiai siekė atbaidyti galimus jūrų konkurentus. Tai matyti ir iš kitų faktų. Pirmoji 
Kartaginos ir Romos sutartis rodo, kad kartaginiečiai nepaprastai griežtai gynė Ispaniją ir 
Gibraltaro sąsiaurį nuo graikų ir etruskų jūreivių. Poetas Pindaras (V a. prieš m. e.) plau- 
kiojimą už Heraklio Stulpų apibūdina kaip realiai neįvykdomą. 

Nežiūrint nurodytų spragų, Sabatino Moskačio „Finikiečių pasaulis“ suteiks daug žinių 
apie senovės finikiečius. 

ir nepernešk manęs iš čia į kitą sar- 2 
koiagą. Net jeigu tau žmonės lieptų, - 
neklausyk jų žodžių, nes joks kara- 
"ius ir joks žmogus, kuris paims kars- 
tą iš mano sarkofago, neturés vietos 
su mirusiaisiais ir nebus palaidotas 
kape, ir neturės sūnaus nei palikuo- 
nių, ir išduos ji šventieji dievai galin- 
gam karaliui, kuris bus jo viešpats ir - 
sunaikins tą karalių arba žmogų, ku- : 
ris pakėlė šio sarkofago dangtį arba 


"arba tų žmonių sėklos neturės šaknų 
"apačioje, nei vaisių viršuje, nei jokio 
pavidalo gyvenime po saule.“ 


"kuris pasiėmė šį karstą. O to karaliaus: | 

